
ABĖCĖLĖ 


Lietuvių abėcėlę sudarė Marty- 
nas Mažvydas, o patobulino Jo- 
nas Jablonskis. Ji yra kilusi iš lo- 
tynų kalbos abėcėlės. Mūsų abė- 
cėlėje yra trisdešimt dvi raidės — 
balsės ir priebalsės. Be paprastų 


raidžių, dar yra nosinių ir ilgųjų. 


Raidėmis žymimi garsai. Abėcė- 
lėje raidės išdėstytos tam tikra 

tvarka. Pagal abėcėlę sudaromi 
įvairūs sąrašai, pavyzdžiui, mo- 
kinių sąrašas klasės žurnale, su- 
rikiuojami žodžiai žodyne, 
straipsniai enciklopedijoje. Jei 
nemokėtume abėcėlės, nesuras- 
tume žodyne reikiamo žodžio. 
Abėcėlės tvarka išdėstyti straips- 
neliai ir šioje knygoje. 


ADATA 


GELEŽINĖ KUMELAITĖ, 
KANAPINĖ UODEGAITĖ. 


Storajame adatos gale yra maža 
skylutė — auselė. Į ją įveriamas 
siūlas. Ploną medžiagą siuvame 
maža adatėle. Jeigu reikia susiūti 
megztą drabužį arba užadyti vil- 
nonę kojinę, imame didelę ir sto- 
rą adatą plačia ausele. Ištrūku- 
sią mažytę marškinių sagutę pri- 
siūsime plona trumpa adatėle, 
palto sagą — didesne. Siūdami 
odą, brezentą, užsimauname me- 
talinį antpirštį, kad nesusibady- 
tume pirštų. Adata, kad ir smai- 
li, per kietą medžiagą lenda sun- 
kiai, todėl ją reikia pastūmėti. 
Baigę siūti, būtinai įbeskime ada- 
tą į tam tikrą pagalvėlę ar įdėki- 
me į adatinę. Žmogus, mokantis 
siūti, visada turės darbo. Sako- 
ma — jis gyvena iš adatos. 


A 


ADRESAS 


KAI SIUNČIAME LAIŠKĄ, 
ANT VOKO UŽRAŠOME 
ADRESĄ. 


Adresą rašome taip: pirmiausia 
parašome žmogaus, kuriam laiš- 
kas skirtas, vardą ir pavardę 
(naudininko linksniu), paskui — 
gatvę, namo ir buto numerį, ir ga- 
liausiai — miestą. Jeigu laiškas 
keliaus į kaimą, parašome jo pa- 
vadinimą ir rajoną, kuriame yra 
tas kaimas. Siųsdami laišką į už- 
sienį, nurodome ir valstybę. Ne- 
pamirškite indekso skaičių! Sa- 
vo — atgalinis — adresas rašomas 
kairiajame viršutiniame voko 
kampe arba kitoje voko pusėje. 
Adresą taip pat nurodome siųs- 
dami siuntinį, banderolę, tele- 
gramą. Adresas turi būti užrašy- 
tas teisingai ir aiškiai, kitaip laiš- 
kas paklys ir žmogus jo negaus. 

AFRIKA 


ŽEMYNAS, KURĮ SUPA 
ATLANTO IR INDIJOS 
VANDENYNAI. 


Afrikos gamta labai įvairi. Tai ir 
drėgni tropikų miškai — tankios 
džiunglės, ir plačios pievos — sa- 
vanos, ir sausringos dykumos. 
Per Afriką teka Nilas — ilgiau- 
sia pasaulyje upė. Šį žemyną per 
vidurį kerta pusiaujas. Vidurdie- 
nį saulė būna pačiame aukščiau- 
siame dangaus taške, virš galvos. 
Čia labai karšta. Neįžengiamose 
džiunglėse nuo šakos ant šakos 
šokinėja vikrios beždžionės, skrai- 
do margaspalviai paukščiai ir 


drugiai. Yra ir žmogbeždžionių 
— gorilų, šimpanzių. Savanose, 
apaugusiose aukšta žole ir krū- 
mokšniais, ganosi didelės antilo- 
pių, buivolų, zebrų kaimenės, 
drambliai, raganosiai, žirafos. 
Yra daug plėšrių žvėrių — liūtų, 
leopardų, hienų. Šiaurinėje Af- 
rikos dalyje plyti neaprėpiama 
Sacharos dykuma. Cia lyja labai 
retai — kartą per keletą metų. 
Afrikos gyventojų dauguma — 
juodaodžiai negrai. 


AGRASTAS 


AGRASTO KRŪMAS DURIA, 
BET UOGOS GARDŽIOS. 


Sode augančio agrasto uogos di- 
delės, saldžiarūgštės. Anksčiau, 
kol agrastas dar buvo laukinis, jo 
uogos buvo mažos, tokios kaip 
serbento. Žmogus atsinešė ag- 
rastą iš miško į sodybą, pasodi- 
no jį į gerą žemę, laistė, tręšė. 
Greitai sodininkas pamatė, kad 
agrastai labai lengvai dauginasi: 
jei ant palinkusios šakelės užby- 
ra žemių, ji tuojau išleidžia šak- 
nis ir jau auga kaip atskiras krū- 
mas. Iš daugelio krūmų žmogus 
atrinko pačius geriausius, su di- 
džiausiomis uogomis. Yra agras- 
tų krūmų, nokinančių raudonas, 


geltonas, žalias ir net juodas uo- 
gas. Iš agrastų verdamas skanus 
kompotas, jie valgomi ir žali. 


AGRONOMAS 


ŪKININKAI KLAUSO AGRONOMO PATARIMŲ. 


Prisimenate pasaką apie vilką, 
užsimaniusį auginti duoną? Vil- 
kas vis klausinėjo žmogų: „Ar jau 
galima duoną valgyti?“ Jis buvo 
labai nekantrus, o dirbti tingėjo. 
Duonelę išauginti nelengva — ja- 
vus reikia pasėti, prižiūrėti, nu- 
pjauti. Kada ir kaip atlikti visus 
šiuos darbus, žino agronomas. Jis 


pasako, kaip įdirbti dirvą sėjai, 
kur kokie augalai turi augti, kaip 
juos tręšti. Javus, daržoves daž- 
nai užpuola įvairios ligos, kenkė- 
jai. Augalų gydymas ir kenkėjų 
naikinimas — irgi agronomo rū- 


„pestis. Darbštus kaip bitė agro- 


nomas pluša laukuose nuo anks- 
tyvo pavasario iki rudens. 


A 


AGUONA 


KAI JAUNA BUVAU, ROŽE 
ŽYDĖJAU, KAI PASENAU, 
AKIS ĮGIJAU, PRO TAS AKIS 
PATI IŠLINDAU. 


Vasarą rugių lauke žėri skaisčiai 
raudonos aguonėlės. O darže 
pražysta pilnavidurės aguonos. 
Perplyšta storo pumpuro apval- 
kalas, ir išsiskleidžia dideli švie- 
siai violetiniai, balti, raudoni žie- 
dai. Aguonų žiedlapiai greit nu- 


krinta, lieka tik žalios apskritos 
dėžutės — galvutės su sėklomis. 
Rudenį galvutės išdžiūva ir pa- 
ruduoja. Tai reiškia, kad sėklos 
jau prinoko. Paklausykite, kaip 
jos barška sausoje galvutėje. Pro 
apvalias skylutes ant delno byra 
mažyčiai juodi grūdeliai. Jais api- 
barstomos kepamos bandelės ir 
raguoliai. Saldus pyragas, įdary- 
tas aguonomis, yra labai skanus. 
Per Kūčias valgome aguonų pie- 
ną su prėskučiais. 

AGURKAS 


AGURKAS TURI DAUG 
VANDENS, MINERALINIŲ 
MEDŽIAGŲ. 


Senelė nusivedė Sauliuką į dar- 
žą skinti agurkų. Agurkų stiebai 
driekiasi žeme, vešlūs, žali lapai 
kloja visą ežią. Geltonuose žie- 
deliuose dūzgia bitės. „Tai megs 
agurkai!“ — džiaugiasi senelė. 
„Va, žiedas nuvytęs, dar nenukri- 
tęs, o jau yra agurkėlis! — nuste- 
bęs rodo Sauliukas. — Sitas di- 


dokas, bet dar žalias. O anas gel- 
tonas, beveik rudas — turbūt la- 
bai skanus?“ — „Jis peraugęs, 
bus gyvulėliams, —nusijuokė se- 
nelė. — Otą žalią nusiskynęs val- 
gyk“. Labai skanu agurkai su me- 
dumi. Iš žalių agurkų daromos 
salotos. iemą juos valgome rau- 
gintus, marinuotus. 


AIDAS 


GYVENA BE KŪNO, KALBA BE LIEŽUVIO, NIEKAS JO 
NEMATO, BET KIEKVIENAS GIRDI. 


Garsiai šūktelėjai kalnuose: 
„Ei!“, ir kažkas nematomas pa- 
kartojo: „Ei!“ Keliautojų būrys 
choru sušuko: „Mes iš Lietuvos!“ 
Ir vėl atsiliepė: „...vos!“ Tai at- 
gal sugrįžęs balsas. Lygiame lau- 
ke gali šūkauti kiek nori — nie- 
kas neatsišauks. Garsas sugrįžta 


atgal, atsimušęs į kliūtį — namo 
sieną, tankų mišką ar šulinio dug- 
ną. Iš kurios pusės atsiliepė ai- 
das — ten kliūtis, kuo ilgiau jis 
užtruko kelionėje — tuo kliūtis 
toliau. Kai kurie gyvūnai, pavyz- 
džiui, šikšnosparnis, papit aidą 
susivokia aplinkoje. 


ÁITVARAS 


PASLAPTINGA BŪTYBĖ IŠ SENOLIŲ PASAKOJIMŲ, 


SAKMIŲ. 


Jei seniau koks žmogus greitai 
prasigyvendavo, kaimynai saky- 
davo: „Jis turi aitvarą!“ Aitvaras 
iš kitų ūkininkų vagiąs ir nešąs 
savo šeimininkui pinigus, grūdus, 
varškę, sviestą. Jis atrodęs kaip 
pagaikštis, žaltys ar paukštis. Vi- 
sas žibėdamas, kibirkščiuoda- 
mas, vakare aitvaras nusileidžiąs 


ant kraigo: jei su pinigais — rau- 
donas kaip ugnis, jei su grūdais 
— melsvas su raudonais pakraš- 
čiukais. Tuščias plevėsuodavęs 
kaip kaspinas, o pilnas būdavęs 
storas, išpampęs kaip maišas. 
Vaikai pasidaro popierinį žaislą, 
vadinamą aitvaru, ir jį skraidina 
aukštai padangėje. 


AKINIAI 


ANT NOSIES SĖDI, UŽ AUSŲ KOJAS LAIKO. 


Mama pamatė, kad Ritutė skai- 
to knygą labai arti prisikišusi, ir 
pasakė: „Kas čia atsitiko, beveik 
nosyte skaitai. Rytoj eisime pas 
akių gydytoją“. Gydytoja apžiū- 
rėjo Ritutės akis, o paskui pra- 
dėjo rodyti plakatą su įvairaus di- 
dumo raidėmis ir klausinėti. Di- 
desnes raides Ritutė įžiūrėdavo, 
o mažųjų — ne. „Trumparegys- 
tė, — nustatė gydytoja. — Teks 


tau nešioti akinius“. Ir išrašė re- 
ceptą. Gydytojo paskirtus akinius 
nešioti būtina — kitaip žmogus 
gali akis visiškai sugadinti. Jie 
parduodami optikos parduotuvė- 
je. Akinių yra įvairių — trumpa- 
regiams ir toliaregiams. Akiniai 
su tamsiais stiklais apsaugo akis 
nuo saulės. Akiniai buvo išrasti 
maždaug prieš septynis šimtus 
metų. 


AKYS 


DVI SESUTĖS PER KALNELĮ NESUEINA. 


Akys — didžiausias žmogaus tur- 
tas. Jomis matome gražų pasau- 
lį — žydrą dangų, žalias pievas ir 
miškus, įvairiaspalves gėles, 
skaisčią saulutės šviesą. Akį su- 
daro akies obuolys, rainelė ir jos 
viduryje esanti tamsi anga — vyz- 
dys. Rainelė būna įvairių spalvų 
— mėlyna, pilka, ruda ir net juo- 


da. Pro vyzdį į akį patekę šviesos 
spinduliai susikerta tinklainėje ir 
per regos nervą paveikia regos 
centrus galvos smegenyse. Akys 
yra labai jautrios. Saugokime jas 
nuo sužeidimo, nepervarginkime 
— nežiūrėkime per ilgai televi- 
zoriaus, neskaitykime prieblan- 
doje arba atsigulę. 


A 


AKMENS 
ANGLYS 


AKMENS ANGLYS KAIT- 
RIAI DEGA, DUODA DAUG 
ŠILUMOS. 


Senų senovėje Žemėje augo di- 
deli neįžengiami miškai. Seni 
medžiai griuvo, skendo pelkėse, 
juos apnešdavo smėlis, molis. Iš 
tų miškų liekanų per tūkstantme- 
čius susidarė juoda, trapi uolie- 
na — akmens anglys. Akmens an- 

ių klodai slūgso giliai po žeme. 

monės nusileidžia į gilius po- 
žeminius urvus — šachtas — ir ka- 
sa anglis. Seniau kirtėjų darbas 
buvo labai sunkus, nes anglių ga- 
balus jie atskeldavo kirtikliais. 
Dabar žmonių darbą palengvina 
mašinos. Akmens anglimis kūre- 
namos namų, fabrikų krosnys. 
Lietuvoje akmens anglių nėra — 
jų atsivežame iš Rusijos, Ukrai- 
nos, Lenkijos. 

AKMUO 


SUNKUS, KIETAS KAIP 
AKMUO. 


Skaudžiai nusimušęs basą koją į 
akmenį pievoje, supyksti — ko jis 
čia ne vietoj guli! Akmenuotą 
lauką sunku įdirbti, jame prastai 
auga javai. Senovėje iš akmenų 


žmonės mūrijo tvirtas pilis, baž- 
nyčias, jais grindė gatves. Akme- 
ninis grindinys patvarus, jo be- 
veik niekad nereikia taisyti. Ak- 


„menis į mūsų kraštą atnešė se- 


novėje iš Šiaurės atslinkę ledy- 
nai. Ledai ištirpo, o akmenys li- 
ko. Ledynai atritino ir vieną di- 
džiausių Lietuvos akmenų — 
Puntuką. Senovėje žmonės kai 
kuriuos akmenis garbino, laikė 
stebuklingais. Laiko nugludinti 
akmeniniai rieduliai gražūs, įvai- 
rių formų. Mosėdyje yra labai 
įdomus lauko akmenų muziejus. 
Iš akmenų pagaminta skalda 
naudojama keliams tiesti. 


AKORDEONAS 


AKORDEONO PAVADINIMAS KILĘS IŠ ITALŲ KALBOS 


ŽODŽIO „AKORDAS“. 


Akordeonistas grieždamas iš- 
tempia ir suglaudžia instrumen- 
to dumples, spaudo klavišus ir 
mygtukus. Paspaudus atsiveria 
angelė, dumplių pučiamas oras 
virpina ties ja įtaisytą liežuvėlį, 
ir pasigirsta garsas. Jis būna 
aukštas, žemas arba vidutinis — 
nelygu kurį klavišą paspausi. Kai- 
riąja ranka akordeonistas spau- 
do daugybę eilėmis išrikiuotų 
mygtukų. Paspaudus tokį mygtu- 
ką, pasigirsta ne vienas garsas, O 
visas akordas — kelių garsų są- 
skambis. Pirmieji akordeonai pa- 
daryti palyginti neseniai — prieš 
pusantro šimto metų. 


AKVARIUMAS 


STIKLINIS INDAS SU VAN- 
DENIU, KURIAME GYVENA 
ŽUVYTĖS. 


Ant akvariumo dugno pripilta 
smėlio, išdėlioti akmenėliai ir 
pasodinta vandens augalų. Ak- 
variumuose veisiamos gražios, 
spalvotos šiltųjų kraštų žuvelės — 
gupijos, kalavijuočiai, barbusai, 
neonai. Gerai čia jaučiasi ir mū- 
sų vandenų žuvys. Akvariume 
laikomas žuveles reikia maitinti 
gyvu maistu (smulkiais vėžiagy- 
viais, vandens vabzdžių lervo- 
mis) ir džiovintomis dafnijomis. 
Maisto žuvytėms galima nusi- 
pirkti gamtos parduotuvėse. 
Virš akvariumo įtaisoma lempa, 
kuri žuvims ir augalams atstoja 
saulutę. Kad žuvytės neuždustų, 
specialiu įtaisu (aeratoriumi) į 
vandenį pučiami oro burbuliukai. 
Klaipėdoje yra didžiulis Jūrų mu- 
ziejus ir akvariumas. Jame laiko- 
mos ir jūrų Žuvys. 


ALBŪMAS 


ALBUMĄ PAVARTYTI LA- 
BAI ĮDOMU. 


Audrutės tėvelio knygų lentyno- 
je stovi didelės gražios knygos — 
albumai. Aprašymų juose beveik 
nėra — tik paveikslai, meno kū- 
rinių nuotraukos. Dar įdomesnis 
mamos albumas — storas, ginta- 
ru papuoštais odiniais viršeliais. 
Jame suklijuotos šeimos fotogra- 
fijos — senelės ir senelio, mamos 
` ir tėčio. O ta maža mergytė trum- 
pa suknele — tai pati Audrutė! 
Dabar jai dešimt metų. Gimta- 
dienio proga ji gavo albumą kie- 
tais viršeliais ir tuščiais storo po- 
pieriaus lapais. „Ką aš su juo 
veiksiu? “ — nusistebėjo Audru- 
tė. „Gali klijuoti į jį fotografijas, 


atvirukus, — paaiškino broliukas. 
— Arba paprašyk klasės draugų, 
kad kiekvienas ką nors įrašytų ar 
nupieštų atminimui “. 


ALYTUS 


DZŪKIJOS MIESTAS PRIE NEMUNO. 


Seniau, prieš kelis šimtus metų, 
Alytus buvo nedidelis miestelis 
— keliasdešimt medinių namukų, 
bažnyčia, daug smuklių ir par- 
duotuvių. Miestelio aikštėje vyk- 
davo dideli turgūs, mugės. Sek- 
madieniais, turgaus dienomis į 
miestą iš plačių apylinkių trauk- 
davo žmonės — kas pėsčias, kas 
važiuotas, vasarą ratais, žiemą — 
rogėmis. Dabar Alytus yra di- 


džiausias Dzūkijos miestas. Gat- 
vės plačios, asfaltuotos, daug mū- 
rinių ir blokinių daugiaaukščių 
namų. Alytuje yra šaldytuvų ga- 
mykla, medvilnės kombinatas, 
siuvimo fabrikas. Namų statybos 
kombinatas gamina ir stato su- 
renkamuosius namus kaimo 
žmonėms. Alytaus apylinkės la- 
bai gražios — teka platus Nemu- 
nas, daug žalių pušynų. 


ALYVOS 


ALYVOS ŽYDI BALTAIS 
ARBA VIOLETINIAIS ŽIE- 
DAIS. 


Alyvų krūmus žmonės sodina 
prie namų. Žydinčios alyvos ma- 
loniai kvepia. Yra net panašaus 
kvapo kvepalų, ant kurių buteliu- 
ko nupiešta alyvų puokštė. Bet 
kartais surandi seną, išsikeroju- 
sį alyvų krūmą miške. Tik nepa- 
galvok, kad pušyne arba alksny- 

ne auga kitokios, miškinės, aly- 
vos. Jos tokios pat, kaip ir nami- 


nės. Seniai seniai ten, kur dabar 


miškas, gyveno žmonės. Vėliau 
jie išsikėlė kitur, pastatus nugrio- 
vė. Šulinys užvirto, kiemas apžė- 
lė miško žolėm. Tik alyva liko. Ji 
žydi kasmet ir primena, kad toje 
vietoje būta sodybos. 


ALKIS 


KAI ATEINA LAIKAS VAL- 
GYTI, PAJUNTAME ALK]. 


Šarūnas grįžo iš kiemo prisibė- 
giojęs ir sušuko: „Aš alkanas kaip 
vilkas!“ — „Jau laikas pietauti, 
— pasakė senelė. — Tuoj sėsime 
už stalo“. Kada norime valgyti ir 
kada esame sotūs, mums prane- 
ša smegenyse esantys alkio ir so- 
tumo centrai. Noras valgyti, ma- 
lonumo pojūtis valgant vadina- 
mas apetitu. Apetitas padidėja 


sunkiau padirbėjus, prisižaidus, 
pasportavus gryname ore. Jei 
apetitas geras, esi sveikas, o jei 
jo neturi — tikriausiai nesveikuo- 
ji. Valgyti reikia keturis ar net 


ALPINARIUMAS 


DARŽELIS, KURIAME ŽYDI NE MŪSŲ KRAŠTO, 


O KALNŲ GĖLĖS. 


Alpės yra labai gražūs kalnai. 
Žmonės, kopiantys į aukštus kal- 
nus, vadinami alpinistais. Kalnų 
keliautojai nešiojasi tokias lazdas 
smailiu galu — alpenštokus. Kal- 
nų pievos ir ganyklos vadinamos 
alpinėmis pievomis. O kalnų gė- 


ALPINISTAS 


lių darželiai vadinami alpinariu- 
mais. Taigi matote, kiek naujų 
žodžių iš Alpių vardo padaryta. 
Alpinariumą galima pamatyti 
dažnoje sodyboje. Cia ne tik gė- 
lės žydi, bet ir visokie akmenys 
pūpso — kaip Alpėse. 


* 


DRĄSUS ŽMOGUS, KURIS KOPIA Į KALNUS. 


Paprasti keliautojai grožisi kal- 
nais iš tolo, o alpinistai lipa į sta- 
čias kaip siena uolas, keliasi per 
gilias bedugnes, ledynų plyšius. 
Kad būtų saugiau kopti, jie turi 
ledkirčius, kablius, susiriša virve. 
Apsirengia lengvais, šiltais dra- 
bužiais, prie batų prisitaiso me- 
talinius kablius — kates. Pasiekę 


penkis kartus per dieną tuo pa-- || || 


čiu metu. Tačiau persivalgyti ne- 
sveika — kelkimės nuo stalo ne- 
prisikimšę pilvo. 


bevardę viršūnę, alpinistai ją pa- 
vadina brangiu vardu. Pamyro 
kalnuose yra Čiurlionio, Done- 
laičio ir Lietuvos viršūnės. Kiek- 
vienas alpinistas svajoja įkopti į 
aukščiausią pasaulyje Himalajų 
kalnų viršūnę Everestą. 1993 me- 
tų gegužės 10 dieną į jį įkopė lie- 
tuvis Vladas Vitkauskas. 


A 


AMĖRIKA 


PASAULIO DALIS, KURIOS 
PAKRANTES SKALAUJA 
RAMUSIS, ATLANTO IR 
ARKTIES VANDENYNAI. 


Ameriką sudaro du žemynai — 
Šiaurės Amerika ir Pietų Ame- 
rika. Tuos žemynus jungia siau- 
ra sąsmauka. Žemynų pakraš- 
čiuose dunkso aukšti kalnynai, o 
viduryje plyti lygumos. Pietų 
Amerikoje, prie plačios Amazo- 
nės upės, žaliuoja tankūs tropi- 
kų miškai — džiunglės. Šiaurės 
Amerikos lygumose — prerijose 
— seniau ganėsi mustangų (lau- 
kinių arklių), bizonų bandos. Tai 
buvo nuolatinių Amerikos gyven- 
tojų indėnų medžioklės plotai. X 
amžiuje Amerikos krantus pasie- 
kė drąsūs keliautojai vikingai. 
1492 metais į Ameriką atplaukė 
Kristoforas Kolumbas, ir prasi- 
dėjo Amerikos užkariavimas. At- 
ėjūnai europiečiai atėmė iš indė- 
nų jų žemes. Indėnai nepajėgė 
apsiginti — negelbėjo nei taiklios 
ietys, nei aštrūs kovos kirviai to- 
mahaukai. Naujieji gyventojai 
apsėjo prerijas kviečiais ir ru- 
giais, nutiesė geležinkelius ir 
Mie pastatė didelius miestus. 

iaurės Amerikoje yra viena tur- 
tingiausių pasaulio valstybių — 
Jungtinės Amerikos Valstijos. 
Amerikoje gyvena įvairių tauty- 
bių žmonės. Yra ir lietuvių. Jie į 
Ameriką vyko užsidirbti duonos 
arba buvo nublokšti karo audrų. 


A 


ANGINA 


TONZILIŲ UŽDEGIMAS. 


Atsisėsk prieš veidrodį ir plačiai 
išsižiok — gerklės gale pamatysi 
rausvą gomurį su mažu liežuvė- 
liu, o šonuose — apvalius riešu- 
to dydžio gumburėlius. Tie gum- 
burėliai vadinami tonzilėmis. Jei- 
gu tonzilės nesveikos, vos peršal- 
si — susirgsi angina. Sergant jos 
padidėja, parausta. Pradeda 
skaudėti gerklę, pakyla tempera- 
tūra. Kartais angina gali persirg- 
ti vaikščiodamas, kaklą šiltai ap- 
simuturiavęs šaliku. Jeigu tonzi- 


lėse yra pūlių, liga kamuoja la- 
biau: skauda galvą, sąnarius, kre- 
čia šaltis, muša prakaitas. Ser- 
gančiam angina reikia daug ger- 
ti arbatos, pieno su medumi, ska- 
lauti gerklę vaistažolių nuoviru 
arba vaistų tirpalu. 


ANYKŠČIAI 


MIESTAS RYTŲ LIETUVOJE, PRIE ŠVENTOSIOS IR 


ANYKŠTOS UPIŲ SANTAKOS. 


Anykščių vardą plačiai išgarsino 
iš to krašto kilę žymūs lietuvių 
rašytojai. Antanas Baranauskas 
poemoje „Anykščių šilelis“ ap- 
dainavo senovės Lietuvos gam- 
tą. Šilelyje stūkso didžiulis ak- 
muo — Puntukas. Turbūt dauge- 
lis esate skaitę Jono Biliūno ap- 
sakymus apie stebuklingą Lai- 


mės žiburį, mažą strėlės perver- 
tą katytę, liūdną našlaičio Joniu- 
ko dalią. Netoli Anykščių, ant 
aukšto Liudiškių piliakalnio, yra 
Biliūno kapas. Daug gražių kny- 
gų parašė ilgai šiame mieste gy- 
venęs Antanas Vienuolis. Dabar 
jo sodyboje yra muziejus. Čia sto- 
vi ir Baranausko klėtelė. 

ANSAMBLIS 


MUZIKOS ATLIKĖJŲ GRUPĖ. 


Žmonės, susirinkę į būrį, visi kar- 
tu dainuoja, groja, šoka. Prancū- 
zų kalbos žodis, iš kurio kilęs an- 
samblio pavadinimas, ir reiškia 
„kartu, drauge su kitais“. An- 
samblių yra instrumentinių, vo- 


kalinių, mišrių. Folklorinių an- 
samblių dalyviai dainuoja liau- 
dies dainas, groja senoviniais 
muzikos instrumentais. Ir jūs, pa- 
sikvietę senelius, tėvelius, drau- 
gus, galite suburti ansamblį. 


ANTARKTIDA 


AMŽINŲ LEDYNŲ SUKAUSTYTAS ŽEMYNAS PIETŲ 


PUSRUTULYJE. 


Antarktidoje visus metus viešpa- 
tauja šaltis. Čia yra Pietų ašiga- 
lis. Kartais termometras rodo be- 
veik devyniasdešimt laipsnių šal- 
čio. Siaučia piktos pūgos, žiema 
ilga ir niūri, be saulės. Vasarą 
saulutė šviečia visą parą, tačiau 
ledynų neištirpina. Stora ledo 
pluta kausto visą žemę ir kalnus 
— tik pakrantėse vietomis kyšo 
plikos uolos, kurių plyšiuose že- 
lia skurdžios samanos ir kerpės. 


Žemyną dengiantys ledynai lėtai 
slenka į vandenį. Nuo jų atskilu- 
sius baltus ledkalnius vėjas ir 
vandens srovės nuplukdo toli į jū- 
ras. Prie vandenyno gyvena ir 
vaikučius peri pingvinai. Tie ne- 
skraidantys paukščiai visai nebi- 
jo speigo, nardo lediniame van- 
denyje ir gaudo žuvis. Antarkti- 
da nepriklauso jokiai valstybei. 
Tirti šio atšiauraus krašto atvyks- 
ta mokslininkai iš įvairių šalių. 


ANTENA 


ANTENA SPINDULIUOJA ARBA PRIIMA RADIJO BANGAS. 


Įsijungę radiją ar televizorių, gir- 
dime ir matome, būdami už de- 
šimčių ar šimtų kilometrų. Gar- 
są ir vaizdą iš tokios tolybės per- 
duoda antena. Siunčiamoji ante- 
na bangas skleidžia ore, o pri- 
imamoji, prie kurios prijungtas 
radijas ar televizorius, jas sugau- 
na. Mieste televizijos signalus 
priima kolektyvinės antenos, iš- 
keltos ant namų stogų. Antenų 
būna įvairių formų, dydžių. Tran- 
zistorinių radijo imtuvų, kilnoja- 
mų televizorių, pavyzdžiui, „Ši- 


"lelio“, antena yra ištraukiamas 


metalinis vamzdelis. 


ANTIS 


NAMINĖS ANTYS YRA 
KILUSIOS IŠ LAUKINIŲ. 


Vištai buvo padėta perėti anties 
kiaušinių. Ančiukams išsiritus ji 
manė, kad tai viščiukai. Tačiau 
ančiukai vienas paskui kitą puo- 
lė į kūdrą ir nuplaukė. O višta tik 
laksto palei vandenį išsigandusi 
ir kudakuoja! Ančiukų kojų pirš- 
tus jungia plėvės, todėl jiems 
lengva irtis. Plokščiu snapu pa- 
togu nuo vandens paviršiaus žo- 
lytes rinkti. Per tris mėnesius an- 
čiukai išaugo į dideles namines 
antis. Laukinių ančių pasaulyje 
yra daugiau kaip šimtas rūšių, o 
Lietuvoje — daugiau kaip dvide- 
šimt. Jos gerai skraido, daugelis 
žiemoja šiltuosiuose kraštuose. 
Naminės antys skraidyti nebe- 
moka. Kad laukinių ančių būtų 
daugiau, jų kiaušinius žmonės su- 
renka, išperina ančiukus ir palei- 
džia į laisvę. 


APŪUOKAS 


DIDELIS PAUKŠTIS, KURIS 
NAKTĮ SKRAIDO, O DIENĄ 
MIEGA. 


Apuokų yra dvi rūšys — didysis 
ir mažasis. Tupintis didysis apuo- 
kas yra beveik pusės metro didu- 
mo. Apuokas turi mažas plunks- 
nines ausytes. Tikrosios jo ausys 
paslėptos po tais plunksnų 
kuokšteliais. Apuokas labai ge- 
rai girdi. Sutemus medžioja — tu- 
pi medyje ir tyko grobio. Be gar- 
so lyg šešėlis puola žemyn ir ašt- 
riais nagais čiumpa pelę ar žiur- 
kę. Lietuvoje apuokų reta, juos 
reikia globoti. 


ARBATA 


GAIVINANTIS KVAPUS 
GERIMAS. 


Arbatą gaminame taip: įdedame 
į arbatinuką arbatžolių ir užpli- 
kome jas verdančiu vandeniu. Po 
kelių minučių ji prisitraukia, ta- 
da jau galima gerti. Jei užpilas 
perstiprus, atskiedžiame jį virin- 
tu vandeniu. Labiausiai paplitu- 
si juodoji ir žalioji arbata. Arbat- 
žolės — tai išdžiovinti arbatme- 
džių lapeliai. Arbatmedžiai au- 
ga šiltuose kraštuose — Indijoje, 
Kinijoje, Gruzijoje, Azerbaidža- 
ne. Lietuviai nuo seno geria mė- 
tų, ramunėlių, liepžiedžių, kmy- 
nų, aviečių arbatą. Kai kurių žo- 
lių arbata atstoja vaistus, gydo 
nuo įvairių ligų. 


ARBŪZAS 


SALDI IR SULTINGA DAR- 
ŽOVĖ. 


Arbūzas — agurko giminaitis, bet 
į jį nelabai panašus. Agurkas il- 
gas, plonas, o arbūzas — apva- 
lus, storas ir daug didesnis. Ar- 
būzai auginami šiltuose kraštuo- 
se — Vidurinėje Azijoje, Kauka- 
ze, Ukrainoje. Mūsų vasara ar- 
būzams per trumpa ir per šalta 
— jie nespėja prinokti. Į Lietuvą 
arbūzai atvežami iš Pietų kraštų. 
Jie pūpso ant prekystalių kaip di- 
džiuliai žalsvai margi kamuoliai. 
Kai kurie arbūzai sveria net ke- 
liolika kilogramų — nusipirkęs 
vos pakeli. Perpjauni aštriu pei- 


liu ir pamatai rausvą sultingą 
minkštimą su juodom sėkliukėm. 
Karštą vasaros dieną arbūzas nu- 
malšina troškulį, atgaivina. 


ARKLYS 


ŽMOGAUS PAGALBININKAS IR DRAUGAS. 


Seniau arkliais žmonės ardavo 
žemę, veždavo iš laukų derlių, 
važiuodavo į turgų, į svečius, ke- 
liaudavo į tolimas šalis, jodavo į 
karą. Greiti, eiklūs arkliai lietu- 
vių vadinami žirgais. Lietuvoje 
buvo labai paplitę žemaitukų 
veislės arkliai — nedideli, stiprūs. 
Arkliai būna įvairaus plauko, pa- 
gal tai ir vadinami — bėriai, juod- 


bėriai, sarčiai, šyviai. Dabar ar- 
klių nebedaug — sunkiausius 
ūkio darbus atlieka mašinos. 
Gražūs veisliniai arkliai augina- 
mi žirgynuose. Pasaulyje ypač 
garsūs arabų ir achaltekinų veis- 
lių ristūnai. Žiemą ant Sartų eže- 
ro, Utenos hipodrome rengia- 
mos žirgų lenktynės. Anykščių 
rajone yra Arklio muziejus. 


A 


ASILAS 


AUSYS ILGOS, KANOPĖLĖS 
MAŽOS, UODEGA KAIP 
KARVĖS, SU ŠLUOTELE 
GALE. 


Šie nedideli, bet stiprūs, ištver- 
mingi gyvuliai paplitę visame pa- 
saulyje, ypač šiltuose kraštuose. 

monės asilais jodinėja, kinko 
juos į vežimą, verčia nešioti sun- 
kius krovinius. Asilai neišrankūs, 


ėda dygius, sudžiūvusius augalus. 
Daug kas asilą vadina užsispyrė- 
liu. Tačiau jis užsispiria — stovi 
ir nejuda iš vietos — tik tada, kai 
labai pavargsta, kai jam užkrau- 
na per sunkią naštą. Nors sako- 
ma — kvailas kaip asilas, bet iš 
tikrųjų asilai yra tokie pat pro- 
tingi, kaip arkliai, karvės ir kiti 


gyvuliai. 


AĄSOTIS 


ĄSOTIS TURI RANKENĄ, 
VADINAMĄ ĄSA. 


Apsižvalgykite virtuvėje ir pama- 
tysite pūstašonį ąsotį. Mama įpi- 
la iš jo į puoduką pieno arba 
kompoto — ir gerk į sveikatą! 
Ąsotis — stalo puošmena. Jeigu 
jis iš spalvoto stiklo, tai ir gėri- 
mas atrodo spalvotas. Molinio 
ąsočio šonai paprastai būna pa- 
puošti dailiu piešiniu. Rytų šaly- 
se moterys dideliuose ąsočiuose, 
užsidėjusios ant peties ar ant gal- 
vos, parsineša vandens. Nestatyk 
ąsočio ant stalo krašto: gali jį už- 
kliudyti alkūne — pieną išliesi, 
ąsotį sukulsi. 


ASAROS 
SAKOMA —- MAŽAM AŠARŲ 
PIRKTI NEREIKIA. 


Jei tik kas Sauliuką nuskriaudė 
ar pats parpuolė ir užsigavo — 
jau rieda ašaros kaip pupos! Su- 
augęs Žmogus verkia rečiau, ne- 
bent moterys, kai labai susigrau- 
dina. Ašaras gamina akiduobėse 
esančios ašarų liaukos. Ašaros 
teka latakais ir drėkina akies 
obuolį. Jeigu į akį patenka dul- 
kelė ar koks krislas, ašaros jį tuoj 
išplauna. Tai ne paprastas tyras 
vandenėlis — ašarose yra drus- 
kų (todėl jos sūrios), mikrobus 
naikinančių medžiagų. Nuplovu- 
sios akį, ašaros nuteka į nosį. 


AŠTUONKOJIS 


GYVENA ŠILTŲJŲ JŪRŲ 
GELMĖSE. 


Kartais aštuonkojis patenka į 
vandenyne žvejojančių laivų tin- 
klus. Jį pamatę žvejai nustemba 
— aštuonkojis panašus į gleivėtą 
kelmą su aštuoniomis judančio- 
mis šaknimis. Tai čiuptuvai. Jais 
aštuonkojis pačiumpa aplink nar- 
dančias žuveles ir kiša į burną. 
Turi ir kojas, bet jomis beveik ne- 
vaikšto, nes yra puikus plaukikas. 
Labai gerai mato. Be to, šis gy- 
vūnas turi rašalo maišelį — paju- 
tęs pavojų, paskleidžia aplink sa- 
ve tamsaus skysčio debesėlį ir pa- 
sislepia jame. 

ATKAKLUS 


ATKAKLUS ŽMOGUS RYŽ- 
TINGAI SIEKIA TIKSLO. 


Žymus lietuvių istorikas ir rašy- 
tojas Simonas Daukantas išsi- 
mokslino tik per savo atkaklumą. 
Vaikystėje Simonas labai troško 
mokytis, tačiau tais laikais jo tė- 
vai valstiečiai negalėjo leisti sū- 
naus į mokslus. Jaunuolis pėsčias 
atėjo iš Žemaitijos į Vilnių ir, nie- 
kieno neremiamas, baigė univer- 
sitetą. Atkaklumas, darbštumas, 
kantrybė padėjo jam parašyti di- 
delius veikalus apie Lietuvos pra- 
eitį. Ir kiti Tėvynės labui daug 
nuveikę žmonės — Vincas Kudir- 


ka, Pranas Vaičaitis, Žemaitė — 
buvo labai atkaklūs. Būkime to- 
kie ir mes! Atkaklus mokinys 
mokosi eilėraštį, kol išmoksta, 
sprendžia uždavinį, kol išspren- 
džia. Atkaklumą reikia ugdyti 
nuo mažens. 


ATLANTO NUGALĖTOJAI 


DARIUS IR GIRĖNAS - PIRMIEJI LIETUVIAI, 
PERSKRIDĘ ATLANTO VANDENYNĄ. 


Narsūs lakūnai Steponas Darius 
ir Stasys Girėnas, už savo uždirb- 
tus ir Amerikos lietuvių suauko- 
tus pinigus nusipirkę lėktuvą, 
pradėjo rengtis skrydžiui per At- 
lantą. Lėktuvą perdirbo — įdėjo 
naują variklį, sustiprino liemenį, 
pailgino sparnus. Jį pavadino 
„Lituanika“. Skrido 1933 metų 
liepos 15—17 dienomis, iš viso 37 
valandas. Vėtra blaškė lėktuvą, 


skrendantį per tamsius debesis, 
apačioje siautė šaltos ir rūsčios 
vandenyno bangos. Štai jau At- 
lantas nugalėtas, nebetoli gimta- 
sis kraštas. Kauno aerodrome 


didvyrių laukė minios žmonių. 


Tačiau įvyko nelaimė — Soldino 
miške (dabar Lenkijos teritorija) 
lėktuvas nukrito ir sudužo. La- 
kūnai žuvo. Jie palaidoti Kaune, 
Petrašiūnų kapinėse. 

ATLÈTAS 


STIPRUS, TVIRTAS ŽMO- 
GUS. 


Kuris berniukas nenori būti gra- 
žiai nuaugęs, ištvermingas ir stip- 
rus? Tačiau atletu niekad netap- 
si, jei rytais nedarysi mankštos, 
nesportuosi gryname ore. Ap- 
snūdę lepūnėliai, kurie tik valgo, 
miega ir tingi, būna silpni, sugle- 
bę, atrodo nesveiki. Atletai kiek- 
vieną dieną daro pratimus, ug- 
dančius jėgą ir vikrumą: bėgioja, 


šokinėja, kilnoja sunkius svars- 
čius. Atletu tapti padeda sportas 
— lengvoji arba sunkioji atletika, 
boksas, imtynės, plaukimas, žai- 
dimai. Lengvoji atletika yra bė- 
gimas, šuoliai, mėtymas, sunkioji 
— sunkumų kilnojimas. Jeigu 
stropiai lankysi kurios nors spor- 
tošakos treniruotes, ir tu būsi at- 
letas. 


A 


ATOSTOGOS 


VASARA — ATOSTOGŲ 
METAS. 


Atostogų visi vaikai labai laukia, 
nes tai — įdomios kelionės, poil- 
sis pajūryje arba prie ežero. 
Miestiečiams maloni viešnagė 
kaime, pas gimines arba senelius. 
Per atostogas ilsimės. Tačiau jei- 
gu atostogaudamas nuo ryto iki 
vakaro vartysies lovoje ar šiaip 
dykinėsi — tik pavargsi, ims ka- 
muoti nuobodulys. Geriausia ke- 
liauti po Lietuvą — pėsčiomis su 
turisto kuprine ant pečių, plauk- 
ti baidare upėmis, ežerais, mie- 
goti palapinėje. Kai kurie vaikai 
per atostogas grybauja, uogauja, 
prirenka daug vaistažolių. Ypač 
smagu kaime padėti dirbti ūkio 
darbus — šienauti, ravėti daržus, 
šerti gyvulius. Atostogauti gera, 
nes nereikia galvoti apie mokyk- 
lą, pamokas ir viską, kas atsibo- 
dę. Tik gaila, kad atostogos greit 
prabėga. 


ATVIRŪKAS 


ŠVENČIŲ PROGA DRAU- 
GUS SVEIKINAME ATVIRU- 
KU. 


Vienoje atviruko pusėje — gra- 
žus spalvotas piešinys, dailės kū- 
rinio reprodukcija, gamtos ar 
miesto vaizdelis. Sveikinimo žo- 
džius ir linkėjimus dailiai para- 
šome kitoje, tuščiojoje, atviruko 
pusėje. Yra ir sulenkiamų atvi- 
rukų. Atviruką pridedame prie 
dovanos ar, įdėję į voką, siunčia- 
me paštu. Atvirukus su miestų, 
gamtos vaizdais siunčiame iš ke- 


AUDIMO 
STAKLĖS 


STAKLELĖS NAUJOS, 
DROBELĖS PLONOS, 
O MERGUŽĖLĖ - 
KAIP LELIJĖLĖ. 


Seniau moterys namuose iš lini- 
nių ar vilnonių siūlų ausdavo ne 
tik paprastą drobę, storą milą, 
bet ir gražias raštuotas staltieses, 
lovatieses, rankšluosčius. Audė- 
ja sėdėdavo staklėse ir vikriai 
dirbdavo rankom ir kojom — 
staklių pakojos trinksi, šaudyklė 
tik laksto iš vienos audeklo pu- 


lionės ar poilsiavietės vietoj laiš- 
ko. Jei ant atviruko yra pašto 
ženklas ir vieta adresui, jį gali- 
ma siųsti be voko. 


sės į kitą. Kiekviena kaimo mer- 
gina turėjo išsiausti sau kraitį. 
Dabar fabrikuose staklės auto- 
matinės — audžia pačios. Viena 
audėja prižiūri keliasdešimt stak- 
lių. Audimo fabrikų yra Kaune, 
Vilniuje, Panevėžyje, Klaipėdo- 
je. Lentvaryje audžiami kilimai. 


AUDRA 


AUDRĄ SUKELIA STIPRUS VĖJAS. 


Kartais pučia toks smarkus vė- 
jas, kad linksta ne tik medžių ša- 
kos, bet ir kamienai. Tačiau tai 
dar ne audra. Ji prasideda, kai 
įsišėlusi vėtra ima laužyti me- 
džius, plėšti namų stogus. Per 
audrą dažniausiai smarkiai lyja, 
trankosi perkūnija. Tokia audra, 
kuri rauna medžius su šaknimis, 
griauna pastatus, vadinama ura- 


ganu. Jis pridaro daug nuostolių. 
Kartais per uraganą žūva ir žmo- 
nių. Jūros audra vadinama štor- 
mu. Milžiniškos, didumo sulig 
daugiaaukščiu namu bangos mėto 
laivą, gali jį ir nuskandinti. Apie 
artėjančią audrą praneša mete- 
orologai. Tada žmonės skubiai 
persikelia į saugesnę vietą, laivai 
plaukia į uostą ar užutėkį. 


AUKSAS 


GELTONAS, BLIZGANTIS BRANGUSIS METALAS. 


Senovėje karaliai nešiojo spin- 
dinčias auksines karūnas. Kara- 
lysčių lobiai — aukso luitai, mo- 
netos, papuošalai — buvo saugo- 
mi tamsiuose požemiuose. Auk- 
sakaliai iš aukso daro gražius pa- 
puošalus — Žiedus, auskarus, 
grandinėles. Auksas nerūdija, 
jam nekenkia druskos ir rūgštys, 


todėl iš jo daromos tiksliųjų prie- 
taisų detalės. Šis metalas kasa- 
mas kasyklose, jo kruopelytės 
plaunamos iš auksingo upių smė- 
lio. Aukso yra Pietų Afrikoje, 
Jungtinėse Amerikos Valstijose, 
Australijoje, Sibire. Kartais pasi- 
taiko rasti kelių ar keliolikos ki- 
logramų aukso gabalą — grynuolį. 


2 

LIX Fis TE-—— 


AUSYS 


„MOČIUTE, KODĖL TAVO 
TOKIOS DIDELĖS AUSYS?“ 
— „TAI TAM, VAIKELI, KAD 
GERIAU GIRDĖČIAU!“ 


Turbūt pažinote, kad tai ištrau- 
kėlė iš pasakos apie Raudonke- 
puraitę? Vilko ausys iš tikrųjų 
nemažos, dar didesnės dramblio 
ar asilo. O kiškio — ilgos ir sta- 
čios. Ir gyvuliai, ir žmonės ausi- 


-mis girdi. Išorinė žmogaus ausies 


dalis vadinama kaušeliu. Jis nu- 
kreipia garsą į ausies landą. Au- 
sies viduje yra būgnelis, klausos 
nervas ir kiti klausos organai. 


Garsas suvirpina ausies būgnelį. 
Paskui klausos nervas perduoda 
dirginimą į smegenis, ir tada gir- 
dime garsą. Ausis reikia gerai 
prižiūrėti, švariai išsiplauti. Ne- 
krapštykite ausų aštriu, smailiu 
daiktu! Jeigu ausį pradeda skau- 
dėti, reikia gydytis, nes galima 
apkursti. 

A 


AUSLINDA 


VABALAS, GYVENANTIS 
DREGNOSE VIETOSE. 


Paupyje, atvertę akmenį, vaikai 
pamatė keistą vabaliuką. Jis tam- 
sus, pailgas, o pilvelio gale styro 


didelės lenktos žnyplės. Vabaliu- 
kas sukruto slėptis, bet vaikai jį 
pagavo ir parsinešę parodė mo- 
čiutei. „Tai auslinda, — paaiški- 
no močiutė. Ant žemės miegan- 
čiam žmogui ji gali įlįsti į ausį. 
Auslinda gali skaudžiai įžnybti, 
todėl geriau jos neliesti“. Auslin- 
dos dieną slepiasi po medžių žie- 
ve, akmenimis, o vakare išlenda 
ieškoti maisto. Minta augalais, 
puvenomis, kartais apgraužia 
daržovių lapus. 


AUSTRALIJA 


ŽEMYNAS PIETŲ PUSRUTULYJE TARP INDIJOS IR 


RAMIOJO VANDENYNŲ. 


Kai pas mus, Lietuvoje, žiema, 
Australijoje — vasara, o liepos 
mėnesį — pats viduržiemis. Ta- 
čiau ir žiemą Australijoje nebū- 
na sniego. Tai karštų dykumų, 
pusdykumių ir stepių kraštas. Tik 
žemyno pakraščiuose, kur dau- 
giau drėgmės, auga visą laiką ža- 
liuojantys miškai. Australijoje 
yra daug retų augalų ir gyvūnų, 
Kun iton šalyse nepamatysi- 
me. Cia auga net kelių šimtų rū- 
šių eukaliptai — ir menki krū- 
mokšniai, ir dideli galiūnai me- 
džiai. Labai daug sterblinių gy- 
vūnų: eukaliptų kamienais lai- 
pioja maži sterbliniai lokiai — 


koalos, nuo šakos ant šakos liuok- 
si sterblinės voverės, stepėse šo- 
kuoja greitos ilgakojės kengūros, 
papilvės maiše nešiojančios vai- 
kučius. Laksto plėšrių laukinių šu- 
nų — dingų — gaujos. Prie van- 
dens gyvena ančiasnapiai. Jie iš- 
sirita iš kiaušinių, bet yra žinduo- 
liai. Senųjų Australijos gyventojų 
dabar mažai bėra. Dauguma gy- 
ventojų — palikuonys europiečių, 
kurie pradėjo važiuoti į Australi- 
ją prieš du šimtus metų. Čia gy- 
vena ir nemažai lietuvių. Kituose 
žemynuose yra daug valstybių, o 
visą Australiją užima tik viena. Ji 
taip pat vadinama Australija. 


AUŠRINĖ 


AUŠRINĖ UGNĮ PRAKŪRĖ, VAKARINĖ PATALĄ KLOJO. 


Aušrinė spindi kaip žvaigždė. Ji 
pasirodo prieš saulėtekį arba pir- 
moji sužiba danguje po Saulės 
laidos. Todėl lietuviškas jos var- 
das Aušrinė arba Vakarinė. O 
mokslininkai ją vadina grožio 
deivės vardu — Venera. Venera, 
kaip ir Žemė, yra Saulės sistemos 
planeta. Veneroje nėra gyvybės. 


Čia svilina penkių šimtų laipsnių 
karštis, oras visai netinkamas 
kvėpuoti. Niekad neprasisklai- 
dantys ūkai gaubia Venerą, ir per 
juos iš Žemės negalima įžiūrėti 


planetos paviršiaus. Žmonės į 
Venerą siunčia automatines kos- 
mines stotis, kurios nusileidusios 
tiria šią paslaptingą planetą. 


AUTOBUŪSAS 


AUTOBUSAI VEŽIOJA ŽMONES. 


Autobusu važiuoti į tolimą kelio- 
nę labai patogu. Keleiviai sėdi 
minkštuose krėsluose ir dairosi 
pro langą. Jei nori, krėslą atloši 
ir įsitaisai pusiau gulomis. Sute- 
mus gali įsižiebti elektros lempu- 
tę. Jei karšta, įsijungi ventiliato- 
rių. Miesto gatvėmis važinėja ki- 


tokie autobusai. Juose sėdimų 
vietų nedaug. Spūsties metu į 
darbą žmonės dažnai važiuoja 
stovėdami. Autobuse yra nurody- 
tos sėdimos vietos ligoniams, ma- 
moms su mažais vaikučiais. Man- 
dagūs vaikai, jaunuoliai visada 
užleidžia vietą seneliams. 


A 


AUTOMATAS 


AUTOMATAS DIRBA VIE- 
NAS, BE ŽMOGAUS PAGAL- 
BOS. 


Automatų yra įvairių. Įmeti mo- 
netą į gazuoto vandens automa- 
tą — jis tuojau pripila stiklinę gė- 
rimo su sirupu. Automatiškai įsi- 
jungia ir išsijungia šaldytuvas, 
nuo perkaitimo pats saugosi ly- 
gintuvas, pačios atsidaro ir užsi- 
daro lifto durys. Automatai per- 
jungia šviesoforo signalus, regu- 
liuoja traukinių eismą. Automa- 
tas mėnuleigis vienas pats važi- 


nėjo Mėnulyje ir tyrė jo paviršių. 
Gamyklose automatai pavaduo- 
ja dešimtis ar net šimtus darbi- 
ninkų. Jie pjauna, gręžia, pilsto, 
rūšiuoja, pakuoja ir atlieka dau- 
gybę kitų darbų. Automatines li- 
nijas prižiūri vienas ar keli žmo- 
nės. 


A 


AUTOMOBILIS 


VISA ŠEIMA SUSĖDA Į 
AUTOMOBILĮ IR VAŽIUO- 
JA, KUR PANORI. 


Atsisėdęs už vairo, tėtis pasuka 
raktelį, ir automobilio variklis su- 
ūžia. Prietaisai parodo, kiek yra 
bake benzino, ar pakrautas aku- 
muliatorius. Paskui tėtis įjungia 
posūkių lemputes ir šviesas, o Al- 
gis pasižiūri, ar jos mirksi, ar švie- 
čia žibintai. Dar spusteli signalą 
— pasigirsta garsus pyptelėjimas. 
Dabar jau galima važiuoti. Ma- 
ma atsisėda priekyje, greta tėčio, 
o Algis su sesute įsitaiso ant už- 
pakalinės sėdynės. Smagu žiūrė- 
ti, kaip pro šalį autostrada lekia 
automobiliai. Algis vardina jų 


markes — žiguliai, mersedesas, 
BMW. Užaugęs jis svajoja būti 
lenktynininku ir dalyvauti tarp- 
tautinėse ralio varžybose. Va- 
žiuojant automobiliu būtina lai- 
kytis kelių eismo taisyklių, kad 
neįvyktų avarija. 


AUTOSTRADA 


LABAI PLATUS, PATOGUS AUTOMOBILIŲ KELIAS. 


Važiuodamas automobiliu iš Vil- 
niaus į Kauną stebiesi, kodėl iš 
priekio neatvažiuoja jokia maši- 
na. Žvilgtelėjęs į šalį, pamatai, 
kad už siauros žalios pievelės, va- 
dinamos skiriamąja juosta, yra 
dar vienas asfaltuotas plentas, 
kuriuo automobiliai važiuoja 
priešinga kryptimi. Autostrada 


galima važiuoti net šimto kilo- 
metrų per valandą greičiu. Kely- 
je nebuvo jokios kliūties, niekas 
nevažiavo skersai kelio, automo- 
bilio nesulaikė šviesoforas. Au- 
tostradą kertantys keliai prany- 
ra pro jos apačią arba pakyla virš 
jos. Autostrada iš Vilniaus gali- 
ma važiuoti ligi pat Klaipėdos. 


AVIEĖTĖ 


AVIETĖ YRA SALDŽIAUSIA MIŠKO UOGA. 


Avietės auga ne tik miške. Žmo- 
nės nuo senų laikų avietes augi- 
na soduose. Kultūrinių aviečių 
uogos užauga labai didelės. Avie- 
tės prinoksta vėlai, vasarai bai- 
giantis. Tada prasideda rugiapjū- 
tė, ir ne visi turi laiko uogauti. 
Bet vis tiek kiekviena šeiminin- 


kė nori prisirinkti šių uogų. Avie- 
čių uogienė ne tik skani, bet ir 
vaistas. Žiemą susirgus sloga ar 


kokia kita liga, reikia gerti karš- 
tą aviečių arbatą. Skanią arbatą 
panas išvirti ir iš aviečių stiebų. 

i arbata yra raudona ir kvepia 
avietėmis. 


AVILYS 


BIČIŲ NAMELIS. 


Avilys neturi langų. Bitės neno- 
ri, kad kas nors pro langelį žiū- 
rėtų, kaip jos gyvena. Mokslinin- 
kai sako, kad visi prijaukinti gy- 
vūnai pasikeitė, prisitaikė gyventi 
šalia žmogaus, tik bičių įpročiai 
tebėra tokie pat, kaip senų seno- 
vėje. Todėl avilyje turi būti tam- 
su kaip drevėje, kur jos gyveno 
seniau. Žmonės avilius daryda- 


vo iš rąsto: išskobdavo jo vidų, 
užkaldavo viršų lentele. Tokią 
dirbtinę drevę įkeldavo į medį ar- 
ba pastatydavo sode. Dar buvo 
iš šiaudų nupintų avilių. Vėliau 
pradėjo daryti avilius iš lentų. 
Avilio viduje yra rėmai, ant ku- 
rių bitės siuva korius. Iš avilio bi- 
tės laukan išropoja pro siaurą 
plyšį — laką. 


BALTA AVELĖ, MINKŠTA VILNELĖ. 


Vasarą nuvažiavome pas senelius 
į kaimą. Žiūrime — žalioje pie- 
voje ganosi avelė. Šalia vikriai šo- 
kinėja du maži jos vaikučiai — 
ėriukai. Jie balti, garbanoti ir la- 


bai linksmi. Strykt pastrykt — ir 
ėriukai jau pievos pakraštyje. 
Eriukų mama bailiai dairosi ir 
bliauna — šaukia vaikus pas sa- 
ve. Ji bijo, kad pilkas vilkas jų ne- 
nuneštų. Su ėriukais Žaisti sma- 
gu, bet baisu avino. Jis turi ries- 
tus ragus ir yra labai piktas. Pa- 
vasarį ateina teta ir didelėmis žir- 
klėmis nukerpa avims vilnas. 
Paskui tas vilnas iškaršia ir su- 
verpia. Iš siūlų močiutė mezga 
šiltas vilnones kojines. 


A 


AVIZOS 
AVIŽAS LABAI MĖGSTA 
ARKLIAI. 


Avižą pažinti labai lengva: jos 
varpų šluotelė nusvirusi, o gelsvi 
grūdai įsisupę į švelnius žvynus. 
Kol avižos auga ir brandina grū- 
dus, laukas atrodo žalias, o va- 
sarai baigiantis pagelsta. Tada at- 
važiuoja kombainas, avižas nu- 
pjauna ir iškulia. Avižų kruopų 
arba dribsnių košę ir sriubą val- 
gyti labai sveika — jos duoda žmo- 
gui stiprumo. Galima valgyti ir 
nevirtus avižų dribsnius. Seniau 
žmonės augino daug avižų ir šėrė 
jomis arklius. Arkliai būdavo 
stiprūs, gerai įmitę, jų plaukas 
blizgėdavo. Pašarui avižos sėja- 
mos kartu su vikiais ir kitais au- 
galais. Naktį į avižų lauką kartais 
ateina šernų. Jie kramto pusžalius 
grūdus ir čepsi — taip gardu. 


A 


AZIJA 


RYTINĖ EURAZIJOS ŽE- 
MYNO DALIS SU GRETI- 
MOMIS SALOMIS. 


Aziją nuo Europos skiria Uralo 
kalnai. Šiaurinė Azijos dalis pri- 
klauso Rusijai. Prie šalto Arkties 
vandenyno plyti tundra, kurioje 
želia menki krūmokšniai, kerpės, 
ganosi šiaurinių elnių bandos. Si- 
bire ošia šimtametė neįžengiama 
taiga, teka vandeningos upės, čia 
yra giliausias pasaulyje gėlo ir ty- 
ro vandens ežeras — Baikalas. 
Rusijos kaimynė — Kinija. Joje 
gyvena milijardas žmonių, dau- 
giau negu bet kurioje kitoje pa- 


saulio valstybėje. Azijoje stūkso 
didingos snieguotos Himalajų 
kalnų viršūnės. Žemyno pietuo- 
se yra išsikišęs didelis pusiasalis 
— tai Indija. Klimatas čia karš- 
tas, tankiose džiunglėse gyvena 
drambliai, tigrai. Per Indiją teka 
platus Gangas. Vakarų Azijos žy- 
miausios valstybės — Turkija, Ira- 
nas, Irakas, Saudo Arabija, Af- 
ganistanas. Čia daug kalnų, dy- 
kumų. Azijos rytuose, jūros sa- 
lose yra Japonija. 


AZOTAS 


BESPALVĖS, BEKVAPĖS, UŽ 
ORĄ LENGVESNĖS DUJOS. 


Išrovę lubiną, ant jo šaknų mato- 
me nedidelius gumbelius. Ankš- 
tiniai augalai — lubinai, žirniai, 


dobilai — šaknyse, stiebuose ir la- 


puose kaupia ore esantį azotą. 
Lauką suarus, lubinai supūva, 


azotas virsta mineralinėmis me- 


džiagomis. Jomis augalai minta. 
Jeigu dirvoje azoto yra pakanka- 


mai, gerai auga daržovės. Yra ir 
dirbtinių azoto trąšų. Jas gami- 


na Jonavos trąšų gamykla. Tręšti 


reikia ne per gausiai — kitaip 


daržovės bus kenksmingos. 


ĄŽUOLAS 


SENOVĖJE LIETUVIAI 
ĄŽUOLĄ LAIKĖ ŠVENTU 
MEDŽIU. 


Tai yra ilgiausiai gyvenantis mū- 
sų krašto medis. Ąžuolas labai 
aukštas, platus, drūtas. Jo šakos 
tvirtos, Žali lapai karpytais pa- 
kraščiais, standūs. Rudenį jie pa- 
gelsta. Ąžuolas užaugina giles, 
kurias labai mėgsta šernai. Lie- 
tuvos parkuose dar auga pelki- 
nis, stambiavaisis, kaukazinis 
ąžuolas. Visų gražiausias yra rau- 
donasis ąžuolas. Jo lapai rudenį 
pasidaro tamsiai raudoni. Miš- 
kas, kuriame auga vien ąžuolai, 


vadinamas ąžuolynu. Didelis 
ąžuolynas buvo Kaune, bet da- 
bar jo dalis iškirsta ir ten nuties- 
tos gatvės. Netoli nuo Vilniaus, 
Dūkštų draustinyje, auga labai 
gražūs ąžuolai — Ąžuolų karalius 
ir Ąžuolų karalienė. Seniausias 
Lietuvoje yra Stelmužės ąžuolas. 
Jam daugiau kaip tūkstantis me- 
tų. Dabar lietuviai sodina ąžuo- 
liukus, kad išliktų atminimas 
apie žymius istorinius įvykius, 
garsius Žmones. 


BAIDARĖ 


SIAURAS LENGVUTIS 
LAIVELIS. 


Baidarė daroma iš medžio (fane- 
ros), metalo ar plastiko ir aptrau- 
kiama tankia vandens nepralei- 
džiančia medžiaga. Viršus užda- 
ras, tik yra anga irkluotojui. Bai- 
darės dažniausiai būna vienvie- 
tės ir dvivietės. Turistinę baida- 
rę galima išardyti ir vėl sudėti. 
Jos detales, tvarkingai sukrautas 
į maišus, gabename į tą vietą, iš 
kur ketiname pradėti kelionę. 
Baidarė į vandenį grimzta negi- 
liai, todėl ja galima plaukti ne tik 
ežerais ir upėmis, bet ir sekliais 
upeliukais. Jeigu kelyje pasitai- 
ko akmenuota sekluma, nuvirtęs 
medis ar išsikėtojęs šiekštas, bai- 
darę nesunkiai perkeliame per 
kliūtį ir plaukiame toliau. 


BAIMĖ 


BAIMĖS AKYS DIDELĖS. 


Sauliukas dar mažas ir visko bi- 
jo — tamsos, už lango stūgaujan- 
čio vėjo, perkūnijos. Kieme jis bi- 
jo didelio pikto šnypščiančio žą- 
sino, miške — pilko vilko. „Ne- 
bijok, — ramina vyresnysis bro- 


liukas Marius. — Su manimi tau 
nieko bloga neatsitiks“. O tėtis 
sugėdina: „Tu juk vyras, Sauliau, 
o vyrai nieko nebijo“. — „Tau ge- 
rai, tėti, tu didelis, — atsidūsta 
Sauliukas. — Kai aš užaugsiu, ir- 
gi nieko nebijosiu“. 


BALANDA 


PIKTŽOLĖ, BET KAI KAM IR NAUDINGA. 


Darže augančias balandas ravi- 
me, nes jos trukdo augti daržo- 
vėms. Daug balandų auga šiukš- 
lynuose ir pakelėse. Jaunų balan- 
dų lapus labai mėgsta maži kala- 
kučiukai ir žąsiukai. Seniau, pri- 
trūkę duonos, žmonės rinkdavo 
balandų sėklas, jas maldavo ir 
maišydavo su ruginiais miltais. 
Tokia duona būdavo neskani, bet 
gelbėdavo nuo bado. Dabar ba- 
landų sėklų niekas neberenka ir 
nebevalgo. Tik jų lapus anksti pa- 
vasarį, kai trūksta daržovių, šei- 
mininkės skina ir deda į salotas, 
į sriubą. Kai kurios balandos yra 
vaistinės, todėl žmonės jas augi- 
na darže. 


BALANDIS 


BALANDIS DAR VADINA- 
MAS KARVELIU. 


Balandžiai mėgsta gyventi žmo- 
gaus kaimynystėje. Tai ramūs 
paukščiai. Žmonės yra išvedę 
daug naminių balandžių veislių. 
Juos laiko namo palėpėje arba 
tam tikrame namelyje — karveli- 
dėje. Balandžių būna labai puoš- 
nių — spalvotomis plunksnomis, 
plačiomis uodegomis, pūstais gur- 
kliais. Balandžiai vartikliai skris- 
dami gražiai vartosi ore. Pašto ba- 
landžiai seniau nešiodavo laiškus. 


Jie labai greiti, gali nenutūpdami 
nuskristi net tūkstantį kilometrų. 
Lietuvos miškuose gyvena lauki- 
nių balandžių — uldukų, keršulių, 


purplelių. 


BALDAI 


BALDAI PADARO MŪSŲ GYVENIMĄ PATOGŲ. 


Sekmadienio vakaras. Kiaurą 
dieną žaidęs kieme, su tėveliais 
triūsęs sode ar darže, nori ir at- 
sipūsti. Pasilipęs ant kėdės, išsi- 
trauki iš knygų spintos šią encik- 
lopediją ir, atsisėdęs prie rašo- 
mojo stalo, atsiverti... Bet mama 
jau kviečia vakarienės. Patogiai 
įsitaisai virtuvėje ant savo tabu- 


retės. Mama ima iš spintelės 
puodukus, lėkštutes ir deda juos 
ant stalo. O po vakarienės grei- 
tai ir lovon laikas. Nemažai bal- 
dų jau paminėjome. Apsidairyk 
— namuose jų yra ir daugiau. 
Lietuvoje yra daug baldų fabri- 
kų — Vilniaus, Kauno, Jonavos, 
Silutės, Tauragės, Panevėžio. 


BALĖTAS 


BALETAS PRADĖTAS ŠOKTI 
ITALIJOJE, PRANCŪZIJOJE. 


"Tai ne paprastas šokis, o vaidini- 
mas — šokėjai grakščiais jude- 
siais be žodžių pasakoja kokią 
nors istoriją, reiškia jausmus. Jie 
nei kalba, nei dainuoja, bet vien 


iš judesių viską gali suprasti. Šo- 
kiu reiškiamą mintį padeda at- 
skleisti muzika. Baletas šokamas 
pagal tam tikras taisykles. Artis- 
tai atlieka įvairias figūras, žings- 
nius, šuolius. Balerinos dažnai 
šoka ant pirštų galų, apsiavusios 
specialiais bateliais. Sukurti ba- 
leto spektaklį padeda dekoraci- 
jos, puošnūs šokėjų kostiumai, 
apšvietimas. Baletą šokti moko- 
masi ilgai ir kantriai. 


BALIONAS 


SKRIDIMO APARATAS. 


Noras pažvelgti į Žemę iš paukš- 
čio skrydžio ilgus amžius nedavė 
žmonėms ramybės. 1783 metais 
prancūzai broliai Mongolfjė pa- 
darė ir išbandė pirmąjį balioną. 


Jis buvo pasiūtas iš tankaus au- 
deklo ir pripildytas karšto oro. 
Karštas oras yra lengvesnis už 
šaltą, todėl balionas ir kyla aukš- 
tyn. Apačioje kabojo krepšys — 
gondola. Pirmuosius paleido 
skristi aviną, gaidį ir antį. Tais pa- 
čiais metais balionu pakilo ir 
žmogus. Toks balionas skrido tik 
pavėjui. Pritaisius variklį, jis ta- 
po valdomas ir gavo dirižablio 
vardą. Žmonės oro balionais 
skraido ir dabar. Balionai būna 
įvairaus didumo ir formų, spal- 
voti. Rengiamos balionų šventės. 

BALNAS 


ŽIRGAS KĖLĖ BALNĄ, 
BALNAS KĖLĖ RAITĄ. 


Pabalnotu žirgu joti daug pato- 
giau. Ir žirgui lengviau raitelį 
nešti. Balnas siuvamas iš odos, 
dailiai gula ant žirgo nugaros, jos 
nespaudžia, netrina. Raitelis jo- 
damas kojas laiko kilpose. Puoš- 
nių senovinių balnų, kuriais bu- 
vo balnojami bajorų, kunigaikš- 
čių Žirgai, galima pamatyti etno- 
grafijos muziejuje. Darbinis ar- 
klys ir asilas irgi balnojamas. Prie 


balno galima pririšti sunkius ne- 
šulius. Pabalnotais arkliais geo- 
logai, medžiotojai keliauja per 
kalnus, miškus ir pelkes, kur nė- 
ra kelių, negali važiuoti mašinos. 


BALTAI 


BALTAI, ARBA AISČIAI, YRA LIETUVIŲ PROTĖVIAI. 


Baltai į žemes prie Baltijos jūros 
atsikraustė maždaug prieš ketu- 
ris tūkstančius metų. Ateiviai 
maišėsi su nuo seno šiose vieto- 
se gyvenusiais žmonėmis. Taip 
per daug šimtmečių kūrėsi ir ny- 
ko įvairios baltų gentys: jotvin- 
giai, prūsai, lietuviai, latgaliai, 
kuršiai, žiemgaliai, sėliai. Prūsus 


XIII amžiuje nukariavo ir išnai- 
kino kryžiuočiai. Iš baltų genčių 
ilgainiui atsirado lietuvių ir lat- 
vių tautos. Tai yra vienintelės gy- 
vos išlikusios baltų tautos. Lie- 
tuvių ir latvių kalbos giminingos, 
kai kurie žodžiai tokie panašūs, 
kad galima lengvai atspėti jų 
reikšmę. 


BALTARUSIJA 


BALTARUSIJOS RESPUBLIKA — RYTINĖ LIETUVOS 


KAIMYNĖ. 


Baltarusija — kalvotų aukštumų, 
pelkėtų, krūmuotų lygumų, žalių 
miškų kraštas. Iš pelkių išteka 
Dnepras ir Dauguva. Cia prasi- 
deda ir mūsų didžiausios upės — 
Nemunas ir Neris. Belovežo gi- 


rioje yra daug įvairių žvėrių. Di- 
džiausias ir galingiausias girios 
gyventojas — stumbras. Baltaru- 
sijoje auginami javai, linai, cuk- 
riniai runkeliai, kanapės. Ypač 
gerai dera bulvės. Miestuose yra 


BALTIJA 


IŠSISUPUS PLAČIAI VAKARŲ VILNIMIS, 
MAN KRŪTINĘ UŽLIEK SAVO ŠALTA BANGA. 


Baltija skalauja Lietuvos, Latvi- 
jos, Estijos, Suomijos, Švedijos, 
Vokietijos, Lenkijos ir kitų šalių 
krantus. Lietuvai priklauso tik 99 
kilometrų ilgio smėlėto pajūrio 
ruožas. Lietuvių ir latvių protė- 
viai nuo žilos senovės gyveno 
prie Baltijos jūros. Galinga kai- 


(Maironis) 


mynė Vokietija buvo atėmusi iš 
Lietuvos Klaipėdos kraštą ir uos- 
tą. Dabar Baltijoje vėl plaukioja 
mūsų žvejybos ir prekybos laivai. 
Prie jūros įsikūrę gražūs kuror- 
tiniai miestai Palanga, Neringa, 
Šventoji. Čia žmonės vasarą po- 
ilsiauja, maudosi jūroje. 


daug fabrikų. Baltarusija turi 
apie dešimt milijonų gyventojų. 
Didžiausias miestas — sostinė 
Minskas. Baltarusiai yra slavų 
tauta. Baltarusių kalba panaši į 
rusų, ukrainiečių ir lenkų kalbas. 
Senovėje, XIII- XVIII amžiuje, 
baltarusiai gyveno vienoje vals- 
tybėje su lietuviais — Lietuvos 
Didžiojoje Kunigaikštystėje. 


BANGINIS 


PATS DIDŽIAUSIAS ŽEMĖS 
GYVŪNAS. 


Mėlynasis banginis būna daugiau 
kaip trisdešimt metrų ilgio, o sve- 
ria net šimtą penkiasdešimt to- 
nų! Kitų rūšių banginiai — kaša- 
lotai, grenlandiniai, kuprotieji 
banginiai — kur kas mažesni, bet 
ir jie sveria po kelias tonas. Ban- 


giniai plaukioja vandenyne, min- 
ta smulkiais jūros gyvūnėliais 
(planktonu), žuvimis. Jie pana- 
šūs į žuvis, bet yra žinduoliai. 
Mama banginė jauniklius veda 
gyvus ir maitina juos pienu. Kvė- 
puodamas banginis švirkščia van- 
denį į viršų, ir pakyla fontanas. 


BANKAS 


SUSITAUPEI PINIGŲ - 
PASIDEK Į BANKĄ. 


Kaimynus Petraičius ištiko nelai- 
mė — pro langą į butą įlindę plė- 
šikai pavogė pinigus. Petraičiai 
daug metų taupė ir ketino pirkti 
automobilį. „Jie blogai darė, kad 
namie laikė tiek daug pinigų. 
Reikėjo pasidėti į banką“, — pa- 
sakė tėtis. „O kas tas bankas?“ 
— paklausė Tadukas. „Tai tokia 
įstaiga, kurioje yra daug tvirtų ge- 
ležinių spintų pinigams ir kito- 
kioms brangenybėms laikyti. 
Banke įrengta signalizacija, jį 
saugo policininkai. Čia laiko pi- 
nigus ne tik pavieniai žmonės, 
bet ir gamyklos, įstaigos, organi- 
zacijos. Prireikus bankas ir pa- 
skolina pinigų. Pavyzdžiui, ūki- 
ninkas gali pasiskolinti pinigų 
traktoriui ar kitai ūkio mašinai 
pirkti“. 

BAROMÈTRAS 


PRIETAISAS ORO SLĖGIUI MATUOTI. 


Barometrą sudaro stiklinis vamz- 
delis su gyvsidabriu ir skalė. Kei- 
čiantis oro slėgiui, gyvsidabrio 
stulpelis pakyla arba nukrinta. 
Slėgį rodo skalės skaičius, ties 
kuriuo stulpelis sustojo. Yra ir ki- 
toks barometras — aneroidas. Tai 
metalinė dėžutė su išretintu oru. 
Kai slėgis didėja, ji traukiasi, kai 


BARSŪKAS 


MIŠKO ŽVĖRIS, GYVENAN- 
TIS OLOJE. 


Barsuką retas yra matęs. Iš olos 
jis išlenda tik vakare. Barsuko 
kailis rusvai pilkas, snukis baltas 
su dviem juodais dryžiais. Barsu- 
kas gaudo peles, varles, vabalus, 
be to, ėda augalų šakneles, uo- 
gas, vaisius. Kalnelio šlaite jis iš- 
sikasa gilų šakotą urvą su keliais 
išėjimais. Toje oloje barsukai gy- 
vena ir augina vaikus. Žiemą bar- 
sukai miega oloje nepabusdami 
net kelis mėnesius. Kartais bar- 
suko olą užgrobia lapės arba usū- 
riniai šunys (mangutai). Tada jis 
išsikasa naują olą. 

mažėja — plečiasi. Slėgio per- 
mainas rodo rodyklė skalėje. Jo- 
je kartais būna nupiešta saulė, 
lietaus debesys ir kiti orų simbo- 
liai. Be barometro neišsiverčia 
meteorologai, lakūnai, žvejai. 
Kai oro slėgis didėja, galima ti- 
kėtis giedros, kai mažėja — grei- 
čiausiai lis. 


BATAI 


ŽMONIŲ APAVAS. 


Seniau lietuviai valstiečiai avėjo 
iš karklo, liepos ar gluosnio kar- 
nų nupintas vyžas, iš odos su- 
rauktas nagines, iš medžio iš- 
skobtas klumpes. Odiniai batai 
buvo labai brangūs. Žmonės, ei- 
dami į bažnyčią, juos nešdavosi 
ir apsiaudavo tik priemiestyje. 
Dabar batai siuvami iš natūralios 
arba dirbtinės odos, sportbačiai 

— ir iš storo audeklo. Batų pa- 
dai gaminami iš storesnės odos, 
gumos, kaučiuko. Žiemą avime 
šiltais aulinukais, pavasarį ar ru- 


denį, kai šlapia, daug purvo, 
neapsieiname be ilgų guminių 
batų. Vasarą po kiemą arba pie- 
vą gali ir basas bėgioti, bet miš- 
kan eidamas apsiauk, kad nejsi- 
durtum kojos, neįgeltų gyvatė. 


BAŽNYČIA 


MALDOS NAMAI, DIEVO NAMAI. 


Bažnyčia yra didelis, dažniausiai 
mūrinis, gražus pastatas. Dauge- 
lis katalikų bažnyčių turi aukštus 
bokštus su kryžiais. Viduje yra al- 
torius, daug paveikslų, skulptū- 
rų. Čia kunigas laiko Šv ventąsias 
Mišias, žmonės meldžiasi, gieda 
giesmes. Dega žvakės, gaudžia 
vargonai. Bažnyčias turi visi se- 
nieji Lietuvos miestai ir mieste- 


3. Vaikų enciklopedija 


liai. Didelis kaimas, kuriame yra 
bažnyčia, buvo vadinamas baž- 
nytkaimiu. Daug gražių bažnyčių 
yra Vilniuje. Pati didžiausia ir 
svarbiausia iš jų — Gedimino kal- 
no papėdėje esanti arkikatedra. 
Stačiatikių bažnyčia vadinasi 
cerkvė, musulmomų — mečetė, 
žydų — sinagoga, karaimų — ke- 
nesa. 

BĖBRAS 


VANDENYJE GYVENANTIS 
DIDELIS GRAUŽIKAS. 


Bebro kailis tamsiai rudas, ne- 
peršlampantis. Uodega plokščia 
lyg kultuvė, apaugusi stambiais 
žvynais. Dantys dideli ir aštrūs. 
Bebras pasirenka netoli upelio 
augantį medį ir jį nugraužia. Žie- 


vę, lapus, mažas šakeles suėda, 
o iš kamieno ir šakų statosi aukš- 
tas, erdvias trobeles ir sutvirtina 
jas dumblu. Bebrai geri inžinie- 
riai. Seklius upelius jie pertveria 
užtvankomis. Vanduo pakyla ir 
apsemia trobelės apačią. Tada jos 
gyventojai gali būti ramūs — joks 
plėšrūnas negalės įsibrauti. Lie- 
tuvoje bebrų daug, ypač prie 
Šventosios, Merkio, Ūlos upių. 
Jie medžiojami dėl šilto ir bran- 
gaus kailio. 

BĖGIKAS 


KAS NORI BŪTI SVEIKAS 
IR GREITAS, TURI DAUG 
BĖGIOTI. 


Senovėje, kai nebuvo nei auto- 
mobilių, nei traukinių, nei lėktu- 
vų, greiti bėgikai atnešdavo svar- 
bias žinias, pavyzdžiui, kad prie 
valstybės sienų telkiasi priešai, 


laimėtas svarbus mūšis. Dabar 
bėgiojame savo malonumui. Bė- 
gioti galima visur: stadione, par- 
ke, mieste, kaime. Laukais, miš- 
ko ar parko takais, miesto gat- 
vėmis žmonės bėga krosą. Spor- 
tininkai stadione varžosi tarpu- 
savyje, kas greičiau nubėgs tam 
tikrą nuotolį. Yra trumpųjų, vi- 
dutinių ir ilgųjų nuotolių bėgi- 
mas, be to, bėgimas su kliūtimis, 
estafetė. Pati ilgiausia bėgimo 
rungtis yra maratonas. Jo ilgis — 
keturiasdešimt du kilometrai su 
trupučiu. 

BENZINAS 


MOTOCIKLŲ, AUTOMOBI- 
LIŲ, LEKTUVŲ VARIKLIŲ 
KURAS. 


Benzinas yra bespalvis, aštraus 
kvapo skystis. Jis gaminamas iš 
naftos. Į mašinos baką benzino 
pripilame degalinėje. Sumaišytas 
su oru benzinas patenka į varik- 
lio cilindrą ir uždegamas. Deg- 
damas jis suteikia varikliui jėgą, 
o mašinai — greitį. Su benzinu rei- 
kia elgtis labai atsargiai. Kartais 
koks neišmanėlis pasišviesdamas 


į DE GAL 


degtuku, žiūri, ar daug benzino 
yra likę bake. Tai labai pavojinga 
— benzino garai nuo menkos ki- 
birkštėlės užsiliepsnoja, ir žmogus 
gali mirtinai apdegti. 


BERŽAS 


KO LIŪDI, BERŽELI, KO LIŪDI? 
KO VERKI, NULEIDĘS ŠAKAS? 
(Jovaras) 


Beržo liemuo labai dailus, lygus, 
tošis balta su juodais brūkšne- 
liais. Pavasarį ant liaunų šakelių 
kybo geltoni žirginiai. Vėjui pa- 
pūtus, beržas ošia, žali jo lape- 
liai mirga saulėje. Tai saulės me- 
dis. Pavėsyje, tankumyne jis 
skursta, neužauga didelis. Šal- 
tuosiuose kraštuose, tundroje au- 
ga beržas keružis — nedidelis 

krūmokšnis. Iš visų beržų gra- 
žiausias beržas svyruoklis. Ber- 
žo sėklos gelsvos, lengvos, mažu- 
lytės, su persišviečiančiais spar- 
neliais. Beržas yra ne tik gražus, 
bet ir naudingas medis. Pavasarį 
jis duoda gaivios sulos. Pirtyje va- 
nojamasi beržinėmis vantomis. Iš 
medienos gaminami baldai. Ber- 
žinės malkos labai kaitrios. 

BIBLIOTEKA 


KNYGŲ NAMAI. 


Atėję į biblioteką, reikiamos kny- 
gos ieškome kataloge — ištrau- 
kiamose dėžutėse su kortelėmis. 
Kortelėje yra parašyta knygos 
autoriaus pavardė, pavadinimas 
ir numeris — šifras. Pagal šifrą 
bibliotekininkas greit suras pa- 
geidaujamą knygą. Daugelyje 
bibliotekų yra skaityklos — atsi- 
sėdi ir skaitai knygą čia pat, ne- 
būtina ją neštis į namus. Seno- 


vėje knygos buvo labai brangios. 
Bibliotekas turėjo vienuolynai, 
universitetai arba karaliai, kiti la- 
bai turtingi žmonės. Seniausia 
Lietuvoje yra Vilniaus universi- 
teto biblioteka. Ji gyvuoja dau- 
giau kaip penkis šimtus metų. Di- 
deliuose miestuose veikia atski- 
ros vaikų bibliotekos. Tikriausiai 
jūs namie taip pat turite savo bib- 
liotekėlę? 


BIJŪNAS 


BERNUŽĖLIO KAIP BIJŪNO 
RAUDONI VEIDELIAI. 


Bijūnas auga darželyje. Tai dau- 
giametė gėlė. Jo rausvi daigeliai 
iš po žemių prasikala ankstyvą 
pavasarį, vos sniegui nutirpus. 
Bijūno keras vešlus, lapai tam- 
siai žali, žiedai didžiuliai, tamsiai 
raudoni, rožiniai arba balti. Yra 
tuščiavidurių ir pilnavidurių bi- 
jūnų. Ši gėlė žydi vasaros pra- 
džioje. Sveikindami varduvinin- 
kus Antaną ar Joną, įteikiame bi- 
jūnų puokštę. Šiltuose kraštuose 
bijūnų krūmai užauga labai dide- 
li, net dviejų metrų aukščio. 


BITĖ 


BITUTE PILKOJI, 

IŠ KUR MEDŲ NEšŠIOJI? 
Bitės — naudingi naminiai vabz- 
džiai. Jos neša saldų medų, ap- 


* dulkina žydinčius augalus, kad 


užmegztų vaisių. Seniau bitės gy- 
veno girioje, medžių drevėse, o 
dabar — iš lentų padarytuose avi- 
liuose. Bičių šeimoje yra motinė- 
lė, bitės darbininkės ir tranai. Mo- 
tinėlė yra visų bičių mama. Tranai 
ją apvaisina, ir motinėlė padeda 
daugybę kiaušinėlių. Iš jų išsiri- 
ta mažos bitelės. Bitės darbinin- 
kės renka iš žiedų nektarą ir per- 
dirba jį į medų, siuva vaško ko- 
rius, maitina ir globoja mažas 
biteles. Kai avilyje susikuria nau- 
ja bičių šeima, bitės spiečia — iš- 
skrenda ieškoti kito būsto. Medų 
supila į vaško korių akeles. Biti- 
ninkas dūzgiantį spiečių, pakibu- 
sį ant medžio šakos, susemia ir 
įkurdina kitame avilyje. Senovė- 
je bitės buvo laikomos šventomis. 


BOKSAS 


ANGLŲ KALBOS ŽODIS 
„BOX“ REIŠKIA SMŪGĮ. 


Kieme ar gatvėje kumščiuotis ne- 
gražu. Jei esi stiprus ir mėgsti pa- 
sigalynėti su draugais, lankyk 
bokso treniruotes. Sportininkai 
boksuojasi aptvertoje kvadrati- 
nėje aikštelėje — ringe, apsimo- 
vę storas odines bokso pirštines. 

Bokso taisyklės labai griežtos — 
draudžiama smūgiuoti į pilvą, 
sprandą, nugarą. Kova trunka 
tris raundus (raundas — trys mi- 
nutės). Laimi boksininkas, kuris 
surenka daugiau taškų arba stip- 
riu smūgiu partrenkia varžovą 
ant grindų — nokautuoja. Ši 
sporto šaka atsirado prieš pen- 
kis tūkstančius metų Egipte ir 
Babilonijoje. Tik tada buvo 
kumščiuojamasi be pirštinių. 


BORUZE 
RAUDONAS ARBA GELTO- 


NAS JUODAIS TAŠKAIS 
IŠMARGINTAS VABALĖLIS. 


Boružių yra visur — miške, dar- | 


že, pievoje. Jų būna dvitaškių, 
penkiataškių, septyntaškių. Bo- 
ružėlė maža, bet nieko nebijo. 
Ryški jos spalva perspėja paukš- 
čius, kad boružių nelestų, todėl 
jų tiek daug. Vaikai patupdo bo- 
ružėlę ant iškelto piršto ir, kar- 
todami „lis — nelis, lis — nelis“, 
laukia, kada ji pakils. Kurį žodį 
tariant vabaliukas išskleidžia 
sparnus, toks oras tą dieną bū- 


siąs. Neskriauskite boružės. Ji 
naikina amarus ir kitus augalų 
kenkėjus. Boružė dar vadinama 
dievo karvyte. 


BOTANIKOS SODAS 


TAI LYG VISO PASAULIO AUGALŲ MUZIEBJUS. 


Aplankykite botanikos sodą pa- 
vasarį, kai augalai pasipuošia 
skaisčiai žalia lapija, įvairiaspal- 
viais žiedais. Čia yra daug gražių 
ir retų medžių, krūmų, gėlių. Kai 
kurie augalai savaime pas mus 
neauga. Jie yra atvežti iš tolimų 
kraštų arba išauginti iš atsiųstų 
sėklų. Prie kiekvieno augalo 

įsmeigta lentelė su jo pavadini- 
mu. Sodo darbuotojai augalus 
prižiūri ir stebi, kaip jie jaučiasi 
mūsų krašte. Botanikos soduose 
yra dideli šilinamiai — oranžeri- 
jos. Čia auginami šiltųjų kraštų 
augalai, kuriems mūsų orai per 
šalti. Lietuvoje botanikos sodai 
yra Kaune ir Vilniuje. 


BRANGAKMENIAI 


SENOVĖJE JAIS BUVO PUO- 


ŠIAMOS KARALIŲ KARŪNOS. 


Brangakmenių yra įvairių — žali 
smaragdai, žydri safyrai, raudo- 
ni kaip kraujas rubinai, violeti- 
niai ametistai, skaidrūs kalnų 
krištolai. Iš jų daromi gražūs pa- 
puošalai — vėriniai, žiedai, aus- 
karai. Pats brangiausias bran- 
gakmenis — skaidrus deimantas. 
Nušlifuotas jis žėri vaivorykštės 
spalvomis ir vadinamas briliantu. 
Deimantai kiečiausi iš visų gam- 
toje randamų mineralų. Jų kasyk- 
lų yra Pietų Afrikoje, Jakutijoje. 
Deimantiniais rėžikliais pjausto- 
mas stiklas, deimantiniais grąžtais 
gręžiamos uolienos. Deimantai 
gaminami ir dirbtiniu būdu. 


BRAŠKĖ 


BRAŠKĖS, KAIP IR ŽEMUOGĖS, - VASAROS PRADŽIOS 


UOGOS. 


Braškė panaši į žemuogę, tik uo- 
gos daug didesnės. Žemuogės 
auga miške, lauke arba darže, o 
braškės — tiktai darže. Braškes 
visi mėgsta. Net vištos ieško iš- 
sirpusių pirmųjų uogų, o radusios 
tuojau sulesa. Kad uogos gerai 
derėtų ir jų visiems užtektų, braš- 
kių lysves reikia gerai prižiūrėti: 


išravėti piktžoles, palaistyti, pa- 
tręšti. Braškės dauginasi šliau- 
žiančiais ūgliais — ūsais. Kiek pa- 
šliaužę žeme, ūsai išleidžia šak- 
neles. Tokį braškės ūglį su šakni- 
mis jau galima sodinti atskirai, į 
kitą lysvę. Po dvejų metų jis Žy- 
dės ir sirpins saldžias, kvepian- 
čias uogas. 


BRIEDIS 


LIETUVOS GIRIŲ KARA- 
LIUS. 


Kai pamatai pamiškėje šį gražų 
laukinį žvėrį su plačia ragų ka- 
rūna ant galvos, pagalvoji — koks 
jis didingas. Briedis turi ilgas ko- 
jas ir greitai bėga. Nebaisus jam 
net gilus žiemos sniegas. Maži 
briedžiukai irgi ilgakojai, tik la- 
bai silpni ir nevikrūs. Briedžiu- 
ko tėvelis turi didelius šakotus 


ragus, o mama briedė — be ra- 
gų. Ragai rudenį nukrinta, o ki- 
tą pavasarį išauga nauji, dar di- 
desni ir gražesni. Briedžiai gyve- 
na miške, minta medžių lapais, 
žieve ir šakelėmis. Kai briedžių 
prisiveisia per daug, jie nuskabo 
medžių viršūnėles, apgraužia jau- 
nuolynus. Tada žmonės briedžius 
medžioja. 


BRONZA 


VARIO IR KITŲ METALŲ - 
ALAVO, ALIUMINIO, ŠVINO 
— LYDINYS. 


Bronzos dirbiniai labai patvarūs, 
nerūdija, gražiai atrodo. Arche- 
ologai žemėje randa senovinių 
bronzinių darbo įrankių, papuo- 
šalų, ginklų — kirvukų, strėlių, ie- 
čių antgalių. Iš bronzos buvo lie- 
jami didžiuliai bažnyčių varpai, 
patrankos. Vėliau pradėta ga- 
minti mašinų detales — krum- 
pliaračius, įvores, guolius. Bron- 
zuoti medžio, gipso ar keramikos 
dirbiniai blizga kaip auksiniai. Iš 
bronzos nulietas Vlado Vildžiū- 
no Mikalojaus Konstantino Čiur- 
lionio paminklas Druskininkuo- 
se, Juozo Mikėno skulptūra „Pir- 
mosios kregždės“ Vilniuje. 


T 


ý 
4 


£ 
= 
G: 
9 
= 
ia 
= 
= 
= 
4!) 


(A 
V 


38 | 


BRŪKNĖ 


LABAI NAUDINGA MIŠKO 
UOGA. 


Ryškiai raudonas blizgančias 
bruknių uogas miške iš tolo pa- 
matysi. Prinoksta bruknės vėlai, 
vasaros pabaigoj, kai dienos jau 
ima vėsti ir uodų miške nebe- 
daug. Gera uogauti rudenėjan- 
čiame miške. Bruknių uogienė 
rūgšti, ilgai negenda, nepelija. 
Ypač gardi su bruknėm išvirta 
kriaušių košė ar obuolienė. Iš 
bruknių lapų galima išvirti ska- 
nią vaistingą arbatą. Lapai arba- 
tai renkami anksti pavasarį arba 
rudenį. Bruknienojus žiemą ėda 
stirnos ir briedžiai, uogas lesa 
miško paukščiai — kurtiniai, te- 
tervinai, jerubės, kėkštai. 


BŪGNAS 


MUŠAMASIS MUZIKOS 
INSTRUMENTAS. 


Senovėje būgnais žmonės per- 
duodavo įvairias žinias: mušamo 
būgno garsą išgirdęs būgnininkas 
Jį pakartodavo — taip perduoda- 
vo toliau esantiems. Sitaip susi- 
žinodavo ir lietuviai. Būgnai yra 
labai įvairūs — mediniai, moli- 
niai, panašūs į puodus, kai kurie 
padaryti iš sudžiūvusio išskobto 
moliūgo. Būgnas yra aptrauktas 
gerai ištempta gyvulio oda. Su- 
davus į būgną lazdele arba ran- 
ka, jis suskamba. Būgnas pabrė- 
žia muzikos, žingsnio ritmą, to- 
dėl švenčių eitynės, paradai 
neapsieina be būgnininkų. Kar- 
tais vienas muzikantas groja ke- 
liais būgnais. Yra vien būgninin- 
kų ansamblių. Būgno muziką 
ypač mėgsta Afrikos tautos. 


BUHALTERIS 


BUHALTERIS SKAIČIUOJA 
PINIGUS. 


Parėjusi iš parduotuvės, Kristu- 
tės mama atsiverčia didelį sąsiu- 
vinį ir surašo, kiek pinigų išlei- 
do. Jame įrašytos ir pajamos — 
jos ir tėvelio atlyginimai, premi- 
jos. Tėvelis sako: „Mama — mū- 
sų buhalterė“. Mama atšauna: 
„Pinigus reikia skaičiuoti!“ Šei- 
moje pinigų apyvarta palyginti 
nedidelė. Turtingo ūkio arba fab- 
riko pajamos ir išlaidos — šimtai 
tūkstančių litų. Jeigu nebūtų iš- 
manančio buhalterio, kuris skai- 
čiuotų kiekvieną centą — bemat 


sąskaita banke ištuštėtų, ir ūkis 
bankrutuotų. Seniau buhalteris 
taukšėdavo skaitytuvais. Dabar 
pinigus skaičiuoti jam padeda 
kompiuteris. 


BUITIĖS MUZIĖJUS 


BUITIES MUZIEJUJE PAMATYSITE, KAIP GYVENO MŪSŲ GALINGA MAŠINA, PADE- 


SENOLIAI. 


Muziejus įsikūręs vaizdingoje 
kalvotoje Kauno marių pakran- 
tėje, netoli Rumšiškių. Čia yra 
žemaičių ūkininko sodyba — se- 
na gyvenamoji troba, klėtis, kop- 
lyčia su rūpintojėliu, dzūko dū- 
minė pirkia, grybų džiovykla ir li- 
nų mynimo pirtelė, Sūduvos 
krašto valstiečio stuba su kama- 


ra ir didelis klojimas, aukštaičio 
pirkia, kurioje Rusijos caro val- 
džios persekiojami daraktoriai 
(kaimo mokytojai) slapta mokė 
vaikus lietuviško rašto. Prie na- 
mų žaliuoja rūtų ir radastų dar- 
želiai. Muziejuje vyksta Užgavė- 
nių, rugiapjūtės pabaigtuvių ir ki- 
tokios žemdirbių šventės. 


BULDOZERIS 


DANTI STATYBININKAMS. 


Jei traktoriaus priekyje yra pri- 
taisytas platus metalinis verstu- 
vas — tai jau nebe traktorius, o 
buldozeris. Mašinistas, sėdėda- 
mas kabinoje, nuleidžia verstu- 
vą žemyn, patraukia kuro tieki- 
mo svirtį, motoras suriaumoja — 
ir į priekį! Jei buvo kalnas žemių, 
pravažiavus buldozeriui, liko ly- 
gu. Pasisukiojo buldozeris valan- 
dą kitą — ir futbolo aikštei vieta 
jau išlyginta. Jis sustumia žemes 
į krūvą, užverčia duobes, žiemą 
nugrando užpustytus kelius. 


BŪLVĖ 


AR VALGĖTE LAUŽE KEP- 
TĄ BULVĘ? GARDUMĖLIS! 


Bulvės į Europą buvo atvežtos iš 
Amerikos. Žmonės iš pradžių 
nemokėjo ir nenorėjo jų auginti. 
Vokietijos karalius net buvo pa- 
skelbęs įsakymą valstiečiams so- 


dinti bulves. Lietuvoje bulvės 
pradėtos auginti palyginti nese- 
niai — prieš du šimtus metų. Bul- 
vės gražiai žydi — kadaise jų Žie- 
dus karalienės segėsi į plaukus. 
Bet svarbiausia tai, kad bulvės la- 
bai derlingos — pavasarį pasodi- 
ni vieną gumbą, o rudenį prikasi 
visą krūvelę. Bulves valgome kas- 
dien, dažniausiai virtas ar kep- 
tas. Per Užgavėnes kepami bul- 
viniai blynai. Tarkuotų bulvių 
didžkukuliai — mėgstamas lietu- 
vių patiekalas. 


BUROKĖLIS 


RAUDONAS GAIDŽIUKAS 
PO ŽEMĖM TUPI. 


Burokėlis šiek tiek panašus į sa- 
vo vyresnįjį brolį buroką. Buro- 
ko lapai žali, šaknis didelė, pail- 
ga, gelsva, o burokėlio lapai su 
raudonomis gyslelėmis, šaknis 
nedidelė, apvali, tamsiai raudo- 
na. Burokai neskanūs, jais žmo- 
nės šeria gyvulius, o burokėlius 


valgo patys. Ši daržovė turi daug 
vitaminų, cukraus. Iš burokėlių 
verdami barščiai, šaltibarščiai, 
daromos mišrainės. Skanią sriu- 
bą galima išvirti ir iš jaunų buro- 
kėlių lapų. 


BŪRTININKAS 


ŽMOGUS, KURIS GALI DARYTI NEPAPRASTUS 


DALYKUS. 


Geroji pasakos fėja tik mostelė- 
jo burtų lazdele, ir pelės pavirto 
ristais žirgais, žiurkė — vežėju, 
moliūgas — aukso karieta, o 
prasti Pelenės drabužėliai — 
puošnia suknia. Pasakų raga- 
noms ir raganiams nieko nereiš- 
kia žmogų paversti gyvuliu, 
paukščiu ar patiems kuo nors pa- 
siversti. Iš tikrųjų burtininkų nė- 

ra. Tačiau ir senovėje buvo, ir da- 
bar pasitaiko žmonių, kurie de- 
dasi jais esą ir giriasi galį stebuk- 
lingai išgydyti nepagydomas li- 
gas, išburti ateitį, pavyzdžiui, pa- 
sakyti merginai, kada ji ištekės. 
Cirko artistas iliuzionistas rodo 
įvairius triukus taip vikriai, kad 
žiūrovai net nepajunta apgaulės 
ir sako — tikras burtininkas! 


CEMENTAS 


CEMENTAS VARTOJAMAS 
NAMŲ STATYBOJE. 


Iš pažiūros tai paprasti pilki mil- 
tai. Užpylus juos vandeniu ir ge- 
rai sumaišius pasidaro tiršta ko- 
šė. Po kiek laiko košė sukietėja 
ir pavirsta akmeniniu luitu. To- 
dėl statybininkai nelaukia, kol 
košė sukietės dėžėje, o skubiai 
krečia ją į statomo namo pama- 
tus. Iš cemento daromos rūsių 
grindys, laiptai. Mūrininkai kre- 
čia cemento skiedinį ir deda ply- 
tą prie plytos. Jos sukimba, ir to- 


kia siena esti labai tvirta. Cemen- 
tas gaminamas iš klinčių, kreidos 
ir molio. Visos tos medžiagos iš- 
degamos specialiose labai karš- 
tose krosnyse, sumalamos ir su- 
maišomos. Lietuvoje yra Naujo- 
sios Akmenės cemento gamykla. 


CHORAS 


DAINININKŲ BŪRYS. 


Groti kuriuo nors instrumentu 
ne kiekvienas moka, o dainuoti, 
jei tik nori, gali kiekvienas. Yra 
žmonių, kurie nuolat renkasi bū- 
rin ir drauge mokosi gražiai dai- 
nuoti. Toks būrys turi vadovą ir 
vadinamas choru. Chorų būna 
vyrų, moterų ir mišrių. Vaikai 
lanko vaikų chorus arba atskirus 
berniukų chorus ir mergaičių 


chorus. Lietuvoje ypač pagarsė- 
jęs berniukų ir jaunuolių choras 
„Ąžuoliukas“. Jei chore dainuo- 
ja apie dvidešimt žmonių, sako- 
me — mažas choras. Kai susiren- 
ka šimtas ar daugiau dainininkų 
— didelis choras. O patį didžiau- 
sią chorą galime pamatyti Vilniu- 
je, Vingio parke, per Dainų šven- 
tę. Tada į chorą sustoja tūkstan- 
čiai dainininkų iš visos Lietuvos. 

CHRIZANTEMÀ 


LIETUVIAI JĄ DAR VADI- 
NA SKAISTAŽIEDE. 


Rožė yra džiaugsmo gėlė, o bal- 
tas chrizantemos žiedas žadina 
prisiminimus. Gal taip yra todėl, 
kad rožė pražysta vidurvasarį, o 
chrizantemos žiedas išsiskleidžia 
vėlų rudenį, kai dienos trumpos 


ir daugelis darželio gėlių jau yra 
nuvytusios. Chrizantemų žiedai 
būna dideli ir maži, balti, viole- 
tiniai, geltoni, rusvi. Per Vėlines 
chrizantemų žiedais žmonės 
puošia kapus. Šios liūdnos gėlės 
primena mirusiuosius, ir mes gal- 
vojame tada apie gerus jų darbus. 

CÌRKAS 


CIRKE LABAI LINKSMA IR 
ĮDOMU. 


Nors Linui dar tik penkeri me- 
tukai, jis su tėveliu jau buvo cir- 
ke. Tuo jis pasigyrė darželyje. 
„Įėjome į aukštą, apskritą kaip 
balionas pastatą, — pasakojo Li- 
nas. — Mus pasitiko du klounai 
su raudonomis nosimis. Jie bė- 
giojo po areną, griuvinėjo, juo- 
kino žiūrovus, šaipėsi vienas iš ki- 
to. Lyg sparnuoti skraidė oro 
gimnastai, vienračiu dviračiu va- 
žinėjo mergaitės. Dėdulė foku- 
sininkas tik pamojo stebuklinga 
lazdele, ir tuščiame narvelyje at- 
sirado balandis. Labiausiai man 
patiko mokytos meškos, kurios 
išdarinėjo visokiausius triukus. 
Tik duok joms cukraus!“ 


CITRINA 


CITRINA LABAI RŪGŠTI. 


Citrinų vaisius subrandina citrin- 
medis. Jis auga šiltuose kraštuo- 
se. Senovėje buvo tik laukiniai 
citrinmedžiai, vėliau žmonės iš- 
moko užauginti citrinas sode ar- 
ba šiltnamyje. Citrinmedžiai už- 
auga trijų —septynių metrų aukš- 
čio, būna vešlūs. Vaisius pailgas 
kaip kiaušinis. Luobelė geltona, 
minkštimas sultingas, rūgštus. 


CUKRUS 


SALDUS KAIP CUKRUS. 


Cukrus gaminamas iš cukrinių 
runkelių arba cukranendrių. Iš 
augalų išspaudžiami syvai. Tada 
pašalinamos įvairios priemaišos 
ir syvai kaitinami, kol pasidaro 
sirupas. Jis daug kartų perdirba- 
mas, išdžiovinamas. Gautas cuk- 
rus beriamas į maišus. Cukrumi 
saldiname arbatą, kakavą ir ki- 
tus gėrimus, jo dedame į sausai- 
nius, tortus, su cukrumi verdame 
uogienes. Saldainiai saldūs todėl, 
kad juose yra daug cukraus. Nors 
ir labai skanūs, daug jų valgyti 
nesveika. Daug naudingesnis 
žmogui tas cukrus, kurio yra dar- 
žovėse ir vaisiuose — morkose, 
žirniuose, obuoliuose, kriaušėse. 


Citrina turi daug vitamino C. Cit- 
riną valgyti naudinga ir sveikam, 
ir ligoniui. Iš citrinos sulčių gali- 
ma pasidaryti gaivinančio gėrimo. 


ČEPKEĖLIŲ RAISTAS 


REZERVATAS, JO GAMTA SAUGOMA. 


Lietuvos pietuose, vidury plačių 
Varėnos girių, snaudžia paslap- 
tingas ir klaidus raistas. Kur tik 
pažvelgsi — driekiasi viržynai, 
stypso retos pušelės, pūpso viks- 
vomis ir švyliais pasišiaušę sama- 
nų kupstai. Eini per liulančias sa- 
manas, O iš po kojų trykšta van- 
duo. Vienam, be palydovo, vaikš- 
tinėti čia pavojinga: žengsi neat- 
sargų žingsnį — ir atsidursi van- 


denyje. Baisu, kad kiaurai nenu- 
garmėtum. Raiste auga daug re- 
tų augalų. Rudenį samanos bū- 
na sėte nusėtos raudonomis span- 
guolėmis. Čia gali pamatyti mar- 
gą gyvatę, žaltį, kiaunę, šermuo- 
nėlį, gervę, kurtinį, išgirsti teter- 
vino burbuliavimą, mažojo ere- 
lio riksmą. Cepkelių gamta — ne- 
įkainojamas mūsų Tėvynės tur- 
tas, ją reikia globoti. 


ČESNAKAS 


PRIESKONINĖ DARŽOVĖ, TURINTI AITRŲ KVAPĄ. 


Česnakas auginamas darže. Žali 
jo lapeliai statūs, ilgi, plonyčiai 
lyg strėlės. Balta svogūninė gal- 
velė susidariusi iš daug skiltelių. 
Jas pamatysi, nudrėskęs ploną 
čežantį apvalkalėlį. Atidalijęs 
skiltelę, nulupęs odelę, pajusi ait- 
rų kvapą, o paragavęs — aštrų 
skonį. Česnakai turi vitaminų, 
eterinių aliejų, jie net naikina 
bakterijas, todėl tinka ne vien 
maistui paskaninti, bet ir vais- 
tams. Jų, kaip ir vaistų, reikia 
vartoti nedaug ir nedažnai. 

ČIOBRĖLIS 


KAI PRAŽYSTA ČIOBRE- 
LIAI, PRASIDEDA TIKROJI 
VASARA. 


Čiobreliai auga sausose saulėto- 
se pievose nedideliais ploteliais. 
Neaukšti, nes stiebai driekiasi 
pažeme. Smulkučiai violetiniai jų 
žiedai labai kvepia, ypač vakare, 
kai nurimsta vėjas ir nutyla 
paukščiai. Svaigus čiobrelių kva- 
pas vilioja bites. Iš čiobrelių ir ki- 
tų pievos žiedų jos neša saldų 
medų. Si žolytė yra vaistinga. 


Vaistams ji skinama, kai žydi, 
džiovinama pavėsyje. Žiemai rei- 


kia prisidžiovinti kuo daugiau 
čiobrelių ir kitų vaistažolių. Jei- 
gu sušalote ir pradėjote kosėti, 
paprašykite mamos, kad išvirtų 
čiobrelių arbatos. Ši arbata labai 
kvapni ir gaivinanti. Be to, čiob- 
reliais paskaninami mėsos patie- 
kalai. 


DAGILIS 


MARGAS MIŠKO PAUKŠTE- 
LIS. 


Dagilio plunksnelės įvairių spal- 
vų. Ypač graži jo galva: aplink 
snapą ryškiai raudona, iš šonų 
balta ir geltona, o pakaušis juo- 
das. Dagiliukai gyvena miške, bet 
dažnai lankosi ir sodybose. Žie- 
mą jie atskrenda į lesyklėlę. Liz- 
dą dagilis suka aukštai medžių 


viršūnėse, šakų galuose — kur jo 
joks grobuonis negali pasiekti. 
Dagilio kiaušinėliai melsvi su pil- 
komis ir rusvomis dėmelėmis. Šis 
paukštelis gražiai čiulba, todėl 
daug kas norėtų jį laikyti narve- 
lyje. Tačiau tik laisvėje jo giesmė 
tokia skambi. 


DAGYS 


PASIŠIAUŠĖS KAIP DAGYS. 


Dagio ir lapai, ir stiebas turi 
smailius dyglius. Jie skaudžiai 
duria. Žmonės dagio vengia, už- 
tat jį lanko bitės, drugeliai ir vi- 
sokie vabaliukai. Vos tik šis au- 
galas išskleidžia kvapnius viole- 
tinius, baltus ar rožinius Žiedus, 
tuoj prilekia vabzdžių ir čiulpia 
nektarą. Lietuvoje auga trys da- 
gių rūšys: garbanotasis, dygliuo- 
tasis ir lenktagalvis. Visų gražiau- 
sias yra lenktagalvis dagys: raus- 
vas žiedas nusviręs, net stiebas 
sulinkęs. Bitė, rinkdama iš jo me- 


dų, kybo aukštyn kojomis. Labai 
daug lenktagalvių dagių yra prie 
Mūšos upės. Karvės nuėda ga- 
nyklos žolę, o dagių neliečia, ir 
jie žydi iki vėlyvo rudens. 


DAILININKAS 


JIS TAPO GRAŽIUS SPALVOTUS PAVEIKSLUS. 


Vieną dieną į Adomėlio kaimą at- 
vyko dailininkas. Vienoje rankoje 
laikė paletę su dažais, kitoje — 
teptuką. Jis pasistatė kieme mol- 
bertą, ant jo — drobe aptrauktą 
rėmą ir-pradėjo tapyti svirnelį. Iš 
pradžių piešinys Adomėliui buvo 
visai negražus — kažkokia ruda 


dėmė, ir tiek. „Iš taip arti į pieši- 
nį niekas nežiūri“, — paaiškino 
dailininkas. Adomėlis paėjo atbu- 
las keletą žingsnių, ir rudoji dė- 
mė pavirto svirneliu, žalsvi brūkš- 
neliai — medžiais, mėlyni — dan- 
gumi. Dailininkas gali nupiešti ir 
žmogaus portretą. 


DAINA 


AŠ ATDARYSIU DAINŲ 
SKRYNELĘ. 


Dainos žmonėms — tas pats, kas 
čiulbėjimas paukščiams. Žiemą, 
kai paukšteliai alkani, kai šalta, 
giesmelių mažai tegirdėti ir jos 
liūdnos. Pavasarį visi paukščiai 
ima linksmai čiulbėti. Taip ir 
žmonės savo jausmus, viltis ir 
svajones dainomis išreiškia. Yra 
visokių dainų: estradinių ir „rim- 
tųjų“, dainuojamų choro arba so- 
listo. Jauni žmonės mėgsta links- 
mas estradines dainas. Bet gra- 
žiausios, širdžiai mieliausios yra 
liaudies dainos. Lietuvių liaudies 
dainos nuo seno garsėja švel- 
niais, santūriai reiškiamais jaus- 
mais, šviesiu liūdesiu, gražia me- 
lodija. Lietuvoje rengiamos dai- 
nų šventės. Pirmoji dainų šventė 
įvyko 1924 metais Kaune. Į dai- 

nų šventę suvažiuoja tūkstančiai 
žmonių iš visos Lietuvos, daug 
lietuvių iš kitų pasaulio šalių. Kas 
dveji metai vyksta vaikų konkur- 
sas „Dainų dainelė.“ 


DALGIS 


AŠ DALGELĮ PAPUSTYSIU, 
PRADALGĖLĘ IŠVARYSIU. 


Šienapjovės bematant paguldo 
pievų žolę, paskui ją varto ir grė- 
bia metalinės grėbiamosios. O 
sode ir kieme žolė dar pjauna- 
ma senoviškai — su dalgiu. Kad 
dalgis būtų aštrus, jį reikia išplak- 
ti ir išgaląsti. Seniau Dzūkijoje vi- 
so kaimo vyrai savo paupių pie- 
vų pjauti išeidavo tą pačią die- 
ną. Iš vakaro susitardavo, o rytą 
visi plakdavo dalgius ir varydavo 
pirmąsias pradalges. Nepamaty- 
si, kad du pjovėjai visiškai vieno- 
dai pjautų: vienas susikūprinęs, 
kitas — tiesus, vieno pradalgė 
plati, kito — siaura. Išvaręs pra- 
dalgę, pjovėjas atšipusį. dalgį ga- 
landa — pusto. Skamba visa lan- 
ka, o žmonės sako — lauko gale 
žirgas žvengia. 


DALIA 


SENIAU ŽMONĖS TIKĖJO, 
KAD KIEKVIENAS ŽMOGUS 
TURI SAVO DALIĄ. 


Dalia užgimstanti kartu su žmo- 
gumi ir lydinti jį visą gyvenimą. 
Jei ji gera, tai padeda žmogui, ir 
žmogus greitai prasigyvena. Blo- 
gą dalią turįs žmogus visą laiką 
vargsta. Kadaise gyvenę du bro- 
liai. Vienas buvęs visko pertekęs, 
o kitas nesudurdavęs galo su ga- 
lu. Eina kartą skurdžius ir mato, 
kaip kažkokia žmogysta renka iš 
jo dirvos varpas ir meta į brolio 
lauką. Sučiupo jis tą žmogystą ir 
pradėjo lupti. O ji prašyti: „Ne- 
mušk manęs, aš esu tavo brolio 
dalia“. — „O kur mano dalia?“ 
— klausia įtūžęs vargšas. „Eik į 
pamiškę, ir rasi“. Nuėjo žmogus 
ir mato — pakrūmėj guli jo da- 
lia, groja birbyne, tinginiauja, o 
juo visai nesirūpina. Todėl jis taip 
skurdžiai ir gyveno. 


DANTYS 


PILNA LAKTELĖ BALTŲ 
VIŠTELIŲ. 


Vaikai gimsta bedančiai. Dantu- 
kai pradeda kaltis maždaug sep- 
tintą mėnesį. Iki dvejų metų iš- 
dygsta dvidešimt pieninių dantų. 
Šeštais arba septintais metais jie 
ima kristi. Todėl pirmokėliai at- 
rodo kaip bedančiai seneliai. 
Dantukui iškritus, nusiminti ne- 
reikia: vietoj pieninio išaugs nuo- 
latinis dantis. Kad dantys būtų 


balti ir tvirti, vaikai iškritusį dan- 
tuką meta kur į kertę ir sako: 
„Pele pele, še tau liepinį, duok 
man kaulinį“. Žmogus turi tris- 
dešimt du dantis. Rytą ir vakare 
dantis reikia valyti. 


DARŽĖLIS 


KAIPGI GRAŽUS GRAŽUS RŪTELIŲ DARŽELIS 
PILNAS YR PRISĖTAS ŽALIŲ ŽOLYNŲ. 


Rūtų darželis labai dažnai mini- 
mas lietuvių liaudies dainose. Se- 
niau kaime darželis žaliavo po 
seklyčios langu beveik kiekvieno- 
je sodyboje, ypač ten, kur buvo 
jaunų mergaičių. Jis buvo aptver- 
tas dailia tvorele. Vakare, po die- 
nos darbų, mergaitės darželį ra- 
vėdavo, laistydavo gėles. Darže- 

lyje auga ne tik rūtos — čia žydi 
raudoni bijūnai, baltos lelijos, 
mėlyni sinavadai, geltonos nas- 
turtos, rusvi gvazdikai. Kvepia 
mėtos ir razetos. Rudenį patvo- 
ryje svyra įvairiaspalvių jurginų 
galvos. Vienos gėlės nuvysta, ki- 
tos pražysta, o rūtos žaliuoja ir 
vasarą, ir žiemą. 

DARŽOVĖS 
DARŽOVES VALGYTI 
SVEIKA. 


Darže daržovių prisiskinsi tik va- 
sarą ar ankstyvą rudenį. Žiemą 
ir pavasarį žalių daržovių užsiau- 
giname šiltnamiuose. Žiemai 


daržoves rauginame, marinuoja- 
me, sūdome, šaldome, dedame į 
kaupą ar rūsį, užpilame smėliu. 
Vienų daržovių — agurkų, arbū- 
zų, pomidorų, pupelių, žirnių — 
valgome vaisius, kitų — kopūs- 
tų, krapų, petražolių, salotų — 

pus, trečių — burokėlių, morkų, 
ridikėlių — šakniavaisius. Daržo- 
vės vienos su kitomis giminiuo- 
jasi. Viena šeimyna — pupos, pu- 
pelės, žirniai, kita — svogūnai ir 
česnakai, trečia — agurkai, mo- 
liūgai, arbūzai. Daržovės turi vi- 
taminų, mineralinių ir kitokių 
naudingų medžiagų. 


DEBESYLAS 


DAUGIAMETIS GELTONAI 
ŽYDINTIS AUGALAS. 


Didysis debesylas yra šiek tiek 
panašus į saulėgrąžą — Žiedai 
ryškiai geltoni, dideli, o lapai pla- 
tūs ir ilgi, net pusės metro ilgio. 
Kartais šis augalas būna beveik 
trijų metrų aukščio. Seniau šei- 
mininkės debesylus augino dar- 
že arba gėlių darželyje. Iš jų šak- 
nų yra daromi vaistai. Pievose ir 
miškuose auga laukiniai papras- 
tieji debesylai, kur kas mažesni 
už naminius. Miško pievutėse 
mėgsta augti gluosnialapiai de- 
besylai. Jų ten priželia labai daug. 


Šių debesylų lapai panašūs į 
gluosnio lapus. 


DĖBESYS 


IŠ RYTŲ ŠALELĖS SAULELĖ TEKĖJO, 
O IŠ VAKARĖLIŲ DEBESĖLIAI ĖJO. 


Nuo saulės šilumos garuoja jū- 
ros ir vandenynai, upės ir ežerai. 
Vandens garai kyla aukštyn ir 
aukštyn. Aukštybėse smulkių 
vandens lašelių ar ledo kristalė- 
lių susikaupia labai daug ir su- 
daro didelius įvairių pavidalų de- 
besis. Užvertęs galvą gali pama- 
tyti dangaus platybėmis keliau- 
jantį kitą pasaulį — kalnus, keis- 


tus gyvūnus, paukščius ar drako- 
nus. Sluoksniniai debesys drie- 
kiasi šimtus kilometrų, kamuoli- 
niai ritasi per dangų kaip kamuo- 
liai, o lengvi plunksniniai sklan- 
do labai aukštai. Yra liūčių ir 
perkūnijų debesų, krušos, snie- 
go debesų. Debesys lietumi pa- 
girdo ištroškusią Žemę — tada 
sužaliuoja pievos ir miškai. 


DEGTUŪKAI 


PILNAS NAMELIS RAU- 
DONGALVELIŲ. 


Dėžutės šone ir degtuko galve- 
lėje yra sieros, fosforo ir kitų che- 
minių medžiagų. Brūkštelime 
galvelę į dėžutės šoną, ir šokteli 
raudonas kaitrus ugnies gaidelis. 
Ugnis gali būti ir gera, ir pikta. 
Ji šildo, šviečia, iškepa duoną. 


Tik nenumeskite degančio deg- 
tuko — raudonas gaidelis gali iš- 
augti į didelį ugnies gaidį. Kar- 
tais nuo vieno degtuko kyla gais- 
ras, ir sudega visas namas ar dar- 
žinė. Nežaiskite su degtukais, ne- 
imkite jų pasišviesti tamsoje. Jei 
reikia, pasišvieskite elektriniu ži- 
bintuvėliu. 


DEKOTI 
KĄ PATS PADARYSI, DĖKUI 
NESAKYSI. 


Teta Skirmutei pripylė rieškučias 
saldainių ir tarė: „Prašom“. O 
mergaitė — nė žodžio: pasičiupo, 
išsivyniojo, kyšt į burną ir čiul- 
pia. „Kaip negražu! — tetai iš- 
ėjus, prašneko mama. — Už sal- 
dainius reikėjo pasakyti „ačiū“ 
arba „dėkui“. Kitą kartą teta at- 
ėjo be saldainių, bet padėjo Skir- 


mutei įnešti į virtuvę krepšį bul- 
vių. „Labai ačiū“, — padėkojo 
Skirmutė. „Nėra už ką“, — nusi- 
šypsojo teta. Dėkojame už dova- 
ną, paslaugą, pagalbą. Mandagus 
vaikas niekada neužmirš padėko- 
ti mamai už pusryčius, pietus ar 
vakarienę. 


"DĖLĖ 


GYVENA NEGILIOSE KŪD- 
ROSE, DURPINGUOSE 
EŽERUOSE, PELKĖSE. 


Seklioje kūdros pakrantėje plau- 
kia arba lėtai šliaužia dugnu pirš- 
to ilgumo juoda kirmėlė. Dėlė tu- 
ri du siurbtukus, kuriais prisisiur- 
bia prie žuvų odos, vandens 
paukščių kojų. Ji geria gyvūnų 
kraują. Gali prisisiurbti ir prie 
basų žvejo kojų. Kai dėlę nuplė- 
šiame, lieka rausva Žžaizdelė. 
Kraujo prisigėrusi dėlė išpamps- 
ta, pasidaro stora. Pasisotinusi ji 
gali ilgai badauti. Medicininės 
dėlės vartojamos žmonėms gydy- 


ti. Jos išsiurbia šiek tiek kraujo, 
ir sumažėja kraujospūdis, žmo- 
gus pasijunta geriau. 


DELFINAS 


JŪRŲ IR VANDENYNŲ GYVENTOJAS. 


Delfinas panašus į žuvį — pail- 
gas, aptakus, smailiu snukeliu. 
Kai išsižioja, matyti daug smul- 
kių dantukų. Delfinai plaukioja 
būriais ir gaudo žuvis. Tai labai 
protingi ir draugiški gyvūnai. 
Kartais jie atplaukia į jūrų pa- 
krantes ir žaidžia su besimaudan- 
čiais žmonėmis, lydi laivus. Yra 

buvę atsitikimų, kai delfinai iš- 
gelbėdavo skęstančius žmones, 
apgindavo juos nuo plėšrių ryk- 
lių. Delfinai yra žinduoliai — ve- 
da gyvus vaikus ir maitina juos 
pienu. Žmonės delfinus augina 
baseinuose ir išmoko visokių cir- 
ko triukų. Delfinų yra Klaipėdo- 
je, Jūrų muziejaus delfinariume. 

DIENA 


ATEINA DIENA IR ATSINE- 
ŠA SAVO DARBĄ. 


Rytą pateka saulė, ir prasideda 
diena. Vakare saulė nusileidžia 
— diena pasibaigia. Taip yra to- 
dėl, kad Zemė lyg koks kamuo- 
ks sukasi aplink savo ašį. Kuri 

emės pusė atgręžta į Saulę — 
ten diena, o priešingoje pusėje — 
naktis. Žemė apsisuka aplink sa- 
vo ašį per vieną dieną ir per vie- 
ną naktį, tai yra per parą. Para 
trunka dvidešimt keturias valan- 
das. Dienos ilgumas priklauso 
nuo metų laiko, vietos geografi- 
nės padėties. Vasarą dienos bū- 


na ilgos, o žiemą trumpos. Pati 
ilgiausia diena yra birželio dvi- 
dešimt antroji, o pati trumpiau- 
sia — gruodžio dvidešimt antro- 
ji. Tai vasaros ir žiemos saulėgrį- 
žos dienos. Kovo dvidešimt pir- 
mąją ir rugsėjo dvidešimt trečią- 
ją diena ir naktis yra beveik to 
paties ilgumo — tai pavasario ir 
rudens lygiadieniai. 


4. Vaikų enciklopedija 


DIEVAS 


DIEVAS YRA MŪSŲ VISŲ 
DANGIŠKASIS TĖVAS. 


Dievas yra visagalis ir amžinas. 
Jis sukūrė dangų su Saule, Mė- 
nuliu ir žvaigždėmis, Žemę ir vi- 
sa, kas joje yra — augalus, žvėre- 
lius, paukščius. Dievas sukūrė ir 
žmogų. Mes Dievo nematome, 
nes Jis yra dvasia. Dievas yra vie- 
nas trijuose asmenyse — Dievas 
Tėvas, Dievas Sūnus ir Dievas 
Šventoji Dvasia. 

Dievas geras, teisingas, gailes- 
tingas, myli ir globoja kiekvieną 
žmogų. Ir žmonės myli Dievą. Jį 
garbina, meldžiasi, dėkoja už 
malones, gyvena, kaip moko De- 
šimt Dievo įsakymų. Dievui žmo- 
nės meldžiasi gražiai įrengtose, 
išpuoštose bažnyčiose. 


DYKUMA 


DIDŽIAUSIA PASAULYJE 
YRA SACHAROS DYKUMA. 


Kiek užmato akys — neaprėpia- 
mi smėlynai, vėjų supustytos 
smėlio kalvos ir kalnai. Jie pa- 
našūs į sustingusias jūros bangas. 
Vorele vienas paskui kitą, surišti 
virve, apkrauti sunkiais nešuliais, 
žingsniuoja kupranugariai. Ant 
kupranugario kaklo skimbčioja 
varpelis. Tai per dykumą keliau- 
ja karavanas. Dykumos oras mir- 
ga ir virpa nuo kaitros. Termo- 
metras rodo keturiasdešimt pen- 
kis laipsnius karščio. Pavargę ir 
troškulio kamuojami keliautojai 


jau visai arti regi ežerą. Bet tai ` 


dažnai dykumoje pasirodantis 
apgaulingas vaizdas — miražas. 
Jei keliautojus lydi beduinas, dy- 
kumos gyventojas, tai jie išsigel- 


bės nuo smėlio audros ir tikrai 
prieis vidury dykumos žaliuojan- 
čią oazę. Čia auga palmės, noks- 
ta vynuogės, alma skaidrus šalti- 
nis. 


DILDĖ 
ŠALTKALVIO ĮRANKIS. 


Apžiūrėjęs ką tik nukaltą meta- 
linį daiktą — plaktuką ar durų 
rankeną, pamatai, kad jo pavir- 
šius šiurkštus, nelygus, su mažy- 
čiais kauburėliais. Jį reikia nuly- 
ginti dilde. Dildė yra metalinis 
strypas, pagamintas iš labai kie- 
to plieno. Kad būtų patogu dirb- 
ti, dildė turi medinį kotą. Dildės 
paviršiuje yra daug smulkių ašt- 


rių dantukų, kuriais ji nukanda 
metalo iškilimus, ir daiktas pasi- 
daro lygus. Tik reikia kantriai ir 
ilgai brūžinti. Dildžių būna įvai- 
raus dydžio ir formos. Pjūklas ga- 
landamas dažniausiai tribriaunė 
dilde. 


DILGĖLĖ 


ŽIBA KAIP ŠILKAS, KANDA 
KAIP VILKAS. 


Dilgėlę pažįsta visi, tik ne visi Ži- 
no, kodėl ji dilgina. Ogi dėl to, 
kad ant jos lapų yra mažų pūsle- 


lių, pritvinkusių dilginančio skys- 


čio. Kai lapą palieti, pūslelė plyš- 
ta, ir skystis nudegina ranką. Bet 
ne visi dilgėlės bijo. Šio pavojin- 
go augalo stiebu drąsiai ropoja 
drugio dilgėlinuko vikšras, juo- 
das, plaukuotas, pasipuošęs 
dviem geltonais dryžiais. Vikšras 
čiulpia dilgėlės lapų syvus. O štai 
ir pats dilgėlinukas atplasnoja. Jo 
sparnai oranžiniai su juodu pie- 


šiniu. Dilgėlė yra naudingas au- 
galas. Iš jaunų dilgėlės lapų šei- 
mininkės verda skanią sriubą, 
jais lesina paukščius, šeria kiau- 
les. Sudžiovinta dilgėlė yra geras 
vaistas. Jos nuoviras stiprina 
plaukų šaknis. 


DIRIGENTAS 


CHORO AR ORKESTRO VADOVAS. 


Pirmą kartą atėjęs į koncertą, 
Sauliukas nustebo: scenos prie- 
kyje, ant pakylos, veidu į orkest- 
rą ir nusigręžęs nuo publikos sto- 
vėjo žmogus. Muzikantai grojo — 
kas smuiku, kas fleita, kas vio- 
lončele, choras dainavo, o tas 
žmogus kažkaip keistai mojavo 
abiem rankom, linksėjo galva, 
lingavo visu kūnu. Vienoje ran- 


koje laikė ploną lazdelę. Buvo 
apsivilkęs juodu fraku ir atrodė 
labai iškilmingai. Per pertrauką 
mama Sauliukui paaiškino, kad 
tai yra dirigentas. Jis parodo mu- 
zikantams, kada pradėti groti ir 
kaip tai daryti — tyliai, garsiai, 
lėčiau ar greičiau. Jeigu nebūtų 
dirigento, atlikėjai nesutartų, ir 
kūrinys skambėtų nedarniai. 

DIRVOŽEMIS 


VIRŠUTINIS DERLINGASIS ŽEMĖS SLUOKSNIS. 


Purus dirvožemis susidarė per 
daug amžių. Kietą uolieną sau- 
lė, vėjas ir lietus suardė, sutrupi- 
no į smulkias daleles. Tarp ma- 
žyčių akmenėlių, žvirgždo, smil- 
telių yra oro tarpeliai, pilni drėg- 
mės. Dirvožemis yra gyvas — jis 
gyvena ir miršta, kitaip sakant, 
jame nuolat vyksta medžiagų 
apykaita. Augalų ir gyvūnų liku- 


čiai žemėje supūva, suyra, mat 
čia yra daugybė mažulyčių plika 
akimi neįžiūrimų organizmų — 
bakterijų, kurios suardo organi- 
nes medžiagas ir paverčia mine- 
ralinėmis. Dirvožemis maitina 
augalus. Jie šaknimis siurbia van- 
denyje ištirpusias maisto medžia- 
gas, auga ir duoda derlių. Der- 
lingiausias yra juodžemis. 


DOBILAS 


DOBILO ŽALI LAPAI, DOBILO TRYS LAPELIAI. 


Baltieji dobiliukai pievoje žydi vi- 
są vasarą. Žiedas — balta papu- 
rusi galvutė, žalias lapelis — tri- 
lapis. Kartais pasitaiko rasti ir 
keturlapį arba penkialapį dobi- 
liuką. Tada sakoma — radai lai- 
mę. Raudonieji ir rausvieji dobi- 
lai auginami pašarui. Jie aukšti, 
vešlūs. Dobilų žiedai turi daug 
nektaro. Nuo ryto iki vakaro do- 
bilienoje dūzgia bitės, kamanės. 
Žmonės dobilus nupjauna ir su- 
krauna ant Žaiginių — suremtų 
karčių, — kad išdžiūtų. Šieną, ku- 
riame yra dobilų, gyvuliai labai 
mėgsta. 


DRABUŽIAI 


DRABUŽIAI SAUGO NUO 
ŠALČIO, LIETAUS, VĖJO. 


Karštą vasaros dieną pakanka 
marškinėlių trumpomis rankovė- 
mis, plonos suknelės. Rudenį, kai 
pučia šaltas vėjas, pliaupia lietus, 
vilkime neperšlampamą striukę 
ar lietpaltį. Atėjo Žiema, spuste- 
lėjo šaltukas, ir teko apsivilkti šil- 
tą megztinį, paltą arba kailinu- 
kus. Drabužiai turi būti patogūs, 
nevaržyti judesių. Darbo drabu- 
žiais apsivilkę neiname į svečius, 
į teatrą, o triūsiame darže. Dra- 
bužių mada keičiasi. Močiutė jau- 
nystėje vilkėjo visai kitokio kirpi- 
mo drabužiais, negu dabar mama. 
Gražu, kai Žmogus apsirengęs 
madingai, bet sakoma — ne dra- 
bužis puošia žmogų. Drabužius 
siuva siuvėjai, mezga mezgėjai. 
Yra siuvimo, mezgimo fabrikų. 

DRAMBLYS 


DIDŽIAUSIAS SAUSUMOS 
GYVŪNAS. 


Drambliai gyvena šiltuosiuose 
kraštuose, Indijoje ir Afrikoje. 
Dramblys labai didelis. Kojos 
storos lyg medžio kamienai. Vie- 
toj nosies — ilgas, iki žemės nu- 


karęs straublys. Juo dramblys 
siurbia vandenį, skina medžių la- 
pus ir dedasi į burną. Kai karšta, 
jis prisitraukia į straublį vandens 
ir juo apsilieja — kaip iš laistytu- 
vo. Indijoje žmonės dramblius 
prisijaukina. Susėdę ant dram- 
blio nugaros, indai keliauja. Mo- 
kyti drambliai dirba sunkius miš- 
ko darbus — apriečia rąstą straub- 
liu, neša ir krauna į rietuvę. 


EZH 


DRAUGYSTĖ 


NELAIMĖJE PAŽINSI DRAUGĄ. 


Rimas lėkė su slidėmis nuo kal- 
no ir nepastebėjo, kad pakalnė- 
je sniegas suplūktas, slidus kaip 
ledas. Nesuvaldė slidžių ir — tie- 
siai į medį. Pabandė atsistoti — 
kad susopo koją! Tomas pakvie- 
tė greitąją pagalbą, Inga prane- 
šė mamai ir tėčiui. Rimui lūžo 


koja, ligoninėje ir namie teko gu- 
lėti porą mėnesių. Draugai jį pa- 
kaitomis lankė, pasakojo mokyk- 
los naujienas, kartu sprendė už- 
davinius, klausėsi muzikos. „Jei 
ne ta nelaimė, gal būtum ir neži- 
nojęs, kad turi tokių gerų drau- 
gy“, — sakė Rimo mama. 


DRAUSTINIS 


ČIA GLOBOJAMA GAMTA. 


Kad gamta išliktų tokia, kokia 
nuo amžių buvo, kad neišnyktų 
reti augalai ir gyvūnai, steigiami 
draustiniai. Jų yra įvairių. Vie- 
nuose draudžiama medžioti ar- 
ba žvejoti, kituose — spanguo- 
liauti, skinti retus augalus. Yra 
ir istorinių draustinių. Juose sau- 

gomi pilkapiai, piliakalniai, ka- 
pinynai, pilys. Tie draustiniai, ku- 
riuose saugoma viskas ir negali- 
ma nieko daryti — arti, sėti, šie- 
nauti, kirsti medžius ir krūmus, 
ganyti gyvulius, kasti durpes, sta- 
tyti namus — vadinami rezerva- 
tais. 

DREBULĖ 


VIRSKI DREBULE TU! 
VISAIS LAPAIS DREBĖK! 
PAUKŠTIS JOKS NENUTŪPS 
PRIE TAVĘS, NEČIULBĖS. 


(Salomėja Nėris) 


Turbūt visi esate girdėję pasaką 
apie Eglę žalčių karalienę ir pri- 
simenate, kodėl Eglė pavertė sa- 
vo dukterį drebule. Drebulės la- 
pai beveik nuolat dreba. Lapo 
kotelis yra labai ilgas ir ne apva- 
lus, o plokščias, todėl lapas nuo 
menkiausio vėjelio suvirpa. Šio 
medžio mediena labai minkšta. 
Senos drebulės kamiene genys iš- 
sikala erdvią drevę. Joje jis gy- 
vena ir peri vaikus. Stiprus vėjas 
kartais tokį drevėtą medį nulau- 


žia. Nuvirtusią drebulę žmonės 
supjausto ir suskaldo malkoms. 
Iš drebulės medienos gaminami 
degtukai, popierius. Jaunas dre- 
bulių atžalas, žiemą — šakeles, 
žievę ėda stirnos, briedžiai. 


DRIEŽAS 
VIKRUS KAIP DRIEŽAS. 


Grybaudami miške pamatėme 
driežą. Tai sprindžio ilgumo gy- 
vūnėlis ilga uodega ir trumpomis 
kojomis. Jis šildėsi ant kelmo 
prieš saulutę. Staiga driežas kyš- 
telėjo ilgą ploną liežuvėlį ir nu- 
tvėrė greta nutūpusią muselę. 
Paskui kažko išsigando ir puolė 
slėptis. Norėjome jį pagauti, bet 


nepavyko. Jeigu kas driežą nu- 
tvertų už uodegos, ji nutrūktų. 
Taip driežai gelbstisi nuo priešų. 
Po kurio laiko uodegytė vėl atau- 
ga. Daugiau niekad nebegaudy- 
sime driežų. Tegul jie ramiai sau 
gyvena ir gaudo vabzdžius. 


DROVŪUMAS 


DROVUS ŽMOGUS GREIT PARAUSTA. 


Vaidutis yra drovus vaikas. Jis 
drovisi kalbėti, kai yra nepažįs- 
tamų žmonių, nedrįsta pais pri- 
eiti ir prakalbinti kiemo draugų, 
nesiryžta suolo kaimyną papra- 
šyti pagalbos. Vaidučiui sunku at- 
sakinėti pamoką: jis parausta ir 


šneka tyliu balsu. Nelengva Vai- 
dučiui įveikti savo drovumą, nors 
jis ir stengiasi. Vaikai užjaučia 
berniuką, nori jam padėti, nes 
Vaidutis yra geras, nieko neįžei- 
džia. Paaugęs Vaidutis bus drą- 
sesnis, labiau pasitikės savimi. 

DRUSKA 


DRUSKA PASKANINA MAIS- 
TĄ. 

„Kodėl nevalgai sriubos?“ — 
„Kad viena druska, negali nė į 
burną paimti“. Seni Žmonės sa- 
ko: duonos ir druskos yra — ba- 
du nemirsi. Pasūdytas valgis ska- 
nesnis, bet per sūriai valgyti ne- 
sveika. Žmogus per parą su mais- 
tu turi suvalgyti apie penkiolika 
gramų druskos. 'Sūdyta mėsa, 
daržovės, grybai ilgai negenda, 
nes ji sustabdo bakterijų augimą. 
Druska kasama iš žemės gelmių, 
iš druskingų ežerų dugno arba 
gaunama iš jūros, sūriųjų šaltinių 
vandens. Senovėje druska buvo 
labai brangi. Į druską mainyda- 
vo grūdus, ja mokėdavo atlygini- 
mą romėnų kariams, kryžiuo- 
čiams. Nuo seno su duona ir drus- 
ka pasitinkami garbingi svečiai. 


DRUSKININKAI 


DIDŽIAUSIAS LIETUVOS KURORTAS. 


Druskininkai yra prie Nemuno, 
tarp žalių pušynų. Vardą šis mies- 
tas gavo nuo druskingų šaltinių, 
kurie trykšta iš žemės Nemuno 
pakrantėse. Senovėje žmonės iš 
sūraus vandens virdavo druską. 
Ilgainiui buvo pastebėta, kad tas 
karčiai sūrus vanduo gydo įvai- 
rias ligas, ir 1794 metais kara- 
liaus įsakymu Druskininkai bu- 
vo paskelbti gydomąja vieta. Į čia 


pradėjo traukti ligoniai — jie gė- 
rė gydomąjį vandenį, maudėsi ja- 
me. Išaugo miestas. Jame yra di- 
delės mineralinio vandens gydyk- 
los, daug sanatorijų, gydomosios 
fizinės kultūros parkas. Druski- 
ninkuose gydosi tūkstančiai žmo- 
nių. Šis miestas — didžiojo lietu- 
vių menininko Mikalojaus Kon- ` 
stantino Čiurlionio tėviškė. Čia 
yra jo muziejus, paminklas. 


DUJOS 


NEMATOMA LAKI MEDŽIAGA. 


Dujų yra įvairių — deguonis, azo- 
tas, vandenilis. Dujos sudaro Že- 
mės atmosferą, jų yra dirvožemy- 
je, vandenyje. Yra bekvapių du- 
jų, o kai kurios, pavyzdžiui, amo- 
niakas (azoto ir vandenilio miši- 
nys), turi aštrų kvapą. Giliai po 
žeme yra degiųjų dujų. Dideli jų 
telkiniai yra Rusijoje. Dujos į 
mūsų namus teka dujotiekio 
vamzdžiais. Atsukę viryklės čiau- 
pą jas uždegame, ir suliepsnoja 
melsva ugnelė.Su dujomis reikia 
būti atsargiems. Jeigu užmiršime 
čiaupą užsukti, jos pasklis, susi- 
maišys su oru, ir tas mišinys gali 


sprogti. Be to, dujomis galima 
apsinuodyti. 

DUONA 


JUODOJ ŽEMĖJ BALTA 
DUONA AUGA. 


Duonai žmonės augina javus — 
rugius, kviečius. Kai subręsta 
varpos, javus nupjauna, iškulia 
grūdus, juos sumala. Iš miltų teš- 
los kepama duona. Taigi kol duo- 
na atsiranda ant stalo, daug sun- 
kių darbų reikia nudirbti. Mums, 
lietuviams, skaniausia yra juoda 
ruginė duona. Ją valgome kas- 
dien. Seniau kiekviena kaimo 
moteris duoną kepdavo namuose 


DURBĖS MŪŠIS 


LIETUVIAI KOVĖSI LABAI 
NARSIAI - JIE GYNĖ SAVO 
LAISVĘ IR GARBE. 


1260 metų vasarą Kryžiuočių ir 
Kalavijuočių ordinų riteriai su- 
rengė kryžiaus žygį į Lietuvą. Že- 
maičiai, kuriems vadovavo kuni- 
gaikštis Treniota, pastojo prie- 
šams kelią prie Durbės ežero (jis 
yra Latvijoje, netoli Liepojos). 
Lietuviai įsiviliojo užpuolikus į 
klampią paežerę. Užvirė mūšis. 
Geležiniais šarvais nuo galvos iki 
kojų apsikaustę riteriai ir sunkūs 
jų arkliai smego pelkės klampy- 
nėje, skendo akivaruose. Vikrūs 
lietuviai, raiti ant nedidelių že- 
maitukų, šveitriais kalavijais ka- 
pojo, sunkiomis kuokomis mušė 
priešus. Kuršiai ir estai, priešų 
prievarta atvaryti kautis prieš lie- 
tuvius, perėjo į lietuvių pusę ir 
puolė kryžiuočius iš užnugario. 
Daug riterių žuvo, kiti išsigandę 
pabėgo. 


pati. Užminkydavo duonkubily- 
je tešlą, palaukdavo, kol įrūgs, o 
tada ant medinės ajerais pabars- 
tytos ližės dėdavo dailius kepa- 
lėlius ir pašaudavo į karštą duon- 
kepę krosnį. Naminė duona labai 
skani, kvapi. Dabar duona dau- 
giausia kepama kepyklose. 


DŪRPĖS 


PELKĖJE SUSIDARIUSI 
JUODA DEGI MEDŽIAGA. 


Pelkių, raistų, plynraisčių auga- 
lai — medeliai, meldai, viksvos, 
samanos — grimzta į vandenį, 
sluoksnis po sluoksnio gula vie- 
nas ant kito. Susislėgusioms au- 
galų liekanoms trūksta oro, ir jos 
nesupūva kaip medžių lapai. Il- 
gainiui jų sluoksnis vis didėja, 
storėja. Taip per tūkstančius me- 
tų susidarė durpynai. Lietuvoje 
yra daug durpynų: Didysis tyru- 


lis, Baltoji Vokė, Aukštumala, Ty- 
tuvėnų tyrelis ir kiti. Žmonės 
durpes iškasa ir išdžiovina. Jos 
kaitriai dega. Durpėmis kūrena- 
mos krosnys, elektrinių garo ka- 
tilai, kreikiami tvartai, tręšiamos 
dirvos. 


DVIRATIS 


PATOGI SUSISIEKIMO PRIEMONĖ. 


Pėsčias kelis kilometrus nueisi 
_ negreit, o dviračiu važiuodamas 
ilgai netruksi. Lygioje vietoje ar 
į kalniuką mini dviračio pedalus, 
o pakalnėn jis pats rieda. Dvira- 
tis labai praverčia kaime, kur nė- 
ra autobusų ir troleibusų. Kaimo 
vaikai juo važiuoja į mokyklą, 
prie ežero. Dviračius labai mėgs- 


ta šiauliečiai. Šiame mieste ga- 
minami vaikiški „Ereliukai“ ir 
„Kregždutės“, sulankstomieji 
dviračiai. Kad automobilis va- 
žiuotų, reikia įpilti benzino, o 
dviračio motoras — paties dvira- 
tininko kojos. Dviratis dar geras 
ir tuo, kad neteršia gamtos, rie- 
da tyliai. 


DŽIAUGSMAS 


DAUGIAUSIA DŽIAUGSMO 
TEIKIA MŪSŲ PAČIŲ GERI 
DARBAI. 


„Seneli, ką man šiandien parne- 
šei?“ — pasitinka Birutė grįžtantį 
namo senelį. „Kiškio pasakėlę. 
Ar gerai?“ — šypsosi senelis. 
„Ne, nenoriu pasakėlės, — Biru- 
tė nepatenkinta papučia lūpas. — 
Tu man ką nors duok“. Senelis 
ištraukia iš kišenės pliušinę vo- 
veraitę. „Mamyte, ką man sene- 
lis davė! — šokinėja iš džiaugs- 
mo Birutė, rodydama dovanėlę. 


— Tokios dar niekada neturė- 
jau!“ — „O dabar paklausyk, — 
sako senelis, sodindamas dukrai- 
tę šalia. — Džiaugsmą žmogui 
teikia ne tik gražūs daiktai ar gar- 
dumynai. Stropiai laistyk gėlę, ir 
ji pradžiugins tave skaisčiu žie- 
du. Palakink benamį katinėlį, 
gailiai kniaukiantį laiptinėje. At- 
nešk iš parduotuvės pieno vieni- 
šai senutei, kuriai sunku vaikš- 
čioti. Kasdien padaryk ką nors 
gera kitiems ir suprasi, jog di- 
džiausią džiaugsmą teikia tavo 
pačios gerumas“. 


EGLE 
PASAKYK, MERGELĘ, 
PASAKYK, JAUNOJI, 


KAS ŽALIUOJA ŽIEMĄ 
VASARĖLĘ? 


Atrodo, kad eglė nesikeičia — 
vienodai žalia ir žiemą, ir vasa- 
rą. Tačiau įsižiūrėkite — pavasa- 
rį jos viršūnėje, šakų galuose at- 
siranda naujų, šviesiai žalių ūg- 
lių. Taip eglė auga. Ant skarotų 
šakų kybo pailgi kankorėžiai. Va- 
sarą jie būna žali, o paskui paru- 
duoja. Voverės juos lukštena, 
kramto karčias sėklas. Tylią Žie- 
mos ar ankstyvo pavasario die- 
ną eglyne girdėti keistas garsas 
— spragt spragt. Tai skečiasi kan- 


EIGULYS 


MIŠKO PRIŽIŪRĖTOJAS, 
GLOBĖJAS. 


Eigulys prižiūri tam tikrą miško 
dalį — eiguvą. Jis rūpinasi miš- 
ku, mat miškas pats negali apsi- 
ginti nuo visokių kenkėjų. Iš jų 


korėžio žvynai, pradeda byrėti 
sėklos. Sparnuota sėkla leidžiasi 
žemyn iš lėto. Paskui pridygsta 
mažų eglaičių. Per Kalėdas, Nau- 
juosius Metus puošiame eglutę 
arba jos šaką. 


pikčiausias yra žmogus. Žmogus 
mišką kerta, degina, teršia, šiukš- 
lina, drasko automobilių ratais. 
Sunku eiguliui vienam saugoti ir 
ginti mišką. Dažnai jam padeda 
vaikai. Jie budi miške, kad nie- 
kas savavališkai nekirstų eglučių 
prieš Kalėdas, kad pavasarį pa- 
miškėse nedegintų žolės. Juk 
liepsnoje žūva vabaliukai, bitės, 
paukščių, žvėrelių lizdai, neretai 
užsidega ir medžiai. Eigulys glo- 
boja miško gyventojus: aptveria 
skruzdėlynus, kad jų šernai neiš- 
knistų, įrengia ėdžias žvėrims. 
Eigulys iškerta per tankiai au- 
gančius medelius, prižiūri naujus 
želdinius. 


E 


EKSKAVATORIUS 


MAŠINA, KASANTI ŽEMES 
DIDELIU KAUŠU. 


Kiek daug žemių reikia iškasti 
miestų statytojams, kelių tiesė- 
jams, griovių kasėjams! Jiems pa- 
deda mašina su dideliu į samtį 
panašiu geležiniu kaušu. Ištiesia 
ekskavatorius savo ilgą metalinę 
ranką, lyg milžino sauja pasemia 


Žemių ir apsisukęs išpila jas, kur 


reikia. Ir vėl gręžiasi atgal, vėl se- 
mia pilną kaušą. Taip padirbėjęs 
nuo ryto ligi vakaro, žiūrėk, ir iš- 
rausia gilią duobę namo pama- 
tams arba griovį, kurį žmonių bū- 
rys su kastuvais kastų pusę vasa- 
ros. Žvyro karjeruose ekskavato- 
rius kabina it pila žvyrą į savivar- 
tes mašinas. Kelmams rauti vie- 
toj kaušo prikabinami aširūs lyg 
žnyplės ilgapirščiai griebtuvai. 
Prie ekskavatoriaus dar galima 
pritaisyti įtaisus poliams kalti, 
tranšėjoms užpilti. 


E 


EKSKŪRSIJA 


IŠVYKA Į ĮDOMIAS VIETAS, 
APYLINKES, MUZIEBJŲ. 


Ir vaikai, ir suaugusieji trokšta 
pamatyti naujus kraštus, šalis, 
miestus, sužinoti jų istoriją, pa- 
žinti žmones, tautas ir jų kultū- 
rą. Smagu keliauti su būriu drau- 
gų. Visų pirma reikėtų pėsčiomis 
apeiti savo gimtąjį miestą, kaimą, 
gerai pažinti jų įžymybes, pamin- 
klus. Vėliau galima leistis į ke- 
lionę po savo Tėvynę Lietuvą, 
aplankyti jos senąsias sostines, 
piliakalnius ir pilis. Ekskursijo- 
je, kuriai vadovauja sumanus gi- 
das, galima sužinoti ir įsiminti 
daugiau negu iš knygų. 

ELEKTRA 


ELEKTRA ŠVIEČIA, ŠILDO, 
SUKA VARIKLIUS. 


Jei vieną dieną dingtų elektra, tai 
sustotų gamyklos, nevažiuotų 
troleibusai, elektriniai traukiniai, 
neveiktų liftai, televizoriai, radi- 
jo imtuvai, o svarbiausia — va- 
kare būtų tamsu. Elektros ener- 
gijos baterijas išrado italų moks- 
lininkas Volta prieš du šimtus me- 
tų. Vėliau buvo sukonstruotas va- 
riklis, išrasta elektros lemputė ir 
sukurtas elektros generatorius 


"ELEKTRINĖ 


ČIA GAMINAMA ELEKT- 
ROS ENERGIJA. 


Svarbiausia elektrinės mašina 
yra generatorius, kuris sukdama- 
sis gamina elektros srovę. Šilu- 
minėje elektrinėje užkuriama di- 
delė krosnis, katile užverda van- 


(mašina, gaminanti elektros sro- 
vę), imta statyti elektrines. 


duo. Smagiai besiveržiantys ga- 
rai suka garo turbiną, o ši — ge- 
neratorių. Lietuvoje žymiausia 
yra Elektrėnų šiluminė elektrinė. 
Hidroelektrinės generatorių va- 
ro patvenktas ir žemyn krintan- 
tis vanduo. Atominėse elektrinė- 
se garo prigamina branduolinė 
energija. Tokia elektrinė yra Ig- 
nalinoje. Elektrinės yra reikalin- 
gos, bet ir padaro žalos. Šilumi- 
nių elektrinių dūmai teršia orą. 
O atominės labai pavojingos. Kai 
Ukrainoje Černobylio atominė- 
je elektrinėje įvyko avarija, žuvo 
daug žmonių, radioaktyviosios 
medžiagos užnuodijo gamtą, pa- 
kenkė žmonių sveikatai. 


ĖLNIAS 


GRAKŠTUS IR GREITAS 
ILGAKOJIS ŽVĖRIS. 


Elnias patinas turi didelius šako- 
tus ragus. Baigiantis Žiemai jie 
nukrinta, o pavasarį vėl atauga. 
Suaugusio elnio kailis rusvas, pa- 
pilvėje šviesesnis, mažo elniuko 


ERĖLIS 


PAUKŠČIŲ KARALIUS. 


Plasnodamas galingais sparnais, 
erelis sklando aukštai padangė- 
je. Tai labai didelis ir stiprus 
paukštis. Snapas kumpas, kojos 
iki pat pirštų plunksnotos, su ašt- 
riais lenktais nagais. Erelis labai 
akylas. Pastebėjęs grobį — pelę, 
paukštį ar mažą kiškutį — staiga 

— su baltais taškeliais. Prie uo- 
degos yra balkšva dėmė — veid- 
rodėlis. Elniukas mato tą dėmę 
ir seka paskui savo mamą. Vasa- 
rą elniai ėda žolę, lapus, o žiemą 
graužia medžių ir krūmų žievę, 
iš po sniego kanopomis atsikasa 
mėlynių ir bruknių uogienojus, 
ateina prie šėryklų. Elnių gimi- 
nė plati: taurieji elniai, danieliai, 


puola žemyn ir čiumpa jį. Lizdus 
ereliai krauna aukštuose me- 
džiuose, ant uolų. Čia jie peri ir 
augina savo vaikus. Erelis mėgs- 
ta erdvę, laisvę. Zoologijos sode, 
narve, jis liūdi, būna apsnūdęs. 
Ereliai yra reti, saugomi paukš- 
čiai. 


ERKE 
ŽMONĖS SAKO: „PRIKIBO 
KAIP ERKĖ“. 


Segtuko galvelės dydžio plokščia 
erkė kybo ant medžio ar krūmo 
šakos. Eina žmogus ar koks žvė- 
ris — ji ir prikimba. Paskui smai- 
liu straubliuku praduria odą ir gi- 
liai įkišusi galvą ima gerti krau- 

dėmėtieji elniai, stirnos. Girios 
galiūnas briedis taip pat yra el- 
nių giminės. 


ją. Nedidelis jos pilvelis padidė- 
ja keletą kartų. Įsisiurbusios er- 
kės negalima traukti, nes odoje 
gali likti jos galva. Tą vietą rei- 
kia patepti aliejumi arba truputį 
pašildyti, ir erkė pati nukris. Er- 
kės platina ligas, todėl jų reikia 
saugotis. 


ERŠKĖTIS 


ERŠKĖČIO DYGLIAI AŠT- 
RŪS, BET ŽIEDAI GRAŽŪS. 


Žydintis erškėčio krūmas iš tolo 
kvepia. Jo žiedai panašūs į rožės, 
mat erškėtis ir yra laukinė rožė. 
Laukuose ar pamiškėse augan- 
čiame erškėčio krūme maži 
paukšteliai suka lizdus, slepiasi 
nuo vanago arba katino. Tie plėš- 
rūnai bijo erškėčio dyglių. Dagi- 
liai, sniegenos, svirbeliai ir kiti 


ĖSTIJA 


ESTIJOS RESPUBLIKA - 
ŠIAURIAUSIA BALTIJOS 
VALSTYBE. 


Estija yra prie Baltijos jūros. Ji 
truputį mažesnė už Lietuvą ir tu- 
ri pusantro milijono gyventojų. 
Estijai priklauso ilgas pajūrio 
ruožas ir daugiau kaip pusantro 
tūkstančio salų, iš kurių didžiau- 
sia — Sarema. Gamta rūstoka: 
jūros pakrantės labai raižytos, 
akmenuotos ir skardingos, žemė 
kalvota, nederlinga, daug spyg- 
liuočių miškų. Estai yra geri žve- 
jai. Darbštūs valstiečiai augina 
rugius, kviečius, laiko daug ge- 
ros veislės galvijų. Yra daug pra- 
monės įmonių. Estijos sostinė Ta- 
linas turi gražų senamiestį. Ant 
rotušės bokšto yra metalinė vėt- 
rungė — tai senasis Tomas, mies- 
to simbolis. Ilgus amžius buvę Li- 
vonijos ordino, Rusijos imperijos 
valdžioje, 1919 metais estai su- 


paukštukai žiemą lesa skanias jo 
uogas. Erškėčio uogos turi labai 
daug vitamino C. Iš jų verdama 
kvapi arbata. Kai kurios šeimi- 
ninkės iš tų uogų moka ir uogie- 
nę išvirti, tik prieš virdamos iš- 
krapšto sėkliukes. 


kūrė savo valstybę. 1940 metais 
ją okupavo Tarybų Sąjunga. 1991 
metais atkurta nepriklausoma 
Estijos Respublika. 


EŠERYS 


ŽUVIS SU AŠTRIAIS PELE- 
KAIS. 


Ešerio nugara tamsiai žalsva, šo- 
nai šviesesni su tamsiais dryžiais, 
pelekai raudoni. Ešeriai gyvena 
gėluose vandenyse — ežeruose, 
upeliuose. Ypač daug jų Kuršių 
mariose. Plaukioja pulkeliais, 
dažnai išneria į vandens paviršių. 
Jei ešeriuką užpuola lydeka, jis 
pašiaušia aštrius nugaros dyglius, 
ir plėšrūnė jo neliečia. Ešerys ir- 
gi yra plėšrus. Jis gaudo vabalus, 
mažas žuveles, ryja jų ikrus. Eše- 
rius smagu meškerioti. Jie labai 
rajūs ir smarkiai stveria jauką. 
Kartais pasitaiko ištraukti kilog- 
ramą ar daugiau sveriantį ešerį. 


EUROPA 


VAKARINĖ EURAZIJOS ŽEMYNO DALIS, KURIOJE 


YRA IR LIETUVA. 


Europą nuo Azijos skiria Uralo 
kalnai, nuo Afrikos — Vidurže- 
mio jūra. Europa — kalnynų at- 


skirtų kalvotų lygumų, pievų, 
miškų, daugybės ežerų ir vande- 
ningų upių kraštas. Europos 

krantus skalauja Atlanto vande- 
nynas ir jo jūros — Baltijos, Šiau- 
rės, Norvegijos, Viduržemio ir ki- 
tos. Krantai labai vingiuoti, turi 
daug pusiasalių, įlankų. Didžiau- 
si pusiasaliai: šiaurėje — Skan- 
dinavijos, vakaruose ir pietuose 
— Pirėnų, Apeninų, Balkanų. 
Aukščiausi kalnai — Alpės su 
penkių kilometrų aukščio Mon- 
blano viršūne. Europoje yra daug 
valstybių. Žymiausios iš jų — 
Prancūzija, Didžioji Britanija, 
Vokietija, Italija, Rusija, Ukrai- 
na. Pietuose yra Graikija — la- 
bai senos kultūros šalis, turėjusi 
įtakos visoms Europos tautoms. 
Prie Baltijos jūros yra Lietuva, 
Latvija ir Estija. Mažiausia Eu- 
ropos valstybė — Vatikanas. 


EĖŽERAS 


PLAUKĖ ŽĄSELĖ 
PER EŽERĖL Į. 


Pilki ir nuobodūs tie kraštai, ku- 
riuose nėra ežerų. Mes galime 
džiaugtis — Lietuvoje yra beveik 
keturi su puse tūkstančio ežerų. 
Raibuliuoja tarp miškų, tyvuliuo- 
ja tarp kalvų Ilgis, Didžiulis, Viš- 
tytis, Tyruliai, Plateliai. Didžiau- 
sias Lietuvoje yra Drūkšių, gi- 
liausias — Tauragno, o ilgiausias 
— Asvejos ežeras. Dideliuose 
ežeruose būna salų. Galvės eže- 
ro saloje stovi didinga Trakų pi- 
lis. Seni žmonės pasakoja, kad 
skaidriame ežero vandenyje kar- 
tais gali pamatyti nuskendusius 
miestus, išgirsti skambančius var- 
pus. Padavimuose ežerai tarsi gy- 
vos būtybės keliauja per dangų 
ir gali nusileisti žemėn, jei tik 
įspėsi ežero vardą. 


EŽYS 


EŽIO KAILIS DYGLIUOTAS. 


Ežiai gyvena pamiškėse, soduo- 
se, krūmuose, prie sodybų. Pa- 
jutęs pavojų, ežys susiriečia į ka- 
muolį ir pašiaušia dyglius. Eida- 
mas jis išsitiesia, ir tada matyti 
smailus snukutis ir kojytės. Ežiai 
greitai bėgioja, nuo jų nepasprun- 


+» 45 ka varlės, pelės, vabalai. Net ir 


gyvatė vengia ežio. O ežys jos vi- 
sai nebijo — nuo gyvatės įkandi- 
mo jį saugo aštrūs dygliai. Žie- 
mą ežys miega savo lizde. Pava- 
sarį gimsta maži, švelniom ada- 
tėlėm apžėlę jaunikliai. Per du 
mėnesius jie užauga dideli ir pa- 
tys gali apsiginti nuo priešų. 


FAZANAS 


VIŠTOS DIDUMO PAUKŠTIS 
ILGA UODEGA. 


Ypač gražūs fazanų patinėliai — 
oranžinės plunksnos spindi auk- 
su, galvą puošia raudonos karpe- 
lės. Kojos su aštriais pentinais. 
Fazanės pilkai rudos, kanapėtos, 
todėl ant žemės perinčią patelę 
sunku pamatyti. Maži fazaniukai 
panašūs į viščiukus, greiti, vikrūs. 
Fazanai lesa vabzdžius, grūdus. 
Laisvėje šie paukščiai patys sun- 
kiai praminta. Ypač nelengva 
jiems žiemą, kai stori sniego pa- 
talai apkloja žemę. Be to, faza- 
nai turi daug priešų — tai vana- 
gai, lapės, katės. Lietuvoje žmo- 
nės fazanus augina namuose. 


FÈRMA 


DIDELIS TVARTAS, KURIAME LAIKOMA DAUG 


GYVULIŲ, PAUKŠČIŲ. 

Kokie gyvuliai gyvena fermoje? 
Arkliai, karvės, kiaulės, veršeliai, 
avys. Taigi ferma yra didelė ark- 
lidė, karvidė, kiaulidė, veršidė ar- 
ba avidė. Yra ir paukščių — viš- 
tų, ančių, žąsų — fermų. Kai vie- 
noje vietoje auginama daug vie- 
nos rūšies gyvulių arba paukščių, 


. juos lengviau prižiūrėti. Naujoje 


fermoje dirbti patogiau negu se- 
noviškame tvarte. Fermose yra 
automatinės girdytuvės: paspau- 
džia karvė snukiu girdytuvės lie- 
žuvėlį — ir bėga vanduo. Be to, 
įtaisyti transporteriai: plačios ju- 
dančios juostos, kurios atneša gy- 
vuliams pašaro arba išgabena 
laukan mėšlą. 

FLAMINGAS 


GRAKŠTUS ROŽINĖS SPAL- 
VOS VANDENS PAUKŠTIS. 


Flamingas panašus į gandrą ir 
gervę, tik didesnis. Flamingo 
plunksnos rausvai baltos. Kojos 
ilgos, prisitaikiusios braidyti van- 
denyje. Kai flamingas stovi koją 
įtraukęs, atrodo, kad turi tik vie- 
ną koją. Jo snapas didelis ir kum- 
pas. Snapu ieško dumble maisto 
— mažų gyvūnėlių. Kaklas labai 
ilgas, išriestas kaip raidė S. Skris- 
damas paukštis jį ištiesia. Fla- 
mingai gyvena ir peri kolonijo- 
mis (dideliais būriais) Pietų kraš- 
tuose. Kai išgąsdinti jie pakyla, 
atrodo, kad skrenda rausvas de- 
besis. Flamingų galima pamaty- 
ti Kauno zoologijos sode. ` 

FORTEPIJONAS 


ITALIŠKAI „FORTE“ REIŠ- 
KIA GARSIAI, „PIANO“ — 
TYLIAI. 


Beveik kiekvienoje koncertų sa- 
lėje stovi juodas blizgančiu la- 
kuotu paviršiumi muzikos instru- 


mentas, panašus į didelio paukš- 
čio sparną. Fortepijonas turi kla- 
viatūrą su baltais ir juodais kla- 
višais. Paspaudus klavišą, mažas 
medinis plaktukėlis, aptrauktas 
minkšta medžiaga, užgauna plie- 
ninę stygą. Styga suvirpa ir ima 
skambėti. Kairėje pusėje išdės- 
tyti klavišai sukelia žemus garsus, 
dešinėje pusėje — aukštus. Iš- 
mokti groti fortepijonu yra ne- 
lengva. Mokytis dažniausiai pra- 
dedama fortepijono broliu — pia- 
ninu. Tai mažesnis instrumentas. 


FOTOGRAFIJA 


FOTOGRAFIJA BUVO 
IŠRASTA PRIEŠ PUSANTRO 
ŠIMTO METŲ. 


Nuo daikto atsispindėję spindu- 
liai pro fotoaparato objektyvo 
angą patenka į jo vidų, apšviečia 
čia esančią juostą ir paveikia ant 
jos esančias medžiagas. Juostą iš- 
ryškinę gauname negatyvą, ku- 
riame šviesiosios daikto vietos 
yra juodos, o tamsiosios — bal- 
tos, pavyzdžiui, balta gulbė — 
juoda. Paskui negatyvas atspau- 
džiamas ant specialaus popie- 
riaus, ir gauname tikrą daikto at- 
vaizdą. Yra ir spalvotų fotogra- 


fijų. Kai kurie fotoaparatai vis- 
ką padaro patys — nusitaikei, 
spustelėjai mygtuką ir po pusės 
minutės turi spalvotą atvaizdą. 


FUTBOLAS 


FUTBOLAS PRADĖTAS ŽAISTI ANGLIJOJE. 


Futbolo žaidėjai koja spiria arba 
galva smūgiuoja kamuolį, steng- 
damiesi įmušti jį į varžovų var- 
tus. Kiekvienoje komandoje yra 
vienuolika žaidėjų. Futbolininkai 
skirstomi į gynėjus,.saugus ir 
puolėjus. Vartuose stovi vartinin- 
kas ir gaudo kamuolį. O aistruo- 
liai garsiai šaukia ir drąsina Žai- 
dėjus. Teisėjai stebi, kad būtų Žai- 


džiama pagal taisykles. Drau- 
džiama liesti kamuolį ranka, kišti 
varžovui koją, jį laikyti, stumti. 
Jei žaidėjas prasižengia, teisėjas 
komandą baudžia. Kartais jis ski- 
ria vienuolikos metrų baudinį. 

aidėjas smarkiai įsibėgėja, stip- 
riai spiria kamuolį ir — įvartis! 
Laimi komanda, įmušusi dau- 
giau įvarčių. 


GALĄSTUVAS 


ĮRANKIS ATŠIPUSIAM 
PEILIUI PAGALĄSTI. 


Kai atšimpa duonriekis peilis, tė- 
tis jį pagalanda paprastu galąs- 
tuvu — ant kietos šiurkščios trin- 
kelės užlašina vandens ir brūži- 
na peilį viena ašmenų puse, pas- 
kui kita. Dar ne taip seniai po 
kaimus ir miestus vaikščiodavo 
amatininkai su dideliais skritulio 
pavidalo galąstuvais — tekėlais. 
Galąstojas pasistatydavo tekėlą 
viduryje kiemo, ir gyventojai 
(dažnai vaikai) atnešdavo jam 


GALVOTI 


DUKART PAGALVOK, VIE- 
NĄ KARTĄ SAKYK. 


Romas nemėgsta triukšmingų 
žaidimų. Jis ramus vaikas. La- 
biausiai jam patinka sėdėti ir gal- 
voti. „Įdomu, — galvoja Romas, 
— kodėl sunkus lėktuvas taip 
lengvai pakyla į orą? Kodėl mu- 
sė vaikšto lubomis ir nenukrin- 
ta? Kodėl vasarą diena ilga, o 
žiemą trumpa?“ Kartais Romas 
pats sugalvoja atsakymą ir apsi- 
džiaugia: „Aha! Supratau!“ Jei- 
gu ko nors nežino, ieško knygo- 
se, klausia tėvelių, vyresniųjų. Ta- 

5. Vaikų enciklopedija 


pagaląsti peilius, žirkles, kirvius, 
pačiūžas. Tekėlą sukdavo ranka. 
Dabar galandimo dirbtuvėse jį 
suka elektros variklis. Dalgį šien- 
pjoviai galanda pustykle. 


čiau pačiam galvoti daug malo- 
niau. Romas yra ir pats sugalvo- 
jęs keletą mįslių ir galvosūkių. 
„Tai galvotas vaikas!“ — stebisi 
pažįstami. ; 

GAMYKLA 


ČIA GAMINAMI ĮVAIRŪS 
DAIKTAI. 


Žmogui reikia daug ko: įrankių, 
baldų, drabužių, prietaisų, maši- 
nų. Ar pagalvojai, iš kur tai? Kad 
ir koks sumanus būtum, namie 
nepasidarysi net paprasčiausio 


pieštuko, nekalbant jau apie laik- 
rodį, televizorių, automobilį ar 
lėktuvą. Visi tie daiktai gamina- 
mi gamyklose arba fabrikuose. 
Gamykloje dirba daug žmonių. 
Padaryti daiktą jiems padeda 
mašinos. Gamykloje yra daug to- 
kių žmogaus pagalbininkių: vie- 
nos mašinos paruošia žaliavas, 
kitos gamina detales. Darbinin- 
kas sujungia detales vieną su ki- 
ta, ir daiktas gatavas. Yra ir to- 
kių gamyklų, kuriose visus dar- 
bus atlieka vien tik mašinos. 


GANDRAS 


SAKOMA, KAD ŠIE PAUKŠ- 
ČIAI NAMAMS ATNEŠA 
LAIME. 


Gandras baltas, sparnų galai juo- 
di, snapas ir ilgos kojos raudoni. 
Gandrai gyvena prie sodybų. 
Žmonės padeda jiems įsikurti — 
ant namo kraigo arba medžio vir- 
šūnėje pritvirtina senas akėčias, 
vežimo tekinį. Pavasarį parskri- 
dę gandrai ant to pagrindo iš ša- 
kelių susikrauna didelį lizdą. 
Kasmet jie išperi ir užaugina tris 
ar keturis jauniklius. Juos maiti- 
na varlėmis, žuvelėmis, vabalais. 
Vasaros viduryje gandriukai su- 
stiprėja, išmoksta skraidyti ir 
pradeda patys ieškotis maisto. 
"Tada paskui šienapjovę linksėda- 
ma stypčioja visa gandrų šeimy- 
na. Rudeniop gandrai būriuojasi 
ir išskrenda žiemoti į Afriką. Yra 
ir juodų gandrų. Jie gyvena nuo- 
šaliai, miške. 


GARAŽAS 


AUTOMOBILIO AR MOTO- 
CIKLO NAMAS. 


Jei mašina stovi lauke, ji rūdija, 
genda. Todėl geriau ją laikyti ga- 


GARSTYČIOS 


AŠTRUS PRIESKONIS IŠ 
GARSTYČIOS AUGALO 
SĖKLŲ. 


Ilgastiebė garstyčia auga laukuo- 
se, auginama daržuose. Žydi 
smulkiais šviesiai geltonais žie- 
dais. Iš sumaltų šio augalo sėklų 
pagamintas prieskonis suteikia 
valgiams aštrų skonį, pagerina 
maisto virškinimą. Garstyčių de- 
dama į įvairius padažus ir pagar- 
dus. Kai peršąli, imi kosėti, ma- 
ma ant krūtinės tau deda garsty- 
čių trauklapį — popieriaus lape- 
lį, pateptą išdžiūvusia garstyčių 
miltelių tyrele. Trauklapį suvilgo 
šiltu vandeniu, uždeda ir laiko 
tol, kol ta vieta sušyla, oda pa- 
rausta. 


raže. Garažai mūrijami iš plytų, 
sukalami iš lentų, surenkami iš 
metalo lakštų. Kaime gyvenan- 
tys Žmonės garažus įsirengia kie- 
me arba po namu. Mieste stato- 
mi kolektyviniai garažai. Tai tik- 
ri miesteliai su šimtais arba tūks- 
tančiais namukų mašinoms. La- 
bai dideliuose miestuose garažai 
būna kelių aukštų, statomi jie ir 
po žeme. Daugiaaukščiuose ga- 
ražuose automobiliai į savo vie- 
tą užvažiuoja patys arba juos pa- 
kelia liftas. 


GARVEŽYS 


GARO MAŠINA, TEMPIAN- 
TI TRAUKINIO VAGONUS. 


Garo mašinos krosnyje žaižaruo- 
ja liepsna, garo katile verda van- 
duo. Verždamasis garas varo ga- 
ro mašiną, kuri suka garvežio ra- 
tus. Galinga mašina ima leisti pro 
kaminą dūmus ir nupūškuoja bė- 
giais, tempdama vagonus su ke- 
leiviais arba sunkiais kroviniais. 
Pirmasis garvežys geležinkelio 
„bėgiais pajudėjo 1829 metais An- 


GAUBLYS 


DAUG KARTŲ SUMAŽIN- 
TAS ŽEMĖS RUTULYS. 
Pasižiūrėjęs jebi; pamatai, 
kaip atrodo Zemė. Tai rutulys, 
kurio paviršiuje pavaizduoti že- 


mynai; vandenynai, jūros, valsty- 
bės, didieji miestai, upės, ežerai. 
Per viršutinį ir apatinį gaublio 
tašką — Šiaurės ir Pietų ašigalį 
— pervertas virbas. Aplink jį 
gaublys gali suktis taip, kaip Že- 
mė sukasi apie savo ašį. Per 
gaublio vidurį eina pusiaujo juos- 
ta, dalijanti gaublį į du pusrutu- 
lius — Šiaurės ir Pietų. Gaublyje 
nubraižytos linijos — dienovidi- 
niai ir lygiagretės. Jos žymi Že- 
mės ilgumas ir platumas. Pirmieji 
gaublį sukūrė graikai. 


glijoje. Jis važiavo keturiasdešimt 
šešių kilometrų per valandą grei- 
čiu. Vėliau vietoj garo mašinos 

imta naudoti motorvežius su vi- 
daus degimo varikliais ir elektro- 
vežius su elektros varikliais. 
Elektrovežiai neteršia pakelių 
dūmais, nekelia didelio triukš- 
mo. Elektriniai traukiniai rieda 
iš Vilniaus į Kauną, iš Trakų į Vil- 
nių ir atgal. 


GEDIMINO SAPNAS 


APIE GEDIMINO SAPNĄ PASAKOJA PADAVIMAS. 


Kartą Lietuvos didysis kunigaikš- 
tis Gediminas medžiojo giriose 
prie Neries. Ant gražaus kalno, 
prie Vilnios upės, jis nukovė di- 
delį plačiaragį taurą. Buvo vėlus 
metas, ir Gediminas apsinakvo- 
jo Sventaragio slėnyje. Miega ku- 
nigaikštis ir sapnuoja: ant Krei- 
vojo kalno stovi didžiulis geleži- 
nis vilkas ir staugia taip garsiai, 
lyg jo viduje šimtas vilkų būtų. 


Pabudęs Gediminas paprašė žy- 
nį Lizdeiką išaiškinti sapną. Liz- 
deika tarė: „Tas geležinis vilkas 
— tai miestas, kurį tu, didysis ku- 
nigaikšti, pastatysi šioje vietoje. 
O vilkai, staugiantys jo viduje — 
garbingi to miesto vyrai. Garsas 
apie jų protą ir darbus plačiai pa- 
sklis po pasaulį“. Gediminas pa- 
statė gražų, galingą miestą ir pa- 
vadino jį Vilniumi. 


G 


GEGUTĖ 


NEI ŠAUKIA, NEI LAUKIA 
MANES MOTULĖ, 

TIK GAILIAI KUKUOJA 
GIRIOJ GEGULĖ. 


Tai raibas ilgauodegis miško 
paukštis. Balandžio pabaigoje, 
sprogstant medžių lapams, pasi- 


girsta gegutės kukavimas: ku-kū, 
ku-kū! Kukuoja tik gegučių pati- 
nai, o patelės keistai kvatoja. Ge- 
gutės nesuka savo lizdo. Patelė 
padeda po vieną kiaušinį į sveti- 
mus lizdus, dažniausiai mažųjų 
sparnuočių — kielės, kalviuko, 
musinukės. Išsiritęs didelis gegu- 
žiukas muistydamasis iš lizdelio 
išmeta kiaušinėlius, kitus jaunik- 
lius. Taip jį vieną ir išaugina įtė- 
viai, kurių lizde jis išsirito. 


GEGUŽINĖS 
PAMALDOS 


MOTINA DIEVO MALONĖS, 
MELSKI UŽ MUS. 


Visą gegužės mėnesį kas vakarą 
žmonės eina į bažnyčią garbinti 
Marijos. Nekalčiausioji ir skais- 
čiausioji Mergelė Marija yra Die- 
vo Sūnaus, Išganytojo Jėzaus 
Kristaus, motina, visų Žmonių 
globėja ir užtarėja. Mūsų krašte 
Marija garbinama nuo seno, to- 
dėl Lietuva yra pavesta jos glo- 
bai ir vadinama Marijos žeme. 
Gegužinės pamaldos vyksta ne 
tik bažnyčiose, bet ir laukuose 
prie kryžių, koplytėlių, namuose. 
Marijos paveikslas, statula pa- 
puošiama gėlėmis, vainikais. 


Žmonės gieda Marijos litaniją, 
giesmes, meldžiasi. Kartu su tė- 
veliais meldžiasi, gieda ir vaikai. 


GELEŽINKELIS 


TRAUKINIŲ KELIAS. 


Geležinkelis tiesiamas taip: ant 
išlyginto pylimo klojami medi- 
niai pabėgiai, o ant jų dedami du 
geležiniai bėgiai. Viskas gerai su- 
tvirtinama, priveržiama metali- 
nėmis veržlėmis. Bėgiais rieda 
traukinys. Jo vagonus traukia 
garvežys, motorvežis arba elek- 
trovežis. Traukinys geležinkeliu 


važiuoja labai greitai, veža daug 
keleivių, sunkius krovinius. Ge- 
ležinkelis atsirado XIX amžiaus 
pabaigoje ir greit paplito visame 
pasaulyje. Lietuvoje jis pradėjo 
veikti 1861 metais. Iš pradžių 
žmonės bijojo važiuoti traukiniu, 
bet greitai įsitikino, koks tai pui- 
kus išradimas. 


GELEŽIS 


GELEŽIS YRA DAROMA IŠ 
GELEŽIES RŪDOS. 


Daug geležies rūdos yra Didžio- 
joje Britanijoje, Australijoje, Ru- 
sijoje, Ukrainoje. Kartais gele- 
žies rūdos būna žemės paviršiu- 
je, bet dažniausiai ji slypi giliai 
po žeme. Iškasta rūda pilama į 
didžiules krosnis, vadinamas 
aukštakrosnėmis. Nuo karščio ji 
išsilydo, o paskui sustingsta. Į ge- 
ležį pridėjus truputį anglies gau- 
namas kietas plienas. Iš jo gami- 
namos mašinos, traktoriai, kir- 
viai, pjūklai, peiliai, vinys, ada- 
tos ir daug kitokių daiktų. Arto- 
jai aria žemę plieniniais plūgais. 
Didžiausias geležinių daiktų 
priešas — rūdys. Kad nerūdytų, 
juos reikia laikyti sausus ir šva- 
rius, tepti alyva, galima nudažyti 
aliejiniais dažais. 


GĖLŽBETONIS 


IŠ JO STATOMI DAUGIAAUKŠČIAI NAMAI, TILTAI. 


Gelžbetonis gaminamas taip: į 
skystą betono košę įdedami plie- 
niniai strypai arba metalinės vie- 
los tinklas. Košė sustingsta — ir 
gelžbetoninė konstrukcija gata- 
va. Betonas ir taip kietas, o su 
geležiniais virbais — dar tvirtes- 


GENYS 


KURČIAS MIŠKAS BE GE- 
NELIO. 


Kas ten miške visą dieną kaukši, 
kala? Tai miško paukštis — mar- 
gasis genys. Įsikibęs aštriais na- 
gais, įsirėmęs tvirta uodega, at- 
silošęs kapoja medžio kamieną 
— net skiedros lekia. Jis ieško po 
žieve tūnančių vabalų, lervų, kir- 
mėlaičių. Geniai sunaikina dau- 
gybę vabzdžių — miško ir sodo 
kenkėjų. Dar lesa uogas, giles, 
riešutus. Gyvena ir peri medžių 
kiaurymėse — uoksuose, kuriuos 


nis, beveik kaip geležis. Gelžbe- 
tonio statiniai stovi ilgai. Gelž- 
betonine užtvanka yra užtvenk- 
tas Nemunas prie Kauno hidro- 
elektrinės. Aukštas, iš tolo ma- 
tomas Vilniaus televizijos bokš- 
tas taip pat iš gelžbetonio. 


išsikala patys. Kasmet kala nau- 
ją uoksą. Ar esate matę genio 
kalvę? Tai ankštas plyšys medy- 
je, į kurį genys atsinešęs įsprau- 
džia kankorėžį ir jį išaižo. Mūsų 
miškuose vyvena kelios rūšys ge- 
nių. Baltnugaris ir tripirštis ge- 
niai reti, įrašyti į Lietuvos raudo- 
nąją knygą. 

GERŪMAS 


GERĄ ŽMOGŲ VISI MYLI. 


Klasėje Romo visi bijojo. Sil- 
pnesnį aprėks, pastums, o kartą 
Kastytį net primušė. „Koks tu ne- 
geras“, — pasakė mokytoja. Ro- 
mas susigėdo ir nusprendė pasi- 
taisyti. Kai į autobusą įlipo senu- 
tė, Romas atsikėlė ir užleido jai 
vietą. Kaip buvo smagu, kai se- 
nutė apsidžiaugė, padėkojo ir pa- 
sakė: „Mat koks geras vaikas“. 
Mokykloje jis nieko neužgaulio- 
jo ir nestumdė. Suolo draugą pa- 
vaišino saldainiais. Visi Romui 
irgi buvo geri, ir ta diena jam at- 
rodė daug šviesesnė. 

GÉRVĖ 


LEK GERVĖ, LEK GERVELĖ, LEK GERVELĖ PER GIRIĄ. 


Ilgakojė ilgakaklė gervė truputį 
didesnė už gandrą. Plunksnos 
pilkai melsvos, viršugalvį puošia 
raudona plikos odos kepurėlė. 
Gervės gyvena pelkėse, raistuo- 
se. Parskridusios anksti pavasa- 
rj, jos iš žolių susisuka lizdą ir pa- 
deda du didelius dėmėtus kiau- 
šinius. Geltonpūkiai gerviukai 


GEĖRVUOGĖ 


JUODA ARBA TAMSIAI 
MĖLYNA SULTINGA UOGA, 
PANAŠI Į AVIETĘ. 


Gervuogjų stiebai apaugę aštriais 
dygliais, todėl žmonės jas dar va- 
dina draskėmis. Gervuogės au- 
ga miško aikštelėse, prie keliu- 


yra smarkūs peštukai. Vasaros 
pabaigoje gervės susirenka į pul- 
kus. Dieną laukuose lesa sėklas, 
uogas, vabzdžius, o nakvoti lekia 
į pelkes. Rudenį gervės išskren- 
da į šiltuosius kraštus. Pulkas le- 
kia išsidėstęs trikampiu ir gailiai 
trimituoja: „Kurly, kurly...“ Ger- 
vės yra reti, saugomi paukščiai. 


kų, prie iek, Kai kas jų 
ir sode užsiveisia. Žydi baltais 
žiedais. Uogautojai kartais neno- 
ri brautis į dygliuotą gervuogyną, 
ir uogos lieka nenurinktos, per- 
noksta, pasidaro saldžios, minkš- 
tos. Nukritusias ant žemės jas 
randa darbštuolės skruzdėlės, 
kurios labai mėgsta saldumynus. 
Iš gervuogių verdama uogienė, 
džemas, spaudžiamos sultys. 


GYDYTOJAS 


GYDYTOJAS GYDO ŽMONES NUO ĮVAIRIŲ LIGŲ. 


Kai susergi, pas tave ateina gy- 
dytojas. Liepia išsižioti ir pasa- 
kyti: a-a-a. Paskui ilgai klauso, 
kaip plaka tavo širdelė, ar sveiki 
plaučiai. Paskiria vaistų. Gydyto- 
jai būna įvairių specialybių: ope- 
ruojantys gydytojai vadinasi chi- 
rurgai, gydantys vidaus ligas — 
terapeutai, vaikų gydytojai — pe- 


diatrai. Gydytojai kartais vyksta 
dirbti į skurdžius kraštus, kur 
siaučia ligos. Garsus vokiečių 
gydytojas Albertas Šveiceris 
pastatė ligoninę ir gydė Afrikos 
žmones. Lietuvis gydytojas 
Aleksandras Ferdinandas Ben- 
doraitis gydo indėnus Amazonės 
džiunglėse. 


GILTINĖ 


MIRUS ŽMOGUI, BUVO 


: SAKOMA: „JAU JĮ GILTINĖ 
“ PAPJOVĖ“. 


Senovėje žmonės tikėjo, kad po 
pasaulį vaikščioja giltinė — juo- 
dai arba baltai apsirengusi mo- 
teris. Giltinė ligonį pasmaugian- 
ti, papjaunanti arba kaip gyvatė 
nukertanti nuodingu geluoniu. 
Žmonės jos nematydavę, tik gy- 
vuliai. Pajutę giltinę, šunys imda- 
vę kaukti, arkliai karpydavę au- 
simis ir prunkšdavę. Senose kny- 
gose giltinė vaizduojama kaip 
žmogaus griaučiai su dalgiu ant 
peties. 

GIMDYMO 
NAMAI 


LIGONINĖ, KURIOJE GIMS- 
TA VAIKAI - BERNIUKAI 
IR MERGAITĖS. 


Mamos į šią ligoninę atvažiuoja 
gimdyti kūdikio. Namo grįžta lai- 
mingos, bet labai išvargusios. 
Mat gimdymas prilygsta viduti- 
nio sudėtingumo operacijai. 
Gimdymo namuose prie gimdy- 
vės būna kelios akušerės ir gydy- 
tojas. Anksčiau moterys dažniau- 
siai gimdydavo namuose. Kūdi- 
kį priimdavo močiutė pribuvėja, 
pirmasis jį pasveikindavo tėvelis. 
Ir dabar kai kada gimdoma na- 
muose. Kartais prie gimdančios 
mamos būna ir tėvelis, ir vaikai. 


GIMIMO 
DIENA 


KIEKVIENAS ŽMOGUS 
TURI SAVO GIMIMO DIE- 
NĄ. 

Gimimo dieną įprasta švęsti. Tą 
dieną Žmogų pasveikiname, įtei- 
kiame gėlių, dovanėlę. Mus pa- 
sveikinusiems gražiai padėkoja- 
me, jei galime — ir pavaišiname 
vaisiais, saldumynais. Ypač iškil- 
mingai švenčiami vyresnio am- 
žiaus Žmonių gimtadieniai — 
penkiasdešimt, šešiasdešimt me- 
tų sukaktys. 

GIMINĖS 


GERA TURĖTI DAUG 
BROLIŲ, SESERŲ, PLAČIĄ 
GIMINĘ. 

Artimiausi giminės yra broliai ir 
seserys. Tolimesni — dėdės ir te- 
tos (mūsų tėvų broliai ir seserys) 
ir pusbroliai bei pusseserės (dė- 
džių ir tetų vaikai). Apie ypač to- 
limą giminaitį žmonės juokais 
taip sako: žento tėvo kūmo bro- 
lis arba — devintas vanduo nuo 
kisieliaus. Pasitaiko, kad tolimi 
giminaičiai vieni kitų net nepa- 
žįsta. Senovėje giminės buvo kaip 
viena šeima. Giminės ir dabar rū- 
pinasi vieni kitais, susirenka per 
šeimos šventes — krikštynas, ves- 
tuves. Ir nelaimei ištikus į pagal- 
bą pirmiausia atskuba giminės. 
Būna susiėjimų, į kuriuos sukvie- 
čiami visi giminės, net tolimiausi. 

GIMTIEJI 
NAMAI 


BĖGA ŽALČIO VAIKAI 

PASIILGĘ NAMŲ, - 

SVETIMI ČIA TAKAI 

TARP ŽMONIŲ SVETIMŲ. 
(Salomėja Nėris) 


Kiekvienas gyvūnas turi savo na- 
mus. Turi namus erelis, mažutė 
sraigė. Turi juos ir žmogus. Juo- 
se jis gyvena nuo vaikystės. Sa- 
koma — visur gerai, o namie ge- 
riausia. Mat čia viskas sava, 
įprasta, jauku. Namuose visada 
tavęs laukia mama, tėvelis, gal 
brolis, sesutė, močiutė. Kol kas- 
dien būni namuose, gal nejauti, 
kokie tau jie brangūs. Žmonės, 
išvykę gyventi į svetimus kraštus, 
visą laiką prisimena gimtuosius 
namus, jų ilgisi. 

GINKLAS 


ĮRANKIS NUO PRIEŠO GINTIS. 


Pirmieji ginklai buvo rankiniai: 
akmenys, kuokos, ietys, lankai su 
strėlėmis, peiliai, kirviai. Gintis 
padėjo skydai, šalmai, šarvai. 
Ginklai buvo daromi iš medžio, 
akmens, kaulo, vėliau — iš bron- 
zos, „geležies, plieno. Tvirtovės 
buvo griaunamos taranais. Kai 
buvo išrastas parakas, atsirado 
šaunamieji ginklai — šautuvai, 
patrankos, kulkosvaidžiai. Mūsų 
amžiuje buvo sukurta atominė 
bomba, ne tik griaunanti, bet ir 
naikinanti visa, kas gyva. Geros 


valios žmonės siekia, kad visi gin- 
klai būtų sunaikinti ir pasaulyje 
įsivyrautų taika. 


GINTARAS 


SUSIDARĖ IŠ MEDŽIO SAKŲ. 


Prieš daug milijonų metų visa 
Lietuva buvo žalias girių kraštas. 
Dabartinės Baltijos jūros vietoje 
augo spygliuočiai medžiai. Atši- 
lus klimatui, iš jų gausiai sunkė- 
si lipnūs sakai. Jie sustingo ir per 
daugelį metų susidarė gintaras. 
Jis dažniausiai būna geltonas, 
įvairių atspalvių, kartais skaidrus. 
Gintaro telkinių yra po žeme. 


Baltija po audros išskalauja gin- 
taro gabalų. Senovėje pajūrio gy- 
ventojai gintarą parduodavo sve- 
čių šalių pirkliams, mainydavo į 
žalvarį, druską. Iš gintaro gami- 
nami papuošalai — segės, karo- 
liai, apyrankės, žiedai. Nuo senų 
laikų lietuvės moters gražiausias 
papuošalas — gintaro karoliai. 
Palangoje yra gintaro muziejus. 

GYSLOTIS 


GYSLOČIO LAPAI PRIGLU- 
DE PRIE ŽEMĖS. 


Šis augalas vadinamas gysločiu 
todėl, kad jo lapai turi storas gys- 
las. Kitas jo vardas — trauklapis, 
traukžolė. Gysločiai auga visur — 
sodybų kiemuose, pievose, ga- 
nyklose, miško aikštelėse. Jų yra 


įvairių: ir su plačiais lapais, ir su 
siaurais, dar kiti iškelia labai 
aukštus stiebus. Tuos aukštuosius 
žmonės kartais vadina gaidukais. 
Labiausiai iš visų išsiskiria smil- 
tyninis gyslotis, augantis smėly- 
nuose. Jo žiedai panašūs į papu- 
rusias dobilų galvutes, o lapai 
siauri. Visi gysločiai yra vaista- 
žolės. 

GYVATĖ 


NUODINGAS ROPLYS. 


Gražią pavasario dieną pamiškė- 
je pamatėme margą gyvatę. Ji 
susirangiusi šildėsi saulėkaitoje. 
Pamačiusi mus, sušnypštė ir nu- 
vingiavo po kelmu. Gyvatės mėgs- 
ta gyventi raistuose, drėgnose vie- 
tose. Tokios vietos kartais vadina- 
mos Gyvatyne, Gyvačbala. Jos 
gaudo varles, peles. Vasarą gyva- 
tė pagimdo keletą mažų gyvačiu- 
kų. Jie panašūs į savo tėvus — 
margi, vikrūs. Saugokimės gyva- 
tės — ji gali įkąsti. Kąsdama įlei- 
džia nuodų, nuo kurių žmogus 
suserga, O kartais, laiku nesutei- 
kus pagalbos, gali ir mirti. Apie 
negerą žmogų sakoma — piktas 
kaip gyvatė. Bet gyvatė kerta ne 
dėl to, kad pikta, o tik užminta 
arba išgąsdinta. 


GYVATĖS 
APIE JĄ ŽINOMA Iš SAKMIŲ. 


Senovėje Lietuvoje buvo labai 
daug gyvačių. Pasakojama, kad 
jos, kaip ir žmonės, turėjusios sa- 
vo karalių. Gyvačių karalius bu- 
vęs labai didelis, su blizgančia ka- 
rūna ant galvos. Jei žmogus tu- 
rėtų šią karūną, tai būtų labai iš- 
mintingas, suprastų gyvulių ir 
paukščių kalbą, žinotų, kur pa- 
slėpti lobiai, atspėtų ateitį. Vie- 
nas žmogus sykį pamatęs didelę, 


KARŪNA 


storą kaip sienojas gyvatę su auk- 
so karūna. Susiieškojęs kuolą ir 
rėžęs jai per galvą. Gyvatė atsi- 
stojusi piestu ir ėmusi vytis. Žmo- 
gus labai nusigandęs, vos išbėgęs, 
net savo rudinę palikęs. Rytą nu- 
ėjęs į tą vietą ir radęs ją visai su- 
draskytą. Kartais, atsidėkodama 
už kokią nors paslaugą, gyvatė 
žmogui savo karūną pati pado- 
vanodavusi. 


GLUODENAS 


BEKOJIS DRIEŽAS. 


Gluodeno oda vario spalvos ir ` 
žvilga lyg metalas, todėl žmonės 
jį vadina varine, arba geležine, 
gyvate. Tačiau gluodenas yra 
driežų giminės. Tik visi driežai 
turi kojas, o jis bekojis. Gluode- 
nas minta nedidelėmis musytė- 
mis, vabalėliais. Juos dažniausiai 
gaudo vakare. Žiemą gluodenas 
praleidžia oloje. Gluodenas ne- 
pavojingas ir nepiktas. Žinoma, 
jeigu gluodeną užminsime, jis ga- 
li įkąsti. Nuo aštrių dantukų liks 
mažytė žaizdelė. Nebijokime — 
gluodenas nuodų neturi. Jis pats 


išsigandęs skuba slėptis po sama- 
nomis. Neskriauskime šių gražių, 
bejėgių ir retų gyvūnėlių. 


GLUOSNIS 


MĖGSTA AUGTI DRĖGNO- 
SE VIETOSE. 


Gluosnių yra daug rūšių. Balto- 
jo gluosnio šakos svyra iki pat že- 
mės. Blindė anksti pavasarį pa- 
sipuošia geltonais kačiukais. 
Anksčiau gluosniais žmonės ap- 
sodindavo pakeles. Vešli jų lapi- 
ja sulaikydavo kelio dulkes. 


Gluosnis labai gajus, greitai au- “ 


ga, bet jo amžius neilgas. Šimto 
metų sulaukęs, jis jau drevėtas, 
nebetvirtas senolis. Bitininkas 
aptrūnijusį gluosnio pūzrą deda 
į dūlį ir rūko, kai eina bičių žiū- 
rėti, medaus kopinėti. 


GRAMAS 


SMULKUS SVORIO MATAS. 


Kuo lengvesnis daiktas, tuo ma- 
žesniu svareliu jis sveriamas. 
Gramais sveriamos gėlių, daržo- 
vių — morkų, ridikėlių — sėklos. 
Pirkdami saldainius, prašome 
pardavėją pasverti šimtą ar du 
šimtus gramų. Kad būtų pato- 
giau, dauguma prekių iš anksto 


būna susvarstytos dešimtimis ar 
šimtais gramų: arbatžolės, kava, 
sausainiai, džiūvėsiai, šokoladas. 
Gaminami vaistai sveriami gra- 
mo dalimis — miligramais. Tūks- 
tantis gramų sudaro vieną kilo- 
gramą. Gramas žymimas mažą- 
ja raide „g“. 


G 


GRANITAS 


KIETA PILKOS SPALVOS 
UOLIENA. 


Lietuvos laukuose pribarstyta 
daug didelių ir mažų granito rie- 
dulių. Juos prieš tūkstančius me- 
tų atnešė iš Šiaurės slinkę ledy- 
nai. Labai daug granito yra kal- 
nuose. Dideli jo luitai susprog- 
dinami, supjaustomi į gabalus 


aštriais deimantiniais pjūklais. 
Statybininkai gražiomis nušlifuo- 
to granito plokštėmis iškloja rū- 
mų grindis, laiptus. Granitine 
skalda grindžiami keliai. Iš gra- 
nito statomi gražūs, didingi pa- 
minklai. Pirčiupių Motinos, Ado- 
mo Mickevičiaus paminklus iš 
granito iškalė skulptorius Gedi- 
minas Jokūbonis. 

G 


GRAUŽIKAI 


ŽVĖRELIAI SU AŠTRIAIS 
DANTIMIS. 


Graužikai graužia maistą dide- 
liais priekiniais dantimis — kap- 
liais. Labiausiai paplitę graužikai 
yra pelės ir žiurkės. Naktį pely- 
tės pragraužia medines kamba- 
rio grindis ir laksto po kambarį 
ieškodamos maisto. Kartais net 
ant stalo ar spintelės užlipa, įlen- 
da į duoninę. Rūsiuose gyvena 
didelės žiurkės. Laukuose yra 
daug pelėnų. Tai kenkėjai — ėda 
augalus ir jų šaknis. Prie upelių 
gyvena bebrai. Jie gali nugraužti 
net storą medį. Graužikai įsiku- 
ria urveliuose, lizduose, drevėse. 
Maistu apsirūpinti išeina naktį. 
Turi daug priešų. Namuose tai 
katinas, laukuose ar miške — la- 
pė, pelėda, ežys. Žmonės peles 
ir žiurkes gaudo spąstais. 


GRĖBLYS 


ŠEPETYS REPETYS 
AUKŠTĄ PILĮ PASTATYS. 


Šieną ar šiaudus patogu grėbti 
lengvu mediniu grėbliu. Jo kotas 
padarytas iš lazdyno, galva — iš 
eglės, o dantys — iš uosio. Grėb- 
lj padirbti nelengva. Ypač sunku 
sudėti dantis: galvoje prigręžio- 
jama skylučių, į jas sukalami me- 
diniai šakaliukai. Visi dantys tu- 
ri būti lygūs. Jei vienas kuris bus 
ilgesnis — grėbiant išlūš. Dabar 
parduotuvėje galima nusipirkti 
plastikinį grėblį. Yra ir geležinis 
grėblys, kuriuo supurename ir 
sulyginame daržo lysvę. 


GREITOJI PAGALBA 


„ŽMOGUI LABAI BLOGA! TUČTUOJAU KVIESKITE 


GREITĄJĄ PAGALBĄ!“ 


Skubiai bėgame prie telefono ir 
renkame numerį 03. Pasakome, 
kas atsitiko, adresą. Ir štai gat- 
vėmis garsiai ūkčiodama lekia 
balta mašina su raudonais kry- 
žiais. Ji važiavo tik kelias minu- 


tes. Baltu chalatu apsivilkęs gy- 
dytojas, pasiėmęs lagaminėlį su 
vaistais, medicinos įrankiais, sku- 
ba prie ligonio, kurį ištiko prie- 
puolis. Gydytojas suteikia pirmą- 
ją pagalbą. Jei būtina, greitosios 
pagalbos mašina nedelsdama ve- 
ža žmogų į ligoninę. Greitoji pa- 
galba išgelbsti daug gyvybių. 


GRĘŽIMO 
STAKLĖS 
ĮTAISAS SKYLĖMS GREŽTI. 


Mažu grąžteliu galima išgręžti 
nedidelę skylę. Grąžtas įremia- 
mas į lentą, spaudžiamas ir su- 
kamas už rankenos, kol jo galas 
išlenda kitoje lentos pusėje. Ga- 
myklose gręžiama didelėmis grę- 
žimo staklėmis. Jų grąžtą suka 
elektros variklis. Staklėmis gali- 
ma gręžti net kietą metalą. Dar- 
bininkas padeda metalinę deta- 
Ig ir pasižymi joje vietą, kurioje 
reikia išgręžti skylę. Į staklių liz- 
dą įtvirtina tinkamo storio ir kie- 
tumo grąžtą ir spusteli elektros 
mygtuką. Grąžtas įsisuka, darbi- 
ninkas nuleidžia jį ties detalėje 


pažymėta vieta. Vos tik grąžtas 
paliečia metalą, lyg gyvačiukės 
ima rangytis metalo drožlės. Aki- 
mirka — ir skylė išgręžta. 


GRYBAI 


JUOS GRAŽIAI APRAŠĖ ANTANAS BARANAUSKAS PO- 


EMOJE „ANYKŠČIŲ ŠILELIS“. 


Grybai auga miške, kur raizgosi 
medžių šaknys. Jų yra įvairių — 
baravykai, raudonikiai, voverai- 
tės, lepšės, ūmėdės, kelmučiai, 
žaliuokės. Grybas turi kepurėlę 
ir kotą. Baravyko kepurė ruda, 
kotas drūtas. Grybus valgome 


šviežius, sūdytus, raugintus, ma- 
rinuotus. Bet ne visi grybai tinka 
valgyti. Žalsvoji musmirė yra la- 
bai nuodinga. Ji panaši į ūmėdę, 
todėl grybaudamas būk atidus. 
Negeri, nevalgomi grybai vadina- 
mi šungrybiais. 


G 


GRIiKIAI 


GRIKIŲ KOŠĘ VALGYTI 
SVEIKA. 


Giedriaus mama vakarienei daž- 
nai verda grikių košę. „Kaip at- 
rodo tie grikiai?“ — vis klausinė- 
davo berniukas. Rugius, miežius, 
avižas jis pažįsta, o augančių gri- 
kių niekada nebuvo matęs. Kar- 
tą vasarą jis su tėveliu važiavo 
smėlėtu Dzūkijos laukų keliuku. 
Tėvelis sustabdė automobilį: 


„Žiūrėk, tai ir yra grikiai“. Nedi- 
deli šakoti augalėliai, aplipę raus- 
vomis žiedų kekėmis, kvepėjo 
medumi. Rudenį grikiai subręs- 


` ta. Žmonės juos nurauna, suriša 


į pėdelius, paskui iškulia. Grikių 
grūdeliai rusvi, briaunoti. Iš jų iš- 
virta košė maistinga, labai tinka 
valgyti ligoniams. Iš grikių miltų 
kepami blynai. Dabar Lietuvoje 
grikių mažai kur besėja. 


GRIPAS 


LABAI PAPLITUSI UŽKRE- 
ČIAMA LIGA. 


Orams atšalus, Vidutis autobu- 
se pamatė plakatą: „Saugokitės 
gripo!“ Mama jau buvo sakiusi, 
kad mieste plinta gripas, ir pata- 
rė būti namie. Bet berniukas die- 
ną buvo kine, žaidė kieme su vai- 
kais. Į pavakarę jam staiga pasi- 
darė negera — ėmė krėsti šaltis, 
smarkiai pakilo temperatūra, 
skaudėjo galvą, sąnarius. „Matyt, 
gripas sugriebė“, — palingavo 


galva mama. Atėjusi gydytoja lie- 
pė Vidučiui gulėti, išrašė vaistų, 
paaiškino, kad reikia dažnai vė- 
dinti kambarį. Iškamavo vaiką 
gripas. Tik penktą ar šeštą dieną 
temperatūra ėmė kristi. Bet ma- 
ma dar ne tuoj leido keltis iš lo- 
vos. „Verčiau kaip reikiant išgyk, 
kad neprikibtų plaučių uždegi- 
mas ar kokia kita sunki liga“, — 
sakė ji. 


GRĮŽULO RATAI 


RYŠKŪS ŽVAIGŽDYNAI. 

Yra Didieji ir Mažieji Grįžulo Ra- 
tai. Tai du labai panašūs žvaigž- 
dynai. Kai giedrą naktį pažvelgi į 
dangų, pamatai grupę ryškių 
žvaigždžių, išsidėsčiusių taip, kad 
atrodo tarsi vežimas su iena arba 
samtis. Tai yra Didieji Grįžulo 


Ratai. Mažieji Grįžulo Ratai visai 
tokie pat, tik mažesni. Jų gale 
spindi Siaurinė žvaigždė. Pagal ją 


keliautojai žino, kur yra Šiaurė. 
Kai kuriuose kraštuose šie žvaigž- 
dynai vadinami Didžiosios ir Ma- 
žosios Meškos žvaigždynais. 


VIENI PJAUNA RUGELIUS, 
KITI RIŠA PĖDELIUS, | 
SUPJAUSMA, SURIŠMA 
IR GUBELĖN SUKRAUSMA. 


Kai rugių ar kviečių laukas nedi- 
delis, prinokusius javus žmonės 
nupjauna dalgiu. Juos suriša į pė- 
dus ir sustato ražienoje į gubas 


— suremia pėdus viršūnėmis vie- 
ną prie kito. Dažniausiai guboje 
būna dešimt pėdų. Gubose sto- 
vėdami pėdai išdžiūsta, ir parvež- 
ti į klojimą javai lengvai išsiku- 
lia. Seniau kiekvieno ūkininko 
šeima valgydavo savo išaugintų 


“ rugių duoną. Ūkininkas suskai- 


čiuodavo gubas ir žinodavo, ar 
užteks duonos iki naujo derliaus. 


GULBĖ 


OI LEKIA LEKIA 
GULBIŲ PULKELIS. 


Anderseno pasakos bjaurusis an- 
čiukas iš pradžių buvo pilkas, ne- 
gražus, nerangus, o vėliau virto 
balta grakščia gulbe. Taip yra iš 
tikrųjų — gulbiukai visai nepana- 
šūs į savo tėvus. Kol mama gul- 
bė peri dideliame iš nendrių su- 
krautame lizde, gulbinas plaukio- 
ja aplink. Išsiritus jaunikliams, jis 
budriai saugo šeimyną nuo prie- 
šų. Gulbinas labai stiprus. Pasa- 
kojama, kad Žuvinto rezervate 
jis vienu sparno smūgiu užmušęs 
lapę, sėlinančią prie gulbiukų. 
Gulbių pora neišyra ilgus metus. 
Lietuvoje paplitusios gulbės ne- 
bylės. Jos negieda. Rudenį gul- 
bės išskrenda į šiltuosius kraštus, 


o pavasarį vėl sugrįžta. Kartais 
lieka žiemoti neužšalančiuose 
vandenyse. Žmonės gulbes glo- 
boja, lesina. Yra ir juodų gulbių. 


GUMA 


GUMA ATSIRADO PRIEŠ 
ŠIMTĄ PENKIASDEŠIMT 
METŲ. 


Pietų Amerikoje auga dideli me- 
džiai — kaučiukmedžiai. Jų ka- 
mienai suraižomi, tekančios sul- 
tys surenkamos. Sultyse yra kau- 
čiuko. Iš jo pagaminta guma yra 
labai tampri, nepraleidžia oro ir 
vandens. Vėliau žmonės išmoko 
pagaminti ir dirbtinę gumą. Iš gu- 
mos gaminamos mašinų padan- 
gos, valtys, sviediniai, batai, me- 
dicinos reikmenys, įvairių prie- 
taisų detalės, žaislai, trintukai ir 
daug kitokių daiktų. Automobi- 
lis su guminėmis padangomis rie- 
da tyliai, nekrato keleivių. O kaip 
smagu braidžioti po klanus su il- 
gais guminiais batais! 


GVAZDIKAS 


SAULĖTŲ PIEVŲ IR ŠVIESIŲ MIŠKŲ GĖLĖ. 


Lietuvoje auga net dvylikos rū- 
šių gvazdikai. Visi jie gražiai Žy- 
di. Yra laukinių ir darželio gvaz- 
dikų. Šviesiai ir tamsiai raudoni, 
rožiniai ir balti laukiniai gvazdi- 
kai žydi Kernavėje, ant piliakal- 
nių ir prie seno ąžuolyno. Dide- 
lė gvazdikų pieva plyti Merkinės 


botaniniame draustinyje. Šiltna- 
miuose šios gėlės žydi visą Žie- 
mą. Jų kotai ilgi, žiedai dideli, 
pilnaviduriai, įvairiausių spalvų, 
būna net mėlynų. Žmonės per- 
ka gvazdikus ir dovanoja savo 
draugams vardinių, gimimo die- 
nos ar kitos šventės proga. 


HĖRBAS 


VALSTYBĖS, MIESTO, 
ŽYMIOS GIMINĖS SKIRIA- 
MASIS ŽENKLAS. 


Herbas paprastai būna skydo for- 
mos. Jame nupiešti kokie nors 
reikšmingi ženklai: sukryžiuoti 
kalavijai,ietys, ragai, galingi Žvė- 
rys (lokys, stumbras, liūtas), 
paukščiai (erelis, pelėda), pilys ir 
kitokie atvaizdai. Skyde arba virš 
jo piešiama karūna, šalmas ar 
mantija. Herbą iškaldavo mone- 
tose, antspauduose, piešdavo ant 
vėliavų. Bajorai giminės herbu 
puošdavo karietas, baldus, meno 
kūrinius, knygas. Seniausias Lie- 
tuvos herbas yra Gediminaičių 
stulpai. Lietuvos valstybės her- 
bas — Vytis. Tai raitelis, jojantis 
ant eiklaus žirgo. 


"HIMNAS 


IŠKILMINGA, RIMTA GIES- 
MĖ. 


Per šventes, sekmadieniais žmo- 
nės bažnyčioje gieda religines 
giesmes. Paklausykime — graži 
Velykų giesmė skamba pakiliai, 
šventiškai. Pačios iškilmingiau- 
sios giesmės vadinamos himnais. 
Labai paplitę pasaulietiniai vals- 
tybės himnai. Kiekviena valsty- 
bė, tauta turi savo himną. Jame 
šlovinama Tėvynė. Visos didelės | 
šventės paprastai pradedamos 
valstybės himnu. Juo pagerbiami 
tautos didvyriai, sporto varžybų 
nugalėtojai, žymūs svečiai. Him- 
ną žmonės gieda stovėdami, su- 
sikaupę, iškilmingai. Lietuvos 
himnas yra „Tautiška giesmė“, 
kurios žodžius ir muziką sukūrė 
Vincas Kudirka. Jame šlovinama 
Lietuvos pfaeitis, tautos vienybė, 
dorovė, darbas savo krašto labui. 


TAUTIŠKA GIESMĖ 


Lietuva, Tėvyne mūsų, 
Tu didvyrių žeme, 
Iš praeities Tavo sūnūs 
Te stiprybę semia. 


Tegul Tavo vaikai eina 
Vien takais dorybės, 
Tegul dirba Tavo naudai 
Ir žmonių gėrybei. 


Tegul saulė Lietuvoj 
Tamsumas prašalina, 
Ir šviesa, ir tiesa 

Mūs žingsnius telydi. 


Tegul meilė Lietuvos 
Dega mūsų širdyse, 
Vardan tos Lietuvos 
Vienybė težydi. 


IEVA 


OI TU IEVA, IEVUŽE, 
KO NEŽYDI ŽIEMUŽĘ? 


Ieva pavasarį anksčiausiai suža- 
liuoja, paskui žydi baltai. Žiedų 
kekės skleidžia svaigų kvapą. Ie- 
vų krūmai auga upių ir ežerų pa- 
krantėse. Parkuose ir sodybose 
veši vėlyvoji ieva — didelis me- 
dis blizgančiais standžiais lapais. 

i ieva rudenį sunokina juodas 
uogas. Uogos valgomos, saldžios, 
bet sutraukia burną. Kauno bo- 
tanikos sode auga Makio ieva — 


IMTYNĖS 


IMTYNININKAS TURI BŪTI 
STIPRUS IR VIKRUS. 


Turbūt nėra berniuko, kuris ne- 
būtų ėjęs imtynių su draugu kie- 
me ar vaikų darželyje. Ir suau- 


gusiesiems sportinėse imtynėse 
rūpi išsiaiškinti, kuris stipresnis. 
Imasi du sportininkai. Kiekvie- 
nas stengiasi paguldyti varžovą 
ant menčių, priversti pasiduoti. 
Varžomasi ant specialaus kilimo 
pagal taisykles. Kovą stebi teisė- 
jai. Imtynininkui leidžiama var- 
žovą parblokšti, paklupdyti, kiš- 
ti jam koją. Kai kurie imtyninin- 
kų veiksmai gali būti skaudūs. 


6. Vaikų enciklopedija 


didelis vešlus medis. Kamienas 
truputį panašus į beržo — nuo jo 
lupasi persišviečiančios rausvos 
tošelės. Gamtininkai šį medį at- 
sivežė iš Tolimųjų Rytų. 


INDĖNAI 


SENIEJI ŠIAURĖS IR PIETŲ 
AMERIKOS ŽEMYNŲ GY- 
VENTOJAI. 


XV amžiaus pabaigoje Kristofo- 
ras Kolumbas, perplaukęs Atlan- 


tą, pasiekė Ameriką. Tačiau jis 
manė, kad tai Indija, ir Ameri- 
kos gyventojus pavadino indė- 
nais. Rausvaodžiai, juodaplau- 
kiai indėnai rinko laukinių me- 
džių vaisius, augino europie- 
čiams nematytus augalus — ku- 
kurūzus, tabaką, bulves. Jie bu- 
vo puikūs medžiotojai. Kai ku- 
rios Pietų Amerikos indėnų tau- 
tos (inkai, actekai, majai) buvo 
sukūrusios labai aukštą kultūrą. 
Europiečiai kolonizatoriai pa- 
vergė indėnų tautas, sunaikino jų 
civilizaciją, išžudė daug žmonių. 
Šiuo metu yra apie trisdešimt 
penki milijonai indėnų. 


INKILAS 


ŽMONIŲ PADARYTAS 
PAUKŠČIŲ NAMELIS. 


Pavasarį į kieme augantį beržą 
įkėlėme inkilėlį. Parskridę varnė- 
nai įsikūrė jame: prinešė šapų, 
sausų žolyčių, pūkų, padėjo kiau- 
šinėlius ir išperėjo jauniklius. Gi- 
rios paukščiai peri medžių dre- 


vėse, bet jų ne visiems užtenka. 
Žmonės ir jiems padaro inkilė- 
lius. Inkilą galima sukalti iš len- 
tų, išskobti iš medžio kamieno. 
Paukštis į inkilą įlenda pro ap- 
valią skylutę — landą. Mažiems 
paukščiukams — zylutei, musinu- 
kei — landa daroma nedidelė, 
vos trijų centimetrų skersmens, 
didesniems — platesnė. 


IŠDIDUS 


IŠDIDUS, BET NE PASIPŪ- 
TĘS. 


Į kambarį su nauja kepure įžen- 
gė jaunesnysis Liudo broliukas 
Rytis. „Oho, koks tu išdidus!“ — 
nusišypsojo Liudas. „O ką tai 
reiškia?“ — nesuprato mažylis. 
Brolis paaiškino: „Išdidus žmo- 
gus yra rimtas, orus, gerbia pats 
save ir nori, kad kiti jį gerbtų, nes 
jaučiasi to vertas“. — „O tai ge- 
rai ar blogai?“ — dar paklausė 
Rytis. „Gerai, jei jo elgesys yra 


doras, teisingas ir iš tiesų vertas 
pagarbos.“ 


IŠKASENOS 


ŽEMĖS GELMĖSE SLYPINTYS TURTAI. 


"Tai ne tik auksas ar sidabras, bet 
ir geležies rūda, akmens anglys, 
nafta. Tai ir druska, ir geriamasis 
vanduo. Naudingųjų iškasenų ieš- 
ko geologai. Jie gręžia žemėje gi- 
lius gręžinius, atlieka tyrimus. 
Ten, kur yra dideli kokių nors iš- 
kasenų telkiniai, įrengiamos ka- 
syklos, statomi iškasenų perdirbi- 
mo fabrikai. Žemės turtų yra ir 


Lietuvoje. Daugelis iškasenų -- 
klintis, molis, smėlis, žvyras, do- 
lomitas — naudojama statant 
namus, tiesiant kelius. Iš balto 
kvarcinio smėlio gaminamas 
stiklas. Durpėmis kreikiami tvar- 
tai, kūrenamos krosnys. Lietuvoje 
yra ir naftos. Žemės turtus reikia 
naudoti taupiai, kad jų liktų po 
mūsų gyvensiančioms kartoms. 


JAUJA 


PASTATAS SU KROSNIMI, 
KURIAME DIRBAMI ŪKI 
DARBAI. . 


Kol nebuvo kuliamųjų mašinų ir 
kombainų, žmonės rugių pėdus 
jaujoje išdžiovindavo ir kuldavo 
spragilais. Jaujos kampe sumū- 
ryta didelė krosnis, palubėje įtai- 
syti ardai javams arba linams 
džiauti. Šonuose yra peludės pe- 
lams laikyti. Dieną krosnį iškū- 
rendavo, o naktį į šiltą jaują su- 
eidavo daug talkininkų ir kulda- 
vo javus arba mindavo linus. Kar- 
tais jaunimas jaujoje žaisdavo 
įvairius žaidimus — lauminėda- 
vo, žiedą dalydavo, šešką lupda- 


vo. Pasakose pasakojama apie 
jaujoje gyvenančius velnius, apie 
įvairius pasivaidenimus. 


JAVAI 


JAVAI AUGINAMI DĖL GRŪDŲ. 


Lietuvoje daugiausia auginami 
šie javai: rugiai, kviečiai, miežiai, 
avižos. Pavasarį žmonės laukuo- 
se pasėja javų grūdus. Javai už- 
auga, išplaukėja varpos. Jos bran- 
dina grūdus. Kol auga, javai žali, 
o vėliau pagelsta. Prinokusius ja- 
vus žmonės nupjauna ir iškulia. 


Malūne grūdai sumalami. Iš ru- 
ginių ir kvietinių miltų kepama 
duona, pyragas, blynai, verdami 
virtiniai. Iš miežių daromos kruo- 
pos. Miežių ir avižų grūdais dau- 
giausia šeriami gyvuliai, lesinami 
paukščiai. Šiaudais kreikiami 
tvartai. 


J 


JAZMINAS 


JAZMINŲ KRŪMAS PUOŠIA 
SODYBĄ. 


Vasarą pievose suskamba šienp- 
jovių dalgiai, ir griežlė kreksi 
kiekvieną vakarą. O kaip skaniai 
kvepia džiūstantis šienas! Bet 
jazminas, žydintis palangėje, kve- 
pia dar labiau. Krūmas didelis, 
vešlus, žiedai balti su geltonais 
viduriukais, susitelkę į kekes. Bi- 


tės iš jazmino žiedų neša medų. 
Labiausiai jazminas pakvimpa 
vakare, kai nusileidžia saulė. Tą 
kvapą gali užuosti iš tolo. Iš jaz- 
mino žiedų seniau darydavo kve- 
palus. Jazminas nebijo dūmų, 
dulkių, gali augti ir prastoje dir- 


* voje. Siuos puikius krūmus žmo- 


nės atsivežė iš šiltųjų kraštų. 


J 


JONAŽOLĖ 


ŠI ŽOLĖ GYDO NUO DAU- 
GELIO LIGŲ. 


Jonažolė auga pamiškių ir pau- 
pių pievose. Ji pražysta birželio 
pabaigoje ir žydi ilgai. Stiebai 
aukšti, jų viršūnėje susitelkę daug 
mažų ryškiai geltonų žiedelių. Jo- 
nažoles vaistams reikia skinti ne- 
peržydėjusias, džiovinti pavėsy- 


je. Žiemą jonažolių arbatą geria- 
me sušalę, kai skauda gerklę ar 
pilvą. Arbatos spalva gelsva kaip 
tos geros žolės žiedai. Arbatą ga- 
lima pagardinti kvepiančia avie- 
čių uogiene, medumi. 


JONVABALIS 


NAKTĮ ŠVYTINTIS VABALĖLIS. 


Šiltą vasaros naktį pamiškės žo- 
lėje blyksi maži žiburėliai. Tai ne- 
didelės (pusantro centimetro il- 
gio) kirmėlytės — jonvabalių pa- 
telės. Jų pilvelyje yra fosforo 


(tamsoje švytinčios medžiagos). 
Patinėliai — rudai pilki sparnuo- 
ti vabalėliai. Jie nešviečia. Dau- 
giausia jonvabalių birželio mėne- 
sį, apie Jonines. 


JUOSTA 


SENOVĖS LIETUVIAI DRA- 
BUŽĮ SUSIJUOSDAVO 
JUOSTA. 


Juostos audžiamos iš spalvotų li- 
ninių, medvilninių, vilnonių ar- 
ba šilkinių siūlų. Seniau jas austi 
mokėjo kiekviena kaimo mote- 
ris. Audžiama specialiomis nedi- 
dukėmis staklėmis. Audėja pa- 
rinkdavo spalvas, raštą nusižiū- 
rėdavo iš draugių arba ir pati su- 
galvodavo. Pačios išsiaustomis 
juostomis jaunamartė per vestu- 
ves apdovanodavo kvieslį, piršlį, 
pabrolius. Juostą apsukdavo du 
kartus apie juosmenį, gražiai 
surišdavo. Dabar puošnios tauti- 
nės juostos (kartais su jaustu jra- 
šu) įteikiamos garbingiems sve- 
čiams, jubiliatams. 


JŪRA 


NEAPRĖPIAMOS VANDENŲ PLATYBĖS. 


Jūroje dažnai siautėja vėjai. Jie 
sukelia didžiules bangas, galinčias 
paskandinti ne tik valtelę, bet ir 
didelį laivą. Per kelis kilometrus 
girdi, kaip šniokščia, nerimsta jū- 
ra, liejasi iš krantų. O po audros 
atslūgsta, traukiasi atgal. Tokia 
gausybė vandens, o ištroškęs jū- 
reivis atsigerti negali. Mat jūros 
vandenyje per daug druskų, ir jis 


BLS 
i as 


netinka gerti. Jūrų dugne slypi di- 
deli turtai: rūda, nafta, auksas. Jū- 
rose plaukioja daugybė žuvų, au- 
ga tiek augalų, kad jais galima bū- 
tų išmaitinti visus Žemės gyven- 
tojus. Lietuviai nuo seniausių lai- 
kų gyvena prie Baltijos jūros. Pa- 
jūryje įsikūręs uostamiestis Klai- 
pėda, kurortiniai miestai Palanga, 
Neringa, Šventoji. 


JURGINAS 


GRAŽI RUDENINĖ DARŽELIO GĖLĖ. 


Kai daugelis darželio gėlių nu- 
vysta, prasiskleidžia įvairiaspal- 
viai jurginai. Dideli jų žiedai sau- 
lėtą bobų vasaros dieną šviečia 
iš tolo. Jurginai žydi ilgai, kol pa- 
kanda rudens šalna. Tada jų šak- 
nis iškasame, per žiemą laikome 
vėsiame rūsyje, o pavasarį vėl 
pasodiname. Jurginai į mūsų 
kraštą atkeliavo iš Meksikos. 
Prieš du šimtus metų juos surado 
ir atvežė į Europą vienas švedų 
botanikas. 


JŪRŲ | 
KIAULYTĖ 


JI BUVO ATVEŽTA IŠ AME- 
RIKOS - IŠ UŽ JŪRŲ. 


Jūrų kiaulytė visai nepanaši į 
kiaulę. Greičiau pasakytume, 
kad tai mažas triušiukas arba di- 
delis žiurkėnas. Jūros kiaulytės 
kailiukas rudas, juodas, baltas ar- 
ba margas. Ausytės trumpos, dan- 
tys aštrūs. Ji yra graužikas. Mėgs- 
ta daržoves, žolę. Žmonės šį žvė- 
relį augina namuose, narvelyje. 
Laboratorijose su jūrų kiaulytė- 
mis daromi įvairiausi bandymai. 


K 


KADAGYS 


KADAGYS DAR VADINA- 
MAS EGLIU. 


Kadagio krūmas gražus, tankus, 
kūgio formos. Jis žaliuoja visus 
metus. Lanksčios šakelės apau- 
gusios trumpais aštriais spygliu- 
kais. Paliesk ranka — duria. Ma- 
ži paukšteliai kadagio krūme su- 
ka lizdus, slepiasi nuo plėšraus 
vanago, lapės. Kadagys sunoki- 
na tamsiai mėlynas arba juodas 
uogas. Jas lesa kurtiniai, sniege- 
nos, strazdai, kikiliai. Visas me- 
delis maloniai kvepia — ir me- 
diena, ir spygliai, ir uogos. Kai 
rūkoma mėsa, įmetama kadagio 
šakelių, kad ji gardžiau kvepėtų. 


Iš uogų išspausto aliejaus deda- 
ma į gėrimus. Žalią kadagio ša- 


kelę Verbų sekmadienį žmonės 
nešasi į bažnyčią pašventinti. Lie- 
tuvoje didelių kadagynų yra prie 
Nemuno. 


KAKAVA 


KAKAVĄ GERIAME, KAKAVOS REIKIA IR ŠOKOLADUI 


GAMINTI. 


"Tropiniuose kraštuose, kur labai 


„ karšta, auga kakavmedžiai. Jie 


subrandina vaisius, kuriuose yra 
sėklos (pupelės). Pupelės džio- 
vinamos saulėje, kepinamos, at- 
skiriami branduoliai. Iš susmul- 
kintų branduolių spaudžiamas 
aliejus, verdamas šokoladas. Iš- 
spaudos sumalamos, išdžiovina- 
mos, persijojamos, ir gaunami 
kakavos milteliai. Iš jų verdame 
gėrimą. Pasaldiname kakavą 
cukrumi, užbaliname pienu. Ka- 
kavos miltelių dedama į ledus, 
kremus, saldainius. 


KAKTUSAS 


DYGLIUOTAS ŠILTŲJŲ 
KRAŠTŲ AUGALAS. 


Kaktusai būna aukšti, tiesūs kaip 
žvakės, šakoti, apvalūs kaip ka- 
muoliai. Stiebai mėsingi, apau- 
5 aštriais dygliais, plaukeliais. 

iedai dideli, kvepiantys, įvairių 
spalvų — raudoni, balti, geltoni, 
violetiniai. Daugelio rūšių kaktu- 
sai žydi labai trumpai — vos vieną 
dieną. Ypač daug kaktusų Mek- 
sikos dykumose ir pusdykumėse. 
Ten jie išauga dideli kaip me- 
džiai. Žmonės aplink sodybas iš- 
augina neperlipamas kaktusų gy- 
vatvores. Yra ir nedygliuotų kak- 
tusų. Juos ėda kupranugariai, asi- 
lai. Dykumoje šie kaktusai gina 
žmones ir gyvulius ne tik nuo ba- 
do, bet ir nuo troškulio, nes su- 
kaupia daug vandens. Pas mus 
kaktusai auginami botanikos so- 
duose, šiltnamiuose, kambaryje 
ant palangės, tik neišauga tokie 
dideli kaip tėvynėje. Jie mėgsta 
saulutės šviesą, šilumą, laistomi 
retai. 


KALAKUTAS 


ŽMONĖS SAKO: „PASIPŪ- 
TES KAIP KALAKUTAS“. 


Kalakutai į Europą buvo atvežti 
iš Šiaurės Amerikos prieš pen- 
kis šimtus metų. Jie greitai pa- 
plito, mat kalakutiena yra labai 
skani mėsa. Kalakutas — gražus 
ir išdidus paukštis. Susierzinęs jis 
pasipučia, pastato plačią uodegą 
ir pradeda smarkiai balbatuoti, 
nukarusi skiauterė parausta iš 
pykčio. Kalakutė yra labai gera 
mama — perėdama aptupia net 
trisdešimt kiaušinių. Žmonės jai 
kartais padeda perėti ančių, žą- 
sų, vištų kiaušinius. Išsiritę paukš- 
čiukai iš pradžių nepripažįsta ne- 


tikros mamos, bet vėliau pripran- 
ta. Kalakutė savo vaikus labai 
saugo ir gina, todėl negaudykite 
jos vedžiojamų jauniklių. 


KALBA 


MOKI ŽODĮ - ŽINAI KELIĄ. 


Anglų rašytojo Loftingo knygo- 
je gerasis daktaras Dolitlis šne- 


kučiuojasi su šunim Vipu, parše- 
liu Kriu Kriu, antimi Tap Tap. Ta- 
čiau tai tik graži pasaka. Gyvu- 
liai kalbėti nemoka. Kalbasi tik 
žmonės. Kalbėdami jie pasako, 
ką galvoja, jaučia, paklausia, jei 
nori ką sužinoti, ir patys pasako- 
ja, ką žino. Kalbą sudaro žodžiai, 
kurie jungiami į sakinius. Senų 
senovėje žmonės tik kalbėjosi, o 
vėliau išrado raštą ir išmoko kal- 
bą užrašyti. Kalbėti išmokstame 
iš savo tėvų ir senelių. Kiekvie- 
na tauta turi savo gimtąją kalbą. 
Pasaulyje yra keli tūkstančiai kal- 


bų. Mūsų gimtoji kalba yra lie- 


tuvių kalba. Ji labai graži, skam- 
bi. Kitose šalyse lietuviškai nesu- 
sikalbėsi, todėl gera mokėti ko- 
kią nors kitą kalbą. Ypač papli- 
tusios tos kalbos, kuriomis kalba 
didelės tautos — anglų, vokiečių, 
prancūzų, rusų. 


K 


KALĖDOS 


SVEIKAS, JĖZAU GIMUSIS, 
ŠVENTAS DIEVO KŪDIKI! 


Senovėje Betliejaus miestelyje 
Kalėdų naktį gimė Jėzus Kristus, 
Dievo sūnus. Jis įsteigė žemėje 
Dievo karalystę, darbais ir žo- 
džiais mokė žmones mylėti Die- 
vą ir vykdyti Jo įsakymus. Kalė- 
das švenčia visi krikščionys. Baž- 
nyčiose vyksta pamaldos, skam- 
ba džiaugsmingos giesmės. Visur 
spindi Kalėdų eglutės. Vaikams 
Kalėdų senelis atneša jiems do- 
vanų. Pirmąją Kalėdų dieną, 
gruodžio dvidešimt penktąją, mo- 
kiniams prasideda Kalėdų atos- 
togos, kurios trunka iki Trijų Ka- 
ralių šventės. Senovės lietuvių 
Kalėdos žymėjo senųjų metų pa- 
baigą ir naujųjų pradžią. 


K 


KALENDORIUS 


VISŲ METŲ DIENŲ SĄRA- 
ŠAS. 


Pagal Saulės, Mėnulio ir žvaigž- 
džių judėjimą danguje skaičiuo- 
jamos dienos, savaitės, mėnesiai, 
metai — sudaromas kalendorius. 
Mūsų kalendorius sudarytas pa- 
gal Saulę. Žemė apie Saulę ap- 
sisuka per 365 dienas. Tas laiko 
tarpas yra metai. Jie suskirstyti į 
dvylika mėnesių. Mėnuo turi tris- 
dešimt arba trisdešimt vieną die- 
ną ir padalytas į keturias savai- 
tes. Kad būtų galima lengviau 
skaičiuoti laiką, leidžiami kalen- 
doriai. Kalendoriuje, be dienos 
ir mėnesio, dar žymima Saulės 
patekėjimas ir laida, Mėnulio fa- 
zė, dienos ilgumas, valstybės ir 
religinės šventės, vardo dienos, 


KALIJA 


GRAŽI BALTAI ŽYDINTI 
GĖLĖ. 


žymiausi įvykiai, įvykę tą dieną 
praeityje. Poilsio ir švenčių die- | 
nos paprastai žymimos raudona | 


spalva. Kalendorių būna įvairių — 
sieninių, stalinių, kišeninių. Pir- 
mąjį lietuvišką kalendorių išleido 
Laurynas Ivinskis 1846 metais. 


Žmonės kaliją augina kambary- 
je arba šiltnamyje. Jos žiedas di- 
delis, panašus į lapą. Tas baltas 


lapas apsiautęs saugo geltoną iš- | 


kilų kuokelį. Laukinės kalijos tik- 
rasis vardas — pelkinis Žinginys. 
i gėlė auga pelkėse, drėgnose 
ežerų ir upių pakrantėse. Jos žie- 
dai, truputį mažesni už kamba- 
rinės kalijos, iš tolo baltuoja tarp 
žalių viksvų ir samanų. Dzūkai 
pasakoja, kad labai seniai ežere 
nuskendo kiaulė. Paskui išdygo 
gėlė, kurios lapai ir žiedas pri- 
mena kiaulės ausį. Todėl jie pel- 
kinį žinginį vadina kiauliažole. 


KALNAI 


AUKŠTAI VIRŠ LYGUMŲ 
IŠKILUSIOS ŽEMĖS PAVIR- 
ŠIAUS VIETOS. 


Pirmą kartą išvydęs kalnus, ne- 
gali atsistebėti jų didybe ir gro- 
žiu. Dangų remia dantytos kal- 
nagūbrių keteros, statūs uolų 
skardžiai leidžiasi į gilius tarpek- 
lius. Kalnų viršūnes dengia am- 
žini ledynai ir sniegas. Aukštai 
šalta, siaučia vėjai. Oras retas, 
sunku kvėpuoti. Leidžiantis že- 
myn, darosi šilčiau. Kalnų šlai- 
tuose auga miškai, slėniuose plyti 


pievos. Aukščiausi pasaulyje yra 
Himalajų kalnai su Everesto vir- 
šūne (8848 metrai). Kiti žymūs 
kalnai — Alpės, Kaukazas, Pamy- 
ras, Uralas, Andai, Pirėnai. 


KALVIS 


KALVIO AMATAS NELENGVAS. 


KAMANĖ 


PŪKUOTAS VABZDYS, 
PANAŠUS Į BITĘ. 


Pievoje arba darželyje dažnai 
matome rudą, juodą ar dryžuotą 


Senovėje kalviai kaldavo ginklus, 
plūgus, akėčias ir kitus žemės 
ūkio padargus, kirvius, peilius. 
Kalvėje yra iš akmenų ar plytų 
sumūrytas Žaizdras, prie jo — 
odinės dumplės.-Kalvis dumplė- 
mis įpučia žaizdre Žėruojančias 
anglis, replėmis paima geležies 
gabalą, įkaitina jį iki raudonumo 
ir padėjęs ant priekalo kala kū- 
ju. Nukalęs pasagą užgrūdina šal- 
tame vandenyje, o paskui pa- 
kausto arklį. Kaimo žmonės kal- 
vį labai gerbė. Pasakų kalvis toks 
stiprus, kad gali nugalėti devyn- 
galvį slibiną, gali nukalti saulę ir 
nusviesti ją į dangų. 


aksominę kamanę. Garsiai 
zvimbdama ji skraido nuo žiedo 
ant žiedo ir ilgu straubleliu siur- 
bia nektarą. Kamanės minta nek- 
taru ir žiedadulkėmis. Apdulki- 
na daugelį augalų, ypač dobilus. 
Kamanės gyvena pievoje, ma- 
žuose urveliuose. Iš tolo jų liz- 
dai panašūs į samanų kupstelius. 
Kiekviename lizde gyvena šeima 
— apie šimtas kamanių. Rudenį 
jos visos numiršta, lieka tik vie- 
na motinėlė. Pavasarį motinėlė 
padeda kiaušinėlių, iš kurių išsi- 
rita jaunos kamanės. 


K 


KAMINKRĖTYS 


KAMINKRĖTYS NE TIK 
KAMINUS VALO, BET IR 
LAIMĘ NEŠA. 


Nori būti laimingas? Tai susiti- 
kęs kaminkrėtį — būtinai jį pa- 
liesk. Nesibaimink, kad jis visas 
paišinas, suodinas kaip garvežys. 
Kaminkrėčio ir drabužiai juodi: 
juodas cilindras (aukšta stan- 
džios medžiagos skrybėlė), juo- 
das švarkas, juodos kelnės ir juo- 
di batai. Rankose — juodas ra- 
žas kaminams krėsti. Deja, da- 
bar retai sutiksi kaminkrėtį. Di- 
deliuose miestuose namai be 
krosnių ir be kaminų — nėra ką 
krėsti. 


KAMUOLYS 


VAIKAI SU KAMUOLIU 
ŽAIDŽIA ORINĮ, KVADRA- 
TĄ. 

Kamuolys stangrus, mestas atšo- 
ka. Jo viduje yra suspaustas oras. 
Guminę kamerą kietai pripučia- 
me ir aklinai uždarome. Kad ne 
taip greit suplyštų, kamuolys tu- 
ri tvirtą odinį apvalkalą. Kamuolį 
spardo futbolininkai, mėto krep- 
šininkai, tinklininkai, rankinin- 
kai. Žaisti reikia sporto aikšte- 
lėje. Berniukai kartais spardo 
kamuolį kieme, garsiai rėkia, 
triukšmauja. Būna, kad ir langą 
iškulia. Kaimynai pyksta, mamos 


barasi. Mažu, lengvu celiuliozės 
ar plastiko kamuoliuku žaidžia- 
mas stalo tenisas, didesniu, pa- 
darytu iš gumuoto audinio — lau- 
ko tenisas. Su kamuoliu žmonės 
žaidė jau senovėje, kai dar nebu- 
vo gumos. Kamuoliai būdavo pa- 
siūti iš audinio, odos, prikimšti 
vilnų, plunksnų. 


KANAPĖS 


BULVĖS SU KANAPIŲ ALIEJUMI YRA PASNINKO 


VALGIS. 


Kanapės užauga didelės — iki 
dviejų metrų aukščio. Stiebas ša- 
kotas, apaugęs plaukeliais, lapai 
žali, pailgi. Žiedai kaip šluotelės 
styro stiebo viršūnėje arba susi- 
telkę lapų pažastyse. Kanapės su- 
brandina mažus pilkus grūdelius, 


kuriuose yra aliejaus. Seniau 


žmonės sėdavo daug kanapių. 
Stiebus išmirkydavo, išmindavo, 
atskirdavo spalius ir gaudavo 
pluoštą. Kanapių pluoštas šiurkš- 


K tus, stiprus. Iš jo vydavo virves, 


ausdavo audeklą. Iš sėklų spaus- 
davo aliejų. Kanapės auginamos 
jau trys tūkstančiai metų. 


KANKLĖS 


LIETUVIŲ LIAUDIES MUZI- 
KOS INSTRUMENTAS. 


Senovės dainiai — vaidilos — ap- 
dainuodavo Lietuvos didvyrių žy- 
gius kankliuodami kanklėmis. Ir 
dabar kanklėmis liaudies dainas 
ar šokių melodijas skambina fol- 
klorinių ansamblių kanklininkai. 
Kanklės yra styginis instrumen- 
tas. Jos išskaptuotos iš vieno me- 
džio gabalo, paprastai turi pen- 
kias, septynias arba dvylika sty- 
gų. Kankliuojama pirštais ar 
brauktuku, instrumentas laiko- 
mas ant kelių. Į kankles panašios 
latvių kuoklė, estų kanelė. 


KANTRYBĖ 


AKMUO KANTRUS, O 
ŽMOGUS DAR KANTRES- 
NIS. 


Po didele pakelės liepa sėdėjo 
Jurgutė. Ji jau visą valandą lau- 


kė mamos, grįžtančios iš miesto. . 


Nuo autobusų stotelės iki namų 
beveik kilometras, ir mamai vie- 
nai nešti pirkinius būtų per sun- 
ku. Jurgutei nusibodo laukti, ma- 
gėjo bėgti pas draugus. Kai už po- 
sūkio pasirodė autobusas, ji la- 
bai apsidžiaugė. Mama išlipusi 
pasakė: „Kaip gerai, dukrele, 


kad tu čia. Autobusas vėlavo, ir 
aš jau maniau, kad tau neužteks 
kantrybės.“ 


KAPITONAS 


LAIVO VADAS, UŽSIGRŪDINĘS IR PATYRĘS JŪREIVIS. 


Jis stovi ant kapitono tiltelio ir 
žvelgia į tolį. Apie ką jis tada gal- 
voja? Gal stebi laivo kursą, gal 
tolumoje mato pavojingą ledkal- 
nį ar seklumą? Gal prisimena to- 
limus kraštus, negyvenamas sa- 
las, gal ilgisi gimtosios žemės, na- 


mų? Kapitono komandos klau- 
so visa įgula. Koks kapitonas, to- 
kia ir tvarka laive, tokia ir jūrei- 
vių nuotaika. Kapitonas turi bū- 
ti ir pats drąsiausias. Kai laivas 
skęsta, jis rūpinasi žmonių gelbė- 
jimu ir paskutinis palieka laivą. 


K 


KARAS 


KARAS YRA LABAI DIDELĖ 
NELAIMĖ. 


Berniukai dažnai žaidžia karą. 
Jie bėgioja apsiginklavę kardais, 
vaikiškais šautuvėliais ir šaukia: 
„Pykšt! Griūk! Aš tave nušo- 
viau!“ Pagal tokią komandą griū- 


ti visai smagu. O tikras karas yra 
baisus. Per karą žūva ir suluoši- 
nama daug žmonių, sugriaunami 
miestai, nuniokojami laukai. Vy- 
rai išeina kovoti, ginti Tėvynės 
nuo priešų. Namie lieka tik ma- 
mos su vaikais ir seneliai. Karo 
vaikai yra labai nelaimingi. Jie 
kenčia šaltį, alkį, baimę. O visų 
blogiausia, jeigu žūva tėtis, ma- 
ma. Lietuva ypač nukentėjo per 
Pirmąjį (1914—1918 metais) ir 
Antrąjį pasaulinį (1939—1945 
metais) karus. 


K 


KARDĖLIS 


AUKŠTA DARŽELIO GĖLĖ 
DIDELIAIS ŽIEDAIS. 


Kardeliai pražysta vasaros pabai- 
soje, mokslo metų pradžioje. 
iedai būna raudoni, geltoni, 
violetiniai, balti. Vienas greta ki- 
to jie išsidėstę ant ilgo koto. Žy- 
di ilgai — apatiniai žiedai jau vys- 
ta, o viršūnėje esantys tik sklei- 
džiasi. Lapai ilgi, siauri, šiek tiek 
panašūs į kardą. Yra ir laukinių 
kardelių. Jie mėgsta augti šalti- 
niuotose vietose. Rudenį karde- 
lių svogūnėlius ir jų vaikučius iš- 
kasame, laikome vėsiame rūsy- 
je, o pavasarį vėl pasodiname. 


KARKLAS 


ANT PALINKUSIO KARKLO 
VISOS OŽKOS LIPA. 


Šlapiose vietose, pagrioviais pri- 
žėlę daug karklų. Krūmai ne- 
aukšti, apatinės šakos driekiasi 
pažeme. Karklyne suka lizdus 
žvirbliai ir kiti maži paukšteliai. 
Viena žvirblių rūšis taip ir vadi- 
nama — karklažvirbliai. Kas tik 
neskriaudžia vargšo karklo! La- 
puotas jo šakeles skabo avys, ož- 
kos. Vaikai pavasarį prisiskina 
pilkais kačiukais aplipusių šake- 
lių, suka karklo švilpynes. Iš 
lanksčių karklo vytelių pinami di- 
deli bulvių krepšiai, mažos pin- 
tinėlės uogoms. Šis augalas yra 
labai kantrus ir gajus. Kartais 
karklą visai nugraužia bebrai — 
jis vis tiek atželia. Potvynio van- 
duo užpila smėliu — išlenda ir vėl 
žaliuoja. Nupjauk karklo šaką ir 
įsmeik į drėgną žemę — sulapos! 


KARKVABALIS 


DIDELIS VABALAS. 


Ramų gegužės vakarą apie medį 
zvimbdami sukasi dideli vabalai. 
Šlept — vienas jų atsitrenkė į iš- 
keltą ranką ir nukrito ant žolės. 
"Tai karkvabalis, arba grambuo- 
lys. Jis visas juodas, antsparniai 
geltonai rudi. Vakare karkvaba- 
liai skraido, o dieną graužia la- 
pus. Vabalai į smėlį padeda kiau- 
šinėlius, iš kurių išsirita lervos. 
Jos pavirsta lėliukėmis. Po kelių 
metų iš jų atsiranda nauji vaba- 
lai. Karkvabalių lervos yra dide- 
li miško kenkėjai. Jos graužia pu- 
šų ir kitų medžių šaknis. Lervas 
lesa varnos, varnėnai, vabalus — 


kovai, kuosos. Jeigu paukščiai 
nepajėgia karkvabalių išnaikinti, 
miškininkai purškia medžius 
nuodingais chemikalais. 


KARPIS 


TVENKINIO ŽUVIS. 


Karpis storas, mėsingas, apaugęs 
dideliais žvynais. Nugara tamsi, 
šonai gelsvi, pilki, melsvi arba 
žalsvi. Patys gražiausi yra veid- 
rodiniai karpiai su blizgančių Žvy- 
nų juosta išilgai kūno. Karpius 
žmonės augina tvenkiniuose, še- 
ria specialiais pašarais. Karpiai 
auga labai greitai. Per dvejus me- 
tus karpis užauga didelis, iki 
dviejų kilogramų svorio. Rudenį 
karpiai iš tvenkinių išgaudomi ir 
didelėmis cisternomis vežami į 
parduotuvę. Čia suleidžiami į ba- 


seiną su vandeniu. Pardavėja 
juos graibštu semia ir sveria. Lie- 
tuvoje karpiai pradėti auginti 
prieš du šimtus metų. Kartais 
žmonės paaugintų karpių įleidžia 
į ežerus. 


KARUSĖLĖ 


KARUSELĖ SUKASI GREITAI. 


Dariaus svajonė išsipildė — tė- 
velis nusivedė jį į Vingio parką 
ir pavėžino karusele. Vaikai ir jų 
tėveliai patogiai atsisėdo, ir ka- 
ruselė pajudėjo. Ji sukosi ratu iš 
pradžių palengva, paskui vis grei- 
čiau ir greičiau. Sėdynės tai kilo 
aukštyn, tai leidosi žemyn. Iš pra- 


džių Dariui darėsi baugoka, tru- 
putį svaigo galva, mirguliavo aky- 
se, bet greit jis priprato ir leipo 
iš džiaugsmo. Maži vaikučiai vė- 
žinosi karusele, kurios sėdynės 
įtaisytos ant spalvotų žaislinių ar- 
kliukų, valtelėse, raketose, auto- 
mobiliuose. 


K 


KARVĖ 


NAUDINGAS NAMINIS 
GYVULYS. 


Prieš kelis šimtus metų Lietuvos 
giriose ganėsi plačiaragiai taurai. 
Iš jų ir yra kilusios naminės kar- 
vės. Vasarą karvės ganosi pievo- 
je, o žiemą laikomos tvarte ir še- 
riamos šienu. Žmonės karves 


melžia ir geria jų pieną, valgo 


S karvės mėsą. Yra išvesta daug 


karvių veislių. Lietuvoje augina- 
mos daugiausia juodmargės ir ža- 
losios karvės. Pavasarį karvė at- 
siveda mažą gražų veršiuką. Bu- 
lius (dar vadinamas jaučiu) labai 
didelis, stiprus ir piktas. Įnirtęs 
jis badosi ragais, kanopomis ka- 
sa žemę ir baubia. Prie to pikčiur- 
nos nesiartinkite! 

KASTUŪVAS 


GILIAU KASI, DAUGIAU 
RASI. 


Kastuvo kotas medinis, galva 
metalinė, aštriomis briaunomis. 
Besdami į žemę, kad geriau Iįs- 
tų, kastuvo galvą pamygame ko- 
ja. Kastuvu sukasame daržo lys- 
vę, iškasame duobę medeliui 
sodinti. Didelio lauko sukasti ne- 
pajėgtume. Laukus suaria trakto- 


riai, namo pamatų duobę ar tven- 
kinį iškasa ekskavatoriai, buldo- 
zeriai. Vaikai, žaisdami smėlio dė- 
žėje, smėlį kasa, pila į kibiriukus 
plastikiniais kastuvėliais. 


KAŠTONAS 


GRAŽIAUSIAS ŽYDINTIS KAŠTONAS. 


„ Gegužį tarp vešlių kaštono lapų 
subaltuoja dideli žiedynai. Prieš 
lietų kaštonas labai pakvimpa. 
Artėjantį lietų jaučia ne tik Žie- 
dai, bet ir lapai — jie aprasoja. 


Mat ore atsiranda daugiau drėg- 
mės ir iš lapo išsiskiriantis van- 
duo nebesuspėja išgaruoti. Kaš- 
tono vaisiai — žalios, dygliuotos 
apvalios dėžutės. Rugsėjo mėne- 
sį jos pradeda kristi žemėn. Nu- 
kritusios plyšta, ir išsirita tamsiai 
rudos blizgančios sėklos. Vaikai 
kaštonų sėklas renka, žaidžia jo- 
mis. Bet geriausiai kaštoną pa- 
sodinkite. Per žiemą sėklą lai- 
kykite rūsyje, smėlyje, kad nesu- 


- šalių. Pavasarį, kai pasirodys 


žalsvas daigas, perkelkite jį į lys- 
vę, ir išaugs kaštono medelis. 
Kaštonais žmonės apsodina mies- 
tų gatves, aikštes — šie medžiai 
nebijo dulkių, dūmų. 


KATĖ 


RAINA KATYTĖ, 
BALTA NOSYTĖ. 


Naminės katės kilusios iš seno- 
vės Egipto. Čia jos buvo augina- 
mos jau prieš kelis tūkstančius 
metų. Katės gerai girdi, mato 
tamsoje. Turi aštrius nagus ir 
gaudo peles. Kartais įlipa į medį 
ir išdrasko paukštelių lizdus. 
Mėgsta saldų pieną. Supykusi ka- 
tė gali skaudžiai perdrėksti ran- 
ką. Jeigu norite apie namines ka- 
tes sužinoti daugiau, perskaity- 
kite Petro Cvirkos apsakymą 
„Rainiukai“. Laukinės katės — 
tigrai, liūtai, leopardai, lūšys — 
yra labai didelės ir plėšrios. 


KATILĖLIS 


MĖLYNA PIEVOS GĖLĖ. 


Katilėlio stiebas aukštas, nuo jo 
svyra žiedai — mėlyni gležni var- 
peliai. Lyjant vanduo nuo jų nu- 
bėga, žiedo viduriukas lieka sau- 
sas, nesušlampa žiedadulkės. 
Darželyje auginamų katilėlių žie- 
dai didesni negu laukinių, mėly- 
ni, balti, violetiniai, tuščiavidu- 


riai ir pilnaviduriai. Grėbėjos, su- 
krovusios aukštą šieno kūgį, jį ap- 
grėbia ir apdailina iš visų pusių, 
stengiasi, kad kūgis būtų apvalus, 
kad lietaus lašai nuo jo nutekėtų 
kaip nuo katilėlio varpelių. Tada 
šienas liks sausas. 


KATPĖDĖ 
NEAUKŠTA SAUSŲ PIĖVŲ 
ŽOLĖ. 


Katpėdės lapai pilki, žiedai gels- 
vi arba rausvi. Kodėl ji vadina- 
ma katpėde, supranti, kai stiebo 
viršūnėje išsiskleidžia pumpurai: 
švelnūs, pūkuoti žiedeliai susitel- 
kę į galvutes, panašias į katės le- 
tenėlę. Katpėdė yra vaistažolė. Iš 
sudžiovintų katpėdės ir kitų gė- 
lių žiedų, smilgų, javų varpų Vil- 
niaus krašte daromos verbos — 
žolynai sudėliojami tam tikra 
tvarka, įvairiais raštais ir prirai- 
šiojami prie virbo. 


KAUKAI 


APIE KAUKUS PASAKOJAMA SENOVĖS LIETUVIŲ 


SAKMĖSE. 


Vienas žmogus iš vakaro pradė- 
jęs siūti batus. Darbo nebaigęs, 
nuėjęs miegoti. Rytą radęs batus 
pasiūtus. Kitą vakarą palikęs — 
ir vėl viską radęs padaryta. Tre- 
čią naktį sergėjęs ir pamatęs du 
mažus nuskurusius žmogeliukus, 
kurie išlindę iš pirkios kampo ir 
sėdę prie darbo. Norėdamas at- 
sidėkoti, Žmogus pasiuvęs jiems 


gražius drabužėlius ir padėjęs 
kampe. Juos pamatę, kaukučiai 
ėmę verkti sakydami: „Stai mū- 
sų alga, teks jau mums iš čia išsi- 
kraustyti“. Ir daugiau nebepasi- 
rodę. Dar kaukai prižiūrėdavę 
arklius — kraudavę į ėdžias ša- 
pelius, smilgas, pildavę avižas. Jų 
šeriami gyvuliai būdavo gerai 
įmitę. 


K 


KAULAI 


KŪNO KIETOJI DALIS. 


Pačiupinėjęs ranką ar koją, po 
oda ir minkštų raumenų sluoks- 


niu pajunti kažką kietą. Tai kau- 
lai. Yra ilgų, didelių kaulų (ran- 
kų, kojų) ir mažų kaulelių (pirš- 
tų, riešo). Nugaros menčių, kau- 
kolės kaulai plokšti. Visi kaulai 
sudaro griaučius. Prie jų yra pri- 
sitvirtinę raumenys. Paslydus ir 
pargriuvus ar per kitokį nelai- 
mingą atsitikimą kaulai gali lūž- 
ti arba išnirti. Tada žmogui labai 
skauda. Lūžusią ranką ar koją gy- 
dytojas sugipsuoja. Sugipsuota ji 
laikoma tol, kol kaulas sugyja. 


KAUNAS 


MIESTAS PRIE NEMUNO IR NERIES SANTAKOS. 


Kaunas įkurtas prieš septynis 
šimtus metų. Dabar tai antras pa- 
gal didumą Lietuvos miestas. Se- 
namiestyje yra išlikę senosios 
Kauno pilies griuvėsiai, graži ro- 
tušė. Daug bažnyčių — Katedra, 
Įgulos, Vytauto. Prie Katedros 
palaidotas poetas Maironis, Vy- 
tauto bažnyčioje — rašytojas 
Vaižgantas. Vytauto Didžiojo 
Karo muziejuje galima pamatyti 
sudužusį lėktuvą „Lituanika“, 
kuriuo Steponas Darius ir Stasys 
Girėnas perskrido Atlanto van- 


denyną. Muziejaus sodelyje yra 
Nežinomojo kareivio kapas, Juo- 
zo Zikaro „Laisvės“ statula. Kiti 
muziejai — Čiurlionio paveikslų 
galerija, Tado Ivanausko zoolo- 
gijos muziejus, Maironio litera- 
tūros muziejus. Svarbiausia ir 
gražiausia Kauno gatvė — Lais- 
vės alėja. Čia stovi Vytauto Di- 
džiojo paminklas. Daug gamyk- 
lų, fabrikų. Vaikai labai mėgsta 
lankyti Zoologijos sodą, kuria- 
me yra tolimų kraštų žvėrių ir 
paukščių. 


KAVA 


TAMSIAI RUDAS KVAPNUS 
GERIMAS. 


Kava nuo seno buvo geriama 
Arabijoje ir Persijoje. Ten kava- 
medžiai auga savaime, ten pra- 


dėta auginti ir sukultūrintų ka- 
vamedžių plantacijas. Vėliau to- 
kių plantacijų atsirado Afrikoje, 
Australijoje, Brazilijoje. Kava- 
medžio žiedai panašūs į jazmino 
žiedus, o vaisiai — į vyšnias. Tik 
juose yra ne kauliukas, o dvi pu- 
pelės. Pupelės būna šviesiai gel- 
tonos, žalsvos. Gerai išdžiovintos 
ir pakepintos jos pasidaro rudos. 
Stipri kava skani, teikia žvalumo. 
Daug jos gerti nesveika — užten- 
ka vieno puodelio. 


KĖKŠTAS 


PAUKŠTIS, KURIS VADINA- 
MAS MIŠKO SARGU. 


Vos įkėlęs koją į mišką, išgirsti 
šaižų riksmą. Tarp medžių nu- 
plasnojo ir netoliese ant šakos 
nutūpė kažkoks margas paukštis. 
"Tupi ir žiūri, ką toliau darysi. Vi- 
sas paukštis rusvai pilkas, spar- 
nai juodi su baltomis ir ryškiai 
mėlynomis juostomis. Kuoduota 
ga irgi dryžuota. Tai kėkštas. 

is budrus paukštis vienas iš pir- 
mųjų pajunta pavojų ir garsiai 
perspėja kitus miško gyventojus. 
Maži paukšteliai kėkšto bijo. 
Mat jis yra varnos giminaitis ir 


turi blogų įpročių — plėšia paukš- 
telių lizdus. Kėkštas gerai pa- 
mėgdžioja garsus, o nelaisvėje iš- 
moksta net žodžius pakartoti. 


KELIAMASIS KRANAS 


MAŠINA, KELIANTI SUNKIUS KROVINIUS. 


Prie statomo namo privažiuoja 
keli sunkvežimiai, prikrauti sun- 
kių gelžbetonio plokščių — namo 
blokų. Čia stovi kranas — aukštas 
metalinis bokštas. Jo viršuje įtai- 
syta toli į priekį atsikišusi strėlė. 
Kranas turi kabiną, kurioje sėdi 
jį valdantis žmogus. Kranininkas 
įjungia strėlės pasukimo mecha- 
nizmą ir nuo strėlės, panašios į 
metalinę ranką, prie mašinos su 
blokais nusileidžia ant plieno ly- 
nų prikabinti kabliai. Statybinin- 
kas užkabina kablius, kranas pa- 
kelia gelžbetonio plokštę virš sta- 
tomo namo trečio aukšto ir pa- 
deda į vietą. Su tokiu pagalbinin- 
ku ir labai didelis namas greit pa- 
statomas. Labai daug kranų stovi 
uoste. Jie pakrauna ir iškrauna 
laivus. Be bokštinių, yra perveža- 
mųjų kranų. Jie įtaisyti ant auto- 
mobilių, traktorių. 


7. Vaikų enciklopedija 

KĖLTAS 


Į KITĄ UPĖS, EŽERO, 
MARIŲ KRANTĄ GALI 
PERKELTI KELTAS. 


Virš vandens tarp upės krantų iš- 
tempiamas tvirtas lynas. Prie jo 
prikabinamas ant valčių įrengtas 
plaustas. Tokį keltą keltininkas 
vairuoja, o varo upės srovė. Yra 
ir didesnių keltų — specialių lai- 
vų su varikliais. Iš Klaipėdos į 
Kuršių neriją ir atgal keltas ke- 
lia ne tik žmones, bet ir mašinas. 
Klaipėdoje dar yra didelis jūrų 
keltas, į kurį telpa daug krovinių, 
mašinų, net geležinkelio vagonų. 
Jūrų keltais patogu ir nebrangu 
keliauti į kitas šalis. 

KENGŪRA 


KENGŪROS GYVENA 
AUSTRALIJOJE IR GRETI- 
MOSE SALOSE. 


Kengūra tupi ant užpakalinių ko- 
jų ir remiasi didele raumeninga 
uodega. Kojos ilgos ir stiprios. 
Jomis kengūra atsispiria nuo že- 
mės ir labai greitai šuoliuoja. Į 
tolį ji gali nušokti net trylika met- 
rų. Trumpomis priekinėmis ko- 


jytėmis skina augalus, medžių la- 
pus ir dedasi juos į burną. Ant 
pilvo kengūra turi gilią odos 
raukšlę — sterblę, kurioje nešio- 
jasi mažą kengūriuką. Sterblėje 
jis išbūna aštuonis mėnesius. Kai 
kurios kengūros yra žmogaus dy- 
džio, kitos — kaip triušis. 


KERDŽIUS 


PIEMENŲ VYRESNYSIS, 
DAŽNIAUSIAI SENUKAS. 


Seniau Lietuvos kaime buvo taip: 
banda didelė, piemenų daug, o 
kerdžius — vienas. Kerdžius pri- 
žiūrėjo piemenis, o piemenys ga- 
nė bandą. Piemenukai kartais 
žaisdavo, visokių juokų prasima- 
nydavo. O kerdžiui rūpi, kad kar- 
vės nesueitų į javus, nenuklystų, 
sočiai priėstų, kad vilkas ėriukų 
nenuneštų. Kerdžius piemenu- 
kus pamokydavo dūdelę iš kar- 
klo išsukti, vyžas iš liepos karnų 
pinti, šluotas rišti. Rytais kerdžius 
pūsdavo jaučio ragą — žadindavo 
šeimininkes ir piemenukus. 


KERNAVĖ 


PASAK PADAVIMŲ, ŠĮ MIESTĄ ĮKŪRĖ KUNIGAIKŠTIS 


KERNIUS. 


Netoli Vilniaus yra Kernavės 
miestelis. Greta jo žaliame Ne- 
ries slėnyje dunkso keturi gražūs 
piliakalniai: Aukuro, Kriveikiš- 
kių, Pilies ir Įgulos. Senovėje čia 
stovėjo pilys. O ant Kriveikiškių 
kalno, vaidilučių apsuptas, am- 
žinąją ugnį saugojo krivių krivai- 
tis Lizdeika. Pajautos slėnyje bu- 
vo didelė gyvenvietė. Jos gyven- 


tojai arė žemę, augino gyvulius, 
medžiojo, lydė geležį. Prieš sep- 
tynis šimtus metų, kunigaikščio 
Traidenio laikais, Kernavė buvo 
pirmoji Lietuvos sostinė. Vėliau 
sostinė buvo perkelta į Trakus. 
Kernavė pamažu sumenko, ir li- 
ko tik prisiminimai apie didingą 
jos praeitį. Šiuo metu piliakalniai 
ir Pajautos slėnis yra draustinis. 


KEĖRPĖS 
BE LAPŲ IR ŽIEDŲ, BET 
AUGALAS. 


Kerpės auga ant žemės, ant me- 
džių kamienų, ant namų sienų. 
Ir net ant akmenų. Kaip gali kas 
nors augti ant akmens be žemės 
ir be vandens? Ogi kerpėms pa- 
kanka ir lietaus drėgmės. Kerpės 
auga labai lėtai — per metus te- 
priauga tik kelis milimetrus ar- 
ba milimetro dalis. Šiauriniai el- 
niai kerpes kanopomis išsikasa iš 
po sniego ir ėda. Ta tundros ker- 
pių rūšis taip ir vadinama: elni- 
nė šiurė. Ir kitoms kerpėms moks- 
lininkai davė gražius vardus: is- 
landinė kerpena, raguotoji šiurė, 
plačioji platužė, plikoji žiauberė, 


barzdotoji kedenė. Islandinė ker- 
pena yra valgoma. Yra žalingų 
kerpių, kurios ardo akmeninius 
paminklus, skulptūras, apželia 
vaismedžių kamienus. 


KERŠTAS 


KERŠTAS SALDUS, BET 
PABAIGA APKARSTA. 


Tautvydas per pertrauką bėgo 
koridoriumi, o Juozukas jį stum- 
telėjo. Tautvydas pargriuvo, nu- 
sibrozdino kelį. Žaizda greit už- 
gijo, bet Tautvydas vis galvojo, 
kaip atsikeršyti. Kartą patykojo 
Juozuką lipantį laiptais ir pastū- 
mė. Šis nusirito žemyn ir išsina- 
rino ranką. Ją labai skaudėjo, 
Juozukas ilgai negalėjo rašyti. 
Mokytoja, sužinojusi, kad tai bu- 
vo kerštas, pasakė: „O jeigu Juo- 
zukas irgi sumanytų keršyti? Juk 
tada kerštui galo nebus. Kerštu 
skriaudos neištaisysi, tik naują 
padarysi". 


KESTUTIS IR BIRŪTĖ 


Viešpataudamas Trakuose ir Že- 
maičiuose, išgirdo kunigaikštis 
Kęstutis esant Palangoje labai 


+ gražią ir išmintingą mergelę, var- 


du Birutė. Ji buvo vaidilutė, pa- 
sižadėjusi visą amžių tarnauti 
dievams ir kurstyti šventąją ug- 


nj. Jodamas Palangos pajūriu, 


Kęstutis išvydo gražiąją vaidilu- 


“LIETUVOS DIDYSIS KUNIGAIKŠTIS IR KUNIGAIKŠTIENĖ. 


tę ir ją karštai pamilo. Pamynęs 
senuosius papročius, jis pasiėmė 
Birutę sau už žmoną. Kęstučio 
sostinė buvo Senieji Trakai. Cia 
gimė Kęstučio ir Birutės sūnus 
Vytautas, vadinamas Vytautu Di- 
džiuoju. Vėliau Kęstutis pasista- 
tydino pilį Naujuosiuose Trakuo- 
se, tarp ežerų. 

KIAULĖ 


ŽMONĖS KIAULES AUGINA 
MĖSAI. 

Miške bėgioja laukinės kiaulės — 
šernai. Naminės kiaulės gyvena 
tvarte, ėda iš lovio. Šerno kailis 
tankus, o kiaulių šeriai reti, nes 
tvarte šilta. Kiaulė atveda de- 
šimt, o kartais ir daugiau parše- 


lių. Maži paršeliai yra balti, šva- 
rūs, riestauodegiai. Jeigu parše- 
lio uodegėlė išsitiesia, tai rodo, 
kad jis serga. Įmeskime paršiu- 
kams į gardą žalią velėną — links- 
mai kriuksėdami jie tuoj ims tą 
velėną knisti. Kiaulės būna bal- 
tos, bet pasitaiko ir deglų — juo- 
dų arba juodmargių. Lietuvoje 
dažniausiai auginamos baltųjų 
veislės kiaulės. Kaime žmonės 
paprastai laiko kelias kiaules. 
Yra fermų, kuriose kiaulių laiko- 
ma šimtai. 


KIELĖ 


GREITAKOJIS ILGAUO- 
DEGIS PAUKŠTELIS. 


Prie namų gyvena baltoji kielė — 
šviesiai pilka, su juoda kepurėle. 
Viksėdama ilga uodegyte, ji grei- 
tais Žingsniukais bėgioja po kie- 
mą ir gaudo vabzdžius, renka pū- 
kelius lizdui. Peri palėpėse, mal- 
kų krūvose. Baltoji kielė par- 
skrenda labai anksti pavasarį, kai 
žemę dar dengia sniegas, laiko 
sukaustę ledai. Linksmą jos gies- 
melę žmonės persakė taip: „Snie- 
gą sulesiu, o ledus išspardysiu“. 
O šį paukštelį dar vadina ledspi- 


ra. Pievoje gyvena geltonoji kie- 
lė. Jos nugara žalsva, pilvelis gel- 
tonas. Ši kielė gaudo vabzdžius, 
kurie sukasi apie gyvulius. Per 
pievą einantį žmogų lydi ir nera- 
miai čirškauja — čia pat po žolių 
kupstu yra jos lizdelis. 


KINO TEATRAS 


KINO TEATRE RODOMI KINO FILMAI. 


Didelės salės priekyje ant sienos 
baltuoja platus ekranas. Prieš jį 
eilėmis sustatytos kėdės, ant ku- 
rių susėda žiūrovai. Kitame sa- 
lės gale, už žiūrovų nugarų, yra 
aparatinė. Čia dirba kino mecha- 
nikas. Kai salėje užgęsta šviesa, 


“ pro aparatinės langelį tiesiai į ek- 


raną plūsteli ryškus šviesos srau- 


tas. Perėjęs per kino juostą, tas 
šviesos srautas ekrane pavirsta 
judančiu vaizdu. Kino teatre yra 
bufetas, kuriame prieš einant į 
salę galima pasmaguriauti ledais, 
pyragaičiais, atsigerti sulčių. Kai 
kuriose šalyse yra kino teatrų 
lauke — žmonės žiūri filmą sė- 
dėdami savo automobiliuose. 


KIRPĖJAS 


KIRPĖJAS KERPA IR ŠU- 
KUOJA PLAUKUS. 

Pas Sabalį kirpdavosi visi miesto 
vyrai, kurie norėjo būti gražūs. 
Kartą ir aš su tėte atėjau į kir- 
pyklą. Tėtės eilė dar buvo toli, o 
mane netrukus pakvietė jaunu- 
tė, į mūsų mokytoją panaši kir- 
pėja ir paklausė, kaip kirpti. Kol 
aš galvojau, tėtė pasakė: „Pli- 
kai!“ Man visos blusos apmirė. 
Kaipgi mokykloje pasirodysiu? 


„Aš nenoriu plikai...“ — „Pasa- 
kyta — plikai, ir skalsu kalbos!“ 
Aš apsižliumbiau. „Ateik, ber- 
niuk, pas mane!“ — girdžiu, kvie- 
čia Sabalys. Išdidžiai atsisėdau į 
Sabalio kėdę. Jis mane apkirpo. 
Plikai. Bet aš buvau laimingas. 
Ne todėl, kad mane, kaip ir vi- 
sus vyrus, apipurškė odekolonu, 
o todėl, kad kirpo pats Sabalys! 


KIRSTŪKAS 


MAŽYTIS VIKRUS ŽVĖRELIS SMAILIU SNUKUČIU. 


Kirstukas gyvena urvelyje, po sa- 
manomis. Jo kailiukas švelnus, 
juodas, papilvė balkšva. Kojytės 

trumpos ir labai greitos. Kirstu- 
kas yra vabzdžiaėdis, minta va- 
balais, sliekais. Mato prastai, to- 
dėl medžiodamas daugiausia pa- 
sikliauja uosle. Šis mažas žvėre- 
lis sunaikina daug miško kenkė- 
jų. Nors kirstukas sveria tik kelis 
gramus, bet yra labai narsus — 
kartais puola už save didesnį gy- 
vūną. Gali įveikti net varlę. Lie- 
tuvoje gyvena paprastieji, vande- 
niniai kirstukai ir kirstukai nykš- 
tukai. Vandeninis kirstukas gerai 
plaukioja ir nardo. 


KIRVIS 


KIRVIS YRA SENAS ŽMO- 
GAUS DARBO ĮRANKIS. 


Pirmykščių žmonių kirvukai bu- 
vo akmeniniai. Žmonės plokščią 
akmenį nusmailindavo ir pririš- 
davo prie medinio koto. Tokiu 
kirvuku medžiotojas galėjo nu- 
dobti žvėrį. Senovinių akmeninių 
kirvukų galite pamatyti kraštoty- 
ros muziejuje. Kai žmonės išmo- 
ko gaminti geležį, atsirado gele- 
žiniai kirviai. Kirvis kaimo žmo- 


gui yra labai reikalingas. Juo ker- 
tami medžiai, skaldomos malkos, 
kapojami žabai. Ir namo be kir- 
vio nepastatysi, ir tvoros neuž- 
tversi. Jei išsiruošėte į žygį, ne- 
pamirškite pasiimti dailaus turis- 
tinio kirvuko. Juo prisikirsite 
sausų šakų laužui. Kirvis labai 
aštrus, todėl malkas kapokite at- 
sargiai. Slystelės kreivai pastaty- 
ta pliauska — ir atsitiks nelaimė. 

KISKIS 
ILGAAUSIS GREITAKOJIS 
ŽVĖRELIS. 


Pasakose kiškis ir bailys, ir žvai- 
rys. Iš tikrųjų jis ne bailesnis už 
kitus žvėrelius. Ir mato gerai. Il- 
gos ausys, žvitrios akys perspėja 
kiškį apie pavojų. Nuo priešų — 
vilko, lapės, vanago — gelbstisi 
bėgdamas. Užpakalinės kiškio 
kojos ilgesnės už pirmutines, to- 
dėl jis bėga šuoliais. Kiškis labai 
greitas, jį pavyti sunku. Gudrus 
— persekiojamas sumėto pėdas. 
Lietuvos miškuose gyvena pilkie- 
ji ir baltieji kiškiai. Baltųjų kailis 
vasarą būna pilkas arba rusvas, 
o žiemą — baltas. Kiškiai minta 
žole, lapuočių medžių šakelėmis, 
pumpurais, žieve. Jei rudenį ne- 


aprišime jaunų medelių, žiemą į 
sodą atšokavę kiškiai nugrauš jų 
žievę. Mėgsta kiškiai ir kopūs- 
tus, ropes, morkas. Dabar kiš- 
kių nebedaug, todėl jie medžio- 
jami retai. 


KLAIPĖDA 


MIESTAS PRIE BALTIJOS 
JŪROS. 


Klaipėda yra uostamiestis. Į uos- 
tą atplaukia prekybiniai ir kelei- 
viniai laivai iš tolimų šalių, iš- 
plaukia į žūklę ir su laimikiu grįž- 


ta savi žvejybos laivai — traleriai. 
Krantinėje iškilęs kranų miškas. 
Lėtai kilnodami ilgas strėles, jie 
pakrauna ir iškrauna laivus. Klai- 
pėdos kraštą ir miestą daug me- 
tų laikė užgrobusi Vokietija. Ka- 
ro audros miestą nuniokojo, pa- 
vertė griuvėsiais. Dabar jis at- 
statytas, išpuoštas. Žali skverai, 

daug gražių paminklų, fontanų, 
yra skulptūrų parkas. Per miestą 
teka Danės upė, kuri įteka į są- 
siaurj, jungiantį Baltiją su Kur- 
šių mariomis. Keltu persikėlę per 
sąsiaurj, žmonės eina į Smiltynės 
paplūdimį, į Jūrų muziejų pasi- 
žiūrėti žuvų, pingvinų, ruonių, 
delfinų. 


KLAUSTI 


JEI KO NORS NEŽINAI - PAKLAUSK. 


Onutei treji metukai. Jai viskas 
labai įdomu. Ji tikras klausimų 
maišelis. „Kodėl braškės raudo- 
nos? — klausia Onutė. — Kodėl 
šiandien ketvirtadienis? Kur die- 
ną slepiasi mėnulis?“ Tėtis daug 
žino ir į daugelį jos klausimų ga- 
li atsakyti, bet kartais ir jis sutrin- 
ka. Vaikai labai smalsūs. Neleng- 
va atsakyti į visus jų klausimus. 
Patys vaikai, jei paklausti ko nors 
nežino, kartais atšauna: „Kodėl, 
kodėl — todėl!“ O Onutei patin- 
ka klausinėti — juk tiek daug 
nauja kasdien sužinai! 


KLĖTIS 


KIEME - KLĖTIS, KLĖTYJE - 


Klėtis ar svirnas — tas pat. Šia- 
me pastate žmonės laiko grūdus, 
maisto produktus, įvairius namų 
apyvokos daiktus, ūkio padargus. 
Pamatai aukšti, iš akmenų arba 
iš medžio trinkų. Sienos dažniau- 
siai suręstos iš apvalių ar tašytų 
sienojų, kampuose sujungtų į 
sąsparas. Stogas dengtas šiaudais 
arba skiedromis. Iš priekio yra 
prieklėtis, prie jo padėtas didelis 
akmuo pasilypėti. Vasarą trobo- 
je karšta, o klėtyje vėsu. Todėl 
jauni žmonės — ir mergelės, ir 
berneliai — norėdavo miegoti klė- 
tyje. Be klėties grūdams laikyti, 
kai kur buvo statomos klėtelės 
merginoms miegoti. Meistrai klė- 
ties duris ir staktą papuošdavo 
gražiais drožiniais, įstatydavo ma- 
žą langelį. Rumšiškių liaudies bui- 


ARUODAS. 


- a 


ties muziejuje galima pamatyti 
daug klėčių, atvežtų iš Žemaiti- 
jos, Aukštaitijos ir Sūduvos. 


KLĖVAS 


ANT KALNO KLEVELIS STOVĖJO, 
KLEVELIO LAPELIAI MIRGĖJO. 


Klevų yra daug rūšių — papras- 
tasis, platanalapis (vadinamas jo- 
varu), raudonasis, sidabrinis. 
Žmonės klevus sodina parkuose, 
prie namų, nes tai labai gražūs 
medžiai. Klevas pražysta anksti 


pavasarį, dar nesulapojęs. Prie jo 
žiedų suskrenda iš žiemos mie- 
go pabudę vabzdžiai, bitės. Šiltą 
dieną klevo žydėjimas yra tikra 
šventė — dūzgia, ūžia visas me- 
dis. Smulkūs geltoni žiedeliai 
greitai nubyra, tada išsiskleidžia 
didžiuliai klevo lapai. Klevo sėk- 
la su sparneliais, lengvutė, vėjas 
ją nuneša toli. Rudenį lapai gra- 
žiai pagelsta arba parausta. Kai- 
me seniau kai kurios šeimininkės 
duoną kepdavo ant klevo lapų. 
Pavasarį klevas duoda saldžios 
sulos. Klevo mediena gelsva ar- 
ba rausva, kieta. Iš jos daromi 
baldai, parketas, statinaitės, dro- 
žiami šaukštai. Kanadiečiai savo 
vėliavoje vaizduoja klevo lapą. 

KLIJAI 


JAIS KAS NORS SULIPDO- 
MA Į VIENĄ DAIKTĄ - 
KLIJUOJAMA. 


Klijais klijuojamas popierius, 
kartonas, medis, plastikas, stik- 
las, keramika, net metalas. Ant 
buteliuko arba tūbelės būna pa- 
rašyta, ką tais klijais galima kli- 
juoti. Popieriui klijuoti dažniau- 
siai vartojami skysti klijai. Yra ir 
puskiečių klijų — klijų pieštukų. 
Juos labai patogu nešiotis. Kad 
klijai neišdžiūtų, pieštukas užda- 
romas dangteliu. Popieriaus kli- 
jai sukietėja per kelias minutes. 
Fotografijoms į albumą klijuoti 
labai tinka gumos klijai. Jais pri- 
klijuotos fotografijos nesusi- 
raukšlėja, prireikus jas lengvai 
galima atplėšti. 

KLIMATAS 


TAM TIKROJE ŽEMĖS 
VIETOJE VYRAUJANTYS 
ORAI. 


Kodėl orai įvairiose pasaulio vie- 
tose nevienodi? Tai priklauso 
nuo to, kiek toje vietoje Zemė 
įšyla nuo saulės, kokie vėjai ten 
pučia, ar dažnai atneša lietaus, 
sniego, ar toli jūra, ar tą vietovę 
supa kalnai. Pačiame Žemės vi- 
duryje, ties pusiauju, karšta ir 
drėgna. Jei keliausime nuo pu- 
siaujo ašigalių link, bus karšta ir 
sausa, toliau — drėgna ir šilta, 
dar toliau — vėsu, šaltoka ir net 
labai šalta. Lietuvoje žiema la- 
bai skiriasi nuo vasaros, orai per- 
mainingi, dažnai lyja, sninga. Pa- 
jūryje rudenį ir žiemą būna šil- 
čiau. 


KLYSTI 


KLYSTI YRA ŽMOGIŠKA. 


Ramūnas suklydo, spręsdamas 
matematikos uždavinį. Vietoj 
trejeto per klaidą įrašė devyne- 
tą, ir visas darbas nuėjo perniek. 


KLUMPĖS 


SENOVINIS VALSTIEČIŲ 
APAVAS IŠ MEDŽIO. 


Senovėje klumpes avėjo beveik 
visos Europos tautos. Į Lietuvą 
klumpės atkeliavo prieš du šim- 
tus metų iš Prancūzijos ir Švei- 
carijos. Klumpes ir medpadžius 
(apavą mediniais padais, odiniais 
viršais) dirbdavo klumpdirbiai. 
Nešini specialiais įrankiais (ožiu, 
skaptu, kulnasukiu) jie keliauda- 
vo iš kaimo į kaimą. Meistras iš- 
matuodavo koją ir padirbdavo 
tinkamo dydžio klumpes. Jų vir- 
šų papuošdavo gražiu ornamen- 
tu. Su klumpėmis patogu bristi 
per purvyną, tvarte liuobti gyvu- 
lius — kojoms sausa, šilta. Da- 
bar klumpes retai kas beavi, ir 


Ramūnas pats pastebėjo pada- 
ręs klaidą, bet po laiko: teks vis- 
ką skaičiuoti iš naujo. Berniukas 
labai susikrimto. „Nenusimink, 
— ramino jį suolo draugas Kos- 
tas. — Kiekvienam pasitaiko su- 
klysti. Svarbu, kad supranti su- 
klydęs“. 


42 +6 > X+45 


4 
Io 


P av 


4 


klumpdirbių maža likę. Apsiavę 
klumpėmis, tautinių šokių šokė- 
jai šoka klumpakojį. 


KLŪONAS 


TROBESYS JAVAMS SU- 
KRAUTI. 


Vieni sako — klojimas, o kiti — 
kluonas. Ir taip, ir taip gerai. Se- 
niau javus iš laukų veždavo ne- 
kultus. Nupjaudavo, surišdavo į 
pėdus, sustatydavo į gubas, kad 
pradžiūtų, ir tik tada suveždavo 
į kluoną. Kluone pėdus irgi ne 
bet kaipsumesdavo, o gražiai ei- 
lėmis sudėdavo, kad daugiau tilp- 
tų ir kad paskui būtų nesunku 
juos imti ir į kuliamąją kišti. Bu- 
vo kluonų, kurie neturėjo sienų, 
tik stogą. Į tokį kluoną pėdus su- 
krauti reikėdavo labai dailiai, 
kad varpų nesulytų. Pėdo ražus 


KMYNAS 


KMYNO SĖKLA MAŽA, BET 
DUONĄ PAGARDINA. 


Kai šienaujame pievutę prie so- 
dybos, paliekame žydinčių kmy- 
nų saleles. Kmynai žydi baltai ir 
užaugina žalias pailgas sėklytes. 
Vėliau jos pradeda ruduoti, au- 
galo stiebas pagelsta, sustabarė- 
ja. Tada reikia kmynus nupjauti, 
surišti į nedidelius pėdelius ir pa- 
džiauti pavėsyje. Kai jie išdžiūs- 
ta, pasidaro rudi, pradeda byrėti 
sėklos. Pasitieskime ant žolės di- 
delę paklodę, suguldykime kmy- 


nų pėdelius ir kulkime. Galima = 


kulti ir su spragilu. Iškultus kmy- 
nus išvėtykime ir supilkime į stik- 
linį indą arba drobinį maišelį. 
Kmynų sėklų šeimininkės deda į 
duoną, sūrį, į raugiamus kopūs- 
tus ir dar daug kur. Kmynų ar- 
bata gelsva, kvapi, vaistinga. Be 


to, iš kmynų galima padaryti ska- | 


nią girą. 


atsukdavo į lauką, o varpas — į 
kluono vidų. 

KNYGA 


SUSIŪTAS, BET NE DRABU- 
ŽIS, SU LAPAIS, BET NE 
MEDIS, NE ŽMOGUS, O 
VISKĄ PASAKOJA. 


Prieš kelis tūkstančius metų kny- 
gos atrodė visai kitaip negu da- 
bar. Senovės babiloniečiai rašė 
ant drėgnų molio lentelių, egip- 
tiečiai — ant papiruso, kuris bu- 
vo supresuotas iš viksvinio upės 
augalo. Ilgą papiruso juostą su- 
sukdavo į ritinį. Viduriniais am- 
Žiais buvo rašoma ant pergamen- 
to, padaryto iš gyvulio odos. Svar- 
biausios Lietuvos rankraštinės 
knygos yra metraščiai ir Lietuvos 
statutas. Ranka rašytos knygos 
buvo labai brangios. Jos atpigo, 
kai žmonės išmoko gaminti po- 
pierių, išrado knygų spausdinimo 
mašiną. Pirmoji lietuviška knyga 
yra Martyno Mažvydo katekiz- 
mas. Ji išleista 1547 metais Ka- 
raliaučiuje. Šioje knygoje yra pir- 
moji lietuviška abėcėlė ir ele- 
mentorius. 

KOLĖKCIJA 


DAIKTŲ RINKINYS. 


Kolekcionuoti galima daug ką: 
pašto ženklus, pinigus, knygas, 
paveikslus, laikrodžius, kriauk- 
les. Kolekcija tuo vertingesnė, 
kuo daugiau joje retų, senų eks- 
ponatų. Tikras kolekcionierius iš 
kailio išsiners, bet įsigys daiktą, 
kurio reikia kolekcijai. Vaikai 
dažniausiai kolekcionuoja kram- 
tomos gumos popieriukus su pa- 
veikslėliais, pašto ženklus. Vie- 
nas Žmogus nuo vaikystės renka 
žaislinius ančiukus — medinius, 
guminius, plastikinius, pliušinius 
ir kitokius — ir labai didžiuojasi 
savo kolekcija. 

KOLÌBRIS 


KOLIBRIO PLUNKSNELĖS 
ŠVYTI VISOMIS VAIVO- 
RYKŠTĖS SPALVOMIS. 


Šie mažyčiai gražūs paukšteliai 
gyvena Pietų Amerikoje, tropi- 
kų miškuose. Jų yra daugiau kaip 
trys šimtai rūšių. Kai kurie ko- 
libriai vos didesni už kamanę, 
sveria tik du gramus. Patys di- 
džiausi būna dvidešimt vieno 
centimetro didumo ir sveria dvi- 
dešimt gramų. Kolibrių patinė- 
liai dažnai būna kuoduoti, su 
apykaklėmis, ilgomis plunksno- 
mis. Kolibriai lesa vabzdžius, il- 
gu plonu snapeliu siurbia saldų 
žiedų nektarą. Įkiša snapelį į žie- 
dą, tankiai tankiai mojuoja ma- 
žais sparniukais ir kybo vietoje. 
Atrodo, lyg propeleris suktųsi. 
Kolibriai nors maži, bet greiti — 
per valandą jie gali nuskristi net 
aštuoniasdešimt kilometrų. Se- 
niau buvo mėgstami papuošalai 


iš spalvotų kolibrio plunksnelių, 
todėl nemažai šių paukštelių iš- 
naikinta. 


KOLORADO VABALAS 


BULVIŲ KENKĖJAS. 


Į Europą Kolorado vabalai atke- 
liavo iš Šiaurės Amerikos. Lietu- 
voje pirmą kartą jie aptikti maž- 
daug prieš keturiasdešimt metų. 
Kolorado vabalą pažinti lengva 
— jis dryžuotas gelsvomis ir juo- 
domis juostelėmis. Pavasarį tie 
vabalai išlenda iš žemės ir kitoje 
bulvių lapų pusėje padeda krū- 
veles šviesiai oranžinių kiaušinė- 
lių, iš kurių išsirita raudonos ler- 
vos. Ir vabalai, ir lervos ėda bul- 
vių lapus. Kartais visai juos nu- 
graužia, lieka tik lapkočiai. Jei- 
gu Kolorado vabalų prisiveisia 
daug, tai bulvės gali iš viso neuž- 
derėti. Paukščiai tų vabalų nele- 


sa. Žmonės juos nurenka ir su- 
naikina, nuodija chemikalais. 


KOMBAINAS 


MAŠINA, KURI ATLIEKA 
DAUG ĮVAIRIŲ DARBŲ. 


Javų auginami dideli plotai. Se- 
niau žmonės juos pjovė pjautuvu, 
dalgiu, kertamąja mašina. Rišo 
pėdus, statė gubas, vežė į kloji- 
mą, kūlė. Dabar visus tuos sun- 
kius darbus padaro kombainas. 
Jis lėtai važiuoja per prinokusių 
javų lauką ir smarkiai ūžia. Sku- 
bėti kombainas negali: javus rei- 
kia ne tik nupjauti, bet ir iškulti, 
grūdus išvalyti, šiaudus kupetė- 
lėmis sukrauti. Kombainų esti 
įvairių. Rugius, kviečius, miežius 
ir avižas kerta ir kulia javų kom- 
bainas. Mašina, kuri nupjauna 
cukrinių runkelių lapus ir iškasa 
šaknis, irgi kombainas. Mašina, 
raunanti ir kulianti linus — linų 


kombainas, kasanti bulves — bul- 
vių kombainas. Virtuvės kombai- 
nas naudojamas maistui gaminti 
— mala mėsą, kavą, pjausto dar- 
žoves, tarkuoja bulves, plaka 
kokteilį. 


KOMETA 


UODEGUOTAS DANGAUS 
ŠVIESULYS. 


Tai Saulės valdose skriejantis kū- 
nas, susidaręs iš ledo ir kosmi- 
nių dulkių. Kai kometa artėja 
prie karštos Saulės, ledas ima 
tirpti, garuoti. Garai driekiasi 
nuo kometos galvos daugelį mi- 
lijonų kilometrų kaip kokia uo- 
dega ar šluota. Kometa švyti at- 
spindėta Saulės šviesa. Kol ko- 
meta toli nuo Žemės, ją galima 
pamatyti tik per teleskopą. Ko- 
metos pavadinamos jų atradėjų 
vardais (pavyzdžiui, Halio, Ikė- 
jos, Rolando, Cernio ir Petraus- 
ko). Mokslininkai gali apskai- 
čiuoti, po kiek laiko pamatysime 
kurią nors kometą. Senovėje 
žmonės kometos pasirodymą 
danguje laikydavo bloga lemian- 
čiu ženklu. 

KOMPASAS 


KOMPASAS RODO PASAU- 
LIO ŠALIS. 


Tai nedidelė dėžutė, kurioje lais- 
vai sukiojasi įmagnetinta rodyk- 
lėlė. Kaip belaikytum kompasą, 
geltonasis rodyklės galas visada 
rodo šiaurę. Nutaikykite, kad jis 
sutaptų su raide Š, tada pagal ki- 
tas sužymėtas raides tiksliai Ži- 
nosite, kur yra pietūs (P), rytai 
(R) ir vakarai (V). Jei keliavai į 
vakarus, tai grįžti reikės rytų 
kryptimi. Kompasas ypač reika- 
lingas, kai nematyti saulės, žvaigž- 
džių. Be kompaso net drąsiausi 
jūreiviai neplaukia į jūras, jis pa- 
deda lakūnams nepasiklysti dan- 
gaus platybėse. 

KOMPIUTERIS 


ELEKTRONINĖ MAŠINA, 
SPRENDŽIANTI ĮVAIRIAU- 
SIUS UŽDAVINIUS. 


Kompiuterių yra labai įvairių. 
Didieji, galingiausieji ir greičiau- 
sieji kompiuteriai užima visą 
kambarį, maždaug tokį, kaip mo- 
kyklos sporto salė, o mažiausieji 
telpa į lagaminėlį arba net į ki- 
šenę. Nors ir laikomas protinga 
mašina, kompiuteris pats nieko 
sugalvoti negali, o veikia pagal 
užduotį, vadinamą programa. Ją 
parengia žmogus. Kompiuteris 
nepriekaištingai atlieka užduotį, 

niekuomet nepavargsta ir neklys- 
ta. Ypač jis praverčia, kai reikia 
greitai ką nors suskaičiuoti, gau- 
ti tikslią informaciją apie rūpimą 
dalyką. Vaikai su kompiuteriu 
žaidžia: jo ekrane kovoja su pa- 
baisomis, dalyvauja jūrų mūšyje, 
įveikia visokias kliūtis. Su kom- 
piuteriu galima žaisti šaškėmis 
arba šachmatais. Išmokę kom- 
piuterinių žaidimų, galite imtis ir 
rimtesnių darbų. 


KOMPOZITORIUS 


MUZIKOS KŪRĖJAS. 


Kurti muziką žmonės mokosi 
specialioje mokykloje — konser- 
vatorijoje. Kompozitorius rašo 
natas į penklinę, fortepijonu pa- 
groja tai, ką užrašė, paklauso, 
kaip skamba, pataiso. Yra ir to- 
kių kompozitorių, kurie tik rašo 
ir rašo, o prie fortepijono sėda 
pabaigę darbą. Kompozitoriai 
rašo muziką dainoms, operoms, 
kino filmams, simfonijas, kūri- 
nius fortepijonui, smuikui ir ki- 
tokiems instrumentams. Bacho, 
Bethoveno, Mocarto, Šopeno ir 
kitų kompozitorių kūriniai džiu- 
gina viso pasaulio žmones jau 
daug daug metų. Įžymus lietuvių 
kompozitorius — Mikalojus Kon- 
stantinas Čiurlionis. 


KOMPRĖSAS 


KOMPRESAS DEDAMAS 
ANT SUMUŠTOS VIETOS, 
SKAUDAMOS AUSIES, 
GERKLĖS. 


Kovo saulutei pašildžius, nuo 
stogų ėmė lašėti. Naktį vėl tru- 
putį pašalo, ir rytą pakibo ilgi le- 
do varvekliai. Vilius nusilaužė 
varveklį ir sučiulpė. Buvo skanu. 
Bet vakare ėmė skaudėti gerklę, 
pakilo temperatūra. Mama pasa- 
kė: „Reikės gerti aviečių arbatos 
su medum ir dėti tau kompresą“. 
Ji priglaudė prie kaklo atskiestu 
spiritu suvilgytą drobės gabalėlį, 
paskui uždėjo klijuotę, ant jos — 
sluoksnį vatos ir dar apvyniojo 
vilnoniu šaliku. Kaklas pasidarė 
storas, buvo sunku gręžioti gal- 
vą. Užtat buvo labai šilta, ir ger- 
klės skausmas greit praėjo. 

KONCERTAS 


KONCERTE ŽMONĖS 
KLAUSOSI MUZIKOS. 


Sekmadienį Aušrelė, Jonukas ir 
jų tėvelis nuėjo į simfoninį kon- 
certą. Koncertų salė yra gražia- 
me filharmonijos pastate. Salėje 
erdvu ir jauku. Priekyje — paky- 
la, vadinama estrada. Klausyto- 
jai susėdo į bilietuose nurodytas 
vietas. Palubėje užgeso šviesos, 
tik estrada liko apšviesta. Prane- 
šėja paskelbė koncerto progra- 
mą. Pro šonines dureles į estra- 
dą įėjo muzikantai, nešini instru- 
mentais, ir susėdo. Tada atėjo di- 
rigentas ir nusilenkė publikai. 
Atsistojęs priešais muzikantus, 
jis mostelėjo plona lazdele — ba- 


tuta, ir salė prisipildė įstabiausių 
muzikos garsų. 


KONSERVUOTI 


KONSERVUOTAS MAISTAS NEGENDA. 


Kad vaisiai, uogos, daržovės, gry- 
bai ilgiau išsilaikytų, jie konser- 
vuojami. Tai daroma labai įvairiai. 
Maisto produktai gali būti sušal- 
domi, džiovinami, sūdomi, mari- 
nuojami. Namuose maisto pro- 
duktai dažniausiai sterilizuojami. 
Vyšnios, pavyzdžiui, sudedamos į 
stiklainius, užpilamos saldžiu si- 


rupu, stiklainiai pakaitinami ir už- 
daromi dangteliais. Taip galima 
pasidaryti žiemai daržovių mišrai- 
nės, vaisių kompoto, marinuotų 
daržovių. Įmonėse daug maisto 
produktų konservuojama skardi- 
nėse dėžutėse. Jose dažniausiai 
būna žuvis, mėsa. Konservų pa- 
togu pasiimti į turistinį žygį. 

KOPĖČIOS 


JOS PRAVERČIA, KAI REI- 
KIA AUKŠTAI UŽLIPTI, KĄ 
NORS PASIEKTI. 


Kopėčios sukaltos iš dviejų ilgų 
kartelių ir trumpesnių jas jun- 
giančių skersinių. Be kopėčių ne- 
išsiverčia kaminkrėčiai, dažyto- 
jai. Specialias kopėčias turi ug- 
niagesių mašinos. Pasilypėjus ant 
kopėčių, skinamos vyšnios, raš- 
komi obuoliai. 

KOPŪSTAS 


LOPAS ANT LOPO, O ADA- 
TOS NE DURIO. 


Kopūstas kilęs iš šiltų Vidurže- 
mio jūros pakrančių. Kopūstų 
yra daug veislių: gūžiniai, žiedi- 
niai, Briuselio ir kitokie. Lietu- 
voje dažniausiai auginami baltieji 


gūžiniai kopūstai. Jų gūžės dide- 
lės ir sunkios. Kopūstus galima 
valgyti žalius, virtus, troškintus, 
raugintus. Iš jų verdama kopūs- 
tienė. Labai gardu balandėliai — 
į kopūstlapius įvyniojama malta 
mėsa ir ištroškinama. Žalių ko- 
pūstų salotose yra daug vitami- 
no C. Kopūstų sultys gydo skran- 
džio ligas. 

KOPŪSTINIS 
BALTŪUKAS 


DRUGELIS — DARŽOVIŲ 
KENKEJAS. 


Šie balti su juodais taškeliais dru- 
giai dažniausiai skraido darže, 
kur auga kopūstai. Kopūstų la- 
pų apačioje jie padeda daugybę 
kiaušinėlių. Iš kiaušinėlių išsiri- 
tę vikšrai — gelsvi su juodais taš- 
kučiais plaukuoti kirminukai — 
ėda kopūstų lapus. Lapai pasida- 
ro skylėti. Jei vikšrų prisiveisia 
daug, jie kopūstus visai nugrau- 
žia. Vikšrus nuo lapų reikia nu- 


rinkti, kol kopūstai dar nesusu- 
kę gūžių. Vikšrai naikinami ir 
nuodais. Vėliau vikšrai pavirsta 
lėliukėmis, iš kurių kitą pavasarį 
vėl atsiranda drugiai. 


KOSMONAUTAS 


ŽMOGUS, KURIS SKRAIDO KOSMOSE. 


Kosmonautai skraido kosminiais 
laivais. Dažniausiai tai lakūnai. 
Kosmonautas turi būti geros svei- 
katos, valingas, nuovokus ir, žino- 
ma, išsimokslinęs. Todėl būsimieji 
kosmonautai daug mokosi, treni- 
ruojasi, laiko specialius kosmo- 
nauto egzaminus. To, kuris ištve- 

ria visus išbandymus, laukia star- 
tas ir įdomus, sunkus darbas. 
Kartu su lakūnais į kosmosą 
skrenda ir kitų sričių specialistai: 
medikai, biologai, inžinieriai. 
Kosmose jie daro įvairius tyri- 
mus. Kosmonautai dar vadinami 
astronautais. 

KOSULYS 


„KOSĖK NEKOSĖK - SŪ- 
RIO NEGAUSI“, - JUOKAU- 
JA ŽMONĖS. 


Kostelėdami, krenkštelėdami 
mes kartais norime atkreipti ki- 
tų dėmesį. Bet dažniausiai kosu- 
lys nuo žmogaus valios nepri- 
klauso: jis mus erzina, kamuoja, 
o vis tiek negalime jo sulaikyti. 
Kosime sirgdami sloga, gripu, kai 
kvėpavimo takų gleivinę dirgina 
dulkelės ar mikrobai. Žmogus 


kosėdamas prisidengia burną no- 
sine, kad neskleistų užkrečiamų 
ligų. Vaistinėje galima gauti at- 
sikosėjimą lengvinančių vaistų. 
Labai padeda šiltas pienas su 
medumi, vaistažolių arbata. Jei- 
gu kosulys nesiliauja, reikia 
kviesti gydytoją. Mat kartais ko- 
sulys parodo, kad žmogus serga 
kokia nors sunkia liga — bronchi- 
tu, plaučių uždegimu. 


KRANKLYS 


ILGAAMŽIS GUDRUS 
VARNŲ GIMINĖS PAUKŠ- 
TIS. 


Kranklys didelis, juodas lyg an- 
glis. Jis dar vadinamas juodvar- 
niu. Šie paukščiai vengia žmonių 
kaimynystės, gyvena poromis 
miškuose, laukų miškeliuose. 
Lizdus krauna aukštai medžio 
viršūnėje. Krankliai minta dvė- 
sena, gaudo vabzdžius, varles, 
peles. Kartais plėšikauja — sule- 
sa gervių, kurtinių ir kitų paukš- 
čių kiaušinius bei jauniklius. Lai- 
komas nelaisvėje kranklys gali iš- 
mokti kartoti žodžius. 


KRANTAS 


VANDENS IR SAUSUMOS RIBA. 


Vandenynas, jūra, ežeras, tven- 
kinys, kūdra turi krantus iš visų 
pusių. Upė turi du krantus — de- 
šinįjį ir kairįjį. Žiūrint pasroviui, 
dešinysis krantas yra iš dešinės, 
o kairysis — iš kairės. Bangos ir 
srovės nuolat skalauja krantus, 
juos ardo, gludina, suplauna nau- 


————7 


jus. Krantai būna aukšti, statūs 
arba žemi, lėkšti. Vieni jų apau- 
gę krūmais, žolėmis, kiti — pliki, 
smėlėti. Šaltosios jūros skalauja 
ledinių uolų krantus. Baltijos jū- 
ros, Kuršių marių pakrantės — 
švaraus balto smėlio paplūdi- 
miai, kopos. 


K 


KRAPAI 


VALGIS SU KRAPAIS 
SKANUS, KVEPIA. 


' „Raugsiu agurkus, ar negaučiau 
krapų?“ — prašo kaimynė. Ma- 
ma su Laimute vedasi kaimynę į 
daržą. Ežios gale tankiai sužėlę 
krapai. Stiebai aukšti, viršūnėse 
skėtukai su mažyčiais gelsvais žie- 
deliais. Lapeliai smulkūs, plony- 


čiai kaip siūliukai. Mama skina 
krapus. „Ačiū, užteks, nebelaužk 
— jums patiems neliks“, — sako 
kaimynė. „Kiek čia tų krapų te- 
reikia: tik šaltibarščiams pagar- 
dinti ar ant verdamų bulvių už- 
barstyti“, — numoja ranka mama. 


KRAUJAS | 


RAUDONAS SKYSTIS, TEKANTIS KŪNO GYSLOMIS. 


Kraujas nešioja po kūną maisto 
medžiagas ir deguonį, palaiko 
kūno temperatūrą. Suaugusio 
žmogaus kūne yra apie penkis še- 
šis litrus kraujo. Ne visų žmonių 
kraujas vienodas. Yra keturios 
kraujo grupės. Sužeistas žmogus 
kraujuoja. Jei išbėgtų daugiau 


kaip pusė kraujo, grėstų mirtis. 
Kraujavimą reikia nedelsiant su- 
stabdyti — užveržti kraujagyslę, 
žaizdą aprišti. Labai nukraujavu- 
siam žmogui ligoninėje suleidžia- 
ma kito Žmogaus (donoro) krau- 
jo. Svarbu, kad donoro ir ligonio 
kraujas būtų tos pačios grupės. 


KREGŽDĖ 


KREGŽDĖS NUGARA, 
SPARNAI IR SKELTA UODE- 
GA JUODOS SPALVOS, 
PAPILVĖ BALTA. 


Kregždutės iš šiltųjų kraštų par- 
skrenda, kai atšyla orai. Nuo pat 
ryto iki vakaro jos čiauškėdamos 
žvitriai skraido po kiemą ir gau- 
do vabzdžius. Seni žmonės sako: 
jei kregždės skraido pažeme — 
bus lietaus. Namų pastogėse, pa- 
lėpėse kregždės iš žemių, suvil- 
gytų lipniomis seilėmis, sutvirtin- 


tų šiaudagaliais, žolėmis, nusilip- 
do lizdelius. Juose per vasarą iš- 
peri net tris vadas jauniklių. Žmo- 
nės džiaugiasi, kai kregždės ap- 
sigyvena sodyboje. Sakoma — ge- 
rą žmogų ir kregždės myli. Lie- 
tuvoje dar gyvena pilkai rusvos 
urvinės kregždės. Jos išsikasa ur- 
velius stačiuose upės krantuose. 
Žiemoti kregždės skrenda toli to- 
li, į Pietų Afriką. 


KREPŠINIS 


ŽAISDAMI KREPŠINĮ ŽAIDĖJAI MĖTO KAMUOLĮ Į 
KREPŠĮ. 


Krepšinį žaidžia dvi komandos 
po penkis žaidėjus. Aikštės ga- 
luose ant stovų pritvirtintos len- 
tos su krepšiais (metaliniais žie- 
dais su tinkleliais be dugno). Ka- 
muolys varomas mušant jį į grin- 
dis, perduodamas kitam žaidėjui. 
Laimi ta komanda, kuri įmeta į 


krepšį daugiau kartų ir surenka 
daugiau taškų. Lietuvoje krepši- 
nis labai mėgstamas. Lietuviai 
1937 ir 1939 metais tapo Euro- 
pos čempionais, o 1992 metais 
Olimpinėse žaidynėse iškovojo 
trečią vietą ir gavo bronzos me- 
dalius. 


KREPŠYS 


KREPŠYS PRAVERČIA 
GRYBAUJANT ARBA UO- 
GAUJANT. 


8. Vaikų enciklopedija 


Būna įvairiausių formų ir dydžio 
krepšių. Jie yra nupinti iš karklo 
arba žilvičio vytelių (kartais — ir 
iš vielos), todėl dar vadinami pin- 
tinėmis. Krepšys turi lanką, už 
kurio jį paimame ir nešame. 
Krepšyje miško ir sodo gėrybės 
nesusimaigo, nesutrokšta. Į krep- 
šį labai patogu per bulviakasį 
rinkti bulves — pro plyšius išby- 
ra žemės. Bulves, obuolius, gry- 
bus dedame į didelius krepšius, 
o žemuoges renkame į mažytę 
pintinėlę. 


KRIAUŠĖ 


KRIAUŠĖS VAISIAI SAL- 
DŪS, SULTINGI. 


Kriaušę nuo obels atskirti visai 
nesunku: kriaušės medis aukštas, 
jo laja siaura, o obelis labiau iš- 
sišakojusi ir žemesnė. Be to, 
kriaušės lapai standūs ir blizga. 
Kriaušė ilgaamžė, išgyvena du 
šimtus metų. Laukuose ir pamiš- 
kėse galime pamatyti senų lau- 
kinių kriaušių. Pavasarį jos žydi 
baltais kvepiančiais žiedais, o ru- 
denį sunokina daug mažų rusvų 
kriaušaičių. Jos kietos, nelabai 
skanios. Naminių kriaušių vaisiai 


dideli, saldūs, sultingi. Vasarinės 
kriaušės valgomos tuoj pat, nes 
jos minkštos, greitai genda. Ru- 
denines ir žiemines reikia palai- 
kyti, kad suminkštėtų. Iš kriau- 
šių verdama skani saldi košė. 
Džiovintų kriaušių dedama į 
kompotą. 

KRIKSTAS 
K „AŠ TAVE KRIKŠTIJU VARDAN TĖVO IR SŪNAUS IR 
ŠVENTOSIOS DVASIOS“. 


Krikštas yra pirmas sakramentas, 
be kurio negalima priimti nė vie- 
no kito. Per krikštą Kristus pa- 
naikina žmogaus gimtąją nuodė- 
mę bei visas kitas jo nuodėmes. 
Žmogus tampa Dievo vaiku, pri- 
imamas į Bažnyčios bendruome- 
nę. Šventintas vanduo, deganti 
žvakė, baltas drabužis, krikšto 
vardas rodo, kad žmogus prade- 
da naują gyvenimą. Krikštija ku- 
nigas bažnyčioje. Jei gresia mir- 
ties pavojus, nekrikštytą Žmogų 
gali pakrikštyti ir ne kunigas. 
Krikšto tėvai rūpinasi, kad vai- 
kas užaugtų doras krikščionis. 


KRYŽIŲ KALNAS 


ŠVENTA LIETUVOS VIETA. 


Kryžių kalnas yra netoli Šiaulių. 
Tai senovės lietuvių piliakalnis. 
Žmonės ant šio kalno nuo seno 
stato kryžius, prašydami Dievo 
pagalbos nelaimėje, dėkodami už 
Jo malones, meldžiasi. Komunis- 
tų valdžia persekiojo tikinčiuo- 
sius, draudė statyti kryžius. Daug 
kartų visi kryžiai buvo nugriauti 
buldozeriu, sulaužyti. Tačiau 
žmonės ir toliau juos statė. Da- 
bar ant Kryžių kalno ir jo papė- 
dėje yra šimtai tūkstančių kryžių. 
1993 metų rugsėjo mėnesį Kry- 
žių kalną aplankė Popiežius Jo- 
nas Paulius II ir laikė čia Šven- 
tąsias Mišias. 


Ir 


Wy 


KRYŽIUOČIAI 


KRYŽIUOČIAI ANT GELEŽINIŲ ŠARVŲ DĖVĖJO BALTĄ 
APSIAUSTĄ SU JUODU KRYŽIUM. 


XIII amžiuje vokiečiai kryžiuočiai 
pradėjo veržtis į prūsų ir lietuvių 
žemes. Kryžiuočių ordino būsti- 
nė buvo Marienburgo tvirtovė 
(dabar ji yra Lenkijoje, Malbor- 
ko mieste). Kryžiuočių vadas va- 
dinosi didysis magistras. Kryžiuo- 
čiai skelbėsi einą krikštyti pago- 
nių, bet iš tikrųjų jie plėšikavo, žu- 
dė Žmones, varė juos į vergiją, 
griovė ir degino kaimus, šventyk- 


KROKODILAS 


DIDELIS ROPLYS, PANAŠUS 
Į DRIEŽĄ. 


las. Nuo kryžiuočių žmonės gynė- 
si sienomis ir grioviais apsaugo- 
tose aukštose pilyse. Bet ir pilys 
kai kada neatlaikydavo. Užgrob- 
toje žemėje vokiečiai apsigyven- 
davo ir statėsi savo pilis. Kryžiuo- 
čiai nukariavo prūsus, juos išnai- 
kino. Lietuviai nepasidavė, atkak- 
liai gynė savo Tėvynę. Kryžiuočių 
galybė buvo visiškai palaužta 1410 
metais per Žalgirio mūšį. 


Krokodilai gyvena šiltuosiuose 
kraštuose, plaukioja upėse ir eže- 
ruose, kartais išlipa į krantą. Jų 
oda rauplėta, snukis ilgas, pilnas 
aštrių lyg pjūklas dantų. Kroko- 
dilai yra plėšrūs ir pavojingi gy- 
vūnai. Nors atrodo nerangūs, bet 
yra labai greiti. Gaudo žuvis, van- 
dens atsigerti atėjusius gyvulius. 
Ir žmogus turi jų saugotis. Vei- 


siasi taip: padeda ir užkasa smė- ` 


lyje kiaušinius, iš kurių išsirita 
maži krokodiliukai. Krokodilų 
yra daug rūšių — Nilo krokodi- 
las, aligatorius, kaimanas, gavia- 
las. Iš krokodilo odos siuvami ba- 
tai, rankinukai. 


KROSNIS 


ŽIEMĄ BROLIS, VASARĄ 
MOLIS. 


Seniau žmonės duoną kepdavo 
didelėse duonkepėse krosnyse. 
Jos buvo sumūrytos iš plytų, ap- 
krėstos moliu. Krosnyje dideliuo- 
se puoduose buvo verdama sriu- 
ba, troškinamos bulvės su mėsa. 
Šeimininkės sako, kad krosnyje 
ištroškintas maistas gardesnis už 
išvirtą ant dujinės ar elektrinės 
viryklės. Krosnis įšildo visą tro- 
bą. Mieste dabar yra centrinis šil- 
dymas, bet kaime daugelyje na- 
mų stovi krosnis. Ji kūrėnama 
malkomis, durpėmis, anglimis. Iš 
krosnies pro namo stogą išvestas 
dūmtraukis. 


K 


KŪČIOS 


KALĖDŲ, KRISTAUS GIMI- 
MO ŠVENTĖS, IŠVAKARĖS. 


Kai danguje sužiba pirmoji 
žvaigždė, visa šeima susėda prie 
Kūčių stalo, apdengto balta li- 
nine staltiese. Po ja paklota šie- 
no. Mama uždega žvakutę. Visi 
persižegnoja, sukalba maldą. 
Tėtis laužia ir dalija kalėdaitį, 
linkėdamas ramybės, artimo 
meilės, Dievo malonės. Per Kū- 
čių vakarienę valgomi pasninko 
valgiai — silkė, žuvis, virti kvie- 
čiai, spanguolių arba avižinis ki- 
sielius, prėskučiai su aguonų 
pienu. Dažniausiai būna dvylika 
patiekalų. 

KUKLUŪS 


KUKLUMO NIEKAM NE 
PER DAUG. 

Klasėje kalbėjomės apie įvairius 
būdo bruožus. „Kaip jums atro- 
do, koks žmogus yra kuklus?“ — 
paklausė mokytojas. Vaikai sakė, 
kad kuklus žmogus nemano esąs 
pranašesnis už kitus, jis ne gar- 
bėtroška, ne pasipūtėlis, nemėgs- 
ta, kai kiti jam pataikauja ar ne- 
pelnytai giria. Be to, kuklus žmo- 
gus nesiveržia į priekį, nesisten- 
gia išsiskirti iš kitų, neskuba pa- 


KUKURŪZAI 
KUKURŪZAS YRA KILĘS IŠ 
AMERIKOS. 


Tai aukštas žalialapis augalas. Jo 
stiebas tiesus, tvirtas, lapai pail- 


reikšti savo nuomonės, jei jo ne- 
klausia. Mokytojas mums prita- 
rė ir paklausė: „O jūs, vaikai, ar 
tokie esate?“ 


gi. Žiedynas — rusva šluotelė. 
Subrendusi kukurūzo varpa — 
pailga burbuolė, iš visų pusių gra- 
žiai aplipusi geltonais kaip auk- 
sas grūdais. Siltuose kraštuose 
auginama daug kukurūzų. Iš jų 
kepama duona, verdama košė, 
spaudžiamas aliejus. Skanu vir- 
tos burbuolės. Kukurūzai į Eu- 
ropą buvo atvežti beveik prieš še- 
šis šimtus metų. Lietuvoje žmo- 
nės iš pradžių juos augino gėlių 
darželiuose. Mūsų vasara yra per 
trumpa kukurūzų grūdams su- 
bręsti, todėl čia kukurūzai augi- 
nami pašarui. Žalius kukurūzus 
žemdirbiai nupjauna ir daro iš jų 
silosą gyvuliams šerti. 


KŪOSA 


VARNŲ GIMINĖS PAUKŠ- 
TIS. 


Nesupainiokite kuosos su kovu 
— kovas visas juodas, o kuosos 
kaklas, galvos šonai ir papilvė pil- 
ki. Panaši į varną, tik mažesnė. 
Kuosų pas mus daug. Jos gyvena 
išpuvusių medžių drevėse, namų 
pastogėse, palėpėse. Kartais su- 
sikrauna lizdą kamine ir užkem- 
ša jį — užkūrus ugnį, dūmai pra- 
deda virsti į kambarį. Kuosos 
vaikštinėja būryje kartu su var- 
nomis, kovais, žvirbliais ir lesa, 
ką tik atranda — vabzdžius, kir- 
mėlaites, grūdus, maisto atliekas. 


Jaunas kuosiukas greit prijunks- 
ta prie žmogaus. Jis visą laiką se- 
kioja paskui globėją ir garsiai 
kiauksi. Ir užaugęs dažnai aplan- 
ko savo bičiulį. 


KUPRANUGARIS 


KUPRANUGARIAI BŪNA VIENKUPRIAI IR DVIKUPRIAI. 


Kupranugariai gyvena sausuose 
ir karštuose kraštuose. Tai dide- 
li, stiprūs ir ištvermingi gyvuliai. 
Neišrankūs — noriai ėda dyg- 
liuotus dykumų krūmokšnius, o 
negėrę gali išbūti net dešimt die- 
nų. Senovėje kupranugarių vilks- 


tinės — karavanai per dykumas 
gabendavo prekes į tolimas ša- 
lis. Žmonės kupranugariais jo- 
dinėja, geria jų pieną, valgo mė- 
są. Iš kupranugario vilnų gami- 
namos šiltos antklodės, megzti- 
niai, kilimai. 


K 


KUPRINĖ 


Į KUPRINĘ TELPA DAUG 
DAIKTŲ. 


Į mokyklą vaikai eina su pūpsan- 
čiomis ant nugaros kuprinėmis. 
Į jas sudėtos knygos, sąsiuviniai. 


Gydytojai pataria vaikams nešio- 
ti kuprinę, o ne portfelį. Sunkų 
portfelį nešiojant vienoje ranko- 


. je gali iškrypti stuburas. Turisti- 


nės kuprinės yra pasiūtos iš bre- 
zento ir panašios į maišelį. Prieš 
žygį reikia pagal ūgį pailginti ar- 
ba sutrumpinti kuprinės diržus, 
Ypač didelės, su daug kišenių yra 
alpinistų kuprinės. 

KURAPKA 


LAUKINIS PAUKŠTIS, PANA- 
ŠUS Į PUTPELĘ ARBA 
VIŠTĄ. 


Kurapkos mėgsta plačius lygius 
laukus, pavienius krūmus. Eini 
lauku — ir staiga iš po kojų purp- 


teli nedidelis raibų paukščių pul- 
kelis. Perinčią kurapką pamatyti 
sunku. Ji ramiai tupi lizde ant 
kiaušinėlių, o plunksnų raibumas 
susilieja su pilka dirvos spalva. 
Kurapkos lesa vabzdžius, sėklas. 
Žiemą, ypač po atodrėkio, kai 
sniegą aptraukia kieta ledo plu- 
ta, kurapkos nepajėgia prisikas- 
ti prie želmenėlių. Bado nuka- 
muotos, ateina prie sodybų. Žmo- 
nės pastato joms iš eglišakių pa- 
lapines, paberia grūdų, pelų. 
Užuovėjoje paukšteliai slepiasi 
nuo žvarbaus vėjo ir plėšrūno va- 
nago. 


KŪRMIS 


KOKS ARTOJAS ŽEMEĘ 
ARIA BE PLŪGO? 


Pievoje ar darže dažnai matome 
purius žemės kauburėlius. Tai 
kurmiarausiai. Visą savo gyveni- 
mą juodas lyg angliukas kurmis 
požeme rausia urvelius, o žemės 
perteklių išstumia į paviršių. Pats 
į viršų išlenda retai, dažniausiai 
naktį. Urvelio atšakoje kurmis 
turi lizdą, kur augina jauniklius. 
Kurmio letenėlės trumpos, su 
storais, stipriais nagais, akys ma- 


KŪRAS 


DEGDAMAS KURAS DUO- 
DA ŠILUMĄ, ENERGIJĄ. 


Žmonės nuvažiuoja į mišką, pri- 
sikerta sausuolių medžių, juos 
supjausto, sukapoja. Tokiomis 
malkomis kūrena krosnį, šildo- 
si, verda valgį. Mašinų varik- 
liams, elektrinių garo katilams 
kaitinti malkos netinka. Pramo- 
nės kuras yra akmens anglys, 
durpės, gamtinės dujos, naftos 
produktai — benzinas, žibalas, 
mazutas. Lietuvoje yra tik dur- 
pių. Kitų rūšių kurą atsivežame. 
Kuro ištekliai Žemėje senka, to- 
dėl jį reikia naudoti taupiai. 


žytės ir silpnos. Po žeme gerų 
akių ir nereikia, čia labiau pra- 
verčia klausa ir uoslė. Jos pade- 
da kurmiui surasti sliekus, vaba- 
lus, kuriais jis minta. Kurmis yra 
labai ėdrus, per parą suėda dau- 
giau negu pats sveria. Jis sunai- 
kina daug vabzdžių kenkėjų, bet 
padaro ir žalos. Daržininkai pyks- 
ta, kad kurmiai rausdami nutrau- 
ko augalų šaknis, iškelia daigus. 
Kartais žmonės kurmius gaudo 
dėl švelnaus ir gražaus kailiuko. 

KURORTAS 


Į KURORTĄ ŽMONĖS 
ATVAŽIUOJA GYDYTIS 
IR ILSĖTIS. 


Kurortas paprastai įkuriamas 
gražiame gamtos kampelyje, kur 
ošia pušynas, yra mineralinio 
vandens versmių, gydomojo pur- 
vo, prie jūros. Į kurortą žmonės 
atvažiuoja iš tolimiausių vietų. 
Kurorto sanatorijose ligoniai gy- 
domi purvo bei vandens vonio- 
mis, masažu, mankštinasi, daug 
vaikštinėja gryname ore. 


KURŠIŲ 
NERIJA 


SIAURAS SMĖLIO PUSIASA- 
LIS, SKIRIANTIS KURŠIŲ 
MARIAS NUO BALTIJOS 
JŪROS. 


Kuršių neriją nuo sausumos ski- 
ria Klaipėdos sąsiauris, per kurį 
keltas perkelia žmones ir auto- 
mobilius, vykstančius į nerijos gy- 
venvietes — Juodkrantę, Preilą, 
Pervalką, Nidą. Prieš kelis šim- 
tus metų čia žaliavo miškai. Jie 
buvo iškirsti arba išdegė, ir atsi- 
rado dykra. Keliaujantis smėlis 
užpustė ne vieną nerijos kaimą.. , 
Dabar toje vietoje stūkso smėlio 
kalnai — kopos. Kad vėjai near- 
dytų kopų, jos apželdinamos pu- 
šelėmis. Kuršių nerija yra nacio- 
nalinis parkas. 

KVADRATAS 


VAIKŲ LABAI MĖGSTAMAS 
ŽAIDIMAS. 


Kvadratas žaidžiamas keturkam- 
pėje aikštelėje, padalytoje į dvi 
dalis. Vaikai (ir mergaitės, ir ber- 
niukai) susiskirsto į dvi koman- 
das po lygiai. Aikštelės galuose 
stovi po žaidėją iš kiekvienos ko- 
mandos. Reikia pataikyti kamuo- 
liu į komandos priešininkės žai- 
dėją. Norėdami išsilenkti kamuo- 
lio, vaikai visą laiką bėgioja. Kai 


kamuolys paliečia žaidėją, jis „iš- 
mušamas“ ir toliau nebežaidžia. 
Jeigu žaidėjas kamuolį pagauna, 
pats sviedžia jį į varžovą. Nugali 
ta komanda, kuri „išmuša“ visus 
varžovus. 


KVĖPUOTI 


KVĖPAVIMAS NENUTRŪKSTA NĖ AKIMIRKĄ. 

Jei nekvėpuotume, tai po kelių 
aa pradėtume dusti ir mir- 
tume. Žmogui nuolat reikia de- 
guonies. Jį įkvepiame su oru pro 
nosį. O iškvepiame anglies dvi- 
deginį ir vandens garus. Oras 
kvėpavimo takais patenka į plau- 
čius. Pridėk ranką prie krūtinės: 
ji kilnojasi. Tai dirba plaučiai. 
Plaučiuose kraujas paima iš oro 
deguonį ir išnešioja jį po visą kū- 
ną. Kvėpuojame ir per odą, ku- 
rioje yra daug mažų skylučių — 
odos porų. Augalai kvėpuoja pro 
lapų paviršiuje esančias žioteles. 
Labai nesveika kvėpuoti nešva- 
riu oru, kuriame daug dulkių, 
benzino garų, gamyklos dūmų. 


KVIEČIAI 


RUGIAI — DUONELEI, 
KVIETELIAI — PYRAGE- 
LIUI. 


Kviečių būna vasarinių ir žiemi- 
nių. Jų varpos didelės, sunkios, 
grūdai gelsvi. Kviečiai gerai de- 
ra, ir jų pasaulyje sėjama daugiau 
negu kitų javų. Tik lietuviai se- 
niau sėdavo daugiau rugių — mat 
juodą ruginę duoną jie valgė kas- 
dien, o kvietinį pyragą kepdavo 
tik šventėms. Dabar jau ir Lietu- 
voje sėjama daugiau kviečių, iš- 
vesta derlingų veislių. Labai gar- 
du kvietinių miltų blynai, virtinu- 
kai. Iš kviečių daromos manų 
kruopos. Šiaudais šeriami gyvu- 
liai, kreikiami tvartai. 


LAIDAS 


VIELA, KURIA TEKA ELEKTROS SROVĖ. 


Elektros srovė iš elektrinės į 
miestus, gamyklas, mūsų namus 
teka laidais. Kiekvienas telefono 
aparatas taip pat laidais sujung- 
tas su telefonų stotimi — jais bal- 
sas pasiekia kitame mieste gyve- 
nantį žmogų. Stalinės lemputės, 
laidynės, dulkių siurblio laidais 
teka stipri elektros srovė, todėl 
laidai turi apsauginį apvalkalą. 
Laidai turi būti tvarkingi, jų izo- 
liacija sveika. Plikas laidas labai 
pavojingas — elektros srovė gali 
nutrenkti žmogų, sukelti gaisrą. 
Ypač pavojingi nuo stulpų nukri- 
tę aukštos įtampos laidai. 


LAIKAS 


LAIKAS BĖGA IR NEGRĮŽTA ATGAL. 

Laikas niekada nesustoja, amži- 
nai skuba į priekį, į ateitį. Laiko 
tėkmę žmonės dalija tam tikrais 
tarpais, periodais ir taip laiką 
matuoja, skaičiuoja. Senovės 
mokslininkai pagal Saulės, Mė- 
nulio ir žvaigždžių judėjimą dan- 
guje sudarė kalendorių. Metus 
suskirstė mėnesiais, savaitėmis, 
dienomis. Laikui matuoti sukū- 
rė laikrodį — iš pradžių saulės, 
smėlio, vėliau mechaninį, elek- 
trinį, elektroninį. Laikrodis rodo, 
kelinta dabar yra valanda. Dvide- 
šimt keturios valandos sudaro 
parą. Valanda turi šešiasdešimt 
minučių, o minutė — šešiasde- 
šimt sekundžių. Laikrodžiui vi- 
sos valandos vienodos, 0 mums 
kiekviena jų kitokia. Kai laukia- 
me, laikas slenka lėtai, kai džiau- 
giamės — skriste skrenda. 

LAIKRAŠTIS 


LAIKRAŠTYJE YRA DAUG 
ĮDOMIŲ NAUJIENŲ. 


Laikraštis eina tam tikrais laiko 
tarpais ir aprašo to laiko, taigi 
naujausius, įvykius. Jo lapai di- 
deli, sulenkti per pusę, palaidi. 
Vieni laikraščiai išeina kasdien 
arba beveik kasdien — tai dien- 
raščiai. Kiti, vadinami savaitraš- 
čiais, išeina kartą per savaitę. Ki- 
nai pradėjo leisti laikraštį dau- 
giau kaip prieš tūkstantį metų. 
Lietuvoje pirmasis laikraštis pa- 
sirodė maždaug prieš du šimtus 
metų. Dabar Lietuvoje išeina be- 
veik keturi šimtai laikraščių. Vai- 
kų laikraštis — „Aitvaras“. 


LAISVĖ 


TAS LAISVĖS NEVERTAS, 
KAS NEGINA JOS! 
(Užrašas ant Laisvės 
varpo Kaune) 


Lietuvių tauta ilgus amžius ko- 
vojo dėl savo laisvės. Narsūs Pi- 
lėnų gynėjai ryžosi verčiau mir- 
ti, negu būti kryžiuočių vergais. 
1919—1920 metais laisvės ir ne- 
priklausomybės kovose guldė 
galvas Lietuvos savanoriai. 1991 
metų sausio 13 naktį beginkliai 
Lietuvos žmonės didvyriškai gy- 


nė Vilniaus televizijos bokštą nuo 
Sovietų Sąjungos okupacinės ka- 
riuomenės. Už laisvę žuvusių 
žmonių niekada neužmiršime. 
Dabar mūsų Tėvynė Lietuva vėl 
yra laisva ir nepriklausoma vals- 
tybė. 


LAIŠKAS 


MARGAS GENELIS PO VISĄ PASAULĮ LEKIOJA. 

Algiukas myli senelę ir nori jai 
parašyti laišką. Pats dar nelabai 
moka, todėl rašys kartu su ma- 
ma. „Pirmiausia paimsime gra- 
žaus balto popieriaus lapą, — aiš- 
kina mama. — Laiško pradžioje 
pažymėsime datą, užrašysime 
kreipinį: „Miela senele!“ Tada 
naujoje eilutėje pradėsime patį 
laišką. Pirmais žodžiais senelę 
pasveikinsime, padėkosime už 
jos laiškutį. Paskui papasakosime 
apie save. Pabaigoje palinkėsime 
jai sveikatos, paprašysime, kad ji 
mums atsakytų. Gale abu pasi- 
rašysime. Laišką įdėsime į voką, 
ant jo aiškiai ir tvarkingai užra- 
šysime adresą“. 


LAIVAS 


LAIVAI PLAUKIOJA UPĖSE, 
EŽERUOSE, JŪROSE, 
VANDENYNUOSE. 


Senovėje žmonės plaukiojo iš 
rąsto išskobtais luotais, iš lentų 
padarytomis valtimis. Yrėsi irk- 
lais. Vėliau pritaikė burę ir pra- 
dėjo statyti vėjo genamus burlai- 
vius. Išradus garo mašiną, atsi- 
rado garlaiviai. Dabar dideli lai- 
vai statomi iš metalo, juos varo 
įvairūs varikliai. Keleiviniais lai- 
vais žmonės plaukia į turistines 
keliones, krovininiai laivai veža 
įvairius krovinius, prekes. Zve- 
jai laivais plaukia į jūras ir van- 
denynus gaudyti žuvų. 


LAKŠTINGALA 


PAVASARĮ, PER IEVŲ 
ŽYDĖJIMĄ, PAUPYJE SUO- 
KIA LAKŠTINGALA. 


Tai mažytis, baikštus paukštelis. 
Visas pilkšvai rusvas, papilvė 
šviesi. Tankiuose krūmuose jo nė 
nepastebėtum, jei ne skambi, 
melodinga giesmė. Lakštingala 
suokia visą naktį ir nutyla tik sau- 
lei patekėjus. Klausaisi jos čiul- 
bėjimo ir negali atsigėrėti. Žmo- 
nės tą giesmelę persako taip: 
„Jurgut, Jurgut! Kinkyk, kinkyk! 
Paplak, paplak! Važiuok, va- 


LANKAS 


IŠ LANKO ŠAUDOMA STRĖ- 
LĖMIS. 


Lankas sudarytas iš sulenkto me- 
dinio strypo ir tarp jo galų įtemp- 
tos templės. Lankininkas nusitai- 
ko, įtempia ir staiga atleidžia 
templę. Jos pastūmėta strėlė le- 
kia ir įsminga į taikinį. Strėlės ga- 
las smailus, aštrus. Senovėje lan- 
kas buvo medžiotojų ir karių gin- 
klas. Juo galima iš gana toli nu- 
šauti paukštį ar žvėrį. Dabar šau- 
dymas iš lanko tapo sporto šaka 
— sportininkai varžosi, kuris 
taikliausias. 


`s 

žiuok! Stabdyk, stabdyk! Tirrr!“ 
Lakštingalos gyvena krūmais 
apaugusiuose paupiuose, mažose 
giraitėse vidury laukų. Lizdelį 
krauna ant žemės tarp aukštų žo- 
lių. Lesa vabalėlius, kirmėlaites, 
skruzdėlių perus. Kartais ir uo- 
gų paragauja. Žiemoja šiltuo- 
siuose kraštuose. 


LAPĖ 


LAPĖS KAILIS RUDAS, UODEGA ILGA, PAPURUSI. 


Lapės namai — ola smėlio kal- 
velėje miške. Čia ji gyvena ir au- 
gina lapiukus. Plėšri — gaudo pe- 
les, paukščius, kiškučius. Me- 
džioja daugiausia naktį. Kartais 
atslenka prie sodybos ir nuneša 


žąsį ar vištą. Žmonės lapes me- 
džioja dėl jų šilto ir gražaus kai- 
lio. Lapė atsargi, moka pasislėpti 
nuo priešų, išvengti medžiotojo, 
todėl pasakose vaizduojama kaip 
gudruolė, melagė, apgavikė. 

LAŠIŠA 


DIDELĖ ŽUVIS. 


Lašišos nugara melsva, šonai si- 
dabriški su tamsiomis dėmelė- 
mis, pilvas baltas. Rudenį iš Bal- 
tijos jūros lašišos plaukia prieš 
srovę upėmis į jų intakus — ma- 
žus švarius upelius. Žuvims ke- 
lią dažnai pastoja akmenuotos 
seklumos, medžių išvartos. Tas 
kliūtis jos peršoka ir atkakliai 
plaukia aukštyn. Upelių aukštu- 
piuose lašišos neršia — smėlėta- 
me dugne užkasa savo ikrelius. 
Išneršusios miršta. Iš ikrų išsiri- 
tę lašišiukai grįžta į Baltiją. Čia 
jie užaugs ir senu tėvų keliu 
plauks į nerštavietes. Mūsų kraš- 
te lašišos nyksta. Jos įrašytos į 
Lietuvos raudonąją knygą. 


LATVIJA 


BALTIJOS VALSTYBĖ, ŠIAURINĖ LIETUVOS KAIMYNĖ. 


Latvijos kraštovaizdis labai pa- 
našus į Lietuvos: smėlėtas pajū- 
ris, pelkėtos ir lėkštos žemumos 
pereina į kalvotas aukštumas, ku- 
rias sustūmė senovės laikų ledy- 
nai. Plyti derlingi javų laukai, ža- 
liose vešliose pievose ganosi kar- 
vių bandos. Yra miškų, daugiau- 
sia spygliuočių. Latvijos gyvento- 
jai yra valstiečiai, žvejai, miestie- 
čiai dirba gamyklose. Latviai ir 
lietuviai turi bendrus protėvius — 
baltus, dėl to ir jų kalbos pana- 
šios. Ilgus šimtmečius latvių že- 


mes laikė pavergę vokiečiai, šve- 
dai, rusai. 1918 metais Latvija ta- 
po nepriklausoma valstybe. Kaip 
ir Lietuvą, ją 1940 metais oku- 
pavo Sovietų Sąjunga. 1991 me- 
tais atkurta nepriklausoma Lat- 
vijos Respublika. Sostinė Ryga — 
uostamiestis, įsikūręs prie Balti- 
jos, abipus Dauguvos upės. Ry- 
gos Brolių kapinėse palaidoti ne- 
priklausomybės kovų kovotojai. 
Latvijoje gyvena du su puse mi- 
lijono žmonių. Yra ir lietuvių, 
daugiausia Rygoje. 


LAUMĖS 


SENIAU LIETUVIAI TIKĖJO, KAD ESAMA LAUMIŲ. 


Laumės buvusios gražios (rečiau 
bjaurios), ilgaplaukės. Sakmėse 
pasakojama, kad vakare, saulei 
nusileidus, jos paupiuose ir pa- 
ežerėse skalbė drobes, maudėsi, 
šlaistėsi apie žmonių pirtis ir jau- 
jas, kartais net į pirkią užsukda- 
vo. Laumės buvo geros verpėjos, 
audėjos. Kartą jos užėjusios pas 
vieną moterį ir paprašiusios dar- 
bo. Moteris atnešusi grįžtę linų. 
Laumės bemat suverpusios ir pa- 
prašiusios daugiau. Moteris su- 


nešusi visus linus, kiek turėjusi, 
visas pakulas. Kai pritrūkusios 
darbo, suverpusios samanas iš 
sienų, o paskui — moters plau- 
kus... Netyčia lauke paliktą vai- 
ką laumės apdovanodavusios gra- 
žiais drabužiais. Kartais žmonių 
vaiką nusinešdavusios, o savąjį 
negražų palikdavusios. Be to, iš- 
karpydavusios avims vilnas, nujo- 
dydavusios arklius. Žmonės lau- 
mių bijojo, todėl po saulės laidos 
lauke be reikalo nevaikščiodavo. 


LAUMŽIRGIS 


DIDELIS MARGAS VABZ- 
DYS. 


Laumžirgio galva didelė, akys 
pakaušyje. Turi keturis ilgus per- 
matomus sparnus. Visas rudas, 
su mėlynomis ir geltonomis dė- 
melėmis. Šie vabzdžiai vikriai 
skraido virš vandens ir gaudo 
musytes, uodus. Ant vandens au- 
galų lapų padeda kiaušinėlių. Iš 
jų išsiritusios lervos yra tokios 
plėšrios, kad net mažos žuvytės 
turi jų saugotis. 

LAZDYNAS 


DIDELIS KRŪMAS, NOKI- 
NANTIS RIEŠUTUS. 


Lazdynų Lietuvoje daug. Jie au- 
ga miškuose, palaukėse, šlaituo- 
se. Iš vieno kelmo stiebiasi daug 
aukštų, tiesių šakų. Anksti pava- 
sarj ant jų kybo žirginiai, o rude- 
nį — riešutų kekės. Kekėje būna 
du ir daugiau riešutų. Riešutai 
subręsta rugsėjo mėnesį, ir tada 
vaikai eina riešutauti. Riešuto 
kevalas kietas, branduolys baltas, 


gardus. Juos ėda pelės, lesa paukš- 
čiai — riešutinės, kėkštai, geniai. 
Voverės susikrauna riešutų atsar- 
gas žiemai. Iš ilgų, lanksčių laz- 
dyno šakų galima pasidaryti meš- 
kerykotį, sulenkti lanką, pinti 
baldus. 

LEDAI 


KARŠTĄ VASAROS DIENĄ 
MALONU ATSIGAIVINTI | 
LEDAIS. 


Einame gatve ir dairomės — gal 
pamatysime ledų vežimėlį ar 
kioską. Baltu chalatu apsirengu- 
si pardavėja išties ir mums ledų 
porciją, glaistytą šokoladu ant 


pagaliuko arba vaflinėje forme- 
lėje. Ledai skanūs, saldūs. Vieni 
labiau mėgsta baltus kaip snie- 
gas grietininius, kiti — spalvotus 
vaisinius. Ledų būna ir su įvai- 
riais priedais — riešutais, kaka- 
va. Neskubėkime ledų valgyti — 
tegu jie ištirpsta burnoje. Kitaip 
gerklė peršals, užkimsime ir ne- 
galėsime dainuoti. Negražu ledus 
valgyti autobuse, troleibuse, par- 
duotuvėje. 


LĖDAS 


NEI ŠERTAS, NEI GIRDYTAS, O DIENA DIENON TUNKA. 


Ledas — tai sušalęs vanduo. Šą- 
lant ledas storėja, todėl mįslėje 
ir sakoma — tunka. Ledas gali 
būti įvairiausių formų ir pavida- 
lų. Kai šaltis nedidelis, balutes 
aptraukia plonytis lyg stiklas le- 
delis. Žiemą storas ledo sluoks- 
nis dengia ežerą, šaltis išrašo lan- 
gus ledo gėlėmis, šerkšnu pražys- 
ta medžiai. Pavasarį nuo stogų 
kybo ledo varvekliai, upe plau- 
kia ledo lytys. Ledas yra lengves- 
nis už vandenį, todėl lytys ne- 
skęsta. 

LEDYNAS 


DIDELIS STORO LEDO PLOTAS. 


Sninga ir sninga, vis nauji sniego 
sluoksniai gula vienas ant kito. 
Nuo slėgio sniegas tirpsta ir su- 
šąla į ledą. Taip susidaro stori le- 
do klodai. Amžini ledynai den- 
gia didelius Žemės ašigalių plo- 
tus, kalnų viršūnes. Ledynai lė- 


tai slenka iš centro į pakraščius, 
iš aukštesnių vietų į žemesnes. 
Gilioje senovėje yra buvę ledyn- 
mečių, kai ledynai užimdavo di- 
delį žemės paviršių. Šiaurės ledy- 
nai kelis kartus buvo atslinkę ir į 
Lietuvą, suformavo jos paviršių. 


LĖDLAUŽIS 


LEDLAUŽIS PLAUKIA UŽŠALUSIA JŪRA IR PRALAUŽIA 


KELIĄ KITIEMS LAIVAMS. 


Kuo toliau į Šiaurę, tuo stipresni 
šalčiai. Storas ledas sukausto jū- 
ras. Laivai iš uostų nebeišplau- 
kia — laukia ledlaužio. Ledlau- 
žis rėžia jūrą sukausčiusius ledus 
aštriu laivo priekiu, traiško juos 
milžinišku savo svoriu, stumdo iš 
kelio ledo lytis plieniniais laivo 


šonais. Kur praplaukė ledlaužis, 
ten tarp baltų ledynų lieka mels- 
va vandens juosta. Paskui ledlau- 
žį plaukia kiti laivai, gabenantys 

iaurės gyventojams maisto, ku- 
ro, prekių. Ledlaužius statyti pra- 
dėta daugiau kaip prieš šimtą 
metų. 


LĖDO RITULYS 


SPORTINIS VYRŲ ŽAIDIMAS ANT LEDO 


Nors Lietuvoje žiemos trumpos, 
bet kas nori suspėja pažaisti šį 
įdomų žaidimą. Ledo ritulys pra- 
dėtas žaisti Kanadoje daugiau 
kaip prieš šimtą metų. Jį žaidžia 
dvi komandos po šešis žaidėjus: 
vartininkas, du gynėjai ir trys 
puolėjai. Žaidžiama tris kėlinius 
po dvidešimt minučių. Žaidėjai 
čiuožia pačiūžomis, ritmuša va- 
rinėja plokščią guminį ritulį ir 
stengiasi pataikyti į priešininko 
vartus. Ritulys yra labai kietas ir 
skaudus. Žaidėjai dėvi odinę ap- 
sauginę aprangą, pirštines, šal- 
mus, o vartininkai dar ir šarvus, 
kaukes. 

LĖKTŪVAS 


DIDŽIULĖ SKRAIDANTI 
MAŠINA. 


Į lėktuvą įlipate trapu. Stiuarde- 
sė parodo jūsų vietas, pamoko, 
kaip reikia prisisegti prie minkš- 
tų krėslų pritvirtintus diržus. Su- 
dūzgia, suriaumoja lėktuvo va- 
rikliai. Įsibėgėjęs ilgu aerodromo 
taku, jis pakyla virš debesų. Lėk- 
tuvas skrenda greitai. Išskridę iš 
Vilniaus, po valandos jau būsite 
Palangoje. Pirmieji lėktuvą iš me- 
džio ir drobės pasigamino ameri- 
kiečiai broliai Raitai. 1903 me- 
tais jie pakilo į orą. Šiandien lėk- 
tuvai skraido į visas pasaulio ša- 
lis, nenutūpę gali apskristi visą 

emės rutulį. 1933 metais lietu- 
viai Steponas Darius ir Stasys Gi- 
rėnas lėktuvu „Lituanika“ per- 


skrido Atlanto vandenyną. 

LELIJA 


SĖJAU RŪTĄ, SĖJAU MĖTĄ, 
SĖJAU LELIJĖLĘ. 


Yra miško ir darželio lelijų. Miš- 
ko lelija — reta gėlė. Jos stiebas 
aukštas, žiedai rausvi, nusvirę. 
Darželyje žydi įvairių spalvų le- 
lijos: baltos, raudonos, oranži- 
nės, geltonos. Visų gražiausia yra 
karališkoji lelija. Dideli balti jos 
žiedai skleidžia svaigų kvapą. Jei- 
gu gerai prižiūrėsime, tai ši gėlė 
užaugs labai aukšta, ant vieno 
stiebo prasiskleis daug žiedų. Le- 
lijos dauginasi svogūnėliais ir 
sėklomis. Sėklos turi peršviečia- 
mus sparnelius, ir vėjas nuneša 
jas toli toli. Gaila, ne visos sėk- 


LĖLIŲ TEATRAS 


AKTORIAUS VALDOMŲ LĖLIŲ VAIDINIMAS. 


Iš medžio pliauskos išdrožta lė- 
lė — medinukas Buratinas — at- 
gijo, pabėgo iš namų ir patyrė 
įdomių nuotykių. Lėlių teatre lė- 
lės atgyja per vaidinimą. Yra įvai- 
rių lėlių. Vienos juda traukomos 


vielomis ar lazdelėmis, pritvirtin- 
tomis prie lėlės liemens, rankų 
ir kojų, kitos — tampomos vir- 
vutėmis. Virvutėmis tampomos 
lėlės vadinasi marionetės. Pirš- 
tininės lėlės lyg pirštinės užmau- 


los sudygsta. Lelija yra labai iš- 
ranki — mėgsta trąšią žemę, sau- 
lę, užuovėją. 


namos ant aktoriaus rankų. Še- 
šėlinės lėlės dažniausiai būna 
plokščios, padarytos iš popie- 
riaus, kartono ar odos. Lėlių te- 
atre dažniausiai vaidinamos pa- 
sakos vaikams. 


LĖNKIJA 


VALSTYBĖ, LIETUVOS | 
PIETVAKARIŲ KAIMYNĖ. 


Senovėje Lietuva ir Lenkija drau- 
ge kovojo su Vokiečių (Kryžiuo- 
čių) ordinu. Lietuvos didžiojo ku- 
nigaikščio Algirdo sūnus Jogai- 
la, vedęs karalaitę Jadvygą, tapo 
Lenkijos karaliumi. Daugiau kaip 
du šimtmečius (XVI- XVIII 
amžiuje) Lietuvos Didžioji Ku- 
nigaikštystė ir Lenkija sudarė 
vieną valstybę. Ją XVIII am- 
žiaus pabaigoje užgrobė ir pasi- 
dalino Rusija, Prūsija ir Austri- 
ja. Lenkai ir lietuviai 1794, 1831 
ir 1861 metų sukilimuose kartu 


kovojo prieš carinę Rusiją. Len- 
kijos valstybė atsikūrė 1918 me- 
tais. 1919 metais ji atėmė iš Lie- 
tuvos sostinę Vilnių ir Vilniaus 
kraštą ir dvidešimt metų buvo jį 
okupavusi. Lenkija yra daug di- 
desnė už Lietuvą, joje gyvena 
trisdešimt septyni milijonai žmo- 
nių. Pamaryje plyti žemos lygu- 
mos, daug ežerų. Šiaurinės da- 
lies gamta panaši į Lietuvos. Čia, 
daugiausia Suvalkų vaivadijoje, 
gyvena apie dešimt tūkstančių 
lietuvių. Pietuose stūkso Karpa- 
tų ir Sudetų kalnai. Lenkija turi 
naudingųjų iškasenų — akmens 
anglių, naftos, druskos. Lenkijos 
sostinė — Varšuva, didžiausia 
upė — Vysla. 


9. Vaikų enciklopedija 


LENTPJUVE 
LENTPJŪVĖJE PJAUNAMOS 
LENTOS. 


Lentpjūvės kieme sukrautos di- 
delės rąstų rietuvės. Rąstai pjaus- 
tomi staklėmis su pjūklais. Du 
volai suspaudžia rąstą ir pama- 
žu jį stumia. Pjūklai visą laiką ju- 
da aukštyn žemyn, aukštyn že- 
myn ir išilgai pjauna slenkantį 
rąstą. Byra gelsvos pjuvenos. 
Pjaunant pušinius ar eglinius rąs- 
tus, kvepia sakais. Lentpjūvėje 
visada didelis triukšmas. Iš len- 
tų daromi baldai — stalai, suo- 
lai, spintos, knygų lentynos, de- 
damos grindys. 

LYDEKA 


PLĖŠRI GĖLŲ VANDENŲ 
ŽUVIS. 


Ilga aštriadantė lydeka tūno sek- 
lumoje po šiekštu, tarp žolių ir 
tyko grobio. Ją pastebėti sunku 
— dėmėti lydekos šonai beveik 
nesiskiria nuo aplinkos. Užsi- 
žiopsojusi žuvelė prisiartina, o ly- 
deka staigiai puola, stveria ją ir 
praryja. Kartais lydeka pagauna 
didelę vandeninę žiurkę, ančiu- 
ką. Žvejai lydeką dažnai apgau- 
na — prie meškerės valo prika- 


bina į žuvelę panašią metalinę 
blizgę su kabliuku. Godi plėšrū- 
nė daug negalvojusi griebia jau- 
ką, ir kabliukas įsminga jai į Žiau- 
ną. Lydeka užauga labai didelė, 
iki pusantro metro ilgio. Kartais 
žvejai pagauna net dvidešimt ki- 
logramų sveriančią lydeką. 


LiEPA 

LIEPELĖ UŽAUGO 

SU ŽALIAIS LAPELIAIS, 
OI IR PRAŽYDO 
AUKSELIO ŽIEDELIAIS. 


Liepa užauga didelė, vešli. Bir- 
želio pabaigoje pražysta smul- 
kiais gelsvais žiedeliais ir labai 
kvepia. Anksti rytą kieme dar pa- 
vėsis, ant žolės žvilga rasa, o bi- 
tės jau dūzgia saulės apšviestoje 
liepos viršūnėje. Čia žiedų dau- 
giausia. Iš liepos žiedų bitės su- 
neša daug medaus. Liepžiedžius 
žmonės skina vaistams. Jų arba- 
tą geriame peršalę. Liepomis ap- 
sodinamos pakelės, miestų gat- 
vės. Liepos mediena minkšta, 
balta, iš jos dirbami baldai, stati- 
naitės, muzikos instrumentai. 


LIETUS 


ATEIS JUODAS DEBESĖLIS, 
SULIS LANKOJ ŠIENEL Į. 


Smulkučiai vandens lašeliai, su- 
sidarę iš garų, pakilusių nuo jū- 
rų, vandenynų, aukštybėse susi- 
buria į debesis. Iš debesų lyja lie- 
tus. Lietus gali būti visoks: gai- 
vus pavasario lietus su pirmąja 
perkūnija, šiltas ir malonus vasa- 
ros lietus, šaltas, smulkus, dren- 
giantis rudens lietus, lijundra ar- 
ba sniegą purvynu paverčianti 
šlapdriba žiemą. Lietus pagirdo 
ištroškusią Žemę, tada sužaliuo- 
ja pievos ir miškai. Tose Žemės 
vietose, kur nebūna lietaus, plyti 
dykumos. 


LIETUVA 


LIETUVA - MŪSŲ TĖVYNĖ. 


Nuo senų senovės čia gyvena lie- 
tuvių tauta. Daugiau kaip prieš 
septynis šimtus metų didysis ku- 
nigaikštis Mindaugas suvienijo 
lietuvių gentis ir įkūrė Lietuvos 
valstybę. 1253 metais jis buvo 
vainikuotas Lietuvos karaliumi. 
Lietuvą valdė didieji kunigaikš- 
čiai Gediminas, Algirdas, Kęstu- 
tis, Vytautas Didysis. Nuo XVI 
amžiaus vidurio iki XVIII am- 
žiaus pabaigos Lietuvos Didžioji 
Kunigaikštystė sudarė bendrą 
valstybę su Lenkijos karalyste, 
bet buvo savarankiška. Vėliau 
Lietuva pateko Rusijos imperi- 
jos valdžion. 1918 metų vasario 
16 dieną buvo pasirašytas Nepri- 
klausomybės aktas ir Lietuva ta- 
po atskira valstybe. Daugiau kaip 
dvidešimt metų Lietuva augo, 
stiprėjo, tačiau 1940 metais ją 
okupavo Sovietų Sąjunga. 1990 
metų kovo 11 dieną atkurta ne- 


priklausoma Lietuvos Respubli- 
ka. Lietuvoje gyvena trys su pu- 
se milijono Žmonių. Sostinė — 
Vilnius. 


LIETUVIAI 


LIETUVIAIS ESAME MES GIMĘ, 


LIETUVIAIS NORIME IR BŪT. 


(Jurgis Zauerveinas) 


Lietuvių tauta gyvena prie Balti- 
jos jūros ir kalba lietuvių kalba. 
Turi savo valstybę. Karai ir kitos 
negandos dalį lietuvių išblaškė 
po tolimas šalis — Ameriką, Aust- 
raliją. Kai Sovietų Sąjunga 1940 
metais okupavo Lietuvą, daug 
žmonių buvo ištremta į Sibirą. 
Bet lietuviai ir svetur gyvendami 


nepamiršo savo Tėvynės, išmo- 
kė savo vaikus gimtosios kalbos. 
Iš viso lietuvių yra keturi milijo- 
nai. Lietuviai yra darbštūs žem- 
dirbiai. Daug įžymių menininkų, 
mokslininkų, sportininkų. Lietu- 
vių tauta nuo seno garsėja gra- 
žiomis liaudies dainomis, margais 
audiniais, medžio drožiniais. 


L 


LIETUVIŲ 
KALBA 


LIETUVIŲ KALBA MUMS 
YRA GIMTOJI. 


Kiekviena tauta turi savo kalbą. 
Pasaulyje jų yra keli tūkstančiai. 
Mes esame lietuviai, todėl ir mū- 
sų gimtoji kalba yra lietuvių. Ja 
šnekamės namie, mokomės mo- 
kykloje, ja Lietuvoje leidžiamos 
knygos, žurnalai, laikraščiai, kal- 
bama per radiją ir televiziją. Lie- 
tuvių kalba yra labai graži, skam- 
bi. Ji išlaikė daug senų garsų, se- 
nų žodžių. Lietuvių kalbos mo- 
koma net kai kuriuose užsienio 
universitetuose, nes ji padeda ge- 
riau pažinti kitas kalbas. Lietu- 
vių kalba priklauso baltų kalbų 
grupei. Artimiausia lietuvių kal- 
bos giminaitė yra latvių kalba. 


LIETUVOS 


KRIKŠTAS 


LIETUVIAI APSIKRIKŠTIJO VĖLIAU NEGU KITOS EURO- 


POS TAUTOS. 


Senovės lietuviai garbino Perkū- 
ną, Žemėpatį, Žemyną, Gabiją 
ir kitus dievus. XIII amžiuje pra- 
dėjo plisti krikščionybė. 1251 
metais Lietuvos didysis kuni- 
gaikštis Mindaugas priėmė ka- 
talikų tikėjimą, bet vėliau jo at- 
sisakė. 1387 metais Lenkijos ir 
Lietuvos karalius Jogaila su di- 
deliu būriu lenkų bajorų ir ku- 
nigų atvyko į Lietuvą krikštyti 
lietuvių. Karaliaus kariauna su- 
griovė lietuvių šventyklas ir au- 
kurus, užgesino amžinąją ugnį, 


iškirto šventus ąžuolynus. Senų- 
jų šventyklų vietose dažnai bu- 
vo statomos bažnyčios. Žmones 
būriais, atskirai vyrus ir mote- 
ris, krikštijo upėje. Visam būriui 
buvo duodamas vienas vardas — 
Mykolas, Ona ar kitoks. 1388 
metais Lietuvos krikštą patvir- 
tino Romos popiežius, ir Lietu- 
va tapo krikščioniška valstybe. 
Vėliausiai buvo apkrikštyti že- 
maičiai — 1413 metais. Bet lie- 
tuviai dar ilgai garbino savo se- 
nuosius dievus. 


LÌFTAS 


LIFTAS VEŽA AUKŠTYN IR 
ŽEMYN ŽMONES, KROVI- 
NIUS. 


Liftai įrengiami daugiaaukščiuo- 
se pastatuose, nes užkopti laip- 
tais į šeštą ar devintą aukštą la- 
bai sunku. Ypač jie reikalingi li- 
goninėse, poliklinikose, kur bū- 
na daug silpnų, sergančių žmo- 
nių, senelių. Gamyklose, sandė- 
liuose liftai kelia į viršų arba nu- 
leidžia žemyn sunkius krovinius. 
Vilniaus televizijos bokšte yra 
greitasis liftas. Jis per sekundę 
pakyla net keturis metrus ir pa- 
kelia į šimto devyniasdešimt met- 
rų aukštį. Kaip naudotis liftu, pa- 
rašyta jo viduje kabančiose tai- 
syklėse. 


LIGONINĖ 


LIGONINĖJE GYDOMI SUNKIAI SERGANTYS LIGONIAI. 


Virgutės senelę paguldė į ligoni- 
nę ir padarė apendicito operaci- 
ją. „Eisim, Virgut, pavakary jos 
aplankyti“, — tarė mama. „Ko- 
dėl ne dabar?“ — klausia Virgu- 
tė. „Ligoninėje yra nustatytos 
lankymo valandos. Kas gi būtų, 
jei ten bet kada vaikštinėtų pa- 
šaliniai ir trukdytų gydytojams“. 
Ligoninės drabužinėje lankytojos 


nusivilko paltus, paskui pro bu- 
dinčią seselę pasuko į palatą, ku- 
rioje gulėjo senelė. Ji apsidžiau- 
gė, paprašė atsisėsti prie lovos 
ant kėdučių, padėkojo už atneš- 
tus apelsinus ir pasisakė, kad po 
kelių dienų ją išrašys. Ligoninių 
būna įvairių. Užkrečiamųjų ligų 
ligoninėje vaikams lankytis nega- 
lima. 


L 


LIGONIS 


SERGANTIS ŽMOGUS 
VADINAMAS LIGONIU. 


Susirgo Taduko mama. Ji atsigu- 
lė miegamajame. O Tadukas, pri- 
sivedęs į kitą kambarį draugų, 
žaidžia, durimis trinksi, triukš- 
mauja. Sugrįžęs iš darbo tėtis net 
rankom skėstelėjo: „Kaipgi tu ši- 
taip, sūneli? Ligoniui reikia ra- 
mybės, paslaugumo. Ar išvirei 
mamai arbatos, ar paklausei, ko 
jai reikia?“ Susigėdo Tadukas, 
kad buvo toks neatidus. Jei žmo- 


gus serga ilgai ir liga nėra užkre- 
čiama, giminės, kaimynai, drau- 
gai jį aplanko, atneša vaisių ar 
kokį skanėstą, kartais — gėlių. O 
svarbiausia — papasakoja ką 
nors linksma, palinki greitai iš- 
gyti. Jeigu liga sunki, žmogus gy- 
domas ligoninėje. 

LINAiI 


LIETUVIAI LINUS AUGINA 
NUO SENO. 


Lino stiebas aukštas, tiesus, plo- 
nytis, žiedeliai smulkūs, melsvi. 
Iš linų pluošto verpiami siūlai ir 
audžiami audiniai, iš sėklų — sė- 
menų — spaudžiamas aliejus. 
Kol gaunamas pluoštas, reikia at- 
likti daug darbų — linus nurauti, 
iškulti, stiebelius išmirkyti, iš- 
džiovinti, išminti, nubraukti, iš- 
šukuoti. Seniau visus šiuos dar- 
bus dirbo daugiausia moterys na- 
muose. Jos verpė, audė drobę, 
raštuotas staltieses, rankšluos- 
čius. Drobę balino saulėje, siuvo 
iš jos drabužius. Dabar linus per- 
dirba, verpia, audžia fabrikų ma- 
šinos. 


ERTE 

LÝNAS 


LYNAI GYVENA EŽERUOSE, LĖTAI TEKANČIOSE UPĖSE. 


Lynai lyg paršiukai visą laiką rau- 
sia dumblą ir ieško maisto — kir- 
minėlių, lervų, vabalų. Pavasarį, 
kai vanduo atšyla, lynai pradeda 
neršti. Ant vandens augalų lapų 
jie padeda daug mažų ikrelių. 

iemą negilūs ežerai užšąla, ir 
žuvys nebeturi kuo kvėpuoti. Ly- 


dekos, kuojos, karšiai žūva, o ly- 
nai lieka gyvi. Mat jiems reikia 
labai nedaug deguonies. Lyną 
pagauti sunku — tai labai gudri 
ir atsargi žuvis. Žvejai lynus gau- 
do dugnine meškere. Šios žuvys 


kartais būna net aštuonių kilog- 
ramų svorio. 


LITRAS 


LITRAIS MATUOJAMI 
SKYSČIAI IR BIRALAI. 


Virtuvėje yra įvairios talpos in- 
dų. Tarp stiklainių tikriausiai ra- 
site ir tokį, į kurį telpa lygiai vie- 
nas litras. Jei į tą stiklainį supil- 


- site butelį pieno, pienas užima 


pusę stiklainio. Į litrą telpa pen- 
kios stiklinės vandens. O į kibirą 
telpa dešimt litrų. Litrais par- 
duotuvėje seikėjamas aliejus, 
grietinė. Limonadas, mineralinis 
vanduo dažnai būna supiltas į pu- 
sės litro butelius. Turguje litrais 
seikėjamos uogos. Litrais matuo- 
jamas ir benzinas. 


LIŪTAS 


ŽVĖRIŲ KARALIUS. 


Liūtai gyvena šiltuose kraštuose 
— Afrikoje, Indijoje. Tai dideli ir 
plėšrūs žvėrys. Jų trumpas kailis 
gelsvai rudas. Patino galva, kak- 
las, krūtinė apaugusi ilgais kar- 
čiais. Liūtė karčių neturi. Uode- 
ga ilga, jos gale tanki plaukų šluo- 
telė. Šie žvėrys yra mėsėdžiai — 


jie medžioja antilopes, zebrus, 
buivolus. Liūtai yra reti, juos nai- 
kinti uždrausta. Senas ar sužeis- 
tas liūtas nepajėgia pasigauti gy- 
vulio ir kartais puola žmogų. A 


noma, tokį liūtą tenka nušauti. 
Liūtų galima pamatyti Kauno 
zoologijos sode. 


LÌZDAS 


PAUKŠČIO, MAŽO ŽVĖRE- 
LIO AR KOKIO KITO GY- 
VŪNO NAMAI. 


Paukščiai krauna lizdą iš šakelių, 
suka iš žolių, jo vidų iškloja pū- 
kais, minkštomis plunksnelėmis. 
Gandro lizdas yra ant namo krai- 
go arba medžio viršūnėje, viever- 


sio ir pempės — ant žemės, dagi- * 


lio, varnos, šarkos — medžio ša- 
kų tankmėje. Genys gyvena dre- 
vėje, kregždė nusilipdo lizdelį na- 
mo pastogėje. Lizde paukštis pe- 
ri ir augina vaikučius. Lizdus tu- 
ri ir kiti gyvūnai. Pelės mažylės 
lizdelis nupintas iš žolių, apvalus, 
su landele šone. Vapsvų lizdas — 
pilkas, lyg iš plono popieriaus su- 
suktas kamuoliukas. 


L 


LOKYS 


DIDELIS GAURUOTAS 
ŽVĖRIS, DAR VADINAMAS 
MEŠKA. 


Senovėje lokiai gyveno ir Lietu- 
vos giriose. Jų čia dar būta prieš 
šimtą metų. Dabar lokį galima 
pamatyti Kauno zoologijos sode. 
Daug lokių yra taigoje. Lokys 
yra plėšrus, medžioja gyvulius. 
Eda augalų šakneles, vaisius, uo- 
gas. Labai mėgsta medų, saldžias 
avietes. Rudenį po nuvirtusiais 
medžiais lokys įsitaiso guolį — 
irštvą. Joje miega visą žiemą ne- 
pabusdamas. Šiaurės ledjūryje 
gyvena baltieji lokiai. Jie gerai 
plaukioja ir gaudo žuvis. Maži 
meškiukai būna nepikti, o suau- 
gusį lokį sutikti pavojinga. Dre- 
suoti lokiai vaidina cirkuose. 


M 


MAGNĖTAS 


MAGNETAS PRITRAUKIA 
GELEŽĮ IR KAI KURIUOS 
KITUS METALUS. 


Ant grindų pabirusias geležines 
vinutes surinkti reikia daug lai- 
ko. Jei prie vinučių prikišime me- 
talinį magnetą, jos kaip gyvos 
šoktelės ir bematant prilips prie 
jo. Yra magnetų, kurie traukia 
tik tada, kai apie juos apvynio- 


tas laidas, kuriuo teka elektros 
srovė. Tokiu magnetu, prikabin- 
tu prie kėlimo krano strėlės, 
kraunamas metalo laužas. Sun- 
kūs metalo gabalai prilimpa prie 
magneto, o kai strėlė pasisuka 
virš vagono, elektros srovė išjun- 
giama ir jie nukrinta. Magnetai 
įtaisyti įvairiose mašinose, prie- 
taisuose, radijo aparatūroje. 

MAGNETOFONAS 


APARATAS GARSUI ĮRAŠYTI IR ATKURTI. 


Magnetofonu galima įrašyti įvai- 
rius garsus — muziką, Žmogaus 
kalbą, paukščių čiulbesį, miško 
ošimą, be to, radijo, televizijos lai- 
das. Garsas įrašomas į magneti- 
nę juostą. Įrašo galima klausyti 
daugybę kartų. Įrašant į jau įra- 
šytą juostą naujus įrašus, seni įra- 


šai automatiškai išsitrina. Mag- 
netofonas dažnai būna įtaisytas 
vienoje dėžėje su radijo imtuvu. 
Magnetofonai daugiausia yra ka- 
setiniai. Jų magnetinė juostelė la- 
bai siaura ir sukasi specialioje dė- 
žutėje —kasetėje. Į magnetofoną 
įdedi kasetę ir klausaisi muzikos. 


MALDA 


IR MELDŽIAM TAVE ŠIRDIMI MES IR LŪPOM: 
SUTEIK MUMS PALAIMOS Iš AUKŠTO DANGAUS. 


Kai žmogus meldžiasi, jis kalba- 
si su Dievu: pasako Jam savo rū- 
pesčius, norus ir troškimus, pra- 
šo atleisti nuodėmes ir suteikti 
jėgų jų nebedaryti, būti geres- 
niam, teisingesniam. Malda dė- 


kojame Dievui ir Jį garbiname. - 


Melstis geriausia bažnyčioje, bet 
galima ir namuose ar nuošalia- 
me gamtos kampelyje, kur nie- 
kas netrukdo susikaupti. Melski- 
mės už savo tėvelius, brolius ir 
seseris, senelius, visus gyvus ir 
mirusius žmones, prašykime 
Dievo palaimos Tėvynei Lietu- 
vai. Svarbu, kad mūsų maldos bū- 
tų nuoširdžios ir tyros. 


MALŪNAS 


ŽMONĖS Į MALŪNĄ VEŽA 
GRŪDUS, O PARSIVEŽA 
MILTUS. 


Senovėje grūdus maldavo namie 
rankinėmis girnomis. Du dideli 
skritulio formos akmenys — gir- 
napusės — uždėti vienas ant ki- 
to. Viršutinė girnapusė yra su 
skyle. Į tą skylę pila grūdus ir gir- 
napusę suka. Tarp girnų patekę 
grūdai susitrina į miltus. Mali- 
mas buvo labai sunkus darbas. 
Vėliau žmonės pradėjo statyti 


vandens ir vėjo malūnus. Van- 
dens malūno girnas suka per už- 
tvanką krintantis upelio vanduo. 
Vėjo malūnas turi didelius spar- 
nus. Vėjas pučia, sparnai sukasi 
ir suka girnas. Dabar malūnų gir- 
nas daugiausia suka elektra. Ma- 
lūne visur balta, pridulkėję miltų. 
Iš miežių, grikių, avižų malūne 
daromos kruopos. 


MAMA 


SUPA SUPA KŪDIKĖLĮ 
MOTINA ANT RANKŲ. 
BĖKITE TOLYN, ŠEŠĖLIAI,- 
SPINDULIAI TELANKO. 
(Salomėja Nėris) 


Pirmas mūsų ištartas žodis — ma- 
ma. Mamą turime tik vieną. Ji 
pati geriausia ir gražiausia pasau- 
lyje. Mama pagimdo kūdikį, jį 
maitina, liūliuoja, migdo, dai- 
nuoja jam lopšines. Pargriuvęs ir 
skaudžiai užsigavęs, vaikas verk- 
damas bėga pas mamą — ji nu- 
šluosto byrančias ašarėles, pa- 
guodžia, nuramina. Motina rūpi- 
nasi vaikais visą gyvenimą, net 
kai jie suaugę. Pirmąjį gegužės 
mėnesio sekmadienį švenčiame 
Motinos dieną. 


MAMUŪTAS 


MAMUTAI GYVENO PRIEŠ KELIS TŪKSTANČIUS METŲ. 


Mamutų kaimenės ganėsi Šiau- 
rėje. Tai buvo labai dideli, į 
dramblį panašūs žolėdžiai gyvū- 
nai. Mamutas turėjo straublį, il- 
gas riestas iltis. Jis visas buvo ap- 
augęs ilga ir tankia ruda vilna. 
Pirmykščiai žmonės mamutus 


medžiojo, valgė jų mėsą. Užėjus 
ledynmečiui, orai atšalo. Mamu- 
tai nebegalėjo susirasti maisto ir 
išmirė. Dabar iškasama jų kau- 
lų. Šiaurėje, amžinajame įšale, 
rasta gerai išsilaikiusių mamu- 
tų kūnų. 3 

MANKŠTINTIS 


JEIGU NORI BŪTI ŽVALUS 
IR SVEIKAS, RYTAIS DA- 
RYK MANKŠTĄ. 


Oi, kaip norisi miego iš ryto! Bet 
reikia keltis, mokyklos skambu- 
tis nelauks. Įveikti snaudulį pa- 
deda mankšta. Tik iš pradžių sun- 
ku prisiversti. Pasiraivyk lovoje, 
pasivartyk ir — kelkis. Vasarą 
mankštą geriausia daryti lauke, 
žiemą — prie atviro lango. Kelis 
kartus pritūpk, pašokinėk. Pir- 
miausia pamankštink rankas, pe- 
čius, kaklą, paskui juosmenį ir 
galiausiai — kojas. Pašuoliuok, 
pabėgiok. Yra specialių mankš- 


tos pratimų vaikams. Rytinės 
mankštos laidą transliuoja radi- 
jas. Pasimankštinęs nusiprausk 
po šaltu dušu — miegai kaipmat 
išsilakstys. Sergantys žmonės, 
prižiūrimi gydytojo, daro gydo- 
mąją mankštą. 


MARGUŪTIS 


PER VELYKAS VALGOMI DAŽYTI VIRTI KIAUŠINIAI. 


Kiaušiniai dažomi svogūnų lukš- 
tų, ąžuolo žievės, beržo pumpu- 
rų nuoviru, įvairių spalvų dažais, 
laku. Ant nudažytų kiaušinių pei- 
liuku išskutinėjami ornamentai, 
eglutės, gėlytės. Kitas marginimo 
būdas yra ornamento piešimas 
vašku prieš verdant. Vaikai rodo 


-= 


vienas kitam savo margučius ir 
lygina, kieno gražesnis. Įdomiau- 
sia margučius daužyti ir ridenti. 
Vienas laiko margutį apgniaužęs 
saujoje, kitas daužia. Ridenama 
taip: paleidi savo margutį žemyn 
loveliu — jei jis atsitrenkia į drau- 
go kiaušinį, gali abu pasiimti. 


MARIJAMPOLĖ 


MIESTAS SŪDUVOJE, PRIE ŠEŠUPĖS. 


Pradžią šiam miestui davė Paše- 
šupio kaimas. Pirmasis miesto 
vardas — Starapolė. 1758 metais, 
čia įsikūrus vienuoliams marijo- 
nams, jis pavadintas Marijampo- 
le. 1955 metais miestas buvo pa- 
vadintas Kapsuku, o 1989 metais 
vėl atgavo senąjį gražųjį vardą. 
XIX amžiuje Marijampolės gim- 
nazijoje mokėsi daug žymių Lie- 
tuvos Žmonių, tarp jų ir kalbinin- 
kas Jonas Jablonskis. Dabar ši 
mokykla turi jo vardą. Marijam- 
polės bažnyčioje ilsisi palaimin- 
tojo Jurgio Matulaičio palaikai. 
Marijampolės kapinėse palaido- 
ta rašytoja Žemaitė. 


MARO DEIVĖS 


JOS PLATINUSIOS BAISIĄ LIGĄ - MARĄ. 


Senovėje kilus maro epidemijai, 
išmirdavo ištisi kaimai. Žmonės 
pasakodavo, kad po kaimus ka- 
rietoje, pakinkytoje šešetu arklių, 
važinėjosi maro deivės. Jos ap- 
lankydavusios kiekvieną sodybą 
ir prie langų garsiai klausdavu- 
sios: „Ar miegate?“ Jei kas iš na- 
miškių atsiliepdavęs, tai to kie- 


MARSAS 
SAULĖS SISTEMOS PLANE- 
TA, ESANTI NETOLI ŽE- 
MĖS. 

Ši planeta matoma kaip rausva 


žvaigždė. Ji pavadinta romėnų 
karo dievo Marso vardu. Prieš 


šimtą metų astronomai Marso ` ` 


paviršiuje pastebėjo tiesius tam- 
sius ruožus ir pavadino juos ka- 
nalais. Nuo to laiko fantastinių 
kūrinių autoriai pasakoja apie jo 
gyventojus — narsius ir protingus 
marsiečius. Deja, kosminių apa- 
ratų į Žemę perduotose Marso 
nuotraukose nematyti nei mies- 


mo gyventojai likdavę gyvi. O jei 
niekas neatsiliepdavęs, tai visi iš- 
mirdavę. Todėl maro metais žmo- 
nės budėdavo per naktis, galu- 
laukėse kūrendavo laužus. Mo- 
terys skubėdavo per dieną su- 
verpti linus, apmesti ir išausti au- 
deklą. Juo užtiesdavo kelią, kad 
maro deivės neįvažiuotų į kaimą. 


tų, nei kelių, nei žaliuojančių pie- 
vų. Marse yra tik nykios uolos, 
meteoritų išmuštos duobės, kra- 
teriai, gilios, į upių vagas pana- 


šios rėvos. Šiose rėvose ir dau- 
bose nėra nė lašo vandens. Ne- 
matyti ir marsiečių. 


M 


MAŠINA 


MAŠINOS PALENGVINA IR 
PASPARTINA ŽMONIŲ 
DARBĄ. 


Mašinos dirba įvairius darbus — 
veža žmones ir krovinius, aria, 
pjauna, tekina, gręžia, kasa, au- 
džia... Jas varo varikliai. Pirma- 
sis variklis — XVIII amžiuje iš- 
rasta garo mašina. Suslėgto garo 
jėga išjudina mašinos stūmoklį, 
ir ji pradeda dirbti. Garo mašina 
varė garvežį. Maždaug prieš šim- 
tą metų buvo sukurtas vidaus de- 
gimo variklis, ne toks didelis ir 
sunkus kaip garo mašina. Pradė- 
ta gaminti įvairias mašinas — au- 
tomobilius, motociklus, mope- 

dus, lėktuvus. Variklio kuras — 
benzinas, rečiau — spiritas, su- 
skystintos degiosios dujos. Ga- 
myklose mašinas dažniausiai va- 
ro elektros varikliai. Sudėtin- 
giausios dabartinės mašinos — 


elektroniniai kompiuteriai. 

MAUDYTIS 


NORI BŪTI ŠVARUS IR 
SVEIKAS — DAŽNAI MAU- 
DYKIS. 


Maudomės dažniausiai vonioje. 
Pagulėję šiltame vandenyje, ge- 
rai išsitriname muiluota plauši- 


ne, nusiplauname. Galiausiai ap- 


sipilame švariu drungnu arba šal- 
tu vandeniu iš dušo. Vanduo gai- 


MAUMEDIS 


DIDELIS MEDIS SU MINKŠ- 
TAIS SPYGLIAIS. 


Rudenį maumedžio spygliai pa- 
gelsta ir nukrinta. O pavasarį 
maumedžiai vėl sužaliuoja. Nau- 
jieji spygliai labai švelnūs, švie- 
siai žali, kvepia sakais. Maume- 
džių yra daug rūšių: sibirinis, pla- 


4 


vina. Šiltą vasaros dieną smagu 
maudytis upėje, ežere, jūroje. Tik 
nesimaudykite draudžiamose — 
užterštose ir pavojingose — vie- 


čiažvynis, europinis, amerikinis 
ir kitokie. Pats gražiausias — ja- 
poninis maumedis. Šį medį gali- 
ma pamatyti Kauno botanikos 
sode. Jo šakos nepaprastai ilgos, 
ir medis atrodo lyg keistas namas 
— platus ir aukštas. Prienų rajo- 
ne, netoli Balbieriškio, yra Degs- 
nės maumedynas. Tai miškelis, 
kuriame maumedžiai auga lyg 
parke — aukšti, išlakūs. 


MEDETKA 


ILGAI ŽYDINTI VAISTINGA | 


GĖLĖ. 

Medetkos auga kiekviename 
darželyje. Ryškiai geltoni ir oran- 
žiniai jų Žiedai prasiskleidžia bir- 
želio mėnesį ir nenuvysta iki pat 
rudens šalnų. Vaistinėse parda- 
vinėjami džiovinti medetkų žie- 
dai, medetkų tepalas. Žiedų ar- 
bata malšina gerklės skausmą, 
slopina uždegimą. Tepalu gydo- 


tose. Nelįskite į vandenį ką tik 
pavalgę, sukaitę, neplaukiokite 
per ilgai. Išlipę nusišluostykite 
rankšluosčiu, kad neperšaltute. 


mi nudegimai, žaizdos. Medetkų 
galite ir patys užsiauginti. Rude- 
nį prisirinkite jų sėklų, o pavasa- 
rį pasėkite į išpurentą lysvę. Iš- 
dygs nedideli šviesiai žali auga- 
lėliai. Išravėkite piktžoles, lais- 
tykite. Medetka auga greitai, su- 
krauna daug žiedų. Nebijokite jų 
skinti — po kelių dienų prasi- 
skleis nauji pumpurai. Vaistams 
žiedus skinti reikia vos prasisklei- 
dusius, saulėtą dieną, džiovinti 
pavėsyje. 


MEDICINOS SESĖLĖ 


SVARBIAUSIA GYDYTOJO PAGALBININKĖ. 


Žvali, tvarkinga, su baltu chala- 
tu, baltu gobtuvėliu ant galvos se- 
selė leidžia ligoniams vaistus, 
perriša žaizdas, atlieka daug ki- 
tų patarnavimų. Ji irgi gydo, tik 
nenustatinėja ligų ir neišrašinė- 
ja receptų: tai daro gydytojai. Se- 
selė sergantį žmogų paguodžia, 
nuramina, todėl dar vadinama 
gailestingąja seserimi. Be medi- 
cinos seselių neišsiverstų jokia li- 
goninė nei poliklinika. Jos dirba 
mokyklose, vaikų darželiuose, 
sanatorijose. Seselės yra baigu- 
sios medicinos mokyklą. 


MEDUS 


SALDŲ MEDŲ SUNEŠA 
BITĖS. 

Iš žiedų bitės paima nektarą ir 
perdirba jį į medų. Pievų žiedų 
medus yra šviesiai geltonas, lie- 
py — gintaro spalvos, viržių — 
tamsus, rusvas. Senovėje lietuviai 
kopinėjo medžių drevėse gyve- 


nančių laukinių bičių medų — jli- 
pę į medį, išimdavo korius. Ir da- 
bar medaus ėmimas iš avilio va- 
dinamas kopinėjimu. Sviežias 
medus yra skystas. Ilgainiui jis 
sutirštėja, susicukruoja. Medus 
labai saldus, todėl gryno jo daug 
nesuvalgysi. Medus gydo. Sveika 
gerti arbatą su medumi. Peršalę 
geriame šiltą pieną su medumi. 


MEDVĖGALIS 


AUKŠČIAUSIAS ŽEMAITI- 
JOS KALNAS. 


Eidamas per Žemaičių aukštu- 
mas vingiuotu Varnių vieškeliu 
arba Akmenos upės slėniu, Med- 
vėgalio kalną pamatai iš tolo. Jis 
yra 234 metrų aukščio. Kalnas tu- 
ri septynias kalveles — kupras. 
Viena iš jų — Medvėgalio pilia- 
kalnis, arba Pilies kalnas, ant ku- 
rio XIV amžiuje stovėjo medinė 
pilis. Ta pilis buvusi labai stipri, 
jokie priešai negalėję jos paimti, 
o kai sudegė, stiprybė suėjusi į 
kalną. Ant Alkos kalno buvo Per- 
kūno šventykla. Kai Žemaitiją 
užpuldavo kryžiuočiai, pilies gy- 
ventojai ant Medvėgalio ir kitų 
piliakalnių uždegdavo laužus. 
Naktį ugnys buvo matyti toli to- 
li, ir viso krašto gyventojai suži- 
nodavo apie pavojų. 

MĖDVILNĖ 


IŠ MEDVILNĖS PLUOŠTO 
AUDŽIAMI AUDINIAI. 


Medvilnė auga šiltuosiuose kraš- 
tuose. Mėgsta derlingą ir drėg- 
ną dirvą. Kai trūksta drėgmės, 
dirvos drėkinamos. Medvilnės 
krūmai būna vieno ar net dviejų 
metrų aukščio. Žydi dideliais bal- 
tais, geltonais ar rausvais žiedais. 
Iš jų bitės suneša daug medaus. 
Nužydėjus užsimezga ir užauga 
vaisiai — kelių lizdų dėžutės. 
Kiekviename lizde yra sėklų, ap- 
augusių ilgais ir trumpais plau- 
keliais. Tai pluoštas. Iš jo verpia- 
mi siūlai ir audžiami audiniai — 
drobė, perkelis, batistas. Medvil- 
niniai audiniai ploni, švelnūs, ge- 
rai praleidžia orą, todėl juos svei- 
ka dėvėti. Iš medvilnės sėklų 
spaudžiamas aliejus. Medvilnė 
pradėta auginti maždaug prieš 
penkis tūkstančius metų Indijoje, 
Kinijoje. 

MEDŽIOKLĖ 


LABAI SENAS ŽMONIŲ VERSLAS. 


Žmonės žvėris ir paukščius me- 
džioja maistui, dėl kailio. Seno- 
vėje nudobdavo akmeniniais kir- 
vukais, nudurdavo ietimis, nušau- 
davo iš lanko. Vėliau atsirado 
šautuvai. Kartais medžiojama su 
medžiokliniais šunimis. Lietuvo- 
je medžiojami šie žvėrys: brie- 

MÉILĖ 


STIPRIAUSIAS IR ŠVEL- 
NIAUSIAS ŽMOGAUS 
JAUSMAS. 


Kai Tomuko paklausiau, ką jis la- 
biausiai myli, jis nesvyruodamas 
atsakė: „Myliu mamą ir tėvelį!“ 
O po to pridūrė: „Ir močiutę, ir 
broliuką, ir kiemo draugus... My- 
liu savo žaislus. Ir savo kambarį. 
Ir dar saldainius“. — „Palauk, pa- 
lauk, — neiškenčiau, — juk mes 
mylime tik tai, kas mums ypač 
brangu, miela, be ko sunku būtų 
gyventi. O saldainius tu, matyt, 
tiesiog mėgsti“. 


džiai, šernai, elniai, stirnos, vilkai, 
lapės, kiškiai. Iš paukščių — lau- 
kinės antys, žąsys, slankos. Jei 
briedžių prisiveisia per daug, jie 
nugraužia daug medžių. Šernai iš- 
knisa bulves, ištrypia javų pasė- 
lius. Medžioklė padeda reguliuo- 
ti laukinių žvėrių skaičių. 

MĖLDAS 


MELDAI AUGA SEKLIUOSE 
EŽERO PAKRAŠČIUOSE. 


Ežerinį meldą nuo kitų vandens 


augalų atskirti labai lengva. Tai &} 
liaunas žalias stiebas. Jis išauga | 


beveik trijų metrų aukščio. Mel- 
das neturi lapų, bet žydi. Stiebo 
viršūnėje supasi pasišiaušusi šluo- 
telė — meldo žiedynas. Vėjeliui 
papūtus, meldai linguoja ir šna- 
ra. Seniau žmonės meldus nu- 
pjaudavo, išdžiovindavo ir deng- 
davo jais stogus. Be to, iš meldų 
pinami krepšiai, skrybėlės, dem- 
bliai ir kiti naudingi daiktai. 


MĖLYNĖ 
MĖLYNA MIŠKO UOGA. 


Mėlynių uogienojai auga šviesia- 
me, retame pušyne, eglyne. Ke- 
reliai išsišakoję, su mažais lape- 
liais, žiedai smulkūs, žalsvai raus- 
vi. Jeigu per žydėjimą nebūna di- 
delių šalnų, prinoksta daug uo- 
gų. Jos labai skanios, saldžios, 
sultingos. Kai vaikai renka mė- 
lynes, ne tik jų pirštai, bet ir no- 
sys būna mėlynos. Mėlynių uo- 
gas geriausia valgyti šviežias, jos 
gerina regėjimą. Galima iš jų vir- 
ti uogienę arba kompotą. Labai 


skanūs blynai su mėlynių uogie- 
ne. Sudžiovintos mėlynių uogos 
yra vaistas nuo pilvo skaudėjimo, 
ypač tinka vaikams. 


MELŪOTI 


MELO TRUMPOS KOJOS. 


Likęs namie vienas, Romas žai- 
dė su kamuoliu ir sudaužė ąsotį. 
„Kas sudaužė ąsotį?“ — paklau- 
sė parėjusi mama. „Nežinau... 
Gal Rainis...“ — išsigandęs su- 
melavo Romas. Mama tik pa- 
žvelgė į sūnų ir viską suprato. 
„Kad sudaužei, tai dar pusė bė- 
dos, bet daug blogiau, kad me- 
luoji“. Romas labai susigėdo, kad 
netiesą pasakė ir kad Rainiuką 
neteisingai apkaltino. „Daugiau 
niekada nemeluosiu“, — pažadė- 
jo nuraudęs Romas. 

MĖNUŪLIS 
MĖNULIS ŠVIEČIA NAKTĮ. 


Mėnulis yra Žemės palydovas. 
Jis sukasi aplink Žemę ir apskrie- 
ja ją per dvidešimt septynias die- 
nas. Nuo Žemės iki Mėnulio yra 
apie keturis šimtus tūkstančių ki- 
lometrų. Visą laiką matome tą 
pačią Mėnulio pusę, kuri šviečia 
atspindėta Saulės šviesa. Mėnu- 


MESA 
SKANUS IR SOTUS MAIS- 
TAS. 


Mėsą žmonės valgo nuo senų lai- 
kų — kai išmoko nudobti žvėrį, 


lį matome nevienodą. Jo fazės — 
jaunatis, priešpilnis, pilnatis ir 
delčia. Mėnulyje stūkso uolų kal- 
nagūbriai, krateriai, čia nėra nei 
oro, nei vandens, nei gyvybės. 


sugauti paukštį. Iš pradžių ji bu- 
vo valgoma žalia. O pakepta ant 
laužo ugnies mėsa dar skanesnė. 
Laukinį žvėrį sumedžioti sunku, 
todėl žmonės gyvulius prisijauki- 
no ir augina juos mėsai. Mėsa tu- 
ri daug baltymų. Maistui ji kepa- 
ma, verdama, troškinama, rūko- 
ma. Iš mėsos daromos dešros, vy- 
niotiniai, verdamos sriubos. Mes 
dažniausiai valgome kiaulieną, 
jautieną, paukštieną (ypač vištie- 
ną), o gruzinai, armėnai, uzbe- 
kai labiausiai mėgsta avieną. 


MEŠKERĖ 


MEŠKERIOTOJAS ŽIŪRI Į 
VANDENĮ IR LAUKIA, 
KADA PANIRS PLŪDĖ. 


Rankomis žuvį sugauti labai sun- 
ku, nes ji vikri ir baikšti. Papras- 
čiausia žuvį gaudyti meškere. 
Bambukinę meškerę galima nu- 
sipirkti parduotuvėje. O iš lazdy- 
no gali ir pats pasidaryti. Išsi- 


Dieną jo paviršius įkaista iki 150 
laipsnių karščio, o naktį atšąla iki 
150 laipsnių šalčio. 1969 metais 
amerikiečiai astronautai pirmieji 
nuskrido į Mėnulį. 


pjauk krūmuose ilgą lanksčią vy- 
telę, prie jos pririšk valą su plū- 
de ir kabliuką. Tuščiu kabliuku 
žuvies neprisiviliosi — ant jo rei- 
kia užmauti slieką, duonos gaba- 
lėlį arba makaroną. O tada lai- 
kyk tvirtai meškerę rankoje ir 
kantriai lauk. Kai plūdė panirs 
po vandeniu, truktelėk meškerę, 
žuvis ir užkibs! 


MĖŠLAS 


MĖŠLU TREŠIAMOS DIR- 
VOS. 


Per žiemą gyvuliai laikomi tvar- 
te, ir čia susikaupia daug mėšlo. 
Jis nemaloniai kvepia, bet yra ge- 
ra trąša. Pavasarį žmonės mėžia 
tvartus — vyrai šakėmis mėšlą ka- 
bina, krauna į vežimus, o mote- 
rys krato ant dirvos. Tai sunkus 
darbas. Yra ir mašinų, kurios 
mėšlą pakrauna, iškrato. Iškra- 
tytas mėšlas apariamas. Dirvoje 


META 
MĖTŲ KVAPAS LABAI 
MALONUS IR STIPRUS. 


Ar mėtinį saldainį čiulpiame, ar 
mėtų arbatą geriame — vis kve- 


pia mėtomis. Yra gerų mėtų, au- 
ginamų darže, bet yra ir blogų. 
"Tos blogosios — tai piktžolės. Jas 
žmonės vadina šunmėtėmis, var- 
lamėtėmis, blusinėmis mėtomis. 
O gerųjų vardai gražūs: kilnioji 
mėta, garbanotoji mėta, šaltmė- 
tė, pipirmėtė, vandeninė mėta. 
Mėtas žmonės augina ir dide- 
liuose sklypuose. Jas nupjauna ir 
spaudžia sultis. Mėtų sulčių rei- 
kia maistui ir vaistams gaminti. 
Mėtų arbata skani, gaivina, ją ger- 
ti sveika. 


10. Vaikų enciklopedija 


- 
. 


jis supūva, virsta mineralinėmis 
medžiagomis. Ištirpusiomis van- 
denyje jomis minta augalai. Ge- 
rai patręštame darže užauga gra- 
žios, sultingos daržovės. Jos daug 
skanesnės už tas, kurios buvo 
tręštos dirbtinėmis cheminėmis 
trąšomis. 


MĖTAI 


IR LAIKAS, IR ŽMOGAUS AMŽIUS MATUOJAMAS 


METAIS. 


Šį rudenį Tomukui suėjo penke- 
ri metai. Jis būna namie su sene- 
le. O kiemo draugas Saulius jau 
eina į mokyklą. „Mamyte, ir aš 
labai noriu eiti kartu su Sauliu- 


mi“, — prašo Tomas. „Palauk, 
Tomuk, paūgėk dar vienerius 
metus“. — „O ar ilgai truks me- 


tai?“ — „Neliūdėk, — guodžia 
mama, — metai prabėgs greitai. 
Per metus Žemė apskrieja apie 


Saulę vieną kartą, ir per tą laiką 
gbe keturi metų laikai. 
iemą galėsi važinėtis rogutė- 
mis, lipdyti iš sniego senį besme- 
genį. Pavasarį pražys mėlynos ži- 
butės, parskris iš šiltųjų kraštų 
varnėnai. Vasarą maudysimės 
ežere, rinksime žemuoges, avie- 
tes, mėlynes. O kai pradės gelsti 
ir kristi medžių lapai — ateis ru- 
duo, ir tu jau būsi mokinys“. 


M 


METEORITAS 


DANGAUS AKMUO. 


Iš Visatos tolių atskrieja ir įsiver- 
žia į Žemės atmosferą kietos da- 
lelės — kosminių kūnų nuolau- 
žos. Jos būna nuo dulkelės dy- 
džio iki kelių dešimčių metrų 
skersmens. Kai kurie meteoritai 
turi labai daug geležies. Susidū- 
rẹ su oru, tie akmenys smarkiai 
įkaista, sužimba, o po kelių aki- 
mirkų sudega ir užgęsta. Atrodo, 
lyg kristų žvaigždė. Yra sakoma 
— jei krintant žvaigždei spėsi su- 
galvoti kokį norą, jis tikrai išsipil- 
dys. Kai kada dideli akmenys su- 
yra į šimtus ar tūkstančius ma- 
žesnių, ir dangų nušviečia žvaigž- 
džių lietus. Kartais akmenys ne- 
spėja sudegti ir dar karšti pasie- 


kia Žemę. Dideli meteoritai su 
trenksmu sprogsta ir išmuša gi- 
lią apskritą duobę — kraterį. 


MĖTRAS 


ILGĮ MATUOJAME METRAIS. 

Kai perkame medžiagą užuolai- 
doms arba suknelei, pardavėja ją 
matuoja metrine liniuote. Ji pa- 
dalyta į centimetrus. Metras turi 
šimtą centimetrų. Metrais ma- 
tuojamas ir atstumas. Sportinin- 
kai bėga šimto ar penkių šimtų 
metrų nuotolį. Dideli nuotoliai 
matuojami kilometrais. Kilomet- 
ras turi tūkstantį metrų. Jei gy- 
venate netoli mokyklos, galite iš- 
matuoti, koks yra atstumas iki 
jos. Žingsnis yra apie pusė met- 
ro. Suskaičiuokite žingsnius ir 
padauginkite iš dviejų. 


MIEGAS 
NORIU MIEGO, SALDAUS 


MIEGO, 
NEGALIU UŽMIGTI. 


Miegas — tai geriausias poilsis. 
Miegodami nei matome, nei gir- 
dime, nei galvojame, tik kartais 
sapnuojame. Kai gerai išsimiega- 
me, būname žvalūs, pailsėję, 
linksmi, o kai blogai — galva sun- 
ki, nuotaika prasta. Ką daryti, 
kad išsimiegotume? Gulkimės ir 
kelkimės tuo pačiu metu. Mažy- 
liai turi miegoti ne mažiau kaip 
dvylika valandų per parą, moki- 
niai — devynias valandas, o su- 
augusiems Žmonėms užtenka aš- 
tuonių arba septynių valandų. 
Miegamasis turi būti gerai išvė- 
dintas. Negalima prieš miegą pri- 
sivalgyti, ilgai žiūrėti televizorių. 
Kartais jautrūs Žmonės, ypač vai- 
kai ir paaugliai, miegodami vaikš- 
to, kalba. Tai liga, kurią reikia 
gydyti. 


MIĖEŽIAI 


MIEŽIUS LIETUVIAI AUGINA NUO SENO. 


Lietuvoje daugiausia auginami 
vasariniai miežiai. Jie būna dvi- 
eiliai (varpoje dvi eilės grūdų) ir 
šešiaeiliai (varpoje net šešios ei- 
lės grūdų). Varpų akuotai ilgi, la- 
bai šiurkštūs. Iš miežių kruopų 


verdama košė, pieniška sriuba, iš 
miltų kepamas ragaišis. Pašarui 
sėjamas miežių mišinys su žir- 
niais arba avižomis. Miežių mil- 
tus labai ėda kiaulės. Grūdais le- 
sinami paukščiai. 


MILTAI 


DU BROLIUKAI PJAUNAS — 
BALTI KRAUJAI BĖGA. 

Malūne grūdai sumalami į mil- 
tus. Jie dar persijojami, kad atsi- 
skirtų sėlenos. Iš kviečių grūdų 
malami kvietiniai miltai, iš rugių 
— ruginiai. Kvietiniai miltai bal- 
ti, smulkūs, ruginiai — tamsūs, 
rupesni. Iš ruginių miltų kepama 
juoda duona, iš kvietinių — py- 


ragas, bandelės, sausainiai, sklin- 
džiai, daromi makaronai. Mie- 
žių, avižų, žirnių miltais šeriami 
gyvuliai. 


MILŽINAI 


SENOLIAI PASAKOJA, KAD 
MŪSŲ PROTĖVIAI BUVO 
MILŽINAI. 


Milžinai Lietuvoje supylę pilia- 
kalnius, iškasę ežerus, išmūriję 
pilis ir miestus. Jie buvę labai di- 
deli ir stiprūs. Artojas su jaučių 
jungu ar vilkas prieš milžiną 
atrodę kaip maži vabalėliai. Kirs- 
dami medžius kirvį vienas kitam 
per Nemuną ar Kuršių marias 
paduodavę, o ilsėdamiesi ant de- 
besų pasidėdavę. Kai milžinas iš 
klumpės iškratydavęs pribirusį 
smėlį, atsirasdavęs kalnas, o kai 
imdavęs verkti, priverkdavęs upes 
ir ežerus. Mūsų protėvių kapai 
ir šiandien yra vadinami milžin- 
kapiais. 

MINERALINIS 
VANDUO 


IR TROŠKULĮ MALŠINA, IR 
GYDO. 


Šis vanduo sūrus, truputėlį kars- 
telėjęs, nes jame yra ištirpusių 
druskų. Jis trykšta iš šaltinio — 
pasilenk ir gerk iki soties. Mine- 
ralinio vandens šaltinių yra Drus- 
kininkuose, Birštone, Likėnuose, 
Palangoje. Supilstytas į butelius, 
mineralinis vanduo pardavinėja- 
mas parduotuvėse. Tai „Vytau- 
tas“, „Birutė“, „Likėnai“, „Bir- 
žai“. Iš kitų šalių atvežamas 
„Boržomis“, „Jesentukai“, „Nar- 
zanas“. Mineraliniu vandeniu gy- 
domos skrandžio ir žarnyno li- 
gos. Kokį vandenį gerti, pataria 
gydytojas. Jei skauda sąnarius, 
paskiriamos mineralinio vandens 
vonios. 


MIRTIS 


MANES DAR NEBUVO, - 
ALYVOS ŽYDĖJO, - 
MANES NEBEBUS JAU, - 
JOS VĖLEI ŽYDĖS. 
(Salomėja Nėris) 


Visa, kas gyva, auga, bręsta, sens- 
ta ir miršta. Gyvename tik vieną 
kartą. Žmonės miršta sulaukę se- 
natvės, nuo ligų, įvykus nelaimin- 
gam atsitikimui. Krikščionybė ir 


MĮSLĖ 


POSAKIS, KURIO PRASMĘ 
REIKIA ĮSPETI. 


Nori mįslę įminti — tai mąstyk! 
Mat mįslė kurį nors daiktą ar 
reiškinį nusako gudriai, raizgiai. 
Štai mįslė: „Ant šakės avilys, ant 
avilio kamuolys, ant kamuolio 
miškas“. Tuoj imame galvoti: nie- 
kas ant šakės avilio netaiso, ant 
avilio kamuolio nededa. Kas pa- 
našiai gali atrodyti? Ogi — žmo- 
gus! Šakės — tai jo kojos, avilys 
— liemuo, viršuj — apvali kaip 
kamuolys galva, o ant galvos tarsi 
miškas auga plaukai. Gudrūs vai- 
kai žino daug mįslių, greitai jas 
atspėja, kartais ir patys sugalvo- 
ja naujų. 


kitos religijos skelbia, kad mirš- 
ta tik žmogaus kūnas, o jo siela 
yra nemirtinga. Po mirties ji iš- 
keliauja pas Dievą. Mirtis amži- 
nai išskiria mus su artimaisiais, 
draugais. Mirusiųjų gedime, mel- 
džiamės už juos, prisimename 
gerus jų darbus. Per Vėlines lan- 
kome kapus, juos puošiame gė- 
lėmis, uždegame žvakutę. Bažny- 
čiose už mirusiuosius laikomos 
Šventosios Mišios. 


MIŠKAS 


BŪNA ĮVAIRIŲ MIŠKŲ - LAPUOČIŲ, SPYGLIUOČIŲ, 


MIŠRIŲ. 

Miške auga įvairūs medžiai, krū- 
mai, žolės, uogienojai, želia sa- 
manos, dygsta grybai. Cia daug 


laukinių žvėrių ir paukščių. Se- 
novėje visa Lietuva buvo apau- 
gusi miškais. Senąsias Žemaiti- 
jos girias vaizdingai aprašė Si- 
monas Daukantas: „Eglynai, pu- 
šynai, beržynai liemenimis mu- 
šėsi į padanges, o nurambėję 


ąžuolai tarėsi savo plačiomis ša- 
komis beramstą tuos eglių ir pu- 
šų nendrynus...“ Lietuviai ger- 
bė ir mylėjo mišką — be reikalo 
nė mažiausio medelio nekirto. 
Užpuolus priešams, žmonės slė- 
pėsi tankiose giriose. Daug miš- 
kų buvo laikoma šventais, tikė- 
ta, kad juose gyvena dievai ir mi- 
rusiųjų vėlės. 


MOKYTOJAV 


MOKYTOJA MOKO IR 
AUKLEJA VAIKUS. 


Kristutė visą valandą sprendė už- 
davinį. Labai nesisekė. Tada ry- 
žosi nueiti pas mokytoją į namus. 
Duris atidarė pagyvenusi mote- 
riškė, turbūt mokytojos mama. 
„Ar mokytoja namie?“ — nedrą- 
siai paklausė Kristutė. „O kurgi 
daugiau, — pasakė moteris, — ji 
pamokoms rengiasi“. Pamokoms 
rengiasi? Argi mokytoja rengia- 
si pamokoms? Kristutei tai buvo 
tikra naujiena. „O aš norėjau už- 
davinį išsiaiškinti...“ — „Na tai 
užeik, ko išsigandai?“ — pakvie- 
tė mokytojos mama. Mokytoja 
labai apsidžiaugė, sulaukusi ne- 
tikėtos viešnios. Jiedvi greit iš- 
sprendė uždavinį. Paskui moky- 
toja pavaišino Kristutę arbata ir 
saldžia braškių uogiene. 


MOLIS 


LIETUVOJE YRA DAUG 
MOLIO. 


Molinga žemė per sausrą sukie- 
tėja, suskeldėja, sušoka į grums- 
tus, ją sunku įdirbti. Yra ir gryno 
molio klodų. Molis dažniausiai 
būna rausvas. Tai gera statybinė 
medžiaga. Kaime ir dabar tebe- 
stovi iš molio nukrėsti trobesiai, 
tvartai. Molinėje duonkepėje 
krosnyje iškepta duona yra labai 
skani. Iš molio daromos plytos 
namams statyti, čerpės stogams 
dengti, drenažo vamzdžiai. Puo- 
džiai iš molio žiedžia puodynes, 
dubenis, ąsočius, vazas. Kad bū- 
tų patvaresni, molio gaminiai de- 
gami. Iš baltojo molio (kaolino) 
gaminami porceliano indai. 

MOPĖDAS 


MAŽASIS MOTOCIKLAS. 


Į mopedo baką įpili porą litrų 
benzino ir per dvi valandas ne- 
sustodamas nuvažiuoji visą šim- 
tą kilometrų. Jei paskutiniam ki- 
lometrui benzino pritrūkai, tai 
maža bėda — išjunk sankabą, pa- 
miklink kojas ir mink mopedo 
pedalus. Prieš sėsdamas už vai- 
ro, gerai išmok eismo taisykles. 
Pravartu išmanyti, kaip veikia 
mopedo variklis, mokėti sugedu- 
sį mopedą pačiam pasitaisyti. Pa- 
važinėjęs mopedu, lengviau iš- 
moksi važiuoti didesne ir greites- 
ne mašina — motociklu. 


MORKA 


RAUDONA VIŠTYTĖ PO 
ŽEMĖM GIEDA. 


Morkos lapai žali, smulkūs, pa- 
sigarbanoję. Valgomas tik šak- 
niavaisis. Jis pailgas, gelsvai raus- 
vas, saldokas, nes morkoje nema- 
ža cukraus. Sveikiausia graužti 
šviežias morkas, gerti jų sultis. 
Morkos stiprina sveikatą, pade- 
da gydyti įvairias ligas, gerina re- 
gėjimą. Morkose yra karotino, 
kuris organizme virsta vitaminu 
A. Dar morkos valgomos virtos, 
troškintos, konservuotos. Yra ir 
pašarinių morkų. Jos ne tokios 


MORZĖS 
ABĖCĖLĖ 


ŽODŽIAI IR SKAIČIAI 
MORZĖS ABĖCĖLE UŽRA- 
ŠOMI TAŠKAIS IR BRŪKŠ- 
NIAIS. 


Šią abėcėlę prieš šimtą penkias- 
dešimt metų sugalvojo amerikie- 
tis išradėjas Samjuelis Morzė. Jis 
išrado ir telegrafą. Kiekviena 

skanios, bet dera gausiau. Jei 
morkų neišrausime, paliksime 
dirvoje per žiemą, kitąmet jos iš- 
augins sėklų. 


Morzės abėcėlės raidė — tam tik- 
ras taškų ir brūkšnių derinys. 
Taip žymimi ir skaičiai, skyrybos 
ženklai. Telegramos tekstą teleg- 
rafas perduoda taškais ir brūkš- 
niais, užrašo jį popieriaus juos- 
toje. Galima Morzės abėcėlę iš- 
reikšti trumpais ir ilgais garso ar- 
ba šviesos signalais. Kai laivą 
ištinka nelaimė, skubiai siunčia- 
mas signalas SOS: trys trumpi, 
trys ilgi ir vėl trys trumpi signalai. 


MOTINOS 
DIENA 


PIRMĄJĮ GEGUŽĖS MĖNE- 
SIO SEKMADIENĮ ŠVEN- 
ČIAME MOTINOS DIENĄ. 


Gražų pavasario rytmetį skaisčiai 
šviečia saulė. Bet dar gražesnė 
mamos šypsena, kai ją sveikina 
sūnus ar dukrelė. Mamai vaikai 
dėkoja už gerumą, rūpestį, įtei- 
kia gėlių, savo nupieštą piešinė- 
lį, išsiuvinėtą staltiesėlę, padek- 
lamuoja eilėraštį. Gražių kūrinių 
apie motiną yra parašę Vincas 
Mykolaitis-Putinas, Jonas Aistis, 
Salomėja Nėris ir kiti lietuvių po- 
etai. Ši šventė švenčiama dauge- 
lyje pasaulio šalių. Tą dieną baž- 
nyčiose meldžiamasi už motinas. 


MOTOCIKLAS 


EIKLI DVIRATĖ MAŠINA. 


Pirmasis prieš šimtą metų su- 
konstruotas motociklas buvo me- 
dinis dviratis su mažu benzino va- 
rikliuku. Šių laikų motociklas — 
tai žvilgančio metalo mašina su 
galingu varikliu ir dailiu vairu. 


Priekyje visada šviečia elektrinis 
žibintas, mat motociklas kelyje 
turi būti gerai matomas. Lekiant 
motociklu aštuoniasdešimt kilo- 
metrų per valandą greičiu, tik vė- 
jas švilpia prò ausis. Motociklu 
ypač mėgsta važinėti jaunuoliai. 


Rengiamos motociklininkų var- í 


žybos. 


MUILAS 


SU MUILU PRAUSIAMĖS, 
SKALBIAME. 


Vaikai nemėgsta praustis su mui- 
lu, nes jis graužia akis. Graužia 
todėl, kad yra pagamintas iš šar- 
mo ir riebalų, turi daug rūgščių. 
Prausiantis reikia pasisaugoti, 
kad muilo nepatektų į akis. Mui- 
lo putos pašalina nuo odos pra- 
kaitą, nešvarumus. Tualetinis 
muilas būna gražios spalvos, kve- 
piantis. Jo yra daug rūšių. Vai- 
kams geriausia praustis specialiu 
vaikišku muilu, mat jis ne taip 


dirgina odą. Ūkišku muilu skal- 
biami drabužiai. Iš muilo putų 
per šiaudelį galima išpūsti gra- 
žius burbulus. | 

MUSE 
DVISPARNIS ŠEŠIAKOJIS 
VABZDYS. 


Musės yra labai paplitusios. Na- 
muose dažniausiai gyvena kam- 
barinės musės. Jos zyzdamos laks- 
to po kambarį, tupia ant maisto. 
Labiausiai jas vilioja gendantys 
maisto produktai. Ypač daug mu- 
sių tvarte. Jos į mėšlą padeda 
kiaušinėlius, iš kurių išsirita ler- 


vos. Musės platina ligų sukėlė- 
jus, todėl jas reikia naikinti. Kai 
kurios musės, pavyzdžiui, javinės 
muselės, morkinės musės, ken- 
kia augalams. Rudenį pasirodo 
įkyri musė, kuri labai skaudžiai 
kanda, ypač prieš lietų. Tai ru- 
deninė piktmusė. 


MUZIĖJUS 


MUZIEJUJE SAUGOMI SENOVINIAI, RETI, GRAŽŪS 


DAIKTAI. 


Mes nebesinaudojame akmeni- 
niais kirvukais, nebenešiojame 
vyžų ir klumpių, nebemalame 
rankinėmis girnomis, nebekulia- 
me spragilais. Visi šie daiktai 
saugomi muziejuje. Istorijos ir 
etnografijos muziejuose pamaty- 
site senovinių ginklų, monetų, 


baldų, drabužių, pilių maketų. 
Vilniaus, Kauno, Klaipėdos dai- 
lės muziejuose rodomi paveiks- 
lai, skulptūros. Mosėdyje yra ak- 
menų muziejus, Kaune — zoolo- 
gijos (gyvūnų) muziejus, o Rum- 
šiškėse — senovinių Lietuvos so- 
dybų muziejus. 

MÙZIKA 


MUZIKA YRA ŽMONIŲ 
SUKURTAS GARSŲ MENAS. 


Muziką galima dainuoti, groti 
įvairiais instrumentais. Yra liau- 
dies muzika, be to, muzikos kūri- 
nius rašo kompozitoriai. Ji skam- 
ba per radiją, televiziją, koncertų 
salėse, kine. Nė viena šventė 
neapsieina be muzikos, dainų. Ir 


darbą dirbti dainuojant smagiau. 
Seniau vyrai dainuodavo išvarę 
pradalgę per šienapjūtę, vaikai 
ganydami, moterys drobes aus- 
damos, grūdus maldamos. Vai- 
kus migdydamos mamos ir sene- 
lės niūniuoja lopšines. Muzika 


| Žmones linksmina, ramina, kar- 


tais ir pravirkdo. 


NACIONALINIS PARKAS 


GAMTOS SUKURTAS, ŽMOGAUS SAUGOMAS. 


Žmonės stengiasi išsaugoti gra- 
žiausias krašto vietas nepakitu- 
sias. Dėl to steigiami nacionali- 
niai parkai — valstybės įstatymų 
saugomos teritorijos. Cia negali- 
ma statyti naujų namų, gamyklų, 
kirsti miško, tiesti kelių, be leidi- 
mo medžioti, žvejoti. Gamtą ga- 


lima tik tyrinėti, grožėtis ja, ke- 
liauti įrengtais takais. Nacionali- 
niuose parkuose saugoma ne tik 
gamta, bet ir seni kaimai, pilys, 
piliakalniai, pilkapiai. Lietuvoje 
yra Aukštaitijos, Dzūkijos, Kuršių 
nerijos, Trakų, Žemaitijos ir Vil- 
niaus pilių nacionaliniai parkai. 


NAFTA 


TAMSIAI RUDAS, LENGVAI 
UŽSIDEGANTIS SKYSTIS. 


Žemės turtų ieškotojai geologai 
pasistato gręžimo bokštą ir grę- 
žia žemę, kol iš gręžinio ima 
trykšti nafta. Į tolimas vietas naf- 
ta teka naftotiekio vamzdžiais, 
vežama geležinkeliu cisternomis, 
plukdoma tanklaiviais. Mažei- 
kiuose yra gamykla, kuri iš naf- 
tos gamina benziną, dyzelinius 
degalus, mazutą, suskystintas du- 
jas. Iš naftos dar gaminami da- 
žai, plastikai, trąšos ir net vais- 
tai. Didžiausi pasaulyje naftos 
telkiniai yra Artimuosiuose Ry- 
tuose, prie Persijos įlankos. Naf- 
tos yra ir Lietuvoje — vakariniuo- 
se jos rajonuose, po Baltijos jū- 
ros dugnu. - 


NAKTIGONĖ 


SENIAU KAIME NAKTĮ 
ARKLIUS GANYDAVO. 


Arkliai visą dieną dirbo — arė že- 
mę, vežė šieną, javus. Naktį jie 
ilsėjosi, ganėsi bendroje kaimo 
ganykloje. Kad nenuklystų, kad 
jų nepavogtų arkliavagiai, neuž- 
pultų vilkas, arklius saugodavo 


naktigoniai. Į naktigonę dažniau- 
siai jodavo jauni vaikinai. Nakti- 
goniai susikurdavo laužą ir prie 
jo ilgai vakarodavo. Kepdavo 
bulves, pasakodavo visokius at- 
sitikimus, dainuodavo, krėsdavo 
pokštus. Paskui sumigdavo, o vie- 
nas likdavo budėti. Budėdavo pa- 
kaitomis. Anksti rytą naktigoniai 
arklius pagirdydavo ir parjodavo 
namo. 

NAKVIšA 


AUKŠTA GELTONAI ŽY- 
DINTI GĖLĖ. 


Nakvišos mėgsta augti prie ke- 
liukų, paupyje. Labai daug jų pri- 
želia dykvietėse. Šią gėlę galima 
pamatyti ir darželyje, ir kapinė- 
se. Nakviša truputį panaši į pi- 


NATA 


JE. NATOMIS UŽRAŠOMA 
€| MUZIKA. 


liarožę, tik žemesnė. Žiedai di- 
deli, kvepia. Ypač daug nakvišų 
Dzūkijos smėlynuose. Raudons- 
tiebės nakvišos stiebas aukštas, 
iki dviejų metrų, raudonas. 


NAŠLAITĖ 


MAŽA IR KUKLI ĮVAIRIASPALVĖ GĖLYTĖ, DAR 


VADINAMA BROLELIU. 


Geltoni, mėlyni, balti ar juodi 
našlaičių žiedai darželyje išsi- 
skleidžia balandžio mėnesį ir ne- 
nuvysta iki pat spalio. Pajuosta 
šalnų pakąsti jurginai, išskrenda 
įšiltuosius kraštus paukščiai gies- 
mininkai, o našlaitės dar žydi. 
Miestų skveruose yra didelių gė- 


lynų, kuriuose auga vien našlai- 
tės. Dažnai žmonės jas sodina ka- 
pinėse. Javuose auga laukinė tri- 
spalvė našlaitė. Rugius nupjovus, 
ji pražysta ražienoje. Trispalvės 
ir dirvinės našlaitės žiedų arbata 
yra vaistas nuo kosulio, kai kurių 
odos ligų. 


„ Muzika skamba ir nuskamba. 


Kad išliktų, ją reikia užrašyti. Ta- 
da muzikantas ir po šimto metų 
galės ją pagroti. Muzikos kalba 
yra viena — tai natų kalba. Ją su- 
pranta bet kuria kalba kalbantis 
žmogus. Natos žymi muzikos gar- 
sų aukštį, ilgumą. Jos rašomos 
penklinėje ant linijų ir tarp jų. 
Kuo aukščiau penklinėje nata pa- 
rašyta, tuo aukštesnis garsas. 
Penklinės priekyje yra raktas — 
smuiko, boso ar kitoks. Jis taip 
pat žymi garsų aukštį. Natos bū- 
na juodos ir baltos, su koteliu ir 


be jo, prie kotelio gali turėti vie- 


ną ar keletą vėliavėlių. Šiais 
ženklais žymimas garso ilgumas. 
Muzika rašoma vienam ar ke- 
liems instrumentams, vienam 
dainininkui arba visam chorui. 
Muzikantai groja natų lapus pasi- 
dėję ant stovo — pulto. 

NAUJIEJI MĖTAI ' 


LIETUVOJE NAUJIEJI METAI ŠVENČIAMI ŽIEMĄ. © 


Laikas skirstomas metais. Pasku- 
tinis metų mėnuo yra gruodis. 
Gruodžio trisdešimt pirmąją die- 
ną nuplėšiame paskutinį kalen- 
doriaus lapelį, ir ateina ilgai 
laukti Naujieji metai. Jie prasi- 
deda vidurnaktį, dvyliktą valan- 

dą. Visur spindi dar per Kalėdas 

papuoštos eglutės. Vaikai pasida- 
ro kaukes, prie eglutės šoka, de- 
klamuoja eilėraščius, gauna do- 
vanėlių. Sutikdami Naujuosius 
metus, žmonės*,nksminasi, svei- 
kina vieni kitus ir linki, kad atei- 
nantys metai būtų geresni, tur- 
tingesni, laimingesni. 

NĖGRAI 


TAMSIAODŽIAI ŽMONĖS. 


Negrų oda yra juoda arba tam- 
siai ruda, plaukai tankūs, garba- 
noti. Negrai gyvena Afrikoje, ne- 
maža jų ir kitose šalyse. Yra daug 
negrų tautų, genčių. Jos kalba 
įvairiomis kalbomis. Seniau ver- 
gų pirkliai negrus veždavo į 
Ameriką ir parduodavo. Vergai 
negrai tarnavo baltiesiems, sun- 
kiai dirbo kasyklose, plantacijo- 
se. Maždaug prieš šimtą metų 
prekiauti žmonėmis buvo už- 
drausta. Dabar daugelis Afrikos 
tautų turi laisvas ir nepriklauso- 
mas valstybes. Kai kuriose Afri- 
kos šalyse vyksta karai, žmonės 
kenčia nuo ligų, bado. 


NELAIMĖ 


NELAIMĖ ATEINA NELAU- 
KIAMA. 


Daugelio nelaimių žmogus gali 
išvengti. Važiuodamas dviračiu 
arba eidamas per gatvę — ne- 
žiopsok, kad neparvirstum, nepa- 
kliūtum po automobiliu. Kartą 


kaimynas išėjo palikęs įjungtą te- 
levizorių, ir bute kilo gaisras. Dėl 
žmonių nerūpestingumo, neati- 
dumo įvyksta traukinių, automo- 
bilių katastrofos, nuskęsta laivai. 
Tačiau yra ir stichinių nelaimių, 
nuo kurių apsisaugoti sunku: že- 
mės drebėjimų, ugnikalnių išsi- 
veržimų, smarkių vėjų (uraganų). 
Sugriūva namai, žūva daug žmo- 
nių. Lietuvoje tokių stichinių ne- 
laimių nebūna, tik kartais žaibas 
uždega namą, padaro žalos pa- 
vasarį ištvinęs Nemunas. 

NĖMUNAS 


DIDŽIAUSIA LIETUVOS UPĖ. 


Nemunas išteka iš Baltarusijos 
pelkių. Iš pradžių tai nedidelis 
siauras upeliukas, vėliau — plati 
ir vandeninga upė. Didžiausi Ne- 
muno intakai — Merkys, Neris, 
Nevėžis, Dubysa, Minija. Prie 
Gardino, Merkinės, Alytaus ypės 
vagą pertveria akmenų rėvos. Vi- 
durupyje Nemuno vaga labai vin- 
giuota, krantai statūs. Ties Birš- 


NĖNDRĖ 


STIEBAS IR LAPAI ŽALI, 
VIRŠŪNĖJE — TANKI RUS- 
VA ŠLUOTELĖ. . 


tonu jis daro didelį vingį, vadi- 
namą Birštono kilpa. Nemunui 
kelią pastoja Kauno hidroelek- 
trinės užtvanka. Nuo jos atsira- 
do Kauno marios. Toliau upė te- 
ka pro Jurbarką, Ragainę (Ne- 
maną), Tilžę (Sovetską). Delto- 
je Nemunas išsišakoja į Giliją ir 
Rusnę (o Rusnė — į Skirvytę ir 
Atmatą) ir įteka į Kuršių marias. 


Nendrės auga ežero pakraštyje, 
upės senvagėje, raiste. Jos būna 
net keturių metrų aukščio ir siū- 
buoja nuo menkiausio vėjelio. 
Vandenyje nendrių šakniastiebiai 


2 auga iki dviejų metrų gylio. Jais 


minta nutrijos, ondatros. Jaunas 
nendres ėda gyvuliai, ypač arkliai. 
Žmonės seniau nendrių stiebais 
dengė stogus. Nederliaus metais 
išdžiovintus šakniastiebius su- 
maldavo ir kepdavo duoną. 


NERIS 


ANTROJI PAGAL DIDUMĄ LIETUVOS UPĖ, NEMUNO 


INTAKAS. 


Neris prasideda Baltarusijos pel- 
kėse. Ten ji turi kitą vardą — Vi- 
lija. Perkirtusi Lietuvos sieną, 
upė daro didelį vingį. Neris ra- 
miai plaukia per lygumas, grau- 
žiasi per aukštus kalvagūbrius, 
srauniai vingiuoja stačiaskar- 
džiais slėniais. Vietomis upės va- 
ga akmenuota, yra smėlėtų sek- 
lumų. Pakeliui į ją įsilieja daug 
intakų — Žeimena, Vokė, Šven- 


NEUŽMIRŠTUOLĖ 


toji. Prie Neries yra įsikūręs Vil- 
nius — Lietuvos sostinė, o Nemu- 
noir Neries santakoje — Kaunas. 
Netoli žiočių upė labai plati — 
net dviejų šimtų keturiasdešimt 
metrų. Pavasarį, per ledonešį, 
Neris patvinsta. Ypač didelis po- 
tvynis buvo 1931 metais — jo me- 
tu vanduo Vilniuje užliejo Kated- 
ros aikštę ir gretimas gatves, už- 
tvindė Arkikatedros rūsius. 


NEVĖŽIS 


TEN SUSIMĄSTĘS TAMSUS 
NEVĖŽIS 
KAIP JUOSTA JUOSIA 
ŽALIĄSIAS PIEVAS. 
(Maironis) 


Nevėžis prasideda Anykščių ra- 
jone, teka pro Raguvą, Panevė- 
žį, Kėdainius. Ties Raudondva- 
riu jis įsilieja į Nemuną. Aukštu- 
pyje, nuo versmių iki Miežiškių 
miestelio (netoli Panevėžio), upės 
vaga tiesi (ją iškasė ir ištiesino 
žmonės), nelabai gili. Toliau į 
Nevėžį įteka daug mažų upelių, 
jis platėja, gilėja, daro daugybę 
kilpų. Nevėžis teka per Lietuvos 
vidurį, todėl Simono Stanevi- 


< čiaus pasakėčioje apie aukštaičių 


PUIKIAI ŽYDI ROŽĖS 

IR DARŽELIO GĖLĖS, 

BETGI MAN PUIKIAUSIOS 

NEUŽMIRŠTUOLĖLĖS! 
(Matas Grigonis) 


Neužmirštuoles žmonės dar va- 
dina dangaus ašarėlėmis, varlių 
rūtelėmis, mėlynžiedėmis. Šios 
gėlytės auga pagrioviuose, pelkė- 
se, šlapiose pievose. Kartais au- 
ginamos ir gėlių darželiuose. Ne- 
užmirštuolės žiedeliai žydri — lyg 
tyras dangus. Žydi ilgai — nuo 
ankstyvo pavasario ligi vėlyvo ru- 
dens. Ant šakelės yra daug smul- 


kių žiedeHų — apatiniai nuvysta 


ir nubyra, o kotelio viršūnėje vėl 
skleidžiasi maži pumpurėliai. 


ir žemaičių vienybę arklys ir meš- 
ka susitinka prie Nevėžio. 

NOSIS 


PRO NOSĮ KVĖPUOJAME. 


Nosis turi dvi skylutes — šnerves. 
Viduje yra ertmė, kurią pertvara 
dalija į du skyrelius. Jų sienelės 
išklotos rausva drėgna gleivine. 
Įkvėptas oras nosyje sušyla, prie 
gleivinės prilimpa dulkės, mikro- 
bai. Nosimi užuodžiame, kaip gar- 
džiai kvepia gėlės, šviežia duona. 
Pajuntame ir nemalonius kvapus 


(sugedusio maisto, dujų) — no- 
sis įspėja, kad neapsinuodytume. 
Kartais persišaldę gauname slo- 
gą. Ja susirgę neapsieiname be 
nosinės. 


NOTRĖLĖ 


PANAŠI Į DILGĖLĘ, BET NEDILGINA. 


Notrelę žmonės vadina nekan- 
dančiąja, arba baltąja, dilgėle. Ir 
dilgėlė, ir notrelė auga prie tvar- 
tų, mėšlo krūvų, paupiuose. Tų 
augalų lapai labai panašūs, bet 
notrelę nuo dilgėlės atskirti ne- 
sunku. Dilgėlė yra daug aukštes- 
nė, jos žiedai smulkūs, neryškūs. 
O notrelės žiedai dideli, balti, 


skaisčiai raudoni arba gelsvi. Not- 
relė mėgsta gerą, trąšią žemę. 
Vešliai augdama ji parodo, kad 
toje vietoje dirvožemis labai der- 
lingas. Lietuvoje ypač paplitusi 
yra baltažiedė notrelė. Ji pražys- 
ta gegužės mėnesį, maloniai kve- 
pia. Bitės iš notrelės žiedų neša 
medų. 


NUODAI 


NUO NUODŲ ŽMOGUS 
GALI SUSIRGTI IR NET 
NUMIRTI. 


Nuodai kartais reikalingi. Na- 
muose jais nuodijamos musės, 
tarakonai, pelės, žiurkės, laukuo- 
se — piktžolės. Nuodų nelieski- 
te, saugokite, kad jų nepakliūtų 
į maistą, vandenį. Apsinuodyti 
galima ir maistu. Jei žuvis, mė- 


sa, pienas pasenę, turi nemalo- 
nų kvapą, jei konservų dėžutės 
dugnas išsipūtęs — išmeskite, ne- 
valgykite. Yra nuodingų grybų ir 
uogų. Kartais neišmanėlis vaikas 
paragauja spintelėje rasto skys- 
čio arba vaistų, ir reikia jį vežti į 
ligoninę. Galima apsinuodyti 
krosnies smalkėmis, gyvsidabriu 
iš sudužusio termometro. Sveika- 
tą ardo lėtai veikiantys nuodai — 
tabakas, alkoholiniai gėrimai. 


OBELIS 


VAI, ŽYDĖK ŽYDĖK, 
BALTA OBELĖLE, 

VAI, ŽYDĖK ŽYDĖK, 
SAUSA BE LAPELIŲ. 


Obuolius visi mėgsta. Vasarą vai- 
kai vis žvalgosi į alyvinę obelį — 
ar jau prinoko obuoliai. Alyviniai 
obuoliai minkšti, greit genda. 
Rudeniniai obuoliai — antani- 
niai, ananasiniai, pepinai pri- 
noksta vėliau, juos galima laiky- 
ti. Obelys auga ne tik soduose, 
bet ir miškuose. Laukinės obels 
vaisiai nedideli, labai rūgštūs. 
Juos ėda šernai, stirnos, ežiai, le- 
sa paukščiai. Kol nebuvo didelių 
sodų, žmonės žiemai prisirinkda- 
vo laukinių obuolių. Po šalnų jie 
pasidaro ne tokie rūgštūs. Roji- 
nės obels vaisiai, vadinami rojaus 
obuoliukais, yra raudoni arba 
geltoni, nedideli. Iš jų verdama 
skani uogienė. 


ODA 
VAISIŲ SAUGO ŽIEVELĖ, 
ŽMOGAUS KŪNĄ - ODA. 


Oda dengia visą žmogaus kūną. 
Ji sulaiko dulkes, mikrobus, ne- 
leidžia kūno audiniams išdžiūti. 
Pro odos poras kūnas kvėpuoja. 
Odoje yra pigmento, kuris saugo 
nuo kenksmingų saulės spindulių. 
Nusiplikęs ar nusideginęs didelį 
odos plotą, žmogus gali mirti. 


OLA 


OLA, ARBA URVAS, YRA 
DAUGELIO GYVUNŲ NA- 
MAI. 


Olose gyvūnai slepiasi nuo prie- 
šų, augina jauniklius. Stačiuose 
upių skardžiuose galime pama- 
tyti apvalias skylutes. Tai urvinių 
kregždžių, tulžių olos. Sausose 
smėlėtose miško kalvelėse gilias 
olas išsikasa lapės, barsukai, o 
laukuose, daržuose — pelės, kur- 
miai. Ola prasideda anga, paskui 
šakojasi, vingiuoja. Kartais bar- 
suko olą užgrobia ir joje apsigy- 
vena lapė. Mažyčiuose urveliuo- 
se slepiasi vabalai. 


ma 


Oda prakaituoja, pleiskanoja, iš- 
skiria riebalus, prie jos prilimpa 
nešvarumai, todėl reikia dažnai 
praustis šiltu vandeniu su muilu, 
bent kartą per savaitę išsimaudy- 
ti. Gyvulių oda yra plaukuota, 
paukščių — su plunksnomis, dau- 


gelio žuvų — su žvynais. 


OLIMPIADA 


KAS KETVERI METAI 
UŽDEGAMAS OLIMPINIŲ 
ŽAIDYNIŲ DEGLAS. 


Olimpiada, arba Olimpinės žai- 
dynės, — didžiausios viso pasau- 
lio sportininkų varžybos. Daly- 
vauti jose svajoja kiekvienas 
sportininkas. Senovės Graikijo- 
je, Olimpijos mieste, dievo Dzeu- 
so garbei vykdavo iškilmės ir 
sporto varžybos. Jos buvo pava- 


dintos Olimpiada. Senovės olim- 
piadose dalyvauti galėjo tik vyrai. 
Per Olimpiadą graikai nekariau- 
davo. Dabar būna vasaros ir žie- 
mos Olimpinės žaidynės. Lietu- 
vos sportininkai Olimpinėse žai- 
dynėse dalyvauja nuo 1924 metų 
ir yra laimėję apdovanojimų. 


OPERA 


OPEROS ARTISTAI VAIDINA IR DAINUOJA. 


Pirmą kartą atėjęs į operą, Jonu- 
kas nustebo: scenoje visi veikė- 
jai ne kalbėjo, o dainavo — ir Bu- 
ratinas, ir žydraplaukė Malvina, 
ir piktasis Karabasas. Melodin- 
gai kvarksėjo varlių choras. Dai- 
nininkams pritarė orkestras. Bet 
kur jis, kad nematyti? Tėtis pa- 
rodė: muzikantai sėdi duobėje 


prieš sceną. Jiems diriguoja diri- 
gentas. Jis ir dainininkams paro- 
do, kada pradėti dainuoti. „Iš kur 
Buratinas moka tas gražias dai- 
neles?“ — paklausė Jonukas. 
„Žodžius, kitaip tariant, operos 
libretą, parašė poetas, o muziką 
sukūrė kompozitorius“, — paaiš- 
kino tėtis. 


ORAS 
VISUR YRA, BET NIEKAS 
JO NEMATO. 


Oras yra bespalvis, bekvapis, be- 
skonis. Tai dujų (daugiausia azo- 


to ir deguonies) mišinys. Oro 
sluoksnis, kuris supa visą Žemę, 
yra vadinamas atmosfera. Ji sau- 
go Žemę nuo per didelio įkaiti- 
mo ar atšalimo, sulaiko gyvybei 
pavojingus spindulius. Nuo Že- 
mės paviršiaus oras įšyla, kinta 
jo tankis ir slėgis, todėl oras ima 
judėti, maišytis, kyla vėjas. Žmo- 
gus, kiti gyvūnai ir augalai kvė- 
puodami ima iš oro deguonį. 
Svarbu, kad oras būtų švarus, 


grynas. 


ORCHIDĖJA 


GRAŽIAI ŽYDINTI KVAPNI 
GĖLĖ. 

Orchidėjų ypač gausu šiltuo- 
siuose kraštuose. Yra daug jų rū- 
šių. Žiedai dideli, ryškūs, įvairia- 
spalviai, keistų formų, žiedlapiai 
išmarginti tamsiais brūkšneliais. 
Lietuvos orchidėjos — margos 
gegužraibės. Jos auga drėgnose 
pievose. Kai pievą nusausina, ge- 
gužraibės išnyksta. Ąžuolyne žy- 
di reta mūsų krašto orchidėja — 
plačialapė klumpaitė. Jos žiedai 


raudoni su geltona lūpa, panašūs 
į klumpę. 


ORKĖSTRAS 


BŪRYS MUZIKANTŲ, GROJANČIŲ ĮVAIRIAIS 


INSTRUMENTAIS. 


Simfoninis orkestras yra labai di- 
delis — per šimtą žmonių. Or- 
kestrantai groja susėdę tam tik- 
ra tvarka: vienoje pusėje strykais 
per stygas sutartinai brauko 
smuikininkai, kitoje pūtikai pu- 
čia fleitas, klarnetus, trimitus. Už 
jų nugarų įsitaisę būgnininkai. 


Muzikantams vadovauja dirigen- 
tas. Nedidelis daugiausia stygi- 
niais instrumentais grojantis or- 
kestras vadinamas kameriniu. 
Yra vien pučiamųjų instrumen- 
tų orkestrų. Liaudies instrumen- 
tų orkestre grojama kanklėmis, 
skudučiais, birbynėmis. 


11. Vaikų enciklopedija 


OŽKA 
TURĖJO BOBUTĖ 
ŽILĄ OŽELĮ. 


Ožka yra naminis gyvulys. Didu- 
mo ji kaip avis. Bet į avį nepana- 
ši: turi ragus, barzdelę. Ne bliau- 
na, o mekena. Ožkos neišrankios 


— ganosi pagrioviais, ėda prastą 
žolę, karklų šakeles ir lapus. Lie- 
tuvoje žmonės nuo seno laiko ož- 
kas dėl pieno. Ožka pieno duo- 
da nedaug, bet jis labai maistin- 
gas. Ypač patartina ožkos pienelį 
gerti vaikams ir ligoniams. Kai 
kurių veislių ožkų vilnos labai ge- 
ros. Iš jų audžiama gelumbė, 
pliušas, aksomas, mezgami šilti 
megztiniai, šalikai, pūkinės ska- 
relės. 

PAČIŪŽOS 


LEDU ČIUOŽIAME PAČIŪ- 
ŽOMIS. 


"Atėjo žiema, ežerai ir upeliai už- 
šalo. Ant ledo smagu čiužinėti. 
Apsiavęs batais ar veltiniais, 
čiuoši lėtai, apavas suplyš. Jei ba- 
tai su pačiūžomis, skrendi ledu 
kaip vėjas. Siaurėje gyvenantys 
žmonės senovėje čiuožė kaulinė- 
mis pačiūžomis. Lietuvoje vaikai 
čiužinėdavo prisirišę prie batų 


medines pačiūžas, pakaustytas 


viela arba aštria skardele. Dabar 
pačiūžos plieninės, dažniausiai 
pritaisytos prie batų. Ledo ritu- 
lininkų, dailiojo čiuožimo pačiū- 
žos trumpos. Jomis patogu sukio- 


tis, daryti visokias figūras. Lenk- 
tynininkų pačiūžos ilgos, plonos 
ir labai greitos. 


PADAVIMAS 


PASAKOJIMAS APIE NEPAPRASTUS SENOVĖS ĮVYKIUS. 


Padavimuose pasakojama, kaip 
atsirado piliakalniai, ežerai, apie 
milžinus, ypatingus akmenis, nu- 
grimzdusius miestus, dvarus, 
bažnyčias, keliaujančius ežerus, 
miegančią kariuomenę. Kol ne- 
buvo rašto, žmonės padavimus 
pasakodavo vieni kitiems. Dar ir 


PAGALBA 


ŽMONĖS PADEDA VIENI 
KITIEMS. 


Kartais pagalba būna visai nedi- 
delė — padėti ką nors panešti, 
pakelti. Malonu, kai vaikai pa- 
neša sunkų senutės krepšį, per- 
veda per gatvę neregintį žmogų. 
Tik pirma mandagiai pasiteirau- 
kime, ar mūsų paslauga reikalin- 
ga. Kaime žmonės padeda kai- 
mynams nudirbti darbus — iškul- 
ti javus, pasodinti ir nukasti bul- 
ves. Tokia pagalba vadinama tal- 
ka. Žmonės užjaučia nukentėju- 
sius nuo gaisro, žemės drebėji- 
mo, potvynio ir jiems padeda. 


dabar seneliai moka padavimų. 
Mokslininkai juos renka, užraši- 
nėja. Gražią knygą „Dainavos ša- 
lies senų žmonių padavimai“ yra 
parašęs Vincas Krėvė. Padavimą, 
kaip buvo įkurtas Vilnius, suži- 
nosite perskaitę straipsnelį „Ge- 
dimino sapnas“. 


PAGARBA 


JEI NORI, KAD TAVE GERBTŲ - GERBK KITUS. 


Paprasčiausias pagarbos pareiš- 
kimas — pasisveikinti, padėkoti 
už paslaugą, dovaną. Švenčių ar 
gimimo dienos proga sveikiname 
tėvelius, draugus — taip parodo- 


me, kad juos mylime ir gerbia- 
me. Jei tave pasveikino — nepa- 
miršk padėkoti. Laiške ar svei- 
kinimo atviruke prie kreipinio 


kartais prirašome žodį „gerbia- 
masis“, pavyzdžiui, „Gerbiama- 
sis Mokytojau!“ Senyvus žmones 
pagerbiame užleisdami jiems vie- 
tą autobuse, praleisdami pirmus 
pro duris. Ir su vienmečiais rei- 
kia elgtis mandagiai. Nemanda- 
gaus žmogaus kiti negerbia, ne- 
mėgsta. 


PAKALNUTĖ 


KAI PAKALNUTĖS PRAŽYSTA, MIŠKE PASKLINDA 
ŠVELNUS, SVAIGINANTIS KVAPAS. 


Pakalnučių lapai tamsiai žali, 
platūs, pailgi, žiedai — balti, 
grakščiai svyrantys varpeliai. Šią 
gėlę žmonės dar vadina konva- 
lija, angelo skambučiais, kiškio 
ašarėlėmis. Pakalnutės auga 
drėgname, pavėsingame miške. 
Kartais žmonės jas augina ir 
darželyje. Pakalnutės žydi ilgai, 
o peržydėjusios sunokina raudo- 
nas uogas. Tų uogų valgyti ne- 
galima — nuodingos. Jos yra 
vaistas nuo širdies ligų. Uogose 
bręsta sėklos. Pavasarį jos su- 
dygsta. Iš pradžių iš žemės išlen- 
da smailus stangrus stiebelis. 


Paskui jis plyšta, ir pamatome, 
kad tai visai ne stiebelis, o kie- 
tai į vamzdelį susisukę lapeliai. 


PAKLUSNŪS 


MAMA DŽIAUGIASI, KAI 
VAIKAS PAKLUSNUS. 


Kristinos šuo Margis labai paklus- 
nus. Kristina jam sako: „Gulk!“ 
— ir jis gulasi. „Kelk!“ — ir jis ke- 
liasi. „Balsą!“ — ir Margis sulo- 
ja. Margis nekrečia eibių, neda- 
ro nieko, kas jo šeimininkei ne- 
patinka. Kristina patenkinta šu- 
niuku, jo nebara, neskriaudžia. 
Būdamas paklusnus, šuo gauna 
dovanų, prisiklauso pagyrimų. O 


Kristina ne visada būna paklus- 
ni. Kai mama prašo išplauti in- 
dus arba nueiti į parduotuvę, ji 
kartais atsako: „Aš neturiu lai- 
ko, man reikia Margį vesti pasi- 
vaikščioti“. 

PALANGÀ 


DIDŽI AUSIAS LIETUVOS PAJŪRIO KURORTAS. 


Kiek tik akys užmato, banguoja 
ir ošia Baltijos jūra. Viena po ki- 
tos į krantą ritasi bangos, iškėlu- 
sios baltas putotas keteras. Visa 
pakrante tęsiasi geltono smėlio 
kopos. Saulėtą vasaros dieną pa- 
plūdimyje daug vasarotojų. Vie- 
ni maudosi jūroje, kiti išsitiesę 
ant smėlio kepinasi saulutėje. 


Vaikai renka gintarėlius, stato 
smėlio pilis. Netoli nuo jūros yra 
aukštas, pušelėmis apaugęs Biru- 
tės kalnas. Senovėje ant to kal- 
no buvusi lietuvių šventykla. Am- 
žinąją ugnį dievų garbei čia ser- 
gėjo vaidilutės, tarp jų ir Birutė. 
Palangoje yra Gintaro muziejus, 
gražus parkas, daug sanatorijų. 


PALAPINĖ 


MEDŽIAGINIS NAMELIS. 


Turistiniame žygyje palapinė 
gelbsti nuo lietaus, nakties vėsos. 
Palapinės siuvamos iš lengvo ne- 
peršlampamo audeklo. Statant 
palapinę, reikia gerai įtempti jos 
stogą, išlyginti raukšles, tvirtai 
pririšti prie kuolelių. Po apačia 
galima pakloti eglišakių — naktį 
bus šilčiau, nesismelks iš žemės 
drėgmė. Palapinės būna įvairaus 
dydžio. Turistai į žygį pasiima 
dvivietes, keturvietes palapines, 
o kareivių palapinės panašios į 
didelį namą. Eidami namo, pa- 


lapinę išdžioviname ir sulanksto- 
me. Ji telpa į maišą. 


PALMĖ 


ŠILTŲJŲ KRAŠTŲ MEDIS. 


Palmė užauga labai aukšta. Jos 
liemuo tiesus, lieknas, be šakų, 
kartais apžėlęs plaušais. Viršūnė- 
je kaip vėduoklė į šalis skečiasi 
ilgi platūs lapai. Daugelio palmių 
vaisiai valgomi, iš jų spaudžiamas 
aliejus. Iš kamieno šerdies gami- 
namas krakmolas, miltai, kruo- 


skanus pienas. Lietuvoje palmės 
auga tik šiltinamyje, kambaryje. 

mės, vaisius — uoga su kauliu- 
ku. Kokoso palmė subrandina la- 
bai didelius, sulig žmogaus gal- 
va, riešutus. Jų viduje — baltas, 


PAMINKLAS 


PAMINKLAI ĮAMŽINA 
PRAEITĮ. 


Lietuviai, kaip ir kitos tautos, di- 
džiuojasi savo praeitimi. Pamin- 
klais pažymimos istorinių įvykių 
vietos, jie statomi tautos didvy- 
rių, kovotojų dėl laisvės ir nepri- 
klausomybės, rašytojų ir kitų žy- 
mių žmonių garbei. Skulptoriai 
iškala juos iš granito, nulieja iš 
bronzos. Lietuvių meistrai yra 
padarę gražių medinių kryžių, 
koplytstulpių. Daug paminklų 
sumūryta iš paprastų lauko ak- 
menų. Komunistų valdžia senuo- 
sius paminklus griovė, naikino. 
Lietuvai atgavus nepriklausomy- 
bę, jie atstatyti. Kaune, Vytauto 
Didžiojo Karo muziejaus sode- 
lyje, atstatytas Laisvės pamin- 
klas, Vilniuje, ant Plikojo kalno, 


PANEVEZYS 
MIESTAS VIDURIO LIETU- 
VOJE, PRIE NEVĖŽIO. 


Nevėžio vaga dalija miestą per- 
pus. Upės vingyje ošia Skaista- 
kalnio parko medžiai, rytinėje 
miesto dalyje tyvuliuoja tvenki- 
nys. Yra puošni katedra, dramos 
teatras. Iš plačių apylinkių žem- 
dirbiai į miestą suveža savo iš- 
augintas gėrybes. Panevėžiečiai 
gamina sviestą, sūrius, dešras, 
konservus, cukrų, perdirba linus, 
audžia raštuotas drobes. Jeigu į 
televizorių įmontuotas Panevė- 
žio „Ekrane“ pagamintas kine- 
skopas, vaizdas bus ryškus ir aiš- 
kus. Birželio pirmąją, per Vai- 
kų dieną, senamiesčio gatvės 
pilnos vaikų — sutūpę jie piešia 
ant asfalto spalvota kreida įvai- 
riausius piešinius. 


— Trys Kryžiai. Vilniuje yra Ado- 
mo Mickevičiaus, Žemaitės, Pet- 
ro Cvirkos, Kaune — Vytauto Di- 
džiojo, Maironio, Dariaus ir Gi- 
rėno, Papilėje — Simono Dau- 
kanto paminklai. 

PAPARTIS 


JONINIŲ NAKTĮ ŽMONĖS 
IEŠKO PAPARČIO ŽIEDO. 


Senų senovėje, prieš milijonus 
metų, Žemėje augo medžių di- 
dumo paparčiai. Dabar tai dide- 
lės žolės žaliais karpytais lapais. 
Labiausiai paplitęs kelminis pa- 
partis. Paparčiai auga visur: tam- 
siame eglyne, saulės apšviestame 
paupyje, beržyne. Kai kurios pa- 
parčių rūšys auginamos darže- 
liuose. Gyvuliai paparčių neėda, 
nes jie nuodingi. Papartis žiedų 


neturi, bet yra padavimų, kad 
vieną kartą per metus, Joninių 
vidurnaktį, jis pražystąs. Papar- 
čio žiedas esąs stebuklingas. Jį 
radęs žmogus galįs matyti žemė- 
je užkastus lobius, suprasti žvė- 
rių ir paukščių kalbą. 


PAPŪGA 


MARGASPALVIS ŠILTŲJŲ KRAŠTŲ PAUKŠTIS. 


Papūgos gyvena atogražų miš- 
kuose, rečiau stepėse. Jų plunks- 
nos labai ryškių spalvų — raudo- 
nos, mėlynos, žalios, geltonos. 
Snapas didelis, kumpas, su aštriu 
kabliuku gale. Labai stiprus — 
juo papūga gali perskelti kietą 
riešuto kevalą. Kabindamasi sna- 
pu ir kojomis, laipioja po me- 
džius. Lesa vaisius, sėklas, uogas: 
paima uogą koja ir dedasi į sna- 
pą. Peri medžių drevėse, uolų 
plyšiuose. Žmonės papūgas lai- 
ko namuose, zoologijos soduose. 
Lietuvoje dažniausiai laikomos 
banguotosios papūgėlės, kilusios 
iš Australijos. Jos linksmos, ma- 
lonaus būdo, greit prijunksta prie 
žmogaus. Yra kalbančių papūgų, 
kurios išmoksta aiškiai pakarto- 
ti žodžius, posakius. 


PARAŠIŪTAS 


SU PARAŠIUTU GALIMA 
IŠŠOKTI IŠ KELIŲ KILO- 
METRŲ AUKŠČIO IR SAU- 
GIAI NUSILEISTI ANT 
ŽEMĖS. 


Parašiutininkas užsideda ant nu- 
garos į kuprinę sulankstytą pa- 
rašiutą ir šoka iš skrendančio lėk- 
tuvo. Krisdamas jis patraukia už 
kudas išsiskleidimo žiedo. 

ilkinis arba nailoninis parašiu- 
to kupolas išsiskleidžia, ir žmo- 
gus palengva leidžiasi žemyn. Su- 
pasi ore ir mato, kokia graži Že- 
mė iš aukštybių. Timptelėjęs vie- 
ną ar kitą jį laikančią virvutę, jis 
vairuoja ir nutupia ten, kur nori. 
Mintis sukurti parašiutą kilo ita- 
lų dailininkui Leonardui da Vin- 
čiui prieš penkis šimtus metų. 
Pirmą kartą Žmogus parašiutu 
nusileido iš bokšto 1617 metais. 
Su parašiutais šokinėja sportinin- 
kai, vyksta jų varžybos. Parašiu- 
tininkai po vieną ar keliese, neiš- 
skleidę parašiuto, ore atlieka ak- 
robatines figūras, leidžiasi į pažy- 
mėtą vietą. 


PARDAVĖJAS 


GERAS PARDAVĖJAS PIR- 
KEJĄ APTARNAUJA MAN- 
DAGIAI IR MALONIAI. 


Įsivaizduok, jog tu užaugai dide- 
lis ir sumanei nusipirkti skrybė- 
lę. Atėjai į parduotuvę, o ten 
skrybėlių skrybėlaičių! Išsirink iš 
tokios daugybės, kad gudrus. 
Laimei, prie tavęs prieina parda- 
vėjas, kuris ne tik parduoda, bet 
ir pataria, kurią geriau pasirink- 
ti. Pasimatuoji mažiausiai dvide- 
šimt penkias skrybėles. Bet par- 
davėjas visai nepyksta, atvirkščiai 
— džiaugiasi, kad neperki pirmos 
pasitaikiusios, o renkiesi, derini. 


Jis tik maloniai nusišypso ir sa- 
ko: „Prašom ateiti rytoj. Kaip tik 
gausim naujų skrybėlių. Rytoj 
tikrai išsirinksit!“ 


PARKAS 


MIŠKAS AUGA SAVAIME, O PARKĄ UGDO ŽMOGUS. 


Parke auga reti medžiai, krūmai, 
daug dekoratyvinių augalų. Par- 
kai seniau buvo kuriami prie dva- 
rų rūmų. Priešais rūmus augina- 
mos vejos, gėlynai, trykšta fon- 
tanai, tvenkiniuose plaukioja gul- 
bės. Užauginti gražų parką ne 
taip paprasta. Tam reikia ir lai- 


ko, ir pinigų, ir išmoningų archi- 
tektų, gamtininkų, sodininkų. 
Parkas teikia žmogui malonų po- 
ilsį, sielos atgaivą. Lietuvoje bu- 
vo daug parkų, tik nedaug jų išli- 
ko. Būtinai aplankykite Palan- 
gos, Plungės parkus, Vilniaus 
Vingio parką. 


PASAGA 


PO ARKLIO KANOPA KALA- 


| MA LENKTA GELEŽIS. 


Arklys daug bėgioja, dirba sun- 
kius darbus. Kad jo kanopos ne- 
nudiltų, nesusižeistų, arklį reikia 
pakaustyti. Pasagos nukaltos iš 
geležies.Prie kanopų jos pritvir- 
tinamos pasagvinėmis. Ilgainiui 
pasagos nudyla ir pakeičiamos 
kitomis, naujomis. Ypač geros, 
nenudilusios pasagos turi būti, 
kai kelias slidus. Jei tolimoje ke- 
lionėje pasaga nukristų ar lūžių 
pusiau, arklys pradėtų šlubuoti. 


Pasagas nukala ir arklį pakausto 
kalvis. Apie gerą kalvį sakydavo: 
„Jis gali ir blusą pakaustyti“. 
Žmonės tiki, kad rasta ant kelio 
pasaga neša laimę. Dėl to kai kas 
rastą pasagą prisikala prie durų 
staktos. 

PASAKA 


„SENELE, PASEK PASAKĄ“, 
— PRAŠO VAIKAI. 


Smagu ilgais žiemos vakarais 
klausytis senelės pasakų. Pasako- 
se daug kas kitaip negu gyveni- 
me. Gyvuliai jose kalba ir elgiasi 
kaip žmonės. Apsiavęs stebuklin- 
gais batais, žmogus akies mirks- 
niu atsiduria, kur panori. Varlė 
pavirsta gražia karalaite, o miręs 
žmogus, pašlakstytas gyvybės 
vandeniu, vėl atgyja. Senovėje 
pasakų knygų nebuvo — žmonės 


PASISVĖIKINIMAS 


ŽMONĖS SUSITIKE SVEIKINASI. 


Jei susitinka rytą, sako: „Labas 
rytas!“ Jei dieną: „Laba diena! 

Labą dieną!“ O vakare: „Labas 
vakaras!“ Artimi draugai sveiki- 
nasi dar taip: „Sveikas! Sveikas 
gyvas!“ Ir paspaudžia vienas ki- 
tam ranką. Sveikindamiesi su su- 
augusiais, berniukai ir mergaitės 
mandagiai linkteli galvą. Berniu- 
kai dar pakelia kepurę. Ranką 
vaikai paduoda tik tada, kai ją 
jiems ištiesia vyresnis žmogus. 
Nepamirškite pasisveikinti atėję 
į klasę, į svečius, pas gydytoją, 
prieš kreipdamiesi į ką nors su 
reikalu. 


pasakas pasakodavo vieni ki- 
tiems. Vėliau jas imta užrašinė- 
ti. Daug lietuviškų pasakų prieš 
šimtą metų užrašė Jonas Basa- 
navičius. Pasakas kuria ir rašyto- 
jai. Tikriausiai esate skaitę Pet- 
ro Cvirkos „Nemuno šalies pa- 
sakas“? Gražių pasakų parašė 
broliai Grimai, Vilhelmas Hau- 
fas, Hansas Kristijanas Ander- 
senas. 


PAŠTAS 


PAŠTU SIUNČIAMI LAIŠ- 
KAI, SIUNTINIAI. 


Įmetėte laišką į pašto dėžutę, ir 
galite nebesirūpinti — toliau vis- 
ką padarys paštas. Laiškai, išim- 
ti iš dėžutės, patenka į pašto sky- 
rių. Čia laiškų rūšiuotojai juos 
paskirsto pagal adresus. Į Niujor- 
ką laišką nuskraidins lėktuvas, į 
Taliną nugabens traukinys, o į ne- 
tolimą Lietuvos miestelį ar so- 
džių — mašina. Anksti rytą laiš- 
kanešiai susikrauna laikraščius ir 
laiškus į didelius krepšius ir iš- 
nešioja žmonėms į namus. Pašte 
galima išsiųsti ir atsiimti siunti- 
nį, banderolę, piniginę perlaidą, 
nusipirkti vokų, pašto ženklų, už- 
siprenumeruoti laikraščius. 


PAŠTO ŽĖNKLAS 


MOKESTIS UŽ LAIŠKO SIUNTIMĄ IR PRISTATYMĄ. 


Parašę laišką ir įdėję į voką, už- 
rašome adresą ir priklijuojame 
pašto ženklą. Seniau pašto žen- 
klų nebuvo. Pašto paslaugas ap- 

mokėdavo laiško gavėjas. Pir- 
mieji pašto ženklai buvo išleisti 
Didžiojoje Britanijoje 1840 me- 
tais, o Lietuvoje — 1918 metais. 
Ant senųjų lietuviškų pašto žen- 
klų regime Lietuvos prezidentą 
Antaną Smetoną, Joną Basana- 
vičių, Maironį, Vincą Kudirką, 
Žalgirio, Saulės mūšių vaizdus. 
1990 metais Lietuvai atgavus ne- 
priklausomybę, išspausdinti nau- 
ji pašto ženklai. Kasmet jų išlei- 
džiama apie trisdešimt. Ir vaikai, 
ir suaugusieji mėgsta pašto žen- 
klus kolekcionuoti. Tokie žmonės 
vadinami filatelistais. 


PATARLĖ 


GRAŽUS IR IŠMINTINGAS POSAKIS. 


Tai labai trumpas tautosakos kū- 
rinėlis — tik vienas sakinys. Sa- 
komas jis dažniausiai ne atskirai, 
o kaip kokia puošmena įterpia- 
mas į pasakojimą, pokalbį. Patar- 
lės turi perkeltinę reikšmę, glaus- 
tai pasako didelę išmintį. Saky- 
dami „Auksas ir pelenuose žiba“, 


turime galvoje ne auksą ir pele- 
nus, O tai, kad gerosios Žmogaus 
savybės, darbai visur ir visada pa- 
stebimi. Patarlė „Mažas kupstas 
didelį vežimą verčia“ primena, 
jog ir nedidelis apsileidimas gali 
sugadinti svarbų reikalą. Lietu- 
viai turi daug patarlių. 


PAVARDĖ 


KIEKVIENAS ŽMOGUS 
TURI VARDĄ IR PAVARDĘ. 


Vardus vaikams parenka tėveliai, 
o pavardė yra tokia pat, kaip ir 
jų. Pagal pavardę galima atskirti 
šeimą — visi jos nariai vadinami 
viena pavarde. Tik moterų pavar- 
džių pabaiga yra kitokia: pavyz- 
džiui, tėvo ir sūnaus pavardė — 
Šalčius, motinos — Šalčiuvienė, 


dukters — Šalčiūtė. Senovės lie- 
tuviai pavardžių neturėjo, vien 
vardus. Pavardės pradėjo rastis 
maždaug prieš penkis šimtus me- 
tų. Jomis virto kai kurie senieji 
vardai (Mažvydas, Skirmantas), 
pravardės (Kairys, Šernas, Šlei- 
vys). Daug pavardžių padaryta iš 
krikščioniškų vardų (iš Jono — 
Jonaitis, Jonauskas, Janonis, Ja- 
nulis, iš Petro — Petraitis, Petro- 
nis, Petrėnas). 


PAVASARIS 


IR SMARKIAUSIA ŽIEMA 
BIJO PAVASARIO. 


Kovo mėnesį orai atšyla, prade- 
da tirpti sniegas. Miške prasi- 
skleidžia mėlynos žibutės, karklų 
šakelės pasipuošia švelniais ka- 
čiukais. Čiurlena upokšniai, jų 
pakrantėse žydi geltonos purie- 
nos. Iš šiltųjų kraštų parskrenda 
paukščiai. Po šlapią lanką styp- 
čioja raudonkojis gandras ir gau- 
do varles. Aukštai žydroje padan- 
gėje čirena vieversėliai, prie na- 
mų ant sprogstančios beržo ša- 
kelės švilpauja varnėnas. Nulyja 
pirmas šiltas lietutis, nudunda 
griaustinis, ir visa gamta atgyja. 
Sužaliuoja pievos, miškai, sode 


pražysta vyšnios ir obelys. Kai 
dirvos pradžiūva, žemdirbiai iš- 
eina į laukus — sėja javus, sodi- 
na bulves. Labiausiai pavasariu 
džiaugiasi vaikai — tai pats 
gražiausias ir linksmiausias me- 
tų laikas. Lietuvių rašytojo Kris- 
tijono Donelaičio poemos „Me- 
tai“ viena dalis taip ir vadinasi 
— „Pavasario linksmybės“. 


PAVYDAS 


NEPASITENKINIMO, PYK- 
ČIO JAUSMAS DĖL KITO 
ŽMOGAUS SĖKMĖS. 


Vytas atsinešė iš namų didžiulę 
kriaušę. Kai Kęstas tik pamatė 
kriaušę, jį apėmė pavydas. „Ko- 
kia kriaušė! — galvojo jis. — Ko- 
kia didelė! Kokia sultinga! Da- 
bar Vytas atsisės ant suoliuko, at- 


sikąs ir gardžiuosis. Valgys vie- 


nas! O man nieko nepaliks. Kuo 
aš už jį blogesnis? Ak, ir nesise- 
ka...“ Kęstas žiūrėjo į kriaušę, o 
pavydas vis augo. Jam buvo pik- 
ta ir gaila savęs. „Nori kriaušės?“ 
— paklausė priėjęs Vytas. — „No- 

riu“. Susėdo abu vaikai ant suo- 
liuko ir suvalgė kriaušę perpus. 
O pavydo lyg nebūta. 


PEILIS 


JEI NETURĖTUME PEILIO, 
NEGALETUME NET DUO- 
NOS ATSIRIEKTI. 


Peilis yra plokščia ir aštri plieni- 
nė geležtė, įtaisyta į rankeną, ar- 
ba kriaunas. Peilių yra didelių ir 
mažų, virtuvinių ir kišeninių. Vir- 
tuviniu peiliu raikome duoną, 
pjaustome mėsą, sūrį, daržoves, 
užsitepame. sviesto. Kišeninis 
peiliukas yra sulenkiamas, kad 
neprapjautų kišenės. Jis dažniau- 
siai turi keletą geležčių — duonai 
riekti, mėsai, sūriui pjaustyti, 
konservų dėžutei atidaryti, be to, 
kamščiatraukį, ylą. Kai norime 
nusidrožti pieštuką ar nusipjauti 
karklo šakelę švilpynei, peiliuką 


atlenkiame. Toks peilis labai pra- 
verčia kelionėje, turistiniame žy- 
gyje, grybaujant. Dar yra spe- 
cialių sodininko, batsiuvio peilių. 
Peilis ilgainiui atšimpa, tada jį 
reikia pagaląsti. Su peiliu elkitės 
atsargiai — kryptelės ranka, ir įsi- 
pjausite pirštą. 


PELĖ 


NEDIDELIS KENKSMINGAS 
GRAUŽIKAS. 


Urvelyje po namo grindimis gy- 
vena pilkos naminės pelės. Nak- 
tį, kai žmonės miega, jos aštriais 


dantukais pragraužia grindyse 
skylę ir įlenda į virtuvę. Apkram- 
to duoną, sūrį, prakanda maiše- 
lio kampą ir ėda išbirusias kruo- 


pas, miltus. Mėgsta cukrų. Urve- “ 


lyje iš pūkų, vatos pelė susisuka 
lizdą, kuriame augina mažus pe- 


liukus. Sandėlyje įsiveisusios pe- 7 


lės suėda ir sugadina daug grū- 
dų, miltų, kruopų. Žmonės pe- 
les gaudo spąstais, nuodija. Dir- 
vinė lauko pelė gelsvai rusva, su 
tamsia juostele išilgai nugaros. 
Geltonkaklė miško pelė gerai lai- 
pioja medžiais. Visos pelės gyve- 
na urveliuose, o pelė mažylė pina , 
lizdelį iš žolės ir pakabina jį ant 
augalo stiebo ar šakelės. 


PELĖDA 


PLĖŠRUS NAKTIES PAUKŠ- 
TIS. 


Pelėdos akys didelės, apvalios. 
Plunksnos purios, todėl pelėda 
atrodo didesnė negu yra iš tikrų- 
jų. Snapas kumpas, aštrus, nagai 
ilgi, riesti. Dieną pelėda miega, 
o naktį, kai iš urvelių išlenda pe- 
lės ir kiti graužikai — medžioja. 
Ji gerai mato sutemose. Plasno- 
dama minkštais sparnais, sklen- 
džia tyliai, be garso ir čiumpa už- 
sižiopsojusią pelę. Dar gaudo 
paukštelius, varles, vabzdžius. 
Pelėdos gyvena ir peri senų me- 
džių drevėse, palėpėse. Pavasarį 
jos šaižiai ūbauja. Maži pelėdžiu- 
kai balti, pūkuoti, minkšti lyg pa- 
galvėlės. Pelėdos yra reti ir nau- 
dingi paukščiai. 


PELIKANAS 


BALTAS PAUKŠTIS, DIDU- 
MO KAIP ŽĄSIS. 


Pelikanas turi ilgą snapą, o po juo 
— didelį odinį maišą, kuriuo gau- 
do žuvis. Išsirikiavę ratu, pelika- 
nai apsupa žuvų pulką ir varo jas 
į seklumą. Paskui kiša snapus į 
vandenį ir susemia žuvis maišais. 


Jauniklius maitina taip: žuvį at- 
ryja į maišą, o pelikaniukai suki- 
ša į jį galvas ir lesa. Pelikanai 
gyvena šiltuosiuose kraštuose, jū- 
rų ir ežerų pakrantėse. Retkar- 
čiais jie atklysta ir į Lietuvą. Peli- 
kanų yra Kauno zoologijos sode. 

PELYNAS 


PELYNAS LABAI KARTUS. 


Ši žolė panaši į kietį, tik šviesiai 
pilka, beveik balta. Žydi smul- 
kiais geltonais žiedeliais, stipriai 
ir maloniai kvepia. Vasarą pely- 
nų krūmeliai ryškiai matomi sau- 
lės išdegintoje ganykloje: karvės 
nugraužia visas žoles, o pelynų 
neliečia. Mat pelynas labai kar- 
tus. Žmonės pelynus dar vadina 
metėlėmis. Kai tau suskausta pil- 
vą, mama išverda pelynų ir sa- 
ko: „Išgersi metėlių arbatos ir 
tuoj pasveiksi“. Arbata karti, la- 


bai neskani, bet juk beveik visi 
vaistai yra neskanūs. Pelyno nuo- 
viras žadina apetitą. Kai vaikai 
nenori valgyti, jiems duoda kelis 
gurkšnius pelynų arbatos. 


PĖLKĖ 


ŽEMA, ŠLAPIA LYGUMA. 


Einant per pelkę, žemė liula, iš 
po kojų trykšta vanduo. Tarp ža- 
lių samanų kupstų ir meldų kaip 
maži ežerėliai telkšo gilūs akiva- 
rai. Kur ne kur auga skurdūs me- 
deliai, krūmokšniai. Noksta span- 
guolės. Pelkėse peri pempės, per- 
kūno oželiai, gervės. Yra žalčių, 
gyvačių. Naktį po pelkę klaidžio- 


ja melsvos liepsnelės — žaltvyks- 
lės. Tai dega pelkių dujos. Pada- 
vimuose pasakojama, kad pelkė- 
se gyvena kipšai, laumės. Dabar 
pelkių Lietuvoje nedaug. Jos bu- 
vo nusausintos, paverstos ganyk- 
lomis, durpynais, dirbamais lau- 
kais. Kai kurios pelkės — Čepke- 
lių raistas, Kamanų pelkė — sau- 
gomos valstybės. 

PERKŪNAS 


GRIAUSMO IR ŽAIBŲ 
DIEVAS. 


Kilus audrai, tarp juodų debesų 
blykčioja žaibai, dunda griausti- 
nis. Sakmėse pasakojama, kad 


tai Perkūnas važinėjasi po akme- 
ninį dangų geležine karieta, pa- 
kinkyta raudonais žirgais. Perkū- 
nas didžiuliu kūju daužo uolas ar- 
ba ugnimi spjaudančia šaudykle 
šaudo velnius. Buvo manoma, 
kad Perkūnas pavasarį pabudina 
žemę iš miego, skatina augti ja- 
vus ir žolę, be to, padeda nugalė- 
ti priešus. Perkūnas buvo dauge- 
lio senovės tautų, tarp jų ir baltų 
— prūsų, lietuvių, latvių — dievas. 

monės Perkūno bijojo ir jį gar- 
bino. Šventuose ąžuolynuose jam 
buvo statomos šventyklos, kūre- 
nama amžinoji ugnis. 


PETRAŽOLĖ 


PRIESKONINĖ DARŽOVĖ. 


Petražolės šaknis panaši į mor- 
ką, tik gelsvai balta. Lapeliai 
smulkūs, karpyti, kartais garba- 
noti. Vienų petražolių nevalgo- 
me — jų ir lapai, ir šaknis yra 
prieskonis. Petražolių dedama į 
sriubą, salotas, ant sumuštinių. 
Jos yra malonaus skonio, gar- 
daus kvapo. Petražolės turi daug 
vitamino C. Jų arbata yra vais- 
tinga. Žiemai petražolių galima 
susidžiovinti. Jei petražolių pa- 
sisodinsite vazone ant palangės 
— visą Žiemą turėsite šviežių 
prieskonių. Į petražolę panašus 
salieras, tik jo lapai didesni, pla- 
tesni, šaknis stora, apvali. 


PIEMUO 


MAŽI PIEMENĖLIAI, DIDI VARGDIENĖLIAI. 


„Šeštų metų Joniukas jau pie- 
muo“, — taip pradeda apsakymą 
apie našlaitį Joniuką Jonas Biliū- 
nas. Kol maži, vaikai ganė žąsis, 
antis, paūgėję — kiaules, karves, 
avis. Gyvulius išgindavo į laukus 
anksti rytą, saulei tekant, o par- 
gindavo vėlai vakare. Kiaurą die- 
ną, ar saulė šviečia, ar lietus ly- 
ja, piemenėliai išbūdavo lauke. 


Ganyti — sunkus darbas. Reikia 
žiūrėti, kad gyvuliai neištryptų ja- 
vų, kad vilkas nenuneštų ėriuko, 
kad karvės sočiai priėstų. Priėdu- 
sios vidurdienį jos sugula, ramiai 
atrajoja. Tada ir piemenys gali 
pailsėti, pažaisti. Pavasarį, per 
Sekmines, piemenėliai gėlių ir 
žolių vainikais papuošdavo kar- 
vių ragus. 


PIENAS 


ĖSK, KARVUTE, ŽALIĄ 
ŠIENĄ 

IR ATNEŠK MAN BALTO 
PIENO. 


Mes geriame karvių ir ožkų pie- 
ną. Kitų tautų žmonės melžia ir 
avis, kumeles, kupranugares. 
Pieną gerti sveika, jis labai mais- 
tingas. Galima gerti šviežią pie- 
ną, skanu ir rūgusis. Vakarienei 


dažnai verdama pieniška kruopų 
arba makaronų sriuba. Pienu ga- 
lima užbalinti ir daržovių sriubą. 
Pieną kurį laiką palaikius šalto- 
je vietoje, į paviršių iškyla grieti- 
nėlė. Iš pieno gaminama grieti- 
nė, sviestas, varškė, sūris. 

PIESTI 
PIEŠTI GALI KIEKVIENAS VAIKAS. 


pataria, pataiso piešinėlį. Bet 
smagiausia piešti, ką nori. 


Algiukui patinka piešti spalvo- 
tais tušinukais — flomasteriais. 
Ką sugalvoja, tą ir nupiešia — 
mamą, tėtį, namuką, Gedimino 
pilį ar tanką. Piešinėlio kontū- 
ras aiškus, spalvos ryškios, gry- 
nos. O Raselė labiau mėgsta 
vandeninius dažus — akvarelę. 
Jai gražiai išeina gėlėta pieva, 
miškas, upelis, debesys. Koks 
gražus apsnigtas miškas žiemą! 
Jį galima nupiešti paprastu juo- 
du pieštuku. Tikri dailininkai 
dažniausiai tapo aliejiniais da- 
žais ant drobės. Mokykloje bū- 
na piešimo pamokos. Mokytoja 
padeda kokį daiktą, pavyzdžiui, 
molinę vazą, ir visi vaikai ją pie- 
šia. Jei kam nesiseka, mokytoja 


PYKTIS 


PYKTIS BLOGAS PATARĖJAS. 


Vaikai susipyko žaisdami futbo- 
lą. Vytas supyko ant Andriaus, 
Andrius ant Miko, Mikas ant 
Sauliaus, Saulius ant Vyto. „Tu 
nemoki žaisti!“ — pyko Vytas. „O 
tu spyrei man į koją“, — nenusi- 
leido Andrius. „O tu man sukliu- 
dei“, — nenustygo Mikas. „Jūs nė 


vienas nemokat žaisti“, — kirto 
Saulius. Vaikai ginčijosi, kol su- 
temo ir neliko laiko žaisti. Kitą 
dieną vaikai vėl susirinko. „Tai 
pyksimės ar žaisim?“ — paklau- 
sė Vytas. „Geriau žaiskime!“ — 
atsakė Andrius, Mikas ir Saulius. 
Ir žaidė vaikai iki sutemos. 


PIKTZOLES 
PIKTŽOLĖS NESĖTOS DARŽUOSE, JAVŲ LAUKUOSE 
AUGA IR SMELKIA ŽMONIŲ AUGINAMUS AUGALUS. 


Palijo, ir darže sužaliavo žliūgės, 
varpučiai, usnys, balandos, svė- 
rės ir kitokios piktžolės. Iš kur 
jų tiek pridygo? Juk sodinome 
kopūstus ir ropes, sėjome mor- 
kas, žirnius ir pupas! Mažas, 
lengvutes piktžolių sėkliukes į 
lysvę atneša vėjas, žemėje yra jų 
šaknų. Piktžolės auga labai grei- 


tai, kultūrinius augalus užgožia, 
atima iš jų maisto medžiagas. Jas 
galima naikinti cheminiais nuo- 
dais — herbicidais, tačiau dalis 
tų nuodų pereina į daržoves. Pikt- 
žoles geriau išrauti. Ravėti ne- 
lengva, užtat daržovės gerai au- 
ga ir dera, yra skanios, nekenks- 
mingos. 


PILĖNAI 


VERKIA LIETUVA DIDVYRIŲ: 


JŲ NEPRIKELIA TĖVYNĖ. 


(Maironis) 


1336 metų žiemą gausi kryžiuo- 
čių kariauna apsupo Pilėnų pilį. 
Lietuviai, vadovaujami kuni- 
gaikščio Margirio, atkakliai gy- 
nėsi: vyrai mėtė priešams ant gal- 
vų sunkius akmenis, ritino rąstus, 
moterys pylė verdantį vandenį. 
Įsibrovusius užpuolikus pilėnie- 
čiai kapojo kardais, mušė kuoko- 
mis. Bet pilies gynėjų jėgos išse- 
ko, ir tada Margiris tarė: „Bro- 
liai ir sesės! Galingo priešo ne- 
įveiksime. Ar vergausime, ar lais- 
vi mirsime?“ — „Nevergausime! 
Laisvi mirsime!“ — vienu balsu 
visi atsiliepė. Buvo sukurtas di- 
delis laužas. Į jį lietuviai sumetė 
brangius daiktus, o paskui ir pa- 
tys šoko į ugnį. Pervėręs kardu 
mylimą žmoną, paskutinis žuvo 
kunigaikštis Margiris. Įsibrovę į 
pilį, kryžiuočiai rado tik degėsių 
krūvą. 


PILIS 


SENOVĖJE ŽMONĖS PILYSE 
GYNĖSI NUO PRIEŠŲ. 


Pilys stovėdavo ant kalvų (pilia- 
kalnių), upių santakose, ežerų sa- 
lose arba tarp klampių pelkių, 
kad priešams būtų sunkiau prie 
jų prieiti. Pilį juosė aukšti pyli- 
mai, gilūs grioviai, medžio, mū- 
ro sienos. Aukštuose pilies kuo- 


ruose (bokštuose) dieną ir naktį 
budėjo sargybiniai. Daug pilių (iš 
pradžių medinių, vėliau — mū- 
ro) buvo senovės Lietuvoje. Jo- 
se gyvendavo kunigaikščiai, didi- 
kai. Šalia dažnai įsikurdavo gy- 
venvietė. Priešams užpuolus, 
žmonės subėgdavo į pilį, užsida- 
rydavo joje ir gindavosi. Ilgainiui 
pilys sunyko, sugriuvo. Atstaty- 
toje Trakų pilyje dabar yra mu- 
ziejus. 

PINGVINAS 


NESKRAIDANTIS ŠALTŲJŲ 
KRAŠTŲ PAUKŠTIS. 


Pingvinai gyvena Antarktidoje 
dideliais būriais (kolonijomis). 
Pingvino sparniukai trumpi, ko- 
jų pirštus jungia plėvės. Plunks- 
nos tankios, panašios į kailiuką. 
Iš tolo pingvinas atrodo lyg fra- 
ku apsivilkęs — visas juodas, o 
papilvė balta. Pingvinai gerai 
plaukia ir nardo vandenyje. Min- 
ta žuvimis. Padeda vieną kiauši- 
nį. Siaučia pūga, sninga, o ping- 
vinas peri jį, pasidėjęs tarp lete- 
nėlių. Pingvinų galima pamatyti 
Klaipėdoje, Jūrų muziejuje. 


PINIGAI 


LIETUVOS PINIGAI YRA LITAI IR CENTAI. 


Pinigais mokama už darbą, o už 
juos perkame visokias prekes. 
Senovėje pinigus atstojo kailiai, 
medus, grūdai, druska. Įsivaiz- 
duok — tau reikia batų. Nueini 
pas batsiuvį. O tas ir sako: „Pa- 
siūsiu tau batus. Bet už tai man 
duosi penkis korius medaus!“ Ši- 
taip pirkti buvo nepatogu, ir žmo- 
nės rado prekės pakaitalą — auk- 


są. Pradėta kalti aukso monetas, 
vėliau — sidabro. Senovės lietu- 
vių pinigai buvo sidabrinės laz- 
delės. Perkant nuo lazdelės bu- 
vo atkertamas reikiamo dydžio 
gabaliukas. Dabar naudojami 
popieriniai pinigai spausdinami 
specialiame popieriuje su van- 
dens ženklais. Monetos kalamos 
iš metalų lydinio. 


PYRAGAS 


LAIKYK PYRAGĄ, O NE DARBĄ RYTDIENAI. 


Pyragas skanus, baltas, purus. Jis 
kepamas iš smulkių kvietinių 
miltų. Tešla užmaišoma, įdeda- 
ma mielių ir palaikoma šiltoje 
vietoje, kol įrūgsta, iškyla. Pas- 
kui ji supilama į riebalais išteptą 
skardą ir kepama krosnyje ar or- 
kaitėje. Į pyragą galima įdėti įvai- 
rių įdarų — uogienės, varškės, 
riešutų, obuolių. Gardžiausią py- 
ragą iškepa mama. Ypač skanu 


jį, dar šiltą, valgyti su pienu. Se- 
niau pyragus kepdavo tik šven- 
tėms, kasdien valgė juodą ruginę 
duoną. Svočia, eidama į vestuves, 
nešdavosi labai didelį, gražiai pa- 
puoštą pyragą — karvojų. Lauk- 
tuvės kartais vadinamos kiškio 
pyragu. Tai nebūtinai pyragas — 
gali būti ir riestainis. Gal ir tau 
tėvelis ar mama yra parnešę kiš- 
kio pyrago? 


PIRMOJI KOMŪNIJA 


LAIMINGI TIE, KURIE PAKVIESTI Į VIEŠPATIES PUOT Ą! 


Pirmoji Komunija — tai pirma- 
sis Žmogaus susivienijimas širdy- 
je su Jėzumi Kristumi. Jis įvyks- 
ta Šventųjų Mišių metu priimant 
Švenčiausiąjį Sakramentą. Vaikai 


12. Vaikų enciklopedija 


į bažnyčią eina gražiai pasipuo- 
šę, apsirengę baltais drabužė- 
liais, nešasi žvakę, maldaknygę, 
rožančių. Prieš priimdami Šven- 
čiausiąjį Sakramentą jie prieina 


išpažinties, susitaiko su Dievu ir 
žmonėmis. Pirmoji Komunija pri- 
pildo širdį meilės, apsaugo nuo 
daugelio nuodėmių, suteikia jėgų 
daryti gailestingumo darbus. 

PIRTIS 


PIRTYJE ŽMONĖS MAZGO- 
JASI. 


Daugelyje Lietuvos kaimo sody- 
bų, truputį atokiau nuo trobesių, 
stūkso pirtelė. Šeštadienį žmonės 
ją gerai iškūrena ir vakare maz- 
gojasi. Atsisėdę ant plautų (to- 
kių lentynų), kaitinasi, periasi 
vantomis (beržų šakelių šluoto- 


mis). Kad būtų daugiau karštų 
garų, ant įkaitusių krosnies ak- 
menų šliūkšteli kaušą vandens. 
Miesto pirtys kitokios — jose yra 
vonių, dušų, garinių, net basei- 
nų. Pirtyje žmogus ne tik nusi- 
mazgoja, bet ir pailsi, atgauna jė- 


gas ir žvalumą, grūdinasi. mo- 
nės tai pastebėjo labai seniai, to- 
dėl jau prieš du tūkstančius me- 
tų Romoje buvo gerai įrengtų, di- 
delių, labai puošnių pirčių. 


178 


PLAKTŪKAS 


PLAKTUKO GALVA METALINĖ, KOTAS MEDINIS. 


Tėtis kala vinį į sieną, o Audrius 
stovi greta ir žiūri. Plaktukas 
smagiai kaukši. „Duok ir man, 
tėti, pakalti“, — prašo berniukas. 
Tėtis padavė plaktuką, Audrius 
tik užsimojo ir — kaukšt sau per 
pirštą! Dabar žinos, kad kalti rei- 
kia atsargiai. Batsiuvys mažas vi- 
nutes į puspadį kala nedideliu 
plaktukėliu. Dailidžių plaktukas 
jau didesnis — juo galima įkalti 
ir gandro snapo ilgio vinį. O kal- 
vis iki raudonumo įkaitintą gele- 
žį kala labai dideliu ir sunkiu 
plaktuku, kuris vadinamas kūju. 


PLAUČIAI 


PLAUČIAIS KVĖPUOJAME. 


Plaučiai yra krūtinėje. Turi dvi 
dalis: yra kairysis ir dešinysis 
plautis. Juose išsišakoja bron- 
chai. Tai kvėpuojamosios gerklės 
šakos — standūs vamzdeliai, ku- 
riais įkvėptas oras patenka į plau- 
čius. Bronchų šakelių galuose yra 
mažos kvėpuojamosios pūslytės 
— alveolės. Alveolėse iš oro į 
kraują patenka deguonis, o iš 


kraujo pašalinamas anglies dvi- 
deginis, kurį paskui iškvepiame. 
Persišaldę galime susirgti plau- 
čių uždegimu, bronchitu. Sergant 
plaučių uždegimu, pakyla tempe- 
ratūra, sunku kvėpuoti. Bronchi- 
tu sergantis žmogus kosi, dūsta. 
Ypač pavojinga yra plaučių tu- 
berkuliozė — užkrečiama, sun- 
kiai pagydoma liga. 

PLAUKAI 


PLAUKAI BŪNA ŠVIESŪS, 
TAMSŪS, TIESŪS ARBA 
GARBANOTI. 


Kad plaukai būtų sveiki ir gra- 
žūs, juos reikia prižiūrėti. Plau- 
kus šukuojame šukomis, šepečiu. 
Kas savaitę ar kas dvi galvą tren- 
kame muilo skysčiu — šampūnu. 
Ką tik išplautus plaukus patarti- 
na perskalauti dilgėlių, ramunė- 
lių ar kitų žolelių nuoviru. Senų 
žmonių plaukai žili, vyrai dažnai 
nuplinka. Jaunų žmonių plaukai 
irgi po truputį slenka, tačiau vėl 
atauga. Mat plaukas gyvena tik 
keletą metų. Graži šukuosena 
žmogų puošia. Berniukai daž- 
niausiai kerpasi trumpai, o mer- 


gaitės nešioja ilgus plaukus. Ir se- 
niau, ir dabar didžiausias lietu- 
vaitės papuošalas — ilgos, storos 
kasos. 


PLAUKTI 


APIE GERĄ PLAUKIKĄ SAKOMA: „PLAUKIA KAIP ŽUVIS“. 


Ežere laiveliu plaukiojo žvejys ir 
matematikas. „Ar tamsta išma- 
nai matematiką?“ — paklausė 
mokslininkas. „Ne!“ — atsakė 
žvejys. „O, tai tamsta praradai 
pusę gyvenimo!“ Netrukus paki- 
lo audra ir apvertė laivelį. „Ar 
tamsta moki plaukti?“ — paklau- 
sė žvejys. „Ne“, — atsakė mate- 


matikas. „O, tai tamsta praradai 
visą gyvenimą!“ Matote, kaip 
svarbu mokėti plaukti. Gamta 
taip sutvarkė, jog paukščiams ir 
gyvuliams plaukti mokytis nerei- 
kia — jie plaukia iš prigimimo. 
Plaukti galima išmokti. Vasarą 
plaukiojame jūroje, ežere ar upė- 
je, žiemą — baseine. 


PLĖKŠNĖ 


PLOKŠČIA LYG BLYNAS 
ŽUVIS. 


Plekšnė dugne guli ant šono. 
Smėlėtose vietose gyvenančių 
plekšnių viršus būna gelsvas, ak- 
menuotose — margas. Apačia 


a 

balta. Abi plekšnės akys yra vie- 
noje, dažniausiai dešiniojoje kū- 
no pusėje, arti viena kitos. Plekš- 
nės plaukioja palei dugną ir gau- 
do vabalus, kirmėlaites. Plekšnių 
yra Baltijos jūroje, jos dažnai 
įplaukia į Kuršių marias. Palan- 
goje ant jūros tilto visą dieną sto- 
vi meškeriotojai ir traukia delno 
didumo plekšnes. Kartais pasi- 
taiko tokia didelė, kad viena vos 
telpa keptuvėje. 

PLĖŠRŪNAI 


GAUDO KITUS GYVŪNUS 
IR EDA JUOS. 


Plėšrūnai būna labai greiti, ge- 
rai mato ir girdi. Vilkas, lapė sa- 
vo auką vejasi, o lūšis jos tyko pa- 
sislėpusi. Plėšrieji paukščiai — 
vanagai, sakalai, ereliai — gau- 
do mažus paukštelius, žvėrelius, 
o plėšrūs vabalai žygiai — vabz- 
džius, sliekus. Voras nusipina vo- 
ratinklį, į kurį įkliūva musės. Yra 
ir plėšrių augalų, pavyzdžiui, sau- 
lašarė. Ji gaudo vabzdžius. Plėš- 
rūnai sunaikina silpnus, ligotus 
gyvūnus. 


PLYTOS 


PLYTOS DEGAMOS Iš MOLIO. 


Plytos gaminamos taip: molis iš- 
maišomas, suminkomas, su- 
pjaustomas vienodo dydžio gaba- 
lais ir pašaunamas į labai karštą 
krosnį. Krosnyje plytos sutvirtė- 
ja, užsigrūdina. Pastato išorei 
puošti gaminamos apdailos ply- 
tos, krosnims statyti — ugniai at- 
sparios plytos. Pirmieji plytas 


degti išmoko senovės egiptiečiai. 
Lietuvoje plytos pradėtos gamin- 
ti maždaug prieš septynis šimtus 
metų. Senovės lietuviai iš plytų ` 
mūrijo pilis, rūmus, bažnyčias. 
Vilniuje XVI amžiuje pastatyta 
goa gotikinė raudonų plytų 
v. Onos bažnyčia. Iš plytų su- 
mūryti namai stovi labai ilgai. 

PLÒMBA 


KIAURĄ DANTĮ GYDYTO- 
JAS UŽTAISO PLOMBA. 


Kai Mantui suskaudo dantį, ma- 
ma jį nusivedė pas gydytoją. Ant 
kabineto durų kabojo lentelė su 
užrašu: „Stomatologas“. Dantų 
gydytoja Mantą pasodino į dide- 
lį, minkštą krėslą. Apžiūrėjusi 
dantį, pasakė: „Iš tiesų jau apge- 
dęs. Reikės tą vietą gręžti, dantį 
gydyti, o paskui dėti plombą“. 
Įjungta gręžimo mašina burzgė, 
gręžtukas nemaloniai kirbino 
dantį. Bet neatsitiko nieko bai- 
saus, tik išgręžtas daleles reikė- 
jo išspjauti, burną išskalauti. Iš- 
gedusią dantuko vietą gydytoja 
užkimšo vaistais. O kai Mantas 
atėjo kitą kartą — įdėjo ir plom- 

bą: užtaisė danties skylutę tokia 
koše, kuri labai greit sukietėjo. 
„Dabar dantis toliau nebeges ir 
nebeskaudės“, — pasakė nusišyp- 
sojusi gydytoja. 


PLŪGAS 


PLŪGU ARTOJAS ARIA 
DIRVĄ. 


Plūgas yra svarbiausias žemdir- 
bio padargas, kuris padaro sun- 
kiausią darbą. Jis pagamintas iš 
geležies. Svarbiausios plūgo da- 
lys yra noragas ir verstuvas. No- 
ragas pjauna žemę lyg peilis, o 
verstuvas dailiai apverčia velėną. 


Plūgą traukia arkliai. Artojas per 
dieną gali suarti apie pusę hek- 
taro žemės. Arti sunku — ir ar- 
klio strėnos, ir artojo kakta ra- 
soja nuo prakaito. Didelius lau- 
kus suaria traktoriai. Prie trak- 
toriaus prikabinti plūgai verčia iš 
karto kelias vagas. 


PLUŪKĖ 


PLUKĖS PRAŽYSTA ANKSTI 
PAVASARĮ. 


Plukių nereikia ieškoti — nueini į 
mišką ir prisiskini puokštę. Ypač 
paplitusios baltažiedės ir gelton- 
žiedės plukės. Būna ir žydrų 
plukių, bet mūsų krašte jos neau- 
ga. Lietuvoje dar randama liek- 
noji plukė. Jos stiebas kone pu- 
sės metro aukščio, o žiedas dide- 
lis, beveik kaip daržo aguonos. 
Lieknosios plukės pražysta birže- 
lio pradžioje. Jų yra Kernavėje 
ant piliakalnių, Merkinės botani- 
niame draustinyje prie Merkio ir 
Stangės upių. Ši gėlė reta, todėl 
gamtininkai ją įrašė į globojamų 
augalų sąrašą. Neskinkite liekno- 
sios plukės žiedų — tegu subręsta 


POLIKLINIKA 


GYDYMO IR SVEIKATOS 
TIKRINIMO ĮSTAIGA. 


„Ko tu toks išbalęs, gal sergi? — 
sako Linui mama. — Vesiu pasi- 
tikrinti į polikliniką“. Ir jiedu nu- 
ėjo į vaikų polikliniką. Pirmiau- 
sia pasuko prie registratūros lan- 
gelio, kur registratorė įrašė į kor- 
telę Lino pavardę, vardą, davė la- 
pelį su eilės numeriu ir pasakė: 
„Penkioliktą valandą, 306 kabi- 
netas, pas gydytoją Petraitienę“. 
— „Ką ta gydytoja man darys?“ 
— sunerimo Linas. „Išklausinės, 
apžiūrės, paskui turbūt siųs į ki- 
tus kabinetus, nes ne taip lengva 
iš karto pasakyti, kuo sergi. Kai 
ištirs, patars, kaip gydytis, kokius 
vaistus gerti“, — paaiškino mama. 


jų sėklos, tegu šis retas augalas 
dauginasi. 


181 


POMIDORAS 


LIETUVOJE POMIDORAI 
PRADĖTI AUGINTI PRIEŠ 
PORĄ ŠIMTŲ METŲ. 


Pomidoras yra skani, bet lepi 
daržovė. Mat jis kilęs iš šiltųjų 
kraštų — Pietų Amerikos. Pomi- 
dorų daigai išauginami šiltnamy- 
je arba kambaryje ant palangės, 
o vėliau persodinami į daržą ar- 
ba į kitą šiltnamį. Juos reikia nuo- 
lat prižiūrėti — purenti dirvą, 
kaupti, nuskinti nereikalingas ša- 
keles, laistyti, tręšti. Pomidorai 
žydi gelsvais žiedais ir užmezga 
žalius obuoliukus. Nekantrūs vai- 
kai kartais jų paragauja ir tuoj 
pat išspjauna. Neprinokę pomi- 
dorai neskanūs. Truputį palūkė- 
kite — vaisiai subręs, paraudo- 
nuos, ir galėsite valgyti. Yra ir 
geltonųjų pomidorų. Pomidorai 
valgomi švieži, konservuojami, iš 
jų spaudžiamos sultys. 

POPIERIUS 


POPIERIUJE RAŠOMA, SPAUSDINAMOS KNYGOS, LAIK- 


RAŠČIAI, ŽURNALAI. 


Senovėje žmonės rašė ant moli- 
nių lentelių, papiruso, pergamen- 
to, beržo tošies. Popierių išrado 
kinai maždaug prieš du tūkstan- 
čius metų, bet jo gamybos būdą 
labai ilgai slėpė. Vėliau tą paslaptį 
sužinojo japonai, arabai, o iš jų — 
europiečiai. Lietuvoje popierius 
pradėtas gaminti beveik prieš 


PORCELIANAS 


IŠ PORCELIANO GAMINA- 
MOS LĖKŠTĖS, PUODELIAI, 
VAZOS, SKULPTŪRĖLĖS. 


Porcelianą išrado kinai prieš 
tūkstantį metų. Jis gaminamas iš 
labai balto molio — kaolino. Mo- 
lis sumaišomas su kvarcu ir put- 
nagu, įpilama vandens. Gauna- 
ma tešla. Iš jos pagaminti dirbi- 
niai džiovinami, degami. Porce- 
liano dirbiniai balti, blizga. Jie 
marginami gražiais spalvotais 
piešiniais. Labai garsus Meiseno 
(miestas Vokietijoje) porcelianas 
— indai, vazos, skulptūrėlės. Lie- 
tuvoje porceliano indus gamina 
Kauno „Jiesios“ gamykla. 


penkis šimtus metų. Popierius da- 
romas iš medienos, skudurų, ma- 
kulatūros. Žaliava fabrike suma- 
lama, atskiedžiama vandeniu, 
įmaišoma įvairių priedų. Mišinys 
išpilamas ant tinklo. Vanduo pro 
tinklo akutes nuteka, ir lieka po- 
pieriaus juosta, kuri supresuo- 
jama ir išdžiovinama. 


POVAS 


ŽMONĖS POVUS LAIKO 
DĖL GROŽIO. 


Povo patinėlio nugara ir sparnai 
žvilga melsvai. O kai jis išsklei- 
džia kaip vėduoklę ilgą uodegą 
— kiekvienos plunksnos gale vai- 
vorykštės spalvomis suspindi gra- 
ži „akis“. Povė kukli, pilka, su 
mažu kuodeliu. Supykęs povas 
garsiai ir šaižiai rėkia. Šie paukš- 
čiai neišrankūs — lesa viską, kaip 
ir vištos. Bet auginti povus sun- 
koka — reikia turėti labai aukštą 
erdvų narvą, kad jie nesusilaužy- 
tų gražiųjų plunksnų. 


PRAŠYTI 


„PRAŠYTI REIKIA MOKĖTI“, - PASAKĖ ROMUI SENELĖ. 


„Mokėti? — nustebo Romas. — 
Aš sakau: „Duok!“ arba „At- 
nešk!“ Argi negerai?“ — „Šitaip 
sakyti gali tik labai artimam 
draugui, — aiškina senelė. — Ir 
tai mandagiau būtų: „Gal paduo- 
tum?“, „Ar neatneštum?“ Prašy- 
ti reikia taip: „Ar nepadėtumėte 
užkelti to krepšio?“, „Gal pasa- 


yras, kiek dabar valandų?“ 
ia labai tinka žodžiai „prašom“, 
„prašyčiau“: „Prašom pasakyti, 
kur yra Maironio gatvė“, „Jei ga- 
lite, labai prašyčiau užkelti tą 
krepšį“. Žodį „prašom“ sakome 
ir ką nors duodami. Gražiai pa- 
prašytas žmogus niekada neatsi- 


sakys padėti“. 


PREZIDEÑTAS 


VALSTYBĖS VADOVAS. 


Prezidentas vadovauja valstybės 
valdymui, skiria ir atleidžia aukš- 
tuosius valstybės pareigūnus, skel- 
bia įstatymus, atstovauja valstybei 
kitose šalyse. Dažnai būna ir vy- 
riausiasis kariuomenės vadas. Pir- 
masis Lietuvos valstybės prezi- 


dentas buvo Antanas Smetona. 
Vėliau prezidentai buvo Aleksan- 
dras Stulginskis, Kazys Grinius, 
paskui vėl Antanas Smetona. So- 
vietų Sąjungos okupuota Lietuva 
prezidento neturėjo. Atgavus ne- 
priklausomybę, juo išrinktas Al- 
girdas Brazauskas. Prezidentą 
renka visi balsavimo teisę turin- 
tys Lietuvos piliečiai penkeriems 
metams. Prezidento darbo vieta 
yra prezidentūra. Ant jos iškelta 
prezidento vėliava. Kai preziden- 
tas išvyksta, ji nuleidžiama. 

PRIEPLAUKA 


KELEIVIAI ATPLAUKIAN- 
ČIO LAIVO LAUKIA PRIE- 
PLAUKOJE. 


Jei krantas seklus, laivas negali 
prie jo arti priplaukti. Toje vie- 
toje Žmonės pagilina upės vagą, 
įrengia tiltelį arba krantinę. Gre- 
ta pastato namą, kuriame yra 


laukiamoji salė, bilietų kasa, bu- 
fetas. Stovi prieplaukoje ir ma- 
tai upės viduriu atplaukiantį lai- 
vą. Jis pasuka į krantą, sulėtina 
greitį ir priplaukia prie prieplau- 
kos. Upeiviai pririša laivą lynu ir 
nuleidžia laiptelius — trapą. Juo 
keleiviai sulipa į laivą. Iš Kaune 
esančios prieplaukos galima Ne- 
munu nuplaukti į Nidą. 


PRIESKONIAI 


PRIESKONIAIS PASKANINA- 
MI VALGIAI. 


Prieskoniai labai pagerina mais- 
to skonį ir kvapą. Tai įvairių au- 
galų lapeliai, šaknelės, sėklos. 
Labiausiai paplitęs prieskonis — 
svogūnas. Be jo daugelis patie- 
kalų neskanūs. Po nedaug varto- 
jame česnako. Mėsą valgome su 
krienais, garstyčiomis. Duona, 
sūris daug gardesni su kmynais. 
Krapais paskaniname bulves, 
sriubą — lauro lapeliais, pipirais. 
Į bandeles dedame cinamono, 
vanilės. 


PRŪSAI 


IŠNYKUSI BALTŲ TAUTA, LIETUVIŲ GIMINAITĖ IR 


KAIMYNE. 


Prūsai nuo seno gyveno prie Bal- 
tijos jūros, į vakarus nuo Lietu- 
vos. Prūsų, kaip ir lietuvių bei lat- 
vių, protėviai yra baltai, todėl ir 
jų kalba panaši į mūsų kalbą. Prū- 
sai garbino savo dievus — dan- 
gaus dievą Ukapirmą, griausma- 
valdį Perkūną, upių ir šaltinių 
dievą Patrimpą ir kitus. XIII am- 
žiuje prūsų žemes ėmė siaubti 
kryžiuočiai. Narsūs prūsai bran- 
gino laisvę ir atkakliai priešino- 


si. Tačiau prūsų gentys dar nebu- 
vo spėjusios susivienyti, sukurti 
savo valstybės, todėl kryžiuo- 
čiams pavyko jas nukariauti. 
1260—1274 metais įvyko Didysis 
prūsų sukilimas, kuriam vadova- 
vo Herkus Mantas. Daug prūsų 
žuvo, pateko į vergiją, buvo iš- 
tremti iš savo žemių. Išnyko ir 
prūsų kalba. Jų tėvynėje apsigy- 
venę vokiečiai sukūrė valstybę, 
kuri buvo pavadinta Prūsija. 


PŪUNTUKAS 


DIDELIS AKMUO, STŪKSANTIS ANYKŠČIŲ ŠILELYJE. 


Puntuką žiloje senovėje, prieš 
penkiolika ar dvidešimt tūkstan- 
čių metų, atritino iš Šiaurės slin- 
kę ledynai. Akmuo virš žemės iš- 
kilęs keturis metrus (žemėje dar 
slypi pusantro metro), jo ilgis — 
beveik septyni metrai, plotis — 


šeši su puse metro. Lietuvoje už 
jį didesnis yra tik Barstyčių ak- 
muo Skuodo rajone. Plokščiaja- 
me Puntuko šone skulptorius 
Bronius Pundzius iškalė Atlanto 
nugalėtojų lakūnų Stepono Da- 
riaus ir Stasio Girėno atvaizdus. 


PUODYNĖ 


MOLINIS INDAS PIENUI, 
GRIETINEI IR KITIEMS 
MAISTO PRODUKTAMS 
LAIKYTI. 


Puodžius uždeda šlapią molio ga- 
balą ant žiedžiamojo rato. Min- 
damas koja suka ratą, o ranko- 
mis žiedžia puodynę. Prilipdo dvi 
ąsas. Kad būtų tvirtesnės, neleis- 
tų vandens, puodynės aptepamos 
specialiu mišiniu — glazūra — ir 
išdegamos. Šonai puošiami gra- 
žiais raštais. Molinėje puodynė- 
je ir karščiausią vasaros dieną 
pienas šaltas, nesugyžta. Puody- 
nės naudojamos nuo neatmena- 
mų laikų. Kasinėdami piliakal- 
nius, archeologai randa puody- 
nių šukių ir iš jų sprendžia, kaip 
gyveno žmonės senovėje. 


PUPĖLĖS 


PUPELIŲ SRIUBA MAISTIN- 
GA IR GARDI. 


Pupelių yra dvi rūšys — vienos 
būna žemos, kitų — vijoklinių — 
virkščios išsistiebia iki trijų met- 
rų aukščio. Ankštys plonos ir il- 
gos. Kartais ankštyje būna net 


dešimt nedidelių pupelių. Daž- 
niausiai jos baltos, bet būna ir 
juodų, rainų, margų. Pupelės val- 
gomos virtos, troškintos, jų deda- 
ma į sriubą. Kartais žalios ankš- 
tys konservuojamos. Pupelėse 
yra daug baltymų, jos tinka val- 
gyti ligoniams. Ankščių nuoviras 
geriamas sergant cukralige. 

PÙPOS 


PUPOS LIETUVOJE AUGI- 
NAMOS NUO SENO. 


Kad neužimtų daug vietos, pupos 
sėjamos daržo gale, kartais — 
bulvių vagose. Jos gerai auga mo- 
lio ir priemolio dirvose. Rudenį 
pupas nupjauna, suriša į nedide- 


lius pėdelius ir džiovina, o kai iš- 
džiūsta — išaižo arba iškulia. Pu- 
pos stiebas aukštas, tvirtas, su 
tamsiai žaliais lapais, žiedai bal- 
ti arba rausvi. Paskui atsiranda 
žalios storos ankštys. Ankštyje 
būna trys ar net penkios didelės 
plokščios pupos. Subrendusios 
' pupos paruduoja. Pupas valgome 
žalias, virtas, troškintas. Jos yra 
Kūčių valgis. Pašarinėmis pupo- 
mis šeriami gyvuliai. 


PURIENA 


PURIENOS. AUGA PRIE 
UPELIŲ, NES JOMS REIKIA 
DAUG DREGMES. 


Kaitrūs saulutės spinduliai ištir- 
pino žiemos pusnis, upeliai pa- 
tvino ir užliejo pievas. Iš po tam- 
sių juodalksnio kerplėšų srūva 
skaidrūs šaltiniai, vanduo bėga ir 
bėga, aplenkdamas viksvų ir vin- 
giorykščių sąžalynus. Paupio pie- 
vos švyti geltonai — pražydo pu- 
rienos. Jų skaisčiai geltoni žiedai 
po kelis susibūrę ant storo, sul- 
tingo kotelio, lapai tamsiai žali 
ir blizgantys. Vandens srovė iš- 
nešioja purienų sėklas po pievas 


ır miškus. Dabar daug laukų nu- 
sausinta, todėl purienų mažai be- 
likę. Purienos yra nuodingos, gy- 
vuliai jų neėda. 


PUŪSIASALIS 


Į EŽERĄ, JŪRĄ AR VANDENYNĄ IŠSIKIŠUSI SAUSUMOS 


DALIS. 


Vanduo tai pakyla, tai nuslūgsta, 
bangos ir srovės apardo krantą 
arba suplauna prie jo smėlį, ir at- 
siranda pusiasalis. Indostano pu- 
siasalis atsirado taip: labai labai 
seniai, prieš penkiasdešimt mili- 
jonų metų, prie Azijos žemyno 
prisišliejo milžiniška Žemės plu- 


"tos plokštė, atskilusi nuo Afrikos. 


Pusiasaliai būna įvairių formų. 


Pavyzdžiui, į Viduržemio jūrą iš- 
sikišęs Apeninų pusiasalis pana- 
šus į aulinį batą. Kuršių nerija 
taip pat yra pusiasalis. Šį siaurą 
smėlio ruožą supylė jūros ban- 
gos, supustė vėjas. Nuo nerijos į 
Kuršių marias dar yra išsikišę 
maži pusiasaliukai, Žmonių vadi- 
nami ragais — Bulvikio, Grobš- 
to, Rasytės, Žirgų. 


PUŠIS 
ŽALIUOJA IR ŽIEMĄ, IR 
VASARĄ. 


Pušis stiebiasi į saulę ir užauga | 
labai aukšta. Liemuo tiesus, liek- | 


nas, viršūnėje ošia šakos. Spyg- 


liai ilgi, melsvai žali. Iš kamieno | 
sunkiasi tiršti, geltoni sakai. Iš se- | 


nų pušų miškininkai leidžia sa- 
kus — kamiene išpjauna įkypus 
griovelius ir pakabina skardinė- 
lę, į kurią subėga sakai. Iš me- 
dienos gaminami baldai, popie- 
rius. Saulėtą dieną pušynas gar- 


džiai kvepia. Lietuvoje pušynų = 


daug — Kuršių nerijoje, Dzūki- 
joje, prie Anykščių. Pušys auga 
ir parkuose (Palangoje, Vilniaus 
Vingio parke). 


PŪTINAS 


KAI AŠ JOJAU PER ŽALIĄ GIRELĘ, 
NUSILAUŽIAU PUTINO ŠAKELĘ. 


Lietuvių liaudies dainoje klausia- 
ma: „Ko ūži, putine, ko ūži, ko 
ūži, žaliasis, ko ūži?“ O jis liūd- 
nai atsako: „Ateis šaltas rudenė- 
lis, oi, nukrės žiedus ir lapelius, 
oi!“ Putino krūmas labai gražus 
— žali vešlūs lapai, dideli balti 
žiedai, o uogos raudonos kaip 
kraujas, blizgančios, sultingos. 


Valgomos, tik labai rūgščios. Po 
šalnų jas lesa paukščiai. Iš puti- 
nų uogų verdama uogienė, spau- 
džiamos sultys. Senovėje iš jau- 
nų lanksčių putino šakelių buvo 
pinami dailūs krepšeliai. Batsiu- 
viai iš kieto putino kamieno pa- 
sidarydavo vinutes batų puspa- 
džiams prikalti. 


PUTPELĖ 


PANAŠI Į KURAPKĄ, TIK 
PERPUS MAŽESNĖ. 


Raiba putpelytė slapstosi pievo- 
se, javuose. Lizdą suka ant že- 
mės, tarp žolių, jame padeda ir 
peri mažus rudai gelsvus dėmė- 
tus kiaušinėlius. Lesa sėklas, grū- 
dus, gaudo vabzdžius. Putpelę 


pamatyti labai sunku, daug leng- 
viau išgirsti jos balsą. Putpelės 
giesmę Žmonės persako taip: 
„Kelk, Jurgut, darbas krut. Dal- 
gi plak, pievon kak. Šieną pjauk, 
nepalik... Put-pi-lik, put-pi-lik!“ 
Rudenį putpelės išskrenda į Pie- 
tus. Daug jų žūva kelionėje ir ne- 
begrįžta į gimtinę. Dabar Lietu- 
voje putpelės labai retos. 


RADIJAS 


RADIJO BANGOMIS PER- 
DUODAMOS ŽINIOS, MUZI- 
KA, PAGALBOS SIGNALAI. 


Muzika, žmogaus balsas radijo 
stotyse virsta radijo bangomis, 
kurios be jokių laidų šviesos grei- 
čiu pasklinda į visas puses. Ra- 
dijo imtuvai sugauna tas bangas 


ir vėl atverčia į tą pačią muziką, 
žodžius. Tai, ką pranešėjas kalba 
radijo stotyje, tą pačią akimirką 
mes girdime iš radijo imtuvų. 
Kiekviena radijo stotis turi savo 
bangą. Sukiodami imtuvo bangų 
derinimo rankenėlę, išgirstame 
Vilnių, Rygą, Maskvą, Varšuvą, 
Paryžių. Pasaulyje veikia daugiau 
kaip pustrečio tūkstančio radijo 
stočių. Per radiją palaikomas ry- 
šys su lėktuvais, laivais, erdvėlai- 
viais. s 

RAGAÍŠIS 


KOKS GRŪDAS, TOKS RAGAIŠIS. 


Prieš Velykas Algis pasigyrė sa- 
vo draugui Sauliui: „Mano ma- 
ma šiandien kepa velykinį pyra- 
gą. Jis bus baltas baltas ir labai 
gardus!“ — „Et, — suniekino jį 
draugas, — nuo pyrago tik pilvas 
auga. Mano mama keps ragaišį. 
Ragaišis dar gardesnis, o ir val- 
gyti jį sveika“. Algis niekad ne- 
buvo ragavęs ragaišio, todėl pa- 
klausė: „O iš ko ragaišį kepa?“ 
— „Ragaišiui reikia miežinių ar- 
ba rupių kvietinių miltų, mielių 
ir pieno“, — paaiškino Saulius. 
„Tai aš irgi paprašysiu mamos, 
kad iškeptų ragaišio. Svarbiausia 


— rupūs miltai!“ — linksmai šūk- 
telėjo Algis ir nubėgo namo. 

RAGANA 


SENOVĖJE ŽMONĖS TIKĖJO, 


Kitą kartą bernas grįžo iš ganyk- 
los arklius nuvedęs, žiūri — tokia 
moteriškė velka skarą per pievą 
ir šnibžda: „Man per pusę! Per 
pusę!“ Bernas, nieko negalvoda- 
mas, nuleidęs apinasrius ir sakąs: 
„Man visas! Man visas!“ Parėjęs 
namo, tuos apinasrius pakabinęs 
priemenėje ant sienos. Po kurio 


KAD YRA RAGANŲ. 


laiko žiūri — pilna priemenė pie- 
no, O iš tų apinasrių pienas varva. 
Tada jis suprato, kad ta moteriš- 
kė buvo ragana — vilkdama ska- 
rą iš kaimynų karvių atiminėjo 
pieną. Buvo manoma, kad raga- 
nos burtais susargdina karves, iš- 
karpo avims vilnas, nujodo ar- 
klius, žmones paverčia gyvūnais. 


RAGANOSIS 


ŽOLĖDIS ŠILTŲJŲ AFRIKOS IR AZIJOS KRAŠTŲ 
GYVULYS. 


Raganosio oda plika, uodegos 
gale — šluotelė, o ant nosies sty- 
ro ragas, kartais du. Raganosiu- 
kas, kol mažas, rago neturi, jis iš- 
dygsta vėliau. Šarvuotojo ragano- 
sio kūną dengia kieti skydai. Ra- 
ganosis blogai mato, todėl prie 
jo galima prieiti arti. Bet jei su- 


pyko — saugokis! Nors atrodo lė- 
tas, nerangus, bet yra labai grei- 
tas ir irzlus, linkęs pulti priešą. 
Brakonieriai daug raganosių iš- 
naikino dėl rago. Manoma, kad 
tas ragas turi ypatingų gydomų- 
jų savybių. Raganosių nedaug be- 
likę, juos draudžiama medžioti. 


RAKETA 


KOSMINĖS RAKETOS SKRENDA Į KOSMOSĄ. 


Kaip besistengtume švystelti ak- 
menuką į viršų, jis tuoj pat nu- 
krinta ant pievos. Ir didžiausios 
patrankos aukštyn iššautas svie- 
dinys bumbteli atgal į žemę. Visa, 
kas yra Žemėje, laiko ir nepalei- 
džia jos traukos jėga. Kosminė 
raketa lekia taip greitai, kad nu- 
gali Žemės trauką. Ją varo reak- 
tyviniai varikliai. Kosminė rake- 
ta turi kelias variklių pakopas — 
kai išdega vienos pakopos kuras, 
ji atsiskiria, ima veikti kita. Ra- 
ketos pakyla iš kosmodromo ir 
nuskraidina į kosmosą dirbtinius 

emės palydovus, erdvėlaivius 
su kosmonautais. 


R 


RAKTAS 


RAKTU UŽRAKINAME IR 
ATRAKINAME DURIS. 


Išeidami iš namų, butą užrakina- 
me. Kitaip sakant, užrakiname 
duryse įtaisytą spyną. Raktas tin- 
ka tik tai spynai, kuriai jis paga- 
mintas. Todėl su vienu raktu dvie- 


jų spynų neatrakinsi. Raktai vie- 
ni nuo kitų skiriasi vis kitokiais 
išrantymais, išpjovomis, griove- 
liais. Meistrai turi specialių rak- 
tų veržlėms sukti. Be veržliarak- 
čio nepakelsi ir nenuleisi dvira- 
čio sėdynės, neįtempsi grandinės. 
Dar yra smuiko, boso raktas. Tai 
ne įrankiai, o muzikiniai ženklai. 


RAKTAŽOLĖ 


PRAŽYSTA ANKSTI PAVA- 
SARĮ, KAI ŽIEDŲ PIEVOSE 
DAR NEDAUG. 


Ši gėlė dar vadinama švento Pet- 
ro rakteliais arba tiesiog rakte- 
liais. Geltoni, nusvirę raktažolės 
žiedeliai iš tikrųjų panašūs į rak- 
tus. Lietuvoje auga dvi raktažo- 
lių rūšys: pavasarinė raktažolė ir 
raktažolė pelenėlė. Abi jas žmo- 
nės augina darželiuose ir net 
kambaryje. Yra tokių nedidelių 
paupio pievelių, kur vien tik rak- 
tažolės auga. Visur geltonuoja 
žiedai, nė kojos nėra kur pasta- 
tyti. Raktažolės lapai valgomi, iš 
jų daromos skanios ir vitaminin- 
gos salotos. Anglijoje daržininkai 
augina raktažoles darže ir jų la- 
pus skina pietums. 


RAMBYNAS 


KALNAS PRIE NEMUNO. 


Rambynas nelabai aukštas — tik 
keturiasdešimt šeši metrai, apau- 
gęs medžiais ir krūmais. Į Nemu- 
no slėnį jis leidžiasi stačiu skar- 
džiu, todėl atrodo didingai. Se- 
novėje kalnas buvo daug aukštes- 
nis, bet kas pavasarį patvinstan- 
tis Nemunas jį apgriovė. Upė ties 
Rambynu daro didelį vingį. Se- 


novės lietuviai Rambyną laikė 
šventu kalnu. Čia stovėjo auku- 
ras — didelis akmuo su iškaltais 
ženklais, buvo aukojama die- 
vams Patrimpui ir Laimai. Pada- 
vimuose sakoma, kad tą akmenį 
ant kalno padėjęs dievas Perkū- 
nas. XIX amžiaus pradžioje žmo- 
nės akmenį suskaldė girnoms. 


RAMUNĖLĖ 


MAŽA GĖLELĖ DAUG LIGŲ GYDO. 


Ramunėlės stiebas šakotas, su 
daug žiedų. Žiedo viduriukas gel- 
tonas, žiedlapiai balti. Ramunė- 
lės stipriai kvepia. Jos yra vaista- 
žolės. Ramunėlių auginami dide- 
li plotai. Žydinčias ramunėles nu- 
pjauna ir išdžiovina. Jas superka 
vaistinės. Gelsva ramunėlių arba- 
ta skalaujame skaudamą gerklę, 
plauname karščiuojančias akis, 
jos kompresą dedame ant sumuš- 
tos rankos ar kojos. 


RANKOS 


RANKOS DARBININKĖS. 


Kojomis vaikščiojame, o ranko- 
mis „dirbame. Tik maži, nemo- 
kantys vaikščioti vaikiukai rėp- 
lioja keturpėsčia. Rankos dalis 
nuo peties iki alkūnės vadinama 
žastu, nuo alkūnės iki riešo — dil- 
biu. Dažniausiai ranka vadiname 
tik plaštaką: „Koks storas paga- 
lys, negaliu ranka apimti“. O kai 
sakome: „To ąžuolo rankomis 


neapglėbsi“, turime galvoje visą 
ranką iki pat peties. Plaštaka yra 
su pirštais. Jų vardai: nykštys, 
smilius, didysis, bevardis ir ma- 
žylis. Dažniausiai dirbame deši- 
niąja ranka — valgome, rašome. 
Yra ir kairiarankių žmonių. Ka- 
dangi rankomis imame įvairius 
daiktus, kartais nešvarius, reikia 
jas dažnai plauti, ypač prieš valgį. 


RASA i 


ŽEMĖ KĖLĖ ŽOLĘ, 
ŽOLĖ KĖLĖ RASĄ. 


Ankstų vasaros rytą, patekėjus 
saulei, pieva tviska sidabru. Kiek- 
vienas žolės lapelis, žiedas, smil- 
gos stiebelis apkibęs mažyčiais 
vandens lašeliais. Plataus rasaki- 
los lapelio įdubime ritinėjasi bliz- 


gantis rasos karolis. Smagu ba- | 


sam bristi per rasotą pievą — nu- 
kreti rasą, ir lieka žalia brydė. Iš 
kur atsiranda rasa? Šiltą dieną 
vandens garai nepastebimi kybo 
ore. Naktį, orui atvėsus, jie susi- 
telkia į lašelius, kurie nebeišsi- 


„ laiko, krinta žemyn ir nusėda ant 


augalų lapų, žolės. Kai saulė pa- 
kyla aukščiau ir pradeda labiau 
šildyti, rasa išgaruoja. 


RASOS 
ŠVENTĖ 


VASAROS SAULĖGRĮŽOS 
ŠVENTĖ. 


Senovės lietuviai birželio pabai- 
goje švęsdavo Rasos šventę, ar- 
ba Kupoles. Įvedus krikščionybę, 
ją imta švęsti kartu su Joninėmis. 
Buvo tikima, kad Joninių naktį 
augalai ir vanduo turi ypatingos 
gydomosios galios. Moterys ku- 
poliaudavo — rinkdavo vaistažo- 
les. Mergaitės, prisiskynusios gė- 
lių, burdavo, pindavo vainikus, 
juos plukdydavo. Ant kalvos bū- 
davo kuriamas laužas, prie jo 
žmonės visą naktį žaisdavo, dai- 
nuodavo. Vidurnaktį ieškodavo 
stebuklingo paparčio žiedo. 
Šventė baigdavosi saulėtekio su- 
tikimu. Visos tos apeigos turėjo 
suteikti žemei derlingumo, o 
žmogui — sveikatos ir grožio. 


RAŠYTOJAS 


RAŠYTOJAS RAŠO NUOTY- 
KIŲ KNYGAS, GRAŽIUS 
EILĖRAŠČIUS. 


Vieni rašytojai viską išgalvoja, ki- 
ti aprašo tikrus įvykius, žmones. 
Knygas skaityti įdomu, iš jų mo- 
kaisi būti geras, teisingas, suži- 
nai apie tolimus kraštus, patiri 


naujų įspūdžių. Ne kiekvienas 
žmogus gali tapti rašytoju — rei- 
kia turėti talentą. Rašytojai bū- 
na pastabūs, daug žino, gerai pa- 
žįsta žmones. Netyčia sudaužei 
ąsotį, o mamai pasakei, jog Rai- 
niukas. Po kurio laiko tau į ran- 
kas pakliuvo knygelė, kurioje ap- 
rašomas tas pats nuotykis su ąs0- 
čiu ir katinėliu Rainiuku. Skai- 
tai ir galvoji: juk tai apie mane! 
Iš kur tas rašytojas viską žino? 

RAŠOMOJI 
MAŠINĖLĖ 


RAŠO SPAUSDINTOMIS 
RAIDĖMIS - KAIP KNYGO- 
JE. 


Įgudęs žmogus rašomąja mašinė- 
le rašo labai greitai. Spausdinti 
įdomu. Į mašinėlę įdedami bal- 
to popieriaus lapai. Jei tarp jų 
įklota kalkė, gauname iš karto 
kelis to paties teksto prirašytus 
lapus. Pirštais spaudžiami klavi- 
šai, ant kurių užrašytos raidės. 
Paspaudus klavišą, prie svirtelės 
pritaisyta raidė žaibiškai strikte- 
li, atsitrenkia į dažų juostą ir per 

ją atsispaudžia baltame popie- 
riaus lape. Eilutės tiesios, išri- 
kiuotos lygiais tarpais. Rašomo- 
ji mašinėlė spausdina ne tik rai- 
des, bet ir skaičius, tašką, kable- 
lį, klaustuką, šauktuką ir kitokius 
ženklus. 


RAŠTAS 


ŽENKLAI, KURIAIS UŽRAŠOMA KALBA. 


Iš pradžių žmonės bandė šneką 
pavaizduoti piešiniais. Šis raštas 
buvo sudėtingas, sunkiai supran- 
tamas. Senovės egiptiečiai rašė 
hieroglifais. Tai toks raštas, kur 
vienas ženklas dažnai reiškia vi- 
są žodį. Dabar hieroglifais rašo 
kinai, japonai. Raidžių raštą 
prieš tris tūkstančius metų sukū- 
rė finikiečiai. Tas raštas vadina- 
mas garsiniu, nes raidė žymi gar- 
są. Iš raidžių sudaryti žodžiai. 


Garsinį raštą patobulino senovės 
graikai ir romėnai. Vėliau jį pri- 
sitaikė kitos tautos, tarp jų ir lie- 
tuviai. Lietuvių kalbos raštas at- 
sirado XVI amžiuje. Lietuviški 
žodžiai rašomi taip, kaip tariami. 
Yra kalbų, pavyzdžiui, anglų, 
prancūzų, kurių rašyba labai ski- 
riasi nuo tarimo. Daugiau apie 
raštą sužinosite perskaitę straips- 
nelius „Abėcėlė“, „Knyga“. Ra- 
šyti vaikai išmoksta mokykloje. 


RAUDONĖLIS 


KVEPIANTI ŽOLYTĖ - IR 
PRIESKONIS, IR VAISTAS. 


Liepos mėnesį saulės įšildytose 
atšlaitėse pražysta raudonėlis. Jo 
melsvi, smulkūs žiedeliai labai 
maloniai kvepia. Raudonėlio 
kvapas panašus į mėtos, išsilai- 
ko ilgai — net pernykščiai, lauke 
peržiemoję raudonėliai tebekve- 
pia. Raudonėlių galima prisi- 
džiovinti žiemai. Skinamos jų vir- 
šūnėlės. Raudonėlio arbata ska- 


ni ir tinka gerti persišaldžius. Be 
to, raudonėliu gardinama sriuba, 
mėsos patiekalai. 


GYDYTOJAS PASKIRIA 
LIGONIUI VAISTŲ IR IŠRA- 
ŠO RECEPTĄ. 


Išrašė gydytojas receptą ir sune- 
galavusiam Vaciukui. Tai toks po- 
pieriaus lapelis su antspaudu ir 
gydytojo parašu. Jame parašytas 
vaistų pavadinimas ir kaip juos 
vartoti. Vaciukas įsidėmėjo: tris 
kartus per dieną po vieną table- 
tę prieš valgį. Tik kodėl vaistų pa- 
vadinimas parašytas lotyniškai? 
Taip nuo seno įprasta, kad bet 
kurios šalies gyventojai ir vaisti- 
ninkai receptą suprastų. Senovė- 


13. Vaikų enciklopedija 


RAUDONOJI 
KNYGA 


Į RAUDONĄJĄ KNYGĄ 
ĮRAŠYTI NYKSTANTYS 
AUGALAI, GYVŪNAI. 


Raudona spalva reiškia perspė- 
jimą, draudimą. Pavyzdžiui, įsi- 
žiebė raudona šviesoforo ugnelė 
— sustok, neik per gatvę. O ką gi 
draudžia Raudonoji knyga? Ze- 
mėje yra nesuskaičiuojama dau- 
gybė augalų ir gyvūnų. Kai kurie 
labai reti, sparčiai nyksta, todėl 
mokslininkai juos įrašė į Raudo- 


RECĖPTAS 


je receptai buvo ilgi ir sudėtin- 
gi. Mat juose gydytojai nurody- 
davo, kaip vaistus reikia paga- 


nąją knygą. Tų augalų negalima 
skinti, gyvūnų — medžioti. To, 
kas žuvo, niekas nebesukurs, ir 
tada mūsų Žemė bus nebe tokia 
graži. Į Lietuvos raudonąją kny- 
gą įrašytas stumbras, gervė, juo- 
dasis gandras, balinis vėžlys, ka- 
manė, gegužraibė ir kiti reti gy- 
vūnai bei augalai. 


minti. Dabar dažniausiai vaisti- 
nėje pagal receptą perkame ga- 
tavus vaistus. 


RENTGENAS 


RENTGENO SPINDULIAI 
ŽMOGŲ PERŠVIEČIA 
KIAURAI. 


Maždaug prieš šimtą metų vokie- 
čių mokslininkas Vilhelmas Rent- 
genas atrado spindulius, kurie 
daiktą peršviečia kiaurai. Buvo 
sukurtas rentgeno aparatas. Jis 
padeda gydytojui laiku pastebėti 
ligą. Rentgenu peršvietus žmogų 
matyti, ar sveiki jo plaučiai, skran- 
dis, kur ir kaip lūžęs kaulas, kur 


įstrigusi kulka ar dar kas. Ilgai 
šviesti organizmą rentgeno spin- 
duliais yra kenksminga. Žmonės 
šiuo aparatu apžiūrimi trumpai 
arba daroma peršviestos kūno da- 
lies nuotrauka. 


RĖPLĖS 


REPLĖS — MEISTRŲ 
PAGALBININKĖS. 


Tvirtomis metalinėmis replėmis 
meistras ištraukia kreivai įkaltą 
vinį, nužnybia vielą. Elektriko 
replių rankenos turi elektros sro- 
vės nepraleidžiančius apvalkalus. 
Mat tais laidais, kuriuos jis su- 
spaudžia replėmis, teka pavojin- 
go stiprumo srovė. Kalvio replės 
labai didelės, su ilgomis rankeno- 
mis. Jomis kalvis ištraukia iš Žai- 
žaruojančio žaizdro įkaitusią ge- 
ležį. Mažomis replytėmis laikro- 
dininkas be jokio vargo sučium- 
pa vos įžiūrimą laikrodžio ratuką 
ir įdeda jį į vietą. Dantų gydyto- 
jas suima replėmis klibantį pieni- 
nį dantuką ir jį ištraukia. Nebijo- 
kite — vietoj jo išdygs kitas. 


RIDIKĖLIS 


SKANI DARŽOVĖ, VALGO- 
MA ŠVIEŽIA. 

Ridikėlis yra ridiko brolis. Tik ne 
toks didelis ir sveikas — ridikė- 
lių pasitaiko ir pakirmijusių. Ri- 
dikų Lietuvoje dabar auginama 
nedaug, o ridikėliai — viena daž- 
niausių ankstyvųjų daržovių. Pa- 
vasarį žmonės jų užsiaugina šil- 
tadaržyje, vėliau — lauke. Ridi- 


kėlius galima auginti įvairiu metų 
laikų. Yra apvalių ir pailgų ridi- 
kėlių. Luobelė tamsiai raudona 
arba rausva, vidus baltas. Ridikė- 
liai užauga greitai — per keturias 
savaites. Gegužės mėnesį jų ry- 
šulėliai jau raudonuoja ant pre- 
kystalių. Nusipirkai, rūpestingai 
nuplovei — ir gali valgyti nelup- 
tus. O jei supjaustysi, pridėsi 
grietinės, bus dar skanesni. Ridi- 
kėliams reikia geros žemės, daug 
drėgmės, kitaip jie išaugs į lapus 
ir taps žyduoliais. 


RIEĖDLENTĖ 


LENTUTĖ SU RATUKAIS, ANT KURIOS GALIMA SMAGIAI 


PASIVAŽINĖTI. 


Martyno vyresnysis brolis Aud- 
rius važinėjosi riedlente: tai ap- 
sisuka vietoje, tai stabteli, pašo- 
ka į viršų ir vėl darda asfaltuotu 
keleliu. Martynukas, šalikelėje 
stovėdamas, pavydžiai rijo seilę. 
Neiškentęs paprašė brolio, kad 
duotų ir jam pamėginti. Užsili- 

po, pasispyrė ir... pargriuvo. Skau- 
dėjo sumuštą kelį, o svarbiausia 
— buvo labai nesmagu. Bet brolis 
paguodė: „Nenusimink, ir man iš 
pradžių taip buvo, pasitreniravęs 
išmoksi ir nebegriūsi. O kai paū- 
gėsi, galėsi dalyvauti riedlentinin- 
kų varžybose“. 


RIEŠUTAS 


LAZDYNO, GRAIKINIO 
RIEŠUTMEDŽIO, KOKOSO 
PALMĖS SĖKLA. 


Lietuvoje auga daug lazdynų. 
Rudenį prinoksta jų riešutai. Per- 
skėlę riešuto kevalą, randame 
gardų branduolį. Graikinio rie- 
šutmedžio riešutas didesnis, su 
smailia viršūne. Jo vidų pertva- 
ros dalija į skyrelius, kuriuose 
slepiasi valgomas minkštimas. 
Kokoso palmės, augančios šil- 
tuosiuose kraštuose, riešutai la- 
bai dideli. Juose yra balto minkš- 
timo ir pieno. Riešutai yra labai 
maistingi, juos sveika valgyti. 


RYKLYS 


LABAI DIDELĖ IR PLĖŠRI 
ŽUVIS. 


Ryklių yra daug rūšių. Didžiausi 
iš jų būna net dvidešimt metrų 
ilgio. Ryklys plaukia labai grei- 
tai. Jo kūnas pailgas, aptakus, 
snukis smailus. Žiotys plačios, 
pilnos lyg pjūklas aštrių, į vidų 
užlinkusių dantų. Minta žuvimis, 
vandens gyvūnais. Kartais dideli 
rykliai užpuola besimaudančius 
žmones. Ryklių mėsa valgoma, o 
iš kepenų gaminami vitaminingi 
taukai. Jų kartais duoda gerti ser- 
gantiems vaikams. 


ROBOTAS 


ELEKTRONINĖ MAŠINA, 
KURI PAVADUOJA ŽMONES 
DARBE. 


Robotų amžius — tik kelios de- 
šimtys metų. Pirmieji robotai — 
tai galinčios savarankiškai dirbti 
vieną ar kelis darbus mašinos 
automatai. Vėliau konstruktoriai 
įdėjo robotams elektronines sme- 
genis, išmokė juos įvairiausių dar- 
by. Tos nepavargstančios maši- 


nos triūsia ten, kur žmogui pa- 
vojinga, per šalta ar per karšta. 
Išmintingieji robotai skaičiuoja 
šimtus, tūkstančius kartų grei- 
čiau negu Žmogus, net sugeba 
rasti savo pačių klaidas. Bet ar 
jie pralenkė mus? Ne. Robotai 
nemoka nei juoktis, nei verkti. Jie 
nieko nemyli, nesiilgi. Gerai, kad 
mes, žmonės, nesame robotai! 

ROGĖS 


ATBĖGA SESYTĖS, UŽRIETĘ NOSYTES. 


N 


N 


7 


Rogėmis žmonės važinėja žiemą. 
Arkliui roges traukti nesunku — 
jų pavažos gerai slysta sniegu. Se- 
niau paprastomis darbinėmis ro- 
gémis žmonės veždavo į malūną 
grūdus, iš miško rąstus. Puošnio- 
mis, išdažytomis ornamentais, 


ROPĖ 
ROPĘ GRAUŽTI SVEIKA. 


Turbūt žinote pasaką apie ropę, 
kuri išaugo tokia didelė, kad ją 
išrauti galėjo tik susikibę sene- 
lis, senelė, vaikaitis, dukraitė, šu- 
niukas, katytė ir pelytė. Ropės iš 
tikrųjų nemažos, nors ir neišau- 
ga tokios kaip pasakoje. Jų yra ir 
pašarinių, bet mums labiau rūpi 
valgomosios. Valgome šakniavai- 
sį. Jis yra baltas arba gelsvas, ašt- 
roko skonio. Ropę galima graužti 
žalią, virti, kepti, troškinti. Se- 
niau, kol mūsų krašte nebuvo au- 
ginamos bulvės, lietuviai ropių 

spalvotomis gėlėmis rogėmis sek- 
madienį važiuodavo į svečius, į 
bažnyčią. Vaikai važinėjasi mažo- 
mis medinėmis, metalinėmis, 
plastikinėmis rogutėmis. Pakal- 
nėn jos lekia pačios, o į kalną ro- 
gutes tenka traukti už virvutės. 


sodino labai daug, valgė jas vir- 
tas. Dabar retai ropę daržuose 
pamatysi. Be reikalo — ji turi 
daug vitaminų. 


ROPLIAI 


DRIEŽAI, KROKODILAI, VĖŽLIAI, GYVATĖS, ŽALČIAI. 


Dauguma roplių gyvena sausu- 
moje, kai kurie — vandenyje. Jų 
oda apaugusi kietais žvyneliais. 
O vėžliai turi kietą šarvą. Dau- 
guma roplių plėšrūs. Yra labai 
didelių roplių: krokodilas užau- 
ga net dešimt metrų, gyvatė ana- 
konda — vienuolikos metrų ilgio. 


Dramblinis vėžlys sveria net ke- 
turis šimtus kilogramų. Ropliai 
deda kiaušinius, kuriuos užkasa 
į žemę. Vėliau iš jų išsirita jau- 
nikliai. Kai kurie ropliai nyksta, 
todėl yra saugomi, įrašyti į Rau- 
donąją knygą. Lietuvoje retas ba- 
linis vėžlys, lygiažvynis žaltys. 


ROŽĖ 


LABAI GRAŽI KVEPIANTI 
GĖLĖ. 


Rožė bene gražiausia iš visų gė- 
lių, todėl vadinama gėlių karalie- 
ne. Ji yra kilusi iš erškėčio. Šie 
augalai panašūs: abiejų žiedai 
ryškūs, maloniai kvepia, šakelės 
dygliuotos. Išvesta daug rožių 
veislių. Rožių žiedai dideli, pil- 
naviduriai, įvairių spalvų — rau- 
doni, balti, geltoni, rausvi. Žydi 
nuo birželio vidurio iki šalnų. Sil- 
tesniuose kraštuose auginamos 
didelės rožių plantacijos. Iš ro- 
žių žiedlapių spaudžiamas alie- 
jus. Jo dedama į kvepalus, kre- 
mus, muilą. 


RUDUO 


PAVASARIS BARSTO, RU- 
DUO RENKA. 


Rudenį dienos trumpos, vėsios, 
naktys ilgos ir žvarbios. Pučia šal- 
tas vėjas, debesuota, dažnai lyja. 
Pageltę lapai krinta nuo medžių. 
Šalnų pakąstos nuvysta darželio 
gėlės. Laukai ištuštėję, ražieno- 
se draikosi rasoti voratinkliai. Į 
šiltuosius kraštus liūdnai klykau- 
damos traukia gervių virtinės. Iš- 
skrenda ir kiti paukščiai — gan- 
drai, kregždės, varnėnai, viever- 
siai, strazdai. Lieka tik varnos ir 
žvirbliai. Žmonės skina obuolius 
ir kriaušes, kasa bulves, burokus, 
morkas, cukrinius runkelius, rau- 
na linus, sėja žiemkenčius. Vai- 
kai rudenį pradeda eiti į mokyk- 
lą. Lapkričio antrąją dieną pa- 
gerbiame mirusiuosius — šven- 
čiame Vėlines. 

RŪGIAGĖLĖ 


GĖLĖ, AUGANTI RUGIUO- 
SE. 


Žemdirbiai šios gražios gėlės ne- 
mėgsta, nes ji yra piktžolė ir ken- 
kia javams. Rugiagėlė žydi mė- 
lynai. Žiedo viduryje žiedlapiai 
smulkūs, violetiniai, o pakrašty- 
je — didesni ir ryškiai mėlyni. Po 
mėnesio pastebėsime dar dides- 
nį skirtumą: kraštiniai žiedlapiai 
kaip buvę, o vidiniai nokina ma- 


žytes pilkas sėkliukes su gelsvais 
šereliais. Plika akimi jas sunku 
pamatyti — reikia turėti didina- 
mąjį stiklą. Rugiagėlės žiedlapiai 
yra vaistingi. Juos superka vais- 
tinės. Bet daug žiedlapių prirink- 
ti nelengva — jie labai smulkūs 
ir lengvučiai. 


RUGIAI 


VAI TU, RUGELI, 
TU, ŽIEMKENTĖLI. 


Rugiai Lietuvoje auginami nuo 
žilos senovės. Lietuviai mėgsta ir 
kasdien valgo juodą duoną, kuri 
kepama iš ruginių miltų. Rugiai 
sėjami rudenį, rugsėjo mėnesį. 
Neilgai trukus jie sudygsta, lau- 
kai gražiai sužaliuoja. Ziemken- 
čiais rugiai vadinami todėl, kad 
jų želmenys žiemoja po sniegu, 
iškenčia didelius speigus. Pava- 
sarį rugiai vėl pradeda stiebtis į 
viršų ir užauga labai aukšti. Iš- 
plaukėja, varpos pražysta smul- 
kiais žiedeliais. Paskui užsimez- 


ga grūdai. Iš pradžių jie būna 
minkšti, pilkai žalsvi. Išlukštenk 
varpą į saują ir paragauk — labai 
skanu! Subrendę grūdai sukietė- 
ja, ir prasideda rugiapjūtė. 


RUGIAPJŪTĖ 


PER RUGIAPJŪTĘ IR AKMENĖLIAI KRUTA. 


Lietuvoje rugiapjūtė prasideda 
liepos mėnesio gale arba rugpjū- 
čio mėnesį, kai javai subręsta. Se- 
niau žmonės juos pjovė pjautu- 
vu, kirto dalgiu. Dirbo visi: vyrai 
kirto, moterys pasilenkusios rin- 
ko ir rišo pėdus, o vaikai statė gu- 
bas. Vėliau atsirado kertamoji 


mašina. Ją traukė arkliai. Kerta- 
mosios dalgis kirto rugius, lenk- 
tuvai rinko juos į glėbius ir metė 
ant ražienos. Išdžiūvusius javus 
suveždavo į klojimą, o vėliau iš- 
kuldavo. Rugiapjūtės darbai la- 
bai sunkūs. Jie palengvėjo tik ta- 
da, kai atsirado kombainai. 


RŪKAS 


TIES PIEVOMIS, UPIŲ SLĖNIAIS PAKIBĘS DEBESĖLIS. 


Anksti rytą ar vakare, saulutei 
nusileidus, žemę apgaubia rūkas. 
Atrodo, kad ant žemės nusileido 
debesėlis. Žmonės rūką dar va- 
dina migla. Rūkas, kaip ir debe- 
sis, yra susidaręs iš vandens ga- 
rų. Orui atvėsus, garai susitelkia 
į mažyčius vandens lašelius ir ky- 


bo ore. Pro tirštą rūką nieko ne- 
matyti — balta balta aplink, lyg 
kas būtų pieną paliejęs. Labai pa- 
vojinga per rūką važiuoti auto- 
mobiliu. Vairuotojai sulėtina 
greitį, uždega žibintus. Patekėjusi 
saulė rūką išgarina, vėjelis išblaš- 
ko į šalis, ir vėl giedra. 


RUNKELIS 


DAR VADINAMAS BURO- 
KU. 


Kaime ūkininkai, kurie laiko gy- 
vulius, augina pašarinius runke- 
lius. Anksti pavasarį jų sėklas pa- 
sėja inspekte arba šiltnamyje ir 
išaugina daigus. Juos persodina 
į ežias, vagas, palaisto. Daržas 
sužaliuoja. Runkelio lapai platūs, 
vešlūs, šakniavaisis didelis, pail- 
gas, gelsvas. Runkelius labai 
mėgsta karvės, ėda ir kiaulės. 
Cukrinio runkelio šaknis balta, 
saldi. Iš cukrinių runkelių fabri- 
kuose gaminamas cukrus. Atlie- 
kos yra vertingas pašaras. 


RUPUZE 
LABAI NAUDINGA, NES 


NAIKINA AUGALŲ KENKĖ- 
JUS. 


Rupūžė panaši į varlę, bet ji gy- 
vena ne kūdroje kaip varlė, o sau- 
sumoje, ne straksi, o ropoja. Oda 
pilkai rusva, rauplėta. Nelieski- 
te rupūžės — jos odos liaukos iš- 
skiria nuodingą skystį. Pavasarį 
rupūžės neršia — išleidžia į van- 
denį ilgas ikrelių juostas. Iš ik- 
relių išsiritę buožgalviai auga 


vandenyje, o kai jiems išdygsta ko- 
jytės, išlipa į krantą. Dieną rupū- 
žės tūno pavėsyje — po akmeni- 
mis, namų pamatais, augalų la- 
pais, urvuose, o naktį išlenda me- 
džioti. Eda vabalus, vorus, kirmė- 
les, vikšrus. Nendrinė rupūžė įra- 
šyta į Lietuvos raudonąją knygą. 


RUSIJA 


VIENA DIDŽIAUSIŲ PASAULIO VALSTYBIŲ. 


Rusija užima šiaurinę Europos ir 
Azijos dalį. Jos gamta labai įvai- 
ri — derlingi laukai, neįžengia- 
mi miškai, tundra, plačios stepės, 
kalnai. Senovėje Rusijos vardu 
buvo vadinamos tik rusų gyvena- 
mos Rytų Europos žemės. XIII - 
XV amžiuje buvo daug rusų ku- 
nigaikštysčių. Su jomis kariavo ir 
dalį jų buvo prisijungusi Gedimi- 
no, Algirdo, Vytauto valdoma 
Lietuvos Didžioji Kunigaikštys- 
tė. XVI amžiuje rusų žemes su- 
vienijo sustiprėjusi Maskvos ku- 
nigaikštystė. Nuo tada Rusijos 
valstybė tolydžio didėjo, užkaria- 


vo kitų tautų žemių ne tik Euro- 
poje, bet ir už Uralo kalnų, Azi- 
joje, kur yra daug naftos, aukso, 
deimantų. Rusija ypač sustiprė- 
jo caro Petro I, carienės Jekate- 
rinos II laikais. Rusijos imperi- 
jos valdžioje nuo 1795 iki 1915 
metų buvo ir Lietuva. 1917 me- 
tais Rusijoje įvykusio perversmo 
metu buvo nuversta caro valdžia. 
Rusija tapo komunistine valsty- 
be ir įkūrė Sovietų Sąjungą, kuri 
penkiasdešimt metų buvo okupa- 
vusi Lietuvą. Rusijoje gyvena ne 
vien rusai, bet ir daug kitų tautų. 
Rusijos sostinė — Maskva. 


RŪSYS 


POŽEMINĖ PATALPA, PODĖLIS. 


W 


Rūsys mūrijamas iš akmenų ar- 
ba plytų, jo grindys išbetonuoja- 
mos. Rūsyje vasarą vėsu, o žie- 
mą nešalta, todėl čia gerai laiko- 
si maisto produktai: daržovės, 
vaisiai, uogienės, kompotai. Kar- 
tais į rūsį dedama ledo luitų. Ta- 
“da temperatūra jame pasidaro 
dar žemesnė. Tokiame rūsyje ga- 


lima laikyti ir mėsą. Mieste dau- 
giabučių namų rūsiuose yra san- 
dėliukai, katilinės, skalbyklos. 
Kaime gyventojai rūsius įsiren- 
gia sodybos sklype. Iškasa duo- 
bę, jos šonus sutvirtina lentomis, 
stogą apipila žemėmis. Rūsyje 
laikomos bulvės, pašariniai run- 
keliai. 


RUSMĖNĖ 


ŠIS AUGALAS NUODINGAS, BET GYDO NUO ŠIRDIES 


LIGŲ. 


Šviesiuose saulėtuose miškų šlai- 
tuose, kirtimuose, pievose auga 
laukinė didžiažiedė rusmenė. Jos 
lapai pailgi, platūs, šviesiai žali, 
su gyslelėmis. Žiedynas panašus 
į kekę: ant aukšto stiebo iš vie- 
nos pusės nukarę dideli geltoni, 
rusvi arba gelsvai rudi varpeliai. 
Darželyje auginama paprastoji 
rusmenė žydi rausvąj ir baltai. 
Vaistams rusmenės lapai skina- 


mi giedrą dieną, tuojau pat iš- - 


džiovinami ir laikomi sandaria- 
me inde. Kaip gydytis rusmene, 
pasako gydytojas. 


RUTA 
GRAŽU ŽALIUOTI ŽALIOM 
RŪTELĖM, 
LINKSMA DAINUOTI | 
JAUNOM MERGELĖM. 


Rūta yra lietuvių tautinė gėlė. 
Rūtos auginamos darželiuose. 
Jos žaliuoja žiemą vasarą, žydi 
smulkiais gelsvais žiedeliais, ma- 
loniai kvepia. Apie žaliąją rūte- 


lę, rūtų darželį, rūtų vainikėlį su- 
dėta daug gražių dainų. Senovė- 
je lietuvaitės, kol buvo netekėju- 
sios, kasas puošė rūtų šakelėmis, 
nešiojo rūtų vainikėlius. Vestu- 
vių išvakarėse, per mergvakarį, 
mergina atsisveikindavo su rūto- 
mis. Ištekėjusios moterys rūtų ne- 
benešiojo, galvą gaubė baltos dro- 
bės nuometu arba ryšėjo skarelę. 
Šiltuosiuose kraštuose rūtos želia 
savaime, niekas jų negloboja, dai- 
nų apie jas nedainuoja. 


S 


SAKALAS 


ATSKREND SAKALĖLIS 
PER ŽALIĄ GIRELĘ. 


Sakalas — plėšrus paukštis. Jo 
snapas kumpas, su kabliuku ga- 
le, nagai lenkti, aštrūs. Gaudo di- 
delius vabzdžius, peles, paukšte- 
lius. Sakalo skrydis lengvas ir 
greitas. Vydamasis auką, jis gali 
skristi šimto kilometrų per valan- 


dą greičiu. Peri medžiuose, kar- 
tais ant žemės. Senovėje žmonės 
prijaukintais sakalais medžioda- 
vo kiškius ir paukščius. Sakalų 
yra daug rūšių. Pats gražiausias 
yra sakalas keleivis — visas tam- 
siai pilkas, tik papilvė šviesi, taš- 
kuota, po akimis tamsi dėmė. Jis 
labai retas, įrašytas į Lietuvos 
raudonąją knygą. 


SALA 


ŽEMĖS PLOTAS, KURĮ IŠ VISŲ PUSIŲ SUPA VANDUO. 


Salų esti vandenyne, jūroje, eže- 
re ir net upėje. Vandenyne salos 
kartais sudaro didelius salynus. 
Juose įsikuria ištisos valstybės, 
pavyzdžiui, Didžioji Britanija, Ja- 
ponija, Indonezija. Pietų jūrų sa- 
lose auga palmės, o Šiaurės sa- 
los — nykios, akmenuotos. Da- 
nielio Defo knygos veikėjas Ro- 


binzonas Kruzas, sudužus laivui, 
pateko į negyvenamą salą. Negy- 
venamų salų vandenynuose yra 
ir dabar. Salų turi ir Lietuvos eže- 
rai. Daug salų Platelių ežere. 
Trakuose, Galvės ežero saloje, 
stovi didinga Trakų pilis, kurioje 
gyveno Lietuvos didieji kuni- 
gaikščiai. 


SALYKLAS 


DAIGINTI MIEŽIŲ GRŪDAI 
ALUI DARYTI. 


Putojantis alutis daromas iš sa- 
lyklo ir apynių. Todėl kiekviena 
alaus darykla turi salyklinę, ku- 
rioje miežiai daiginami. Kad jie 
sudygtų, kelias dienas mirkomi 
vandenyje. Kai grūdai išleidžia 
mažus daigelius, jie išdžiovinami 
ir sumalami. Seniau Vilniuje ir 
kituose didžiuosiuose Lietuvos 
miestuose būdavo salyklininkų 
cechai, kurie darydavo salyklą. 
"Tų cechų pagamintą salyklą pirk- 
davo aludariai. Salyklas vartoja- 
mas ir girai daryti, be to, jo šiek 
tiek dedama į duoną. 


SALOTOS 
PUIKUS UŽKANDIS. 


Salotomis vadiname daržovių 
mišrainę, kartais paskanintą mė- 
sa ar žuvimi, užpiltą grietine, ac- 
tu, aliejumi, majonezu. Salotų 
galima pasidaryti iš žalių svogū- 
nų laiškų, kopūstų, morkų, ridi- 
kėlių. Yra ir tokia daržovė — sa- 
lota. Ankstyvą pavasarį, kai kitų 
daržovių dar nėra, tik ridikėliai, 
šviesiai žali salotų lapai jau di- 
deli, vešlūs. Kai kurių veislių sa- 


lotos susuka iš lapų gūželes. Sa- 
lotas valgome nevirtas. Jose yra 
daug vitaminų. 


SAMANOS 


MINKŠTUČIUKAI SAMANŲ PATALAI IŠTIESTI 
GALVĄ Į SAVE TRAUKIA IR LIULA UŽLIESTI. 
(Antanas Baranauskas) 


Samanos auga ne tik pelkėje. Jų 
yra ir pušyne, ir drebulyne. Kai 
kurios samanos želia net ant me- 
džių kamienų, uolų ir akmenų. 
Jos būna žalios, geltonos, raus- 
vos, pilkos. Suradę miške seną 
laužavietę, pasilenkite ir atidžiai 
įsižiūrėkite. Ant pelenų želia ma- 
ži gelsvi lapeliai, iš tų lapelių į 
viršų kyla plonytis stiebas, o jo 
viršūnėje — snapelis. Snapelyje 
— mažiulytės dulkelės. Tai sama- 


nų sėklos, kitaip sakant, sporos. 
Vėjas jas išnešioja po visą miš- 
ką, o drėgmė ir šiluma sudaigi- 
na. Samanų esti belapių, panašių 
į kerpes, ir lapuotųjų — žaliųjų 
ir baltųjų, dar vadinamų kimi- 
nais. Ypač gražios ir vešlios rais- 
to samanos. Kai rudenį einame 
spanguoliauti, kojos klimpsta 
minkštame ir drėgname samanų 
kilime. 


S 


SANDĖLIS 


PATALPA KOKIEMS NORS 
DAIKTAMS SUKRAUTI. 


Daiktai kraunami į sandėlius 
tam, kad jų nedrengtų lietus, 
sniegas, negadintų drėgmė, šal- 


tis ar kokie niekdariai. Prie fab- 
rikų, gamyklų būna sandėliai ža- 
liavoms laikyti, gaminiams su- 
krauti, parduotuvėse — prekių 
sandėliai. Yra grūdų, vaisių, dar- 
žovių sandėlių. Juose palaikoma 
pastovi temperatūra ir drėgmė. 
Sandėlius prižiūri sandėlininkai. 
Kaimo gyventojai prie ūkinių pa- 
statų irgi įsirengia sandėliukus. 
Juose kraunamos malkos, laiko- 
mi žemės ūkio padargai. Vaikai, 
eidami slėpynių, mėgsta įlįsti į 
sandėliuką ir pasislėpti. 

S 


SANKRYŽA 


GATVĖS SUSIKERTA SAN- 
KRYŽOJE. 


Sustoji ties sankryža ir stebi iš vi- 
sų keturių pusių atvažiuojančius 
automobilius. Vieni jų nesusto- 
dami lekia tiesiai per sankryžą, 
kiti pasuka į šoninę gatvę, treti 


stovi ir laukia. Eismą reguliuoja 
šviesoforas. Prie sankryžos ant 
gatvės asfalto išdažyti balti dry- 
žiai — tai pėsčiųjų perėja. Per 
gatvę galima eiti, kai dega žalia 
šviesa. Kartais šviesoforas nevei- 
kia, ir sankryžos viduryje stovi 
eismo reguliuotojas. Kada va- 
žiuoti ar eiti, jis parodo lazdele. 
Nereguliuojamose sankryžose 
eikite per gatvę tik tada, kai esa- 
te tikri, jog arti nėra mašinų. 


SANTĖCHNIKAS 


MEISTRAS, TAISANTIS 
VANDENTIEKIO IR KANA- 
LIZACIJOS ĮRENGINIUS. 


Kartais sugenda čiaupas ir iš jo 
visą laiką varva vanduo, užsikem- 
ša virtuvės kriauklė arba vonia. 
Bet nemaloniausia, kai nebevei- 
kia tualetas. Taip atsitiko mūsų 
namuose. Mama tuoj pat pa- 
skambino į seniūniją santechni- 
kui. Jis atėjo gerokai vėliau, ne- 
gu buvo žadėjęs. Tačiau mama vis 
tiek labai apsidžiaugė. Kol san- 
technikas taisė tualetą, mama 
jam išvirė kavos. Pakviestas prie 
stalo, santechnikas net neprisė- 
do, tik stovėdamas vienu mauku 
išgėrė visą puoduką. Paskui iš- 


skubėjo pas kitus, kur jo taip pat 
labai laukė. 


SARGAS 


SAUGO SODĄ, SANDĖLĮ, 
GAMYKLĄ. 


Sargas turi šautuvą ir šunį. Paju- 
tęs, kad į svetimą sodą sulindo 
vaikai obuoliauti, šunelis prade- 


” da loti. Sargas iš šautuvo pykšt į 


orą, vagišiai strykt per tvorą ir 
pasileidžia bėgti. Sargui padeda 
elektroninė signalizacija. Ji įren- 
giama gamyklose, parduotuvėse, 
prekių bazėse — visur, kur sau- 
gomos kokios nors gėrybės. Sar- 
gas jas saugo ne tik nuo ilgapirš- 
čių, bet ir nuo gaisro, potvynio. 
Sargo poste yra įtaisytas pultas 
su daugybe lempučių. Jeigu, sa- 
kysim, kilo gaisras, specialūs da- 
vikliai laidais perduoda elektros 
signalą — užsidega lemputė, su- 
skamba skambutis. Sargas iškvie- 
čia gaisrininkus ir pats skuba ge- 
sinti ugnies. 


SAUGIKLIS 


SAUGO ELEKTROS PRIE- 
TAISUS, KAD NEPERDEG- 
TŲ, NAMUS —- NUO GAIS- 
RO. 


Saugiklis yra elektros prietaisų 
skyde. Prieš patekdama į kamba- 
rį elektros srovė teka plonyčiu 
saugiklio laideliu. Saugikliui iš- 
kyla mirtinas pavojus, kai įjun- 
giame seną, sugedusį lygintuvą, 
radijo aparatą ar kitą elektros 
prietaisą, kurio laidai netvarkin- 
gi, prairę. Iš laido plyksteli lieps- 
na, bet budrusis saugiklis tuoj 
stoja į kovą. Jis perdega ir žūva, 


bet sustabdo elektros srovę, todėl 
ugnis užgęsta. Taip saugiklis ap- 
saugo namus nuo gaisro. Saugik- 
lius turi kiekvienas elektros prie- 
taisas, pavyzdžiui, televizorius. 


SAULAŠARĖ 


MAŽAS PLĖŠRUS AUGALĖ- 
LIS. 


Saulašarė auga pelkėje, tarp sa- 
manų ir spanguolių. Saulėtą die- 
ną ji gerai matoma iš tolo: apva- 
lūs lapeliai blizga prieš saulę lyg 
rasa apkrėsti. Bet palietęs lapelį 
pajunti, kad tai ne rasa, o lipnus 
skystis. Jei turite laiko ir kantry- 
bės, stebėkite šį augalą ir suži- 
nosite, kam jam reikalingi tie kli- 


jai. Štai ant saulašarės lapo nu- 
tūpė maža muselė, ir jos kojos 
prikibo. Lapelis tuojau riečiasi, 
sukasi ir visai suvynioja vabzdį. 
Dabar saulašarė iščiulps jo syvus. 
Po kelių dienų lapelis vėl išsi- 
skleis, ir vėjas nupūs muselės li- 
kučius. Taip saulašarė maitinasi 
— kaip koks vilkas. Jei ant lape- 
lio užvarvinsi kiaušinio baltymo 
lašelį, sučiulps ir jį. 


SAULĖ 


SAULELE MOTULE, 
UŽTEKĖK, UŽTEKĖK. 


Saulė pavasarį sušildo žemę, iš- 
tirpdo ledus ir sniegą. Sužaliuoja 
pievos ir miškai, pražysta sodai. 
Nuo jos šilumos garuoja jūros ir 
vandenynai, o garai, susitelkę į de- 
besis, lietumi pagirdo ištroškusią 


` žemę. Jei nebūtų Saulės, Žemėje 


viešpatautų amžina naktis ir šal- 
tis, nebūtų gyvybės. Saulė yra 

žvaigždė, Saulės sistemos cent- 
ras. Aplink ją skrieja devynios pla- 
netos, tarp jų ir Žemė. Saulė yra 
už milijonų kilometrų nuo mūsų. 
Jos spindulys, lėkdamas labai di- 
deliu greičiu, pasiekia Žemę per 
aštuonias minutes. Saulės pavir- 
šiaus temperatūra — šeši tūkstan- 
čiai laipsnių karščio. 

SAULĖGRĄŽA 


JI VISĄ LAIKĄ GRĘŽIASI 
IR ŽIŪRI Į SAULĘ. 


Saulėgrąžos stiebas aukštas ir 
tvirtas, lapai dideli, platūs. Vir- 
šūnėje lyg tekanti saulė švyti ap- 
skritas geltonas žiedynas, vadina- 
mas graižu. Jį sudaro daugybė 
smulkių žiedelių. Iš kiekvieno 
žiedelio užsimezga sėkla. Rude- 
nį, kai saulėgrąžos prinoksta, vai- 
kai, nusilaužę graižą, gliaudo jį 
po grūdelį. Prakanda lukštelį ir 
pasigardžiuodami valgo baltą 
gardų minkštimą. Šiltesniuose 
kraštuose saulėgrąžų auginami 
dideli plotai. Geriausiai jos dera 
juodžemiuose. Iš saulėgražų sėk- 
lų spaudžiamas aliejus. Iškulti 
graižai, pelai, išspaudos tinka pa- 
šarui. Lietuvoje saulėgrąžos dau- 
giausia auginamos kartu su vi- 
kiais, žirniais gyvulių pašarui — si- 
losui. 


SAULĖS MŪŠIS 


ŠIAME MŪŠYJE LIETUVIAI SUTRIUŠKINO GALINGĄ 
KALAVIJUOČIŲ KARIUOMENĘ. 


1236 metų rudenį į Žemaitiją 
netikėtai įsiveržė vokiečių rite- 
riai kalavijuočiai. Ant baltų jų 
apsiaustų buvo išsiuvinėtas rau- 
donas kryžius ir kalavijas. Gro- 
bikų gaujos plėšė ir degino kai- 
mus, žudė žmones. Narsūs že- 
maičiai pastojo kalavijuočiams 
kelią Saulės (Šiaulių) žemėje. 
Kunigaikščio Vykinto vadovau- 
jami lietuvių pulkai puolė ir ap- 
supo priešus. Kautynės vyko 


SAULUTĖ 


MAŽA GRAŽI GĖLYTĖ. 


Saulutės auga visur: darželyje, ve- 
joje, pievoje prie upės. Žiedeliai 
balti, rožiniai, raudoni, viduriukas 
geltonas. Yra ir pilnavidurių sau- 
lučių. Šienaudami pievą dalgiu 
nurėžiame išstypėles viksvas ir 
kitas žoles, o saulutės lieka. Ašt- 
rūs dalgio ašmenys jų nepaliečia. 

prie upelio, krūmokšnių prižė- 
lusioje pelkėje. Sunkiais geleži- 
niais šarvais apsikaustę riteriai 
nenorėjo kautis pelkėtoje vieto- 
je, bandė bėgti, bet klimpo į liū- 
ną. Mūšyje žuvo daugybė rite- 
rių, net jų vyriausiasis vadas — 
magistras. Sprunkančius priešo 
kariuomenės likučius pribaigė 
lietuvių kaimynai žiemgaliai. 
Šiauliuose Saulės mūšio garbei 
pastatytas paminklas. 


SAVAITĖ 


SAVAITĖ TURI SEPTYNIAS 
DIENAS. 


Išaušo pirmadienio rytas, ir pra- 
sidėjo savaitė. Vaikai išėjo į mo- 
kyklą, tėveliai — į darbą. Vaikai 
mokykloje mokosi šešias arba 
penkias dienas. Antradienis, tre- 
čiadienis, ketvirtadienis, penk- 
tadienis... Kiekviena diena užim- 
ta: iš ryto pamokos, vėliau treni- 
ruotės, šokių, teatro repeticijos, 
kai kas eina į muzikos mokyklą, 
piešimo būrelį. O dar reikia pasi- 
ruošti rytojaus pamokoms. Pa- 
žaisti laiko lieka nebedaug. Penk- 


tadienį vaikai džiaugiasi: rytoj — 
ilgai lauktas šeštadienis, o pas- 
kui sekmadienis. Tai poilsio die- 
nos. Jas žmonės praleidžia, kaip 
kam patinka. Šeštadienį dažniau- 
siai tvarkosi namuose, sekmadie- 
nį eina į bažnyčią, į svečius, ilsi- 
si. Smagu savaitgalį padirbėti 
darže, miške uogauti, grybauti, 
maudytis upėje ar ežere. 


SĄŽINĖ 
SĄŽININGAS ŽMOGUS 
VISADA SAKO TIESĄ. 


Antanėlis, žaisdamas sviediniu, 
išdaužė lauko virtuvės langelį. 
Vakare, kai visi susėdo vakarie- 
nės, senelė tarė: „Kažkas virtu- 
vėlės langą iškūlė“. — „Gal vė- 
jas?“ — burbtelėjo Antanėlis ir 
vos neužspringo bulve. Rytą se- 
nelis paklausė: „Kaip miegojai, 
Antanėli?“ — „Blogai“, — su- 
niurzgė berniukas. „Gal susir- 
gai?“ — išsigando senelė. „Ne, 
senele, aš apie tą langelį galvo- 
jau... Tai aš jį netyčia išdaužiau“. 
O senelis nusišypsojo sau į ūsą: 
„Dar turi sąžinę vaikas...“ 


SĖJA 


KĄ PASĖSI - TĄ IR PJAUSI. 


Sėja yra pats pirmasis pavasario 
darbas. Ji prasideda balandžio vi- 
duryje, kai atšyla oras, dirvos pra- 
džiūva, pasidaro nebeklampios, 
kai pradeda sprogti ievos, ser- 
bentai, beržai. Pirmiausia sėjami 
tie augalai, kurių daigai nebijo šal- 
nų — avižos, miežiai, žirniai, pu- 
pos, lubinai. Kai dirva įšyla, sėja- 
mi grikiai, kukurūzai, pupelės, 
agurkai. Rudenį sėjami žiemken- 


čiai rugiai. Seniau javus žmonės 
sėdavo rankomis. Sėjėjas sauja sė- 
mė grūdus iš per pečius pakabin- 
tos sėtuvės ir bėrė kas žingsnis. 
Paskui sėjėją ėjo biržytojas, kuris 
užbrėždavo koja arba šiaudų 
kuokštelėmis pažymėdavo, iki kur 
apsėta, Sėdavo anksti rytą, kad 
paukščiai nematytų ir nesulestų 
grūdų. Paskui lauką suakėdavo, 
sulygindavo mediniu volu. Dabar 
daugiausia sėjama mašinomis. 

SENĖELIAI 


TĖČIO IR MAMOS TĖVE- 
LIAI. 


Adomėlio senelis yra jo tėčio tė- 
tis, o senelė — tėčio mama. Kai 
Adomėlis užaugs ir pats turės 
vaikų, jo tėtis taps seneliu, o se- 
nelis — proseneliu. Kiti du ber- 
niuko seneliai — mamos tėvai. 
Adomėlis yra senelių vaikaitis. Jo 
seneliai gyvena kaime. Jie turi 
porą hektarų žemės, laiko kar- 
vutę, kelias avis, pulką vištų. 
Adomėlis myli savo senelius ir jų 
pasiilgsta. Seneliai nebestiprūs, 
todėl jais reikia rūpintis, padėti 
nudirbti sunkius ūkio darbus. 
Adomėlis su tėčiu nuvažiavę pas 
senelius į kaimą šienauja, kasa 
bulves, rauna burokus. 


SERBENTAS 


YRA RAUDONŲJŲ, GELTO- 
NŲJŲ IR JUODŲJŲ SER- 
BENTŲ. 


Serbentai sode pražysta pirmie- 
ji. Obelys, kriaušės, vyšnios ir sly- 
vos dar be lapų, o serbentai jau 
žydi. Serbentai auga ir miške. 
Kadaise žmogus išsikasė laukinio 
serbento krūmą, pasodino jį so- 
de, palaistė, patręšė. Taip atsira- 
do naminiai, kitaip sakant, kul- 
tūriniai serbentai. Jie dera gau- 
siau, uogos stambesnės. Juodieji 
serbentai turi daug vitamino C. 
Iš serbentų verdama uogienė, 


kompotas, spaudžiamos sultys. 
Kalninio serbento uogos gražios, 
raudonos, bet visai be skonio. To- 
dėl žmonės jį vadina bedruskiu. 


SIDABRAS 


BLIZGANTIS BALTAS METALAS. 


Iš sidabro, kaip ir iš aukso, juve- 
lyrai gamina papuošalus — žie- 
dus, auskarus, apyrankes. Sidab- 
riniu šaukšteliu pamaišyta arba- 

ta atrodo ir skanesnė, ir saldes- 
nė. Veidrodis atspindi vaizdą, nes 
kita jo pusė padengta plonyčiu si- 
dabro sluoksniu. Grynas sidab- 
ras yra minkštas, todėl ir papuo- 
šalai, ir sidabriniai indai gamina- 
mi iš sidabro lydinio. Sidabruoti 
metalo dirbiniai nerūdija, gražiai 
blizga. Iš sidabro kalamos mone- 
tos. Senovės lietuvių sidabriniai 
pinigai buvo lazdelės arba spira- 
lės pavidalo. 


SIDABRAŽOLĖ 


SIDABRAŽOLĖS LAPO 
APAČIA BLIZGA KAIP 
SIDABRAS. 


Kiemuose, prie keliukų, pievose 
auga žąsinė sidabražolė. Kantri 
žolė — žmonės ją mindo, gyvu- 
liai skabo, o ji vis tiek žaliuoja. 
Žąsinė ji todėl, kad ją mėgsta 
maži žąsiukai. Vaikai priskina 
šios žolės lapų, smulkiai supjaus- 
to, sumaišo su rūgusiu pienu ir 
duoda žąsiukams arba ančiu- 
kams. Jie godžiai ryja sidabražo- 
lių salotas. Sidabražolės žydi ne- 
dideliais geltonais, kai kurios bal- 
tais arba raudonais žiedeliais. 


Miške auga miškinė sidabražolė. 
Ji aukštesnė, plonu stiebu, pati 
neišsilaiko, gula ant kitų žolių. Tu- 
ri labai storą, gumbuotą šaknį. 


SILKĖ 


SIDABRAŽVYNĖ JŪROS ŽUVIS. 


Silkės plaukioja dideliais pulkais 
netoli pakrančių. Minta smul- 
kiais vandens gyvūnėliais — 
planktonu. Seniau silkių buvo la- 
bai daug. Baltijos žvejai ištrauk- 
davo silkių pilnus tinklus, pri- 
versdavo valtis iki pat kraštų. 
Krante moterys silkes išskrosda- 


14. Vaikų enciklopedija 


vo ir susūdydavo į statines. Van- 
denyne žvejojamos didelės ir rie- 
bios Atlanto silkės. Silkė yra ir 
strimelė. Ji truputį mažesnė už 
tikrąją silkę. Dabar silkių suma- 
žėjo, todėl daug kur jų negalima 
gaudyti. Iš silkės daroma daugy- 
bė, ypač pasninko, valgių. 


SILOSAS 


SKANUS IR MAISTINGAS GYVULIŲ PAŠARAS. 


Vasarą prasideda šienapjūtė. Žo- 
lę reikia nupjauti, išdžiovinti, su- 
grėbti ir suvežti į daržinę. Jei nė- 
ra saulės, lyja ir šienas nedžiūs- 
ta, žmonės turi daug vargo. O si- 
losą galima daryti ir tada, kai orai 
prasti. Žmonės žalius kukurūzus, 
vikius, avižas, saulėgrąžas ir net 
pievų žolę susmulkina ir suver- 


čia į didelę išcementuotą duobę 
— tranšėją. Prideda konservuo- 
jančių medžiagų, suslegia, užden- 
gia polietileno plėvele ir užpila 
pjuvenomis. Iki žiemos ši mišrai- 
nė įrūgsta — pasidaro silosas. Si- 
losą labai mėgsta karvės, ypač jei 
jame yra pupų, žirnių virkščių su 
ankštimis, kukurūzų burbuolių. 

SINAVADAS 


SENOVINĖ DARŽELIO 
GĖLĖ. 


Seniau ši gėlė augo kiekviename 
darželyje. Dabar atsirado daug 
naujų puikių augalų, ir kai kurios 
šeimininkės sinavadui nebepalie- 
ka vietos. O jis labai gražus: aukš- 
tas, lapai karpyti, žiedai dideli, 
su atsikišusiais pentinais, mėly- 
ni, rausvi, violetiniai, balti. Sina- 
vadai auga ir miškuose. Ne visur 
— tik ūksmėtuose ąžuolynuose. 


Nuvažiuokit birželio pradžioje 
prie Žaliųjų ežerų, pasivaikščio- 
kit miško takeliais — daug retų 
gėlių surasit, tarp jų ir sinavadų. 
Tik neskinkit jų žiedų — tegu ir 
kiti pamato. 


SIRGTI 


„SIRGTI LABAI NEGERA“, - PASAKĖ KĘSTUTIS, ATSIKĖ- 


LĘS PO GRIPO. 


Sirgti niekas nenori, ypač per va- 
saros atostogas. Bet ne visiems 
ligų išsisaugoti pavyksta. Jų tiek 
daug, jos tokios įvairios! Vienos 
lengvos, kaip sloga, kitos sunkios 
ir dažnai mirštamos, kaip vėžys. 
Vienos ūmios, kaip gripas, kitos 
lėtos, kaip džiova. Vienos yra už- 
krečiamos, kitos atsiranda dėl ki- 


tokių priežasčių. Kai kuriomis 
persergame namie, dėl kitų ten- 
ka gulti į ligoninę. Vienas išgydo 
vaistais, kitoms reikia ir opera- 
cijos. Bet kuri liga žmogų nusilp- 
nina. Tie žmonės, kurie sportuo- 
ja, bėgioja, grūdinasi šaltu van- 
deniu, tvarkingai maitinasi, — re- 
čiau serga. 


SIŪLAI 


SIŪLAI SIŪLAI, SUSIVYKIT, 
SIŪLO GALO NEPALIKIT. 


Siūlai verpiami iš avies, kupra- 


nugario, ožkos vilnų, iš medvil- 
nės, linų, dirbtinio pluošto. Na- 
tūralius šilkinius siūlus gamina 
drugių šilkaverpių vikšrai. Iš siū- 
lų audžiama stora ir šilta vilno- 
nė medžiaga, plonas šilkas, dro- 
bė, mezgami megztiniai, kojinės. 
Drabužiai siūlais susiuvami iš au- 
deklo gabalų. Mergaitės mėgsta 
spalvotais medvilniniais arba šil- 
kiniais siūlais siuvinėti rankdar- 
bius. Siūlai būna susukti į riteles, 


sruogas, suvyti į kamuolius. Tik 
neduokit siūlų kamuoliuko kati- 
nėliui į nagus — turėsit daug var- 
go, kol suraizgytus siūlus vėl su- 
vyniosit. 


SIUVAMOJI MAŠINA 


DIDŽIAUSIAS SIUVĖJOS TURTAS. 

SIUVÉJA 


PAKULINĖJ BALAITĖJ 
NUKLIMPO KUMELAITĖ, 
DVI SESULĖS TRAUKĖ, DVI 
SESULĖS LAUKĖ. 


Vos pradėjusi siūti sagą, kuri bu- 
vo ištrūkusi iš lėlės marškinėlių, 
Sigutė įsidūrė pirštuką. „Kad 


Siuvamųjų mašinų būna ranki- 
nių, kojinių, elektrinių. Siuvant 
rankine mašina, dešine ranka su- 
kama rankenėlė. Kojinės maši- 
nos ratelį, arba pavarą, suka dir- 
žai, sujungti su apačioje pritaisy- 
ta pamina. Elektrinė mašina siu- 
va pati — tereikia tik paspausti 
mygtuką. Kai kurios mašinos ne 
tik susiuva medžiagą, bet ir ap- 
siūlėja jos kraštą, apsiuva kilpas, 
prisiuva sagas. Gali ir siuvinėti. 
Kad siuvamoji mašina lengvai 
suktųsi ir gerai siūtų, ją reikia pri- 
žiūrėti — tepti, valyti. 


įsidūrei, tai būsi siuvėja, — pasa- 
kė mama. — Kas pabandęs siūti 
įsiduria pirštą, užaugęs būtinai 
tampa siuvėju“. — „Tikrai? O ką 
aš galėsiu siūti?“ — „Drabužius“. 
— „O kam?“ — „Bet kam. Gera 
siuvėja ir save, ir kitus gali dailiai 
aprengti. Ir tėvelius, ir mamytes, 
ir vaikučius“. — „O lėlytes?“ — 
„Ir lėlytes“, — nusijuokė mama. 


S 


SKALBIAMOJI 
MAŠINA 


ELEKTRINĖ MAŠINA DRA- 
BUŽIAMS SKALBTI. 


Šeimininkės skalbinius trina, pa- 


sidėjusios ant rantytos skalbimo 
lentos, velėja juos kultuve, ska- 


lauja, gręžia. Skalbimo mašina 
viena pati padaro visus tuos sun- 
kius darbus. Į mašinos indą pri- 
pilama karšto vandens, skalbimo 
miltelių, sudedami nešvarūs skal- 
biniai. Juos suka indo dugne įtai- 
sytas elektros variklio diskas. 
Paskui mašina muiluotą vande- 
nį pakeičia švariu, skalbinius iš- 
skalauja, išgręžia velenėliais ar- 
ba centrifuga. Belieka tik juos 
švarius išimti ir padžiauti. 


S 


SKAUTAI 


JAUNIMO ORGANIZACIJA. 


„Skautų organizacija įsikūrė 1907 
metais Anglijoje. Ją subūrė pul- 
kininkas Robertas Badenas-Po- 
velis. Lietuvos skautai ėmė orga- 
nizuotis 1917 metais. Sovietinės 
okupacijos laikotarpiu skautų 
veikla buvo uždrausta. Dabar ji 


vėl atnaujinta. Skautais gali būti 
vaikai ir jaunuoliai nuo aštuone- 
rių iki aštuoniolikos metų am- 
žiaus — ir mergaitės, ir berniu- 
kai. Skautų šūkis: „Dievui, Tėvy- 
nei ir artimui!“ Jie mokosi įvai- 
rių darbų, slaugo ligonius, globo- 
ja vienišus senelius. Daug keliau- 
ja, sportuoja. Rengiamos skautų 
stovyklos. Visų šalių skautai 
draugauja vieni su kitais. 


SKRIAUDA 


GERAS ŽMOGUS NĖ VABALĖLIO NENUSKRIAUS. 


Teta Bronė jau sena. Net tėvelis 
su mama ją teta vadina. Kai Kris- 
tutė buvo visai mažytė, tėvelis 
prikalbino tetą Bronę atvažiuoti 
gyventi pas mus ir padėti auginti 
Kristutę. Teta pardavė savo kar- 
vutę ir namelį prie miško ir atsi- 
kraustė į miestą. Mama ir tėtis 
išeidavo į darbą, mudu su Algiu 
į mokyklą, o teta prižiūrėjo Kris- 


SKRUZDĖLYNAS 


SKRUZDĖLIŲ NAMAI. 


Rudųjų miško skruzdėlių skruz- 
dėlynų esti net dviejų metrų 
aukščio. Darbštuolės skruzdėlės 
skruzdėlyną suneša po mažą ša- 
pelį. Viduje gyvena jų motinėlės, 
auga mažos skruzdėlytės, yra 
maisto sandėliai. Skruzdėlės ju- 
da kruta be poilsio visą dieną. 
Dažnai matome, kaip skruzdėlė 
tempia kelis kartus už save dides- 
nį spyglį. Kai skruzdėlių prisivei- 
sia per daug, dalis jų pradeda 
krauti naują skruzdėlyną. Skruz- 
dėlės labai naudingos, nes sunai- 
kina daug vabzdžių — miško ken- 
kėjų. 


tutę, virdavo pietus. Ji buvo la- 
bai gera, pasekdavo pasakų, pa- 
pasakodavo įdomių nutikimų iš 
savo jaunystės. Bet kai Kristutė 
paūgėjo, tėtis pasakė: „Kristutė 
jau eis į darželį. Teta Bronė mums 
daugiau nereikalinga“. Tetutė la- 
bai nuliūdo, nes savo namų ji ne- 
beturėjo ir nežinojo, kur jai eiti 


SKUDUŪČIAI 


LABAI SENAS LIETUVIŲ PUČIAMASIS INSTRUMENTAS. 


Šis instrumentas labai paprastas. 
Tai dūdelė, kurios vienas galas 
kiauras. Ji būna nedidelė, nuo 
dešimt iki dvidešimt centimetrų 
ilgio. Pasidaryti skudučius leng- 
viausia iš tuščiavidurių augalų, 
pavyzdžiui, iš nendrės. Bet tokie 
skudučiai greitai suskyla, džiūda- 
mi susiraito. Todėl dažniausiai 


skudučiai išpjaunami iš kieto me- 
džio — klevo, uosio, šaltekšnio. 
Viena dūdelė gali išgauti tik vie- 
ną garsą, todėl skudučiuoti susi- 
renka keli muzikantai. Kiekvie- 
nas turi po du arba tris skudu- 
čius. Skudučiais grojama gyva, 
greita muzika. Juos ypač mėgo 
ir populiarino Lietuvos skautai. 


SLIDĖS 


SLIDINĖJAME ŽIEMĄ. 


Kad nereikėtų žiemą klampoti 
per gilias pusnis, žmonės pasida- 
rė slides. Jos ypač praverčia Šiau- 
rėje gyvenantiems žmonėms. Su 
slidėmis žmonės iškylauja, spor- 
tuoja. Pritvirtini ilgas riestanoses 
slides prie batų, imi į rankas po 
lazdą, atsispiri ir — į priekį! Ypač 
smagu leistis nuo kalniuko — vė- 
jas tik švilpia ausyse. Lenktyni- 
nės slidės ilgos ir siauros, o tos, 
kuriomis šokama nuo aukšto 
tramplino — dvigubai platesnės. 
Dar yra kalnų slidinėjimo ir van- 
dens slidės. Seniau slidės buvo 
gaminamos tik iš medžio (klevo, 
uosio), dabar — ir iš plastiko. 

SLIEKAS 


ATEINA PONAITIS RAUDO- 
NA SERMĖGAITE, NUVY- 
KIT VIŠTAS — ŠUNŲ NEBI- 
JAU. 


Pavasarį, kasdami daržą, randa- 
me sliekų — mažų, rausvų kirmė- 
lių. Jie rangosi ir bando kuo grei- 

čiau pasprukti, įsirausti į žemę. 
Naktį arba po lietaus sliekai iš- 
lenda į paviršių — tada pamato- 
me mažas skylutes, o šalia iš ur- 
velio išverstą žemės kauburėlį. 
Sliekai naudingi — jie rausda- 
miesi minta puvenomis ir pure- 
na dirvožemį. Sliekus lesa paukš- 
čiai, ėda kurmiai, šernai. Žvejai 
juos užmauna ant meškerės kab- 
liuko ir vilioja Žuvis. 


SLYVA 


VAISMEDIS — MEDIS ARBA 
KRŪMAS. 


Slyva pavasarį žydi baltai, o ru- 
denį sunokina sultingus vaisius. 
Jie gali būti mėlyni, geltoni, raus- 
vi, labai dideli arba maži. Kultū- 
rinių slyvų veislių yra daug. Vai- 
sius turi vieną didelę sėklą. Ji sle- 
piasi kauliniame lukšte. Lauki- 
nės slyvos panašios į namines, 
bet jų vaisiai neskanūs — labai 
rūgštūs ir netgi kartoki. Juos lesa 
paukščiai. Kartais paukštis ne tik 


slyvą sulesa, bet ir kauliuką pra- 
ryja. Iš slyvų verdama košė, kom- 
potas, jos džiovinamos, šaldo- 
mos. Skanu ir sveika gerti slyvų 
sultis. 


„Žiūrėk, nosis varva, jau vėl slo- 
gą susigavai“, — susirūpino Ri- 
mo mama, pamačiusi jį šnirpš- 
čiant. „Anokia čia liga — sloga, 
— sako tėtis. — Mes vaikystėje 
visi buvom varvanosiai“. Sloga — 
nosies gleivinės uždegimas, ku- 
ris dažnai ilgai trunka. Sloga už- 


gula nosį, iš jos teka gleivėtas | 


SMAUGLYS 


LABAI DIDELĖ IR STORA 
NENUODINGA GYVATĖ. 


Smaugliai gyvena šiltuosiuose 
kraštuose. Jų būna net vienuo- 
likos metrų ilgumo. Šliaužioja 
medžiais, gerai plaukioja ir nar- 
do vandenyje. Gerai prisitaikę 
prie aplinkos: jų oda slepiamo- 
sios spalvos, dėmėta arba raš- 
tuota. Daugiausia gaudo paukš- 
čius, kitus nedidelius gyvūnus, 
net šerniukus, elniukus. Nejudė- 
damas tyko, paskui staigiai grie- 
bia gyvūną aštriais dantimis, ap- 
sivynioja apie jį keletą kartų ir 
uždusina. Paskui visą apžioja ir 
praryja nekramtydamas. Kartais 
didelis smauglys išdrįsta užpul- 
ti ir Žmogų. 


SLOGA 


JA SUSERGAME PERSIŠALDĘ ARBA UŽSIKRĖTE. 


skystis. Sirgdamas sloga, neapsi- 
eini be nosinės. Panašus žodis — 
slogutis — turi kitą reikšmę. Se- 
novėje žmonės tikėjo, kad jeigu 
užėjo didelis negerumas, slegia 
krūtinę — kaltas slogutis. Tai 
esanti tokia piktoji dvasia, kuri 
žmogų slegia, spaudžia, dusina, 
o kartais net numarina. 


SMĖGENYS 


SMEGENIMIS MĄSTOME. 


Galvos smegenis sudaro daugybė 
nervinių ląstelių — neuronų. Iš 
smegenų po visą kūną pasklidę 
nervinių skaidulų pluoštai — ner- 
vai. Smegenyse gimsta Žmogaus 
mintys, jausmai. Be smegenų ne- 
galėtume ir kvėpuoti, judėti, ma- 
tyti, girdėti. Kiekvienas žmogaus 
kūno organas nervais yra susijęs 
su tam tikra smegenų vieta. Jei ta 
vieta pažeista, neveikia ir organas. 
Mokytojas paklausė Sauliaus, 
kiek bus triskart keturi. Ausys iš- 
girdo klausimą, klausos nervas jį 
perdavė tai smegenų daliai, kuri 
rūpinasi skaičiavimu. Smegenys 


akimirksniu išsprendė uždavinį. 
Galvos smegenis rūpestingai, lyg 
riešuto kevalas branduolį, saugo 
kaukolė. 


SMĖLIS 


SMILTELĖS SMULKIOS - KAIP MANŲ KRUOPOS. 


Maži vaikai mėgsta žaisti kieme, 
smėlio dėžėje — žarsto smėlį 
kastuvėliu, kepa bandeles. Bal- 
tijos pajūryje, Palangos paplūdi- 
myje, stūkso dideli balto smėlio 
kalnai — kopos. O Kuršių neri- 
ja visa supilta iš smėlio, vieto- 
mis — tikra dykuma. Smėlėtose 


Dzūkijos dirvose gerai auga pu- 
šys. Prie Anykščių yra labai 
smulkaus, švaraus smėlio, vadi- 
namo kvarciniu. Iš jo gamina- 
mas langų stiklas. Bet labiausiai 
smėlio reikia statybininkams, 
kelių tiesėjams. Smėlio dedama 
į plytas, cementą. 


S 


SMIDRAS 


SMIDRO ŠAKELIŲ GRAŽU 
ĮDĖTI Į GĖLIŲ PUOKŠTĘ. 


Smidro krūmas aukštas, tankus. 
Jo lapeliai — švelnūs žali spyg- 
liukai, žiedeliai smulkūs, gelsvi. 
Vėliau prinoksta raudonos uo- 
gos. Jos nevalgomos. Dzūkai 
smidrą vadina šilkiniu dieme- 
džiu. Lietuvoje smidras augina- 
mas darželyje, o kitose šalyse jis 


— daržovė, vadinama šparagu. 
Jaunus požeminius šio augalo ūg- 
lius anksti pavasarį iškasa ir val- 
govirtus arba keptus. Yra ir lau- 
kinių smidrų. Daug jų keroja 
Merkio, Nemuno, Nevėžio pau- 
piuose. Vilniečiai laukinį smid- 
rą gali pamatyti Karoliniškių 
draustinyje, prie Neries. 

SMUIKAS 


GIRIOJ GIMĘS, GIRIOJ 
AUGĘS, PAIMI ANT RANKŲ 
— GAILIAI VERKIA. 


Smuikas daromas iš medžio. Vir- 
šutinė smuiko plokštė daroma tik 
iš pušies, o apatinė — iš klevo. 
Smuikų meistrai ilgai renkasi me- 
dį, mat jis turi skambėti. Visame 
pasaulyje garsėja italų meistrų 
Stradivarijaus, Amačių, Gvarne- 
rių smuikai. Vilniuje XVII am- 
žiaus pradžioje smuikus dirbo 


meistras Baltazaras Dankvartas. 
Smuikininkas groja stryku liesda- 
mas stygas. Smuikuoti mokoma- 
si nuo mažumės. Garsiausias vi- 
sų laikų smuikininkas — italas Ni- 
kolas Paganinis. 


SNIĖGAS 


BALTA PAKLODĖ VISĄ PASAULĮ UŽGULĖ. 


Žiemą, kai šalta, iš debesų ne ly- 
ja, o sninga. Maži vandens laše- 
liai aukštybėse nuo šalčio pavirs- 
ta snaigėmis. Snaigės sudarytos 
iš taisyklingų ledo kristalėlių, 
mažytės, lengvos. Kartais jos su- 


mis nuo kalniuko, slidinėja, lip- 
do iš sniego senį besmegenį. Kai 
gausu sniego, žemdirbiai džiau- 
giasi: sniegas užkloja, apsaugo 
nuo šalčio žiemkenčių rugių žel- 
menėlius. Afrikoje sniego visai 
nebūna, o Šiaurės kraštuose pri- 
sninga per metrą. 


Ma. 


SNIEGUOLĖ 


PRAŽYDO BALTOS SNIE- 
GUOLĖS - PAVASARIS JAU 
NETOLI. 


Karalaitė Snieguolė buvo labai 
graži. Daug jaunikių piršosi Snie- 
Ai bet ji nenorėjo tekėti. 

iaurys vėjas pagrobė Snieguolę 
ir jau ruošėsi ją vesti. Bet vestu- 
vių dieną užgrojo dūdele Pietys. 
Prašvito saulė, sučiulbo paukš- 
čiai, ėmė čiurlenti upeliai. Pra- 
linksmėjo nuotaka, meiliai nusi- 
šypsojo Piečiui ir išėjo su juo šok- 
ti. Supykęs Šiaurys pradėjo pūsti 
šaltą vėją, berti sniegą. Ką dary- 


ti? Tuoj žemę sukaustys ledai, su- 
šals vos prasiskleidę pirmieji žie- 
dai. Tada Snieguolė išskleidė sa- 


“ vobaltus drabužius ir užklojo že- 


mę. Kitose šalyse snieguolės au- 
ga savaime, o pas mus — darže- 
lyje. Ši gėlė po žiemos pražysta 
pirmoji, dar nenutirpus sniegui 
— prasikala žali lapeliai, prasi- 
skleidžia baltas nusviręs žiedelis. 


SODAS 


ŽMONĖS PRIE NAMŲ 
UŽVEISIA SODĄ. 


Sode auga vaismedžiai — obelys, 
kriaušės, vyšnios, slyvos. Tarp jų 
keroja serbentų, agrastų krūmai. 
O sodo pakraštyje — aviečių tan- 
kumynas. Pavasarį medžiai pra- 
žysta baltais ir rausvais žiedais, 
o rudenį jų šakos svyra nuo pri- 
nokusių vaisių — obuolių, kriau- 
šių, slyvų. Kad šakos nenulūžtų, 
jas sodininkas paramsto. Sodui 
parenkama saulėta vieta, užuo- 
vėja. Žiemą jaunus medelius rei- 


kia aprišti šiaudais, kad nenušal- 
tų, kiškiai neapgraužtų. Pavasa- 
rį bitės, rinkdamos iš žiedų nek- 
tarą, vaismedžius apdulkina, ta- 
da jie gerai dera. 


SOSTINĖ 


LIETUVOS SOSTINĖ - VILNIUS. 


Nuo senų laikų svarbiausiame ir 
gražiausiame valstybės mieste gy- 
veno jos valdovai. Sėdėdamas sos- 
te, karalius skelbė įsakymus ir val- 
dė visą šalį. Todėl šis miestas ir 
vadinamas sostine. Seniausioji 
Lietuvos sostinė — Kernavė. Ma- 
noma, kad jau Mindaugo laikais 
sostinė buvo Vilnius. Cia stovėjo 


didžiųjų Lietuvos kunigaikščių pi- 
lys, didikų rūmai, katedra. Vilnių 
išgarsino Gediminas, kuris iš šio 


miesto siuntė laiškus Europos ša- 
lių valdovams, Romos popiežiui. 
Vytauto Didžiojo sostinė kurį lai- 
ką buvo Trakai. 1918 metų vasa- 
rio 16 dieną Vilniuje paskelbta 
Lietuvos nepriklausomybė. 
1919—1939 metais Vilnių ir Vil- 
niaus kraštą buvo užgrobusi Len- 
kija. Tuo metu laikinoji Lietuvos 
sostinė buvo Kaunas. Vilniuje yra 
svarbiausios Lietuvos Respubli- 
kos įstaigos. 


S 


SPANGUOLĖ 


RAUDONA RŪGŠTI RAISTO 
UOGA. 


Spanguolės auga raiste tarp bal- 
tųjų samanų, arba kiminų, kur 
daug drėgmės. Spanguolių stie- 
beliai ilgi, plonyčiai, lapeliai 
smulkūs. Žiedai — mažytės raus- 
vos taurelės. Uogos prinoksta vė- 


lai — rugsėjo mėnesį. Jos dide- 
lės, raudonos, labai rūgščios. Iš- 
sirpusias uogas lesa jerubės, te- 
tervinai, kurtiniai. Yra ir kultū- 
rinių spanguolių, kurias žmonės 
augina daržuose. Spanguoles ge- 
riausia valgyti žalias, nes verdant 
žūva vitaminas C, kurio jos turi 
labai daug. Spanguolės gerai lai- 
kosi užpiltos virintu arba šaltinio 
vandeniu. Per Kūčias verdamas 
spanguolių kisielius. 

SPĄSTAI 


SPĄSTAIS ŽMONĖS GAUDO 
PELES, ŽIURKES, ŠEŠKUS. 


Virtuvėje atsirado pelių, ir tėtis 
paspendė joms spąstus. Į juos 
įdėjo jauką — rūkytų kvepiančių 
lašinių gabalėlį. Naktį pelytė pa- 
mėgino jų atsikąsti ir pakliuvo į 
spąstus. Spąstais galima ir vilką 
pagauti. Senovėje žmonės iškas- 
davo miške keletą duobių, vadi- 
namų vilkduobėmis, uždengdavo 
jas šakomis, lapais ir laukdavo, 


kol vilkas įkris. Šiaurės gyvento- 
jai spąstais gaudo lapes, sabalus, 
kitus kailinius žvėrelius. Spąstus 
reikia paspęsti taip, kad žvėris jų 
nepastebėtų. 


SPAUSTUVĖ 


ĮMONĖ, KURIOJE SPAUSDI- 
NAMOS KNYGOS, LAIK- 
RAŠČIAI, ŽURNALAI. 


Knygas mėgsta skaityti ir maži, 
ir dideli. Kaip pagaminti jų tiek, 
kad visiems užtektų? Šį darbą at- 
lieka spaustuvė. Raidžių rinkėjas 
perrašo knygos rankraštį tam tik- 
ra mašina, kuri visas raides išlie- 
ja iš metalo arba nufotografuo- 
ja. Paskui metalinis raidžių rin- 
kinys „sulaužomas“ — padaroma 
knygos ar laikraščio puslapio for- 
ma. Dabar knygos dažniausiai 
renkamos ir „laužomos“ kom- 
piuteriais. Toliau darbas vyksta 
sparčiai: puslapio forma dedama 
į spausdinimo mašiną, vieni jos 
velenai ištepa formą dažais, kiti 
deda vieną po kito didelius po- 
pieriaus lapus. Dažais išteptos 
raidės atsispaudžia ant popie- 
riaus. Paskui mašinos lapus su- 
lanksto, susiuva, lygiai apipjaus- 
to. Uždedamas viršelis — ir kny- 
ga baigta. Per dieną spaustuvė iš- 
spausdina tūkstančius knygų. 


SPRAGILAS 


MIŠKE AUGĘS, MIŠKE 
LAPOJĘS, NAMO PARĖJES 
NEKALTUS DAUŽO, 
VANOJA. 


Senovėje žmonės javus, linus kū- 
lė mediniais spragilais. Spragilas 
turi ilgą kotą, prie kurio virve ar- 
ba odos jungu (tokiu diržu) pri- 
taisyta buožė. Kuliama taip: kū- 
lėjas, laikydamas spragilą už ko- 


to, užsimoja ir daužo buože ant 
grendymo paskleistus javus. Ta- 
da grūdai išbyra. Kuldavo kloji- 
me arba jaujoje, dviese, trise, ke- 
turiese, ir suaugę, ir maži. Buvo 
dideli spragilai vyrams, mažesni 
— moterims ir visai maži — vai- 
kams. Javus kuliant spragilai kal- 
ba: „Pats su pačia, duktė trečia, 
senis, senė ir piemenė“. Dabar 
spragilu retai kas bekulia, jį gali- 
te pamatyti tik muziejuje. 

SRAIGĖ 
MANOT, LENGVA TAKUČIU 


VILKTI NAMĄ ANT PEČIŲ? 
(Violeta Palčinskaitė) 


Sraigė šliaužia lėtai. Visas jos kū- 
nas — platus minkštas padas, ant 
kurio yra galva su nedideliais ra- 
geliais. Ant nugaros namelis — 
spirale susisukęs kiaukutas. Pa- 
jutusi pavojų, sraigė slepiasi sa- 
vo namelyje. Vilniaus apylinkė- 
se yra daug vynuoginių sraigių. Į 
Lietuvą jų atvežta maždaug prieš 
keturis šimtus metų. Sraigės min- 
ta augalų lapais, kenkia daržo- 


d 


vėms. Kai kuriose šalyse, pavyz- 
džiui, Prancūzijoje, sraiges žmo- 
nės valgo. 


SRAIGTASPARNIS 


DAR VADINAMAS MALŪNSPARNIU - JO SPARNAI 


PANAŠŪS Į MALŪNO. 


Sraigtasparnis — ypatingas lėktu- 
vas: pakyla nė kiek neįsibėgėjęs, 
o nusileidžia vertikaliai. Jam ne- 
reikia aerodromo, pakanka nedi- 
delės lygios aikštelės. Sraigtaspar- 
nis nepamainomas ten, kur nėra 
kelių: kalnuose, taigoje, sniegy- 
nuose, net jūroje. Skrenda gana 
greitai — kelis šimtus kilometrų 
per valandą. Į nuošalias vietoves 


sraigtasparniu skrenda gydytojai, 
jei reikia skubiai suteikti ligoniui 
pagalbą, gabenami vaistai, mais- 
tas potvynio, žemės drebėjimo ar 
kitos nelaimės ištiktiems žmo- 
nėms, gelbstimi žmonės nusken- 
dus laivui. Sraigtasparnis pakelia 
keliasdešimt tonų krovinį. Statant 
labai aukštus pastatus jis pava- 
duoja kraną. 


S 


STALIUS 


MEISTRAS, IŠ MEDŽIO 
DIRBANTIS BALDUS IR 
KITUS DAIKTUS. 


Dėdė Vincas yra stalius. Kaip ir 
visi staliai, dirbdamas pieštuką jis 
užsikiša už ausies. Vos Adomė- 
lis pravėrė dirbtuvės duris, pakvi- 
po medžiu, vėjas pakėlė nuo 
grindų susiraičiusias geltonas 
drožles. „Dėde, ar galiu pasirink- 
ti drožlių?“ — paprašė Adomė- 
lis. „Rinkis, kiek patinka“, — pa- 
sakė dėdė, obliuodamas lentą, 
kurią buvo įsispraudęs į varsto- 
tą. „Oką jūs čia darot?“ — smal- 
sauja Adomėlis. Jis žino, kad dė- 
dė Vincas moka padaryti stalą, 
kėdę, netgi spintą. „Gal lentyną 
knygoms?“ — „Ne“. — „Tai gal 
taburetę?" — „Irgi ne“. — „Tada 
nežinau“, — nusiminė Adomėlis. 
„O tu atspėk, — tarė dėdė Vin- 
cas, — ką vaikai pavasarį į me- 
džius kelia?“ 

STATINĖ 


DIDELIS MEDINIS ARBA 
GELEŽINIS INDAS. 


Medinė statinė padaryta iš ąžuo- 
linių ar kito medžio išgaubtų len- 
tučių — šulų, sutvirtintų geleži- 
niais lankais. Kadangi statinė ap- 
vali, ją patogu ridenti — nerei- 
kia nešti. Medinėse statinėse lai- 
komi maisto produktai. Jose rau- 
giami kopūstai, agurkai, sūdomi 


grybai, silkės. Vyno, alaus, alie- 
jaus statinės turi skylę, užkem- 
šamą vole, arba čiaupą, pro kurį 


STIKLAS 


STIKLAS SKAIDRUS, PER- 
MATOMAS, GREIT DŪŽTAĄ. 


Seniau stiklas buvo labai bran- 
gus. Vietoj jo žmonės lange iš- 
tempdavo džiovintą jaučio pūs- 
lç. Pro tokį „stiklą“ nieko nema- 
tyti, į kambarį patenka mažai 
šviesos. Langų stiklas gamina- 
mas iš švaraus balto kvarcinio 
smėlio. Lietuvoje tokio smėlio 
yra netoli Anykščių. Smėlis išly- 
domas specialiose karštose kros- 
nyse, ir pasidaro klampi tyrė. Iš 


galima tų skysčių įsipilti. Geleži- jos stiklo pūtėjas vamzdeliu gali 


nėse statinėse laikomas ir veža- 
mas žibalas, benzinas, įvairūs 
mašinų tepalai. 


STĖPĖ 


SAUSROS IR ŠALČIO 
NEBIJANČIOMIS ŽOLĖMIS 
APAUGUSI LYGUMA. 


Stepės — tai didelės, akimis ne- 
aprėpiamos lygumos. Čia nėra 
miškų, tik kartais auga pavieniai 
medžiai. Žiemos vėsios, netgi šal- 
tos. Pavasarį trumpam išskleidžia 
žiedus tulpės, vilkdalgiai, aguonos 
ir kitos gėlės. Bet greit karštis iš- 


degina stepę. Ji paruduoja. Su- 
klesti ašuotės, eraičinai, varpu- 
čiai, kiečiai, druskės, gubojos ir ki- 
tokios ilgašaknės žolės bei pus- 
krūmiai. Siaurės Amerikos stepės 
vadinamos prerijomis, Pietų Ame- 
rikos — pampomis. Stepių auga- 
lija maitina stepės višteles, kurap- 
kas, kupranugarius, mustangus, 
antilopes ir net galingus bizonus. 


išpūsti butelį, ąsotį. Iš stiklo ga- 
minami akinių lęšiai, elektros 
lemputės, televizorių kineskopai. 
Gražūs meniniai stiklo dirbiniai: 


vazos, sietynai, skulptūrėlės, pa- 
puošalai. Bažnyčias dažnai puo- 
šia vitražai — spalvoto stiklo pa- 
veikslai, įstatyti į langus. Nuo se- 
no garsėja Venecijos, Čekijos 
stiklo dirbiniai. Lietuvoje stiklą 
pradėta gaminti maždaug prieš 
keturis šimtus metų. Dabar stik- 
lo fabrikai yra Vilniuje, Panevė- 
žyje, Kaune. 


STIRNA 


GRAKŠTI KAIP STIRNA. 


Vasarą stirnos kailis būna rusvas, 
o žiemą pilkas. Stirninai turi tri- 
šakius, kartais keturšakius ragus. 
Stirnos rupšnoja žolę, skabo me- 
džių ir krūmų lapus. Žiemą atei- 


na prie ėdžių. Kartą žiemkenčių 
rugių lauke pamatėme visą stir- 
nų būrį. Stirnos ėdė želmenis, o 
stirninas saugojo — iškėlęs galvą 
dairėsi, uodė, ar negresia pavo- 
jus. Pajutusios kažką negera, stir- 
nos nuliuoksėjo į mišką ir dingo 
tankmėje. 


STOTIS 


AUTOBUSAI ATVYKSTA Į 
AUTOBUSŲ STOTĮ, TRAU- 
KINIAI - Į GELEŽINKELIO. 


Stoties laukiamoji salė didelė, 
erdvi. Čia visada daug žmonių. 
Vieni stovi eilėse prie kasų ir per- 
kabilietus, kiti susėdę laukia trau- 
kinio ar autobuso. Iš Vilniaus ge- 


ležinkelio stoties galima nuvykti 
į Rygą, Taliną, Maskvą, Varšuvą, 
Berlyną ir daugelį kitų miestų. 
Autobusai daugiausia važinėja po 
Lietuvą. Stotyje kabo dideli tvar- 
karaščiai, per garsiakalbį skelbia- 
mas išvykimo laikas. Dar stotyje 
yra bufetas, paštas. 


S 


STRAZDAS 


OI TU STRAZDE 
STRAZDELI, 
TU PILKASIS PAUKŠTELI, 
TU GIEDOJAI GIRIOJ 
LAZDYNĖLY. 


Strazdai suka lizdus miškuose, 
kartais soduose ir parkuose. Jų 
yra daug rūšių. Lesa kirmėlaites, 
sliekus, vabzdžius. Labai mėgsta 
prinokusias vyšnias, ir sodininkai 


turi juos baidyti. Visi strazdai gra- 
žiai čiulba, o gražiausiai — straz- 
das giesmininkas. Juodojo straz- 
do giesmelė labai skardi, o gies- 
mininko — ilga ir vingri. Rudenį 
strazdai išskrenda į šiltuosius 
kraštus, o pavasarį vėl sugrįžta į 
gimtinę ir džiugina mus gražiomis 
giesmelėmis. 


S 


STROPUŪS 


STROPUS ŽMOGUS LABAI 
GERAI PADARO KIEKVIE- 
NĄ DARBĄ. 


Mokytoja uždavė šeštokams su- 
rasti, kas rašoma apie Vilniaus pi- 
lis. Laimutė jau seniai prenume- 


ruoja laikraštį „Aitvaras“. Čia ji 
surado net tris straipsnelius. Kitą 
dieną paprašė tėvelio, kad leistų 
peržiūrėti jo renkamus laikraš- 
čius. Jų buvo tiek daug, kad teko 
vartyti vos ne visą sekmadienį. Ką 
surado apie pilis, perskaitė ir iš- 
kirpo. Bet jai vis negana. Dabar 
kasdien pirmoji bėga prie pašto 
dėžutės, išima laikraščius ir visus 
peržiūri. „Tai stropi mūsų Laimu- 
tė“, — sako mama. 

SUOPIS 


DIDELIS PLĖŠRUSIS 
PAUKŠTIS. 


Lizdą suopiai suka aukštuose me- 
džiuose, o maisto ieškoti skrenda 
į pievas ir laukus. Kaip ir kiti plėš- 
rieji paukščiai, suopiai yra geri 
skrajūnai, labai akyli, greiti. Me- 
džioja peles, varles, mažus paukš- 
telius. Suopių jaunikliai baltapū- 
kiai. Vėliau jiems išdygsta rudos 
plunksnos. Vasaros pabaigoje 
suopiai su savo jaunikliais sklan- 
do aukštai padangėje, rengiasi ke- 
lionei į šiltuosius kraštus. Dalis šių 
paukščių lieka žiemoti Lietuvoje. 


SŪPUOKLĖS 
SUPKIT MESKIT MANE JAUNĄ, 
KAD UŽVYSČIAU AUKŠTĄ KALNĄ. 


Vos tik kūdikis pravirksta, mama, 
supdama lopšyje, užliūliuoja jį, 
užmigdo. Paūgėję supamės sū- 
puoklėmis. Jų būna įvairių. Ma- 
ži vaikai supasi dviese atsisėdę 
ant sūpuoklių, panašių į svarstyk- 
les — vienas kyla aukštyn, kitas 
leidžiasi žemyn. Dar smagiau 


suptis ant šakos ar karties paka- 
bintose sūpuoklėse. Seniau Ve- 
lykų antrąją dieną kaimo berne- 
liai ir mergelės eidavo suptis. Sū- 
puoklės lėkdavo aukštai aukštai, 
iki medžių viršūnių. Baisoka, bet 
labai smagu. Tik reikia laikytis 
tvirtai įsikibus. 


SŪRIS 


SŪRIS GAMINAMAS Iš 
SURAUGINTO PIENO. 


Kaimo moterys pieną suraugina, 
pakaitina, ir pasidaro varškė. Ją 
sukrečia į drobinį maišelį ir pri- 
slegia. Iš varškės išteka išrūgos, 
osūrmaišyje susispaudžia gražus 
pailgas sūris. Sūriai, kuriuos per- 
kame parduotuvėje, gaminami 
pieno kombinatuose. Jų būna 
įvairių: į kaimo šeimininkių sūrį 
panašus lietuviškas sūris, gelsvi 
fermentiniai sūriai: olandiškas, 
„Rambynas“, Rokiškio ir kiti. 
Labai skanūs varškės sūreliai su 


razinomis, riešutais ar glaistyti 
šokoladu. Sūris labai maistingas. 


SVARSTYKLĖS 


PRIETAISAS SVORIUI MATUOTI. 


"Turguje pardavėjas ant vienos 
svarstyklių lėkštelės deda obuo- 
lius, ant kitos — svarsčius. Kai 
lėkštelės susilygina, žinome, kad 
obuoliai sveria tiek, kiek užra- 
šyta ant svarsčių. Parduotuvėje 
dažniausiai sveriama elektroni- 
nėmis svarstyklėmis. Jos paro- 
do ir svorį, ir kainą. Labai tiks- 


liomis mažomis svarstyklėlėmis 
sveriami brangieji metalai, vais- 
tai. Sandėliuose esančiomis di- 
delėmis svarstyklėmis galima 
pasverti visą maišą grūdų arba 
cukraus. Specialiomis svarstyk- 
lėmis gydytoja poliklinikoje 
pasveria kūdikį ir žino, ar jis 
gerai auga. 


S 


SVEIKATA 


APIE STIPRŲ ŽMOGŲ 
SAKOMA: „JIS TURI DAUG 
SVEIKATOS“. 


Sveikata — didžiausias mūsų tur- 
tas, todėl ją reikia saugoti. Dau- 
geliu ligų susergame peršalę, to- 
dėl rudenį ir žiemą į lauką eikite 
šiltai apsirengę, nesušlapkite ko- 


jų. Kad neužsikrėstumėte kirmė- 
lėmis, įvairiomis ligomis, dažnai 
plaukite rankas, ypač prieš val- 
gį. Labai sveika žaisti gryname 
ore, bėgioti, tačiau pernelyg ne- 
smarkaukite, kad nesusižeistu- 
mėte patys ir nesužalotumėte 
draugų. Būtina laiku pavalgyti. 
Vietoje saldainio, pyragaičio ge- 
riau sugraužkite obuolį ar mor- 
ką — bus sveikesni dantys, gau- 
site daugiau vitaminų. 

S 


SViESTAS 


SVIESTU KOŠĖS NEPAGA- 
DINSI. 


Ūkininkės sviestą susimuša na- 
muose. Supila grietinę į medinę 
statinaitę, vadinamą muštuviu, ir 
muša, plaka, kol iš grietinės pa- 
sidaro sviesto kruopelytės ir iš- 
siskiria pasukos. Kruopelytės su- 
kimba į vientisą gabalą. Paskui 
sviestą išplauna, pasūdo. Taip pat 
sviestas gaminamas ir pieninėje, 
tik čia jį sumuša, po kelis šimtus 
gramų fasuoja ir suvynioja į per- 
gamentinį popierių arba foliją 
mašinos. Sviestas labai maistin- 
gas, turi daug riebalų, šiek tiek 
vitaminų. Kartais į sviestą deda- 
ma priedų: kakavos miltelių, cuk- 


raus. Skanu valgyti sviestu užtep- 
tą naminės duonos riekę, skani 
ir manų arba grikių košė su svies- 
tu. Sviesto dedama į sriubą, pa- 
dažą, su sviestu kepamas pyra- 
gas, sausainiai. 


SVIRPLYS 


NEDIDELIS VABZDYS, 
PANAŠUS Į ŽIOGĄ. 


Naminis svirplys gyvena senuo- 
se namuose. Jis rusvai gelsvas, 
šonai su rudais išilginiais dry- 
Žiais. Dieną svirplys slepiasi sie- 
nos plyšyje, o naktį išlenda ir ima 
svirpti. Svyrr svyrr — nakties ty- 
loje skamba jo giesmelė, todėl jis 
ir vadinamas svirpliu. Žmonės 
svirplio nemėgsta, nes jis trukdo 
miegoti. Svirplys minta maisto li- 
kučiais. Laukuose gyvena juodas 
dirvinis svirplys. Jis tūno prie ur- 
velio angos ir saugo savo būstą. 
Jei ateina svetimas svirplys, kyla 
peštynės. 


SVOGŪNAS 


SVOGŪNO DEDAMA Į 
DAUGELĮ VALGIŲ. 


Svogūno laiškai — ilgi žali tuščia- 
viduriai vamzdeliai, o šaknis — 
apvali ropelė. Ją gaubia gelsvai 
rudi lukštai. Vidus baltas, sultin- 
gas, aštraus kvapo ir skonio. Lu- 
pant arba pjaustant svogūną, 
graužia akis, byra ašaros. Svogū- 
nus (ir laiškus, ir ropeles) valgo- 
me žalius, jų dedame į salotas. 
Jie turi daug vitamino C. Kep- 
tais arba troškintais svogūnais 
paskaniname mėsos patiekalus, 
sriubą. Arba supjaustome žalią 


galvutę griežinėliais ir valgome 
su silke ir karštomis bulvėmis. 
Šeimininkės rudenį nurauna svo- 
gūnus, apdžiovina, supina į pynę 
arba sudeda į krepšį ir pakabina 
virtuvėje. Svogūnų lukštų neiš- 
meskite — jų nuoviru galima gra- 
žia rusvai raudona spalva nuda- 
žyti Velykų margučius. 


ŠACHMATAI 


ŠIS ŽAIDIMAS KILĘS IŠ SENOVĖS RYTŲ. 


Šachmatų lenta kvadratinė, pada- 
lyta į šešiasdešimt keturis juodus 
ir baltus langelius. Kovoja dvi ka- 
riuomenės — baltųjų ir juodųjų. 
Kiekvieno žaidėjo kariuomenėje 
yra šešiolika figūrų: karalius, val- 
dovė, du bokštai, du rikiai, du Žir- 
gai ir aštuoni pėstininkai. Kovą 
pradeda baltieji, toliau ėjimai da- 


romi paeiliui. Kiekviena figūra 
kilnojama pagal tam tikras taisyk- 
les ir, išskyrus karalių, gali būti 
nukirsta. Šachmatininkas stengia- 
si nukirsti kuo daugiau varžovo fi- 
gūrų, o svarbiausia — paskelbti 
karaliui matą. Jei nė vienam var- 
žovui to nepavyksta padaryti, žai- 
dimas baigiasi lygiosiomis. 


ŠALAVIJAS 


ŠALAVIJAS DAR VADINAMAS SALVIJA. 


15. Vaikų enciklopedija 


Šalavijas auga ir darželyje, ir pie- 
voje. Kartais jis iš darželio pabė- 
gair tampa laukiniu augalu. Uni- 
versiteto botanikos sode augan- 
tys svetimšaliai šalavija peplo 
po Vilniaus apylinkes. Salavijų 
žiedai raudoni, mėlyni, balti, ma- 
loniai kvepia. Vaistinio šalavijo 
lapų arbata skalaujame gerklę 
susirgę angina, persišaldę. Ji pa- 
deda ir nuo dantų skausmo. 


S 


ŠALDYTŪVAS 


ŠALDYTUVE MAISTO 
PRODUKTAI ILGAI NEGEN- 
DA, IŠSILAIKO ŠVIEŽI. 


Iš pirmo žvilgsnio šaldytuvas — 
tai paprasčiausia spintelė. Joje 
visą laiką šalta, ypač šaldymo ka- 
meroje. Į kamerą įdėta žalia mė- 
sa, žuvis sušąla į ledą ir išbūna 
nesugedusi visą savaitę ar net 
mėnesį. Tačiau nereikia viso 
maisto kišti į kamerą. Virtą mė- 
są, keptą žuvį laikome viršutinė- 
se, vaisius, daržoves — apatinė- 
se lentynose. Šaldytuvas visą lai- 
ką įjungtas į elektros tinklą — 
mat šaltį gamina elektra. Kai šal- 
čio pakanka, šaldytuvas pats iš- 
sijungia, kai trūksta — įsijungia. 
Kas kiek laiko šaldytuvą reikia 
išjungti, kad ištirptų šaldymo ka- 
meroje atsiradęs ledas, išplauti. 
Labai didelius šaldytuvus turi 
mėsos kombinatai, žuvies perdir- 
bimo įmonės. 


S 


ŠALPŪSNIS 


ŠALPUSNIO LAPŲ ARBATĄ 
GERIAME NUO KOSULIO. 


Geltoni šalpusnio žiedai nebijo 
ankstyvo pavasario šalnų. Balan- 
džio rytą klanai aptraukti plono 
ledelio, žemę dengia pilka šar- 
ma, o ši gėlė vis tiek žydi. Gegu- 
žės mėnesį pasirodo šalpusnio la- 
pai: platūs, didumo beveik kaip 
varnalėšos. Saulė lapų viršų įkai- 
tina, bet priglaudęs delną prie 
apatinės pusės pajusi vėsą. Lapo 
apačią lyg veltinis dengia tankiai 
sužėlę balti pūkeliai. Kartais stip- 
rus vėjas šalpusnyną pašiaušia, 
varto lapus, ir tada pamatome 
dvi skirtingas spalvas: blizgantį 


tamsiai žalią lapo viršų ir baltą pū- 
kuotą jo apačią. Šalpusniai mėgs- 
ta augti saulėtose pašlaitėse. 

ŠALTINIS 


ŠALTINIO VANDUO ŠALTAS KAIP LEDAS, SKAIDRUS 


KAIP KRIŠTOLAS. 

Metai pasitaikė tokie sausringį, 
kad išdžiūvo net giliausi šuliniai. 
Tada žmonės prisiminė pamiškė- 


je čiurlenantį šaltinį. Visas kai- ` 


mas sėmė iš jo vandenį, bet šal- 
tinis neišseko — vanduo iš nema- 
tomos versmės plūdo ir plūdo. 
Kaip atsiranda šaltinis? Lietaus 
lašai, upių, ežerų vanduo sunkia- 
si gilyn į žemę ir susirenka į po- 


žeminius telkinius. Kartais van- 
deniui kelią pastoja uolienos. 
Negalėdama pro jas prasiskverb- 
ti, srovė prasiveržia į žemės pa- 
viršių, ir ištrykšta šaltinis. Tekė- 
damas per smėlį, smulkius akme- _ 
nukus, vanduo išsivalo ir būna la- 
bai švarus. Nuvargęs atsigėrei ty- 
ro šaltinio vandens ir iš karto pa- 
sijutai atgavęs jėgas. 


ŠALTIS 


BE KIRVIO, BE KIRVELIO, BE GRĄŽTO, BE GRĄŽTELIO 


TILTĄ PASTATO. 


Jeigu lauko termometro stulpe- 
lis nukrito žemiau nulio — yra šal- 
čio. Lietuvoje žiemos nelabai šal- 
tos — dažniausiai būna apie de- 
šimt-— dvidešimt laipsnių šalčio. 
Užšąla upės ir ežerai, sninga. Jei 
būsite šiltai apsirengę, bėgiosite, 
Čiužinėsite, slidinėsite — nesušal- 
site. Ypač reikia žiūrėti, kad ne- 
nušaltų nosis, ausys, skruostai, 
pirštai. Šiaurės kraštuose šalčio 
būna penkiasdešimt laipsnių ir 
daugiau. 


ŠALTKALVIS 


KALVIS KALA KARŠTĄ GELEŽĮ, O ŠALTKAIVIS JĄ APDO- 
ROJA ŠALT Ą. 


Šaltkalvis moka daug darbų: 
pjauti, gręžti, dildyti, kniedyti, li- 
tuoti. Daug šaltkalvių dirba au- 
tobusų, troleibusų parke, auto- 
mobilių remonto įmonėse. Jie 
taiso mašinas: išima sugedusias 


ŠAMAS 


DIDELĖ PLĖŠRI GĖLŲJŲ 
VANDENŲ ŽUVIS. 


Šamo galva paplokščia, akutės 
mažos, žiotys plačios, su daugy- 
be smulkių aštrių dantų. Viršuti- 
niame žande — pora ilgų, apati- 
niame — dvi poros trumpų ūsų. 
Oda dumblo spalvos, dėmėta, be 
žvynų. Šamas tūno gilioje sietu- 
voje, po nuskendusiais medžiais, 
tarp akmenų. Priplaukia žuvelė 
arti, ir šamas bemat ją praryja. 
Dar jis ėda varles, vėžius, molius- 
kus. Ir laukinės antys turi saugo- 
tis didelio šamo. Pagauti šamą — 
kiekvieno žvejo svajonė. Yra pa- 
sitaikę sumeškerioti net šešiasde- 
šimt kilogramų svorio šamą. 


detales ir įdeda naujas, pritaiko 
jas, prisuka veržles. Jeigu kokios 
nors detalės nėra, gali ją pada- 
ryti. Šaltkalvio darbo įrankiai — 
įvairaus didumo veržliarakčiai, 
replės, kaltai, atsuktuvai. 


ŠARKA 


PLĖŠRUS VARNŲ GIMINĖS 
PAUKŠTIS. 


Ilgauodegė šarka tikra gražuolė 
— nugara juoda, sparnai su balta 
juosta, papilvė balta. Ji vikriai 
lando po krūmus, drasko paukš- 


telių lizdelius, sudaužo ir išgeria 
kiaušinėlius. Gaudo peles, vabz- 
džius, lesa sėklas. Kartais ta plė- 
šikė atlekia į kiemą, išvagia viš- 
tų kiaušinius ar bent iš paukščių 
lovelio palesa. Jos lizdas tankia- 
me krūme arba aukštai medyje, 
sukrautas iš šakelių, su stogeliu, 
turi dvi landas. Šarka nebaikšti, 
net įžūli, bet, vos pajutusi pavo- 
jų, pradeda garsiai čerkšti ir sle- 
piasi tankmėje. 

SASKES 
ŠAŠKĖS ATSIRADO SENO- 
VĖS EGIPTE. 


Šaškėmis žaidžia du žaidėjai 
kvadratinėje lentoje, padalytoje į 
šviesius ir tamsius laukelius. Lie- 
tuvoje paplitusios paprastosios 
šaškės: lentoje yra šešiasdešimt 
keturi laukeliai, varžovai turi po 
dvylika šaškių. Vienoje lentos pu- 
sėje išrikiuojamos baltos, kitoje — 
juodos šaškės. Jos kilnojamos 
tamsiais laukeliais įstrižai į prie- 
kį per vieną laukelį. Jei per var- 
žovo šaškę galima peršokti į lais- 
vą įstrižainės laukelį, ji nukerta- 
ma. Per visą lentą perėjusi šaškė 
tampa dama, kuri gali eiti bet ku- 
riuo atstumu ir į priekį, ir atgal. 
Laimi žaidėjas, nukirtęs visas var- 
žovo šaškes. Dar yra šimtalangės, 
arba tarptautinės, šaškės. 

ŠATRIJÀ 


ŽEMAIČIŲ AUKŠTUMŲ KALVA - PILIAKALNIS. 


Šatrijos kalnas status, didingas. 
Jo aukštis — 228 metrai. Įkopus 
į kalno viršūnę, atsiveria platūs 
toliai, matyti kiti Žemaitijos pi- 
liakalniai — Girgždūtė, Medvė- 
galis, Moteraitis. Žiloje senovė- 
je, prieš tūkstantį metų, ant kal- 
no stovėjo medinė pilis, gyveno 
žmonės. Archeologai toje vieto- 


je rado senovinių molinių puodų 
šukių, žalvarinių papuošalų nuo- 
laužų, ylų, peilių. Senovės lietu- 
viai ant kalno aukodavo aukas 
savo dievams. Sakmėse pasako- 
jama, kad Joninių naktį į Šatri- 
jos kalną suskrenda raganos ir 
kelia čia puotą — nuo jų šokimo 
net viršūnė įdubusi. 


ŠEIMA 


KARTU GYVENANTYS 
TEVAI IR VAIKAI. 


Mokytoja uždavė vaikams para- 
šyti rašinėlį apie savo šeimą. Juo- 
zukas parašė: „Mūsų šeimoje la- 
bai smagu. Gal todėl, kad ji di- 
delė: tėtis, mama, senelė, sesutė 
Audronė, mažasis broliukas Vy- 
tukas ir aš pats“. Visi šeimos na- 
riai gyvena vienuose namuose. 
Kiekvienas iš jų turi savo parei- 
gų šeimai: tėtis ir mama dirba, 
maitina visą šeimą, vaikai mokosi 
mokykloje. Užaugę ir sukūrę sa- 
vo šeimas vaikai neužmiršta gim- 
tųjų namų, dažnai lanko tėvus. 


ŠEPETYS 


ŠEPETYS PADEDA PALAI- 
KYTI ŠVARĄ, TVARKĄ. 


Dideliu ilgakočiu šepečiu šluoja- 
me grindis. Drabužių šepečiu va- 
lome drabužius, batų šepečiu — 
batus. Yra šepečių indams plau- 
-ti, voniai šveisti. Dantis valome 
dantų šepetėliu. Linutės dantų 
šepetėlis mėlynu koteliu, mamos 
— rausvu, tėčio — žaliu. Jie skir- 
tingi, kad nesusimaišytų. Vienu 
šepetėliu visai šeimai valytis dan- 
tis negalima, nesveika. Linutė ži- 
no, kad dantų šepetėlis, kaip ir 


rankšluostis, neskolinamas. Jos 
dantų pasta vaikiška. Jei pastos 


nėra, gerai ir dantų milteliai. Jie 


balti, kvepia mėtomis. Mamos 
įpratinta Linutė dantis valosi ry- 
tais ir vakarais — rūpestingai tri- 
na juos šepetėliu į visas puses. 
Tikriausiai todėl jos dantukai to- 
kie balti ir sveiki. 


ŠERMUŪKŠNIS 


VIRŠUJ MEDŽIO UGNIS 
DEGA. 


Šermukšnis auga miške, prie na- 
mų, pakelėse. Žydi baltais žie- 
dais, o rudenį liaunos jo šakos 
svyra nuo didelių raudonų uogų 
kekių. Mergaitės suveria tas uo- 
gas ant siūlo ir pasidaro gražius 
karolius. Šermukšnių uogos val- 
gomos, tik rūgščiai karčios. Po 
šalnų tas nemalonus prieskonis 
išnyksta. Žiemą uogas lesa straz- 
dai, sniegenos, dagiliai. Seimi- 
ninkės iš jų verda gardžią uogie- 
nę. Skani ir vaistinga džiovintų 
šermukšnio uogų arbata. Seno- 
vėje žmonės šį medį laikė stebuk- 
lingu. Buvo manoma, kad šer- 


mukšninė lazda gali apsaugoti 
žmogų nuo raganų, velnių kėslų. 


SESUPE 
KUR BĖGA ŠEŠUPĖ, KUR NEMUNAS TEKA, 
TAI MŪSŲ TĖVYNĖ, GRAŽI LIETUVA. 


Šešupė prasideda Lenkijoje, ne- 
toli Suvalkų miesto. Siauras upe- 
liukas teka į šiaurės rytus, pas- 
kui pasisuka ir perkerta Lietuvos 
sieną. Priėmusi Kirsnos upelį, 
Šešupė skuba tolyn. Pakeliui į ją 
įsilieja iš Žuvinto draustinio bė- 
ganti srauni Dovinė. Staiga Šešu- 
pės tėkmė sulėtėja — jai kelią pa- 
stoja užtvanka. Abiejuose upės 
krantuose jau šviečia Marijampo- 
lės — didžiausio Sūduvos miesto 
— žiburiai. Už Kudirkos Nau- 
miesčio Šešupė pasiekia Lietuvos 
ir Kaliningrado (lietuviškai — Ka- 
raliaučiaus) srities valstybinę sie- 
ną, kuria vingiuoja penkiasde- 
šimt kilometrų. Perkirtusi Kali- 
ningrado srities kampą, ji įteka į 
Nemuną. 


(Maironis) 

ŠIAUDAI 


ŠIAUDAS —- JAVO STIEBAS. 


Kai javus nupjauna ir iškulia, lie- 
ka šiaudai. Juos sukrauna laukuo- 
se į dideles stirtas. Šiaudais krei- 
kiami tvartai. Jei pritrūksta geres- 
nio pašaro, žiemą šiaudus ėda 
karvės ir arkliai. Senovėje šiau- 
dais buvo dengiami namų stogai. 
Iš šiaudų lietuviai nuo seno daro 


palubėje kabinamus papuošalus 
— sodus, Kalėdų eglutės žaisliu- 
kus, dėžutes, pina skrybėles. 
Lengvą šiaudinę skrybėlę patogu 
dėvėti karštą vasaros dieną. 


ŠIAULIAI 


DIDELIS MIESTAS ŠIAURĖS LIETUVOJE. 


Įvažiuojant į Šiaulius, iš tolo ma- 
tyti aukštas ir smailus bažnyčios 
bokštas. Šiauliai išsidriekę lygu- 
moje. Į pietus nuo miesto tyvu- 
liuoja didelis Rėkyvos ežeras. 
Netoli Šiaulių 1236 metais įvyko 
Saulės mūšis, kuriame lietuvių 
kariuomenė nugalėjo kalavijuo- 
čius. Šį mūšį primena Šaulio pa- 
minklas miesto aikštėje. 1863 


Žaid, 


metų sukilimo didvyriams ir ko- 
votojams dėl Lietuvos nepriklau- 
somybės pagerbti pastatytas pa- 
minklas ant Sukilėlių kalnelio. 
Mieste veikia „Aušros“ kraštoty- 
ros muziejus. Per Antrąjį pasau- 
linį karą Šiauliai buvo labai su- 
griauti. Dabar jie atstatyti. Šiau- 
liuose gaminami vaikiški dvira- 
čiai, televizoriai. 

ŠIAURÌNĖ 
ŽVAIGŽDĖ 


KAS MOKA SURASTI DAN- 
GUJE ŠIĄ ŽVAIGŽDĘ, 
NEPAKLYS NEI MIŠKE, NEI 
JŪROJE. 


Visos kitos žvaigždės dangaus 
skliaute juda, keičia savo padėtį, 
tik Šiaurinė žvaigždė stovi toje 
potio vietoje. Ji spindi virš 

iaurės ašigalio. Susiradai dan- 
guje šią nedidelę žvaigždelę, ir ži- 
nai, kad toje pusėje yra Siaurė. Se- 
novėje, kol nebuvo išrastas kom- 


pasas, jūreiviai pagal Šiaurinę 
žvaigždę nustatydavo, kurioje 
vandenyno vietoje yra jų laivas, 
ir žinodavo, į kurią pusę reikia 
plaukti. O kaip danguje tarp 
tūkstančių žvaigždžių surasti tą 
mažytę žvaigždelę? Tikriausiai 
pažįstate Mažųjų Grįžulo Ratų 
žvaigždyną. Įsidėmėkite — Šiau- 
rinė žvaigždė spindi jo gale. Lie- 
tuvoje Šiaurinė žvaigždė matoma 
ištisus metus. 


ŠIĖNAS 


ŽIEMĄ ŽMONĖS KARVES, ARKLIUS, AVIS ŠERIA ŠIENU. 


Šienas yra nupjauta ir išdžiovin- 
ta pievų žolė. Pievų būna viso- 
kių. Kartais šienaujamas ir pel- 
kėtas kupstynas, kur auga aštrūs 
vikšriai ir viksvos. Tačiau pelkių 
šienas neskanus, gyvuliai nelabai 
nori jo ėsti. Geriausias yra dobi- 


lų šienas. Avys labai mėgsta bal- 
tuosius dobiliukus. Pamiškių pie- 
vose auga jonažolės, širdažolės, 
vingiorykštės, čiobreliai ir kitos 
vaistažolės. Tokių žolių šienas 
skaniai kvepia. Jo priėdusios kar- 
vės duoda skanaus pieno. 


ŠIKŠNOSPARNIS 


SKRAIDANTIS ŽVĖRELIS. 


Vasaros vakaro prieblandoje apie 
medžių viršūnes skraido šikšno- 
sparniai. Šikšnosparnis būtų pa- 
našus į pelę — švelnus kailiukas, 
stačios ausys, smailus snukutis, 
mažos akys, bet su sparnais. Spar- 
nai dideli, odiniai, peršviečiami. 
Dieną šikšnosparniai slepiasi, su- 
glaudę sparnus kybo žemyn gal- 
va tamsiose palėpėse, rūsiuose, 
olose, medžiuose ir miega, o naktį 
gaudo vabzdžius. Prastai mato, 
bet tai jiems nekliudo. Šikšnos- 
parnis skrisdamas siunčia trum- 
pus ultragarso impulsus, kurie jį 
perspėja, kad priekyje yra grobis 
arba kliūtis. Vabzdį žvėrelis pa- 
gauna, 0 pajutęs kliūtį, staiga pa- 


suka į šalį. Žiemą dalis šikšnos- 
parnių išskrenda į šiltuosius kraš- 
tus, kiti užmiega ir atsibunda tik 
pavasarį. 

ŠILAGĖLĖ 
VIENA PIRMŲJŲ PAVASA- 
RIO GĖLIŲ. 


Šilas — spygliuočių miškas, au- 
gantis smėlėtose vietose. Anks- 
tyvą pavasarį šile ir sausose pa- 
miškės pievelėse pražysta šilagė- 
lės. Žmonės jas dar vadina šilo 
lelijomis. Šilagėlės kotelis storas, 
be lapų, apžėlęs plonyčiais plau- 
keliais, žiedas didelis, pūkuotas. 
Mėlynos, violetinio atspalvio ši- 
lagėlių taurės švyti tarp pernykš- 
čių žolių. Žiedo viduriukas skais- 
čiai geltonas. Neskinkite šilagė- 


lės, tik pasigrožėkite ja — tai nyks- 
tantis augalas. Kai pražysta šila- 
gėlė, pavasarinę giesmę pradeda 
kikilis, parlėkęs iš šiltųjų kraštų. 
Dzūkai kikilį vadina šilagaidžiu, 
nes jo giesmė panaši į gaidžio. 


BLIZGANTIS, PLONAS, 
ŠVELNUS, TANKUS 
AUDEKLAS. 


Natūralus šilkas audžiamas iš šil- 
kinių verpalų. Siūlus tiems ver- 
palams gamina šilkaverpio vikš- 
rai. Šilkininkystė labai paplitusi 
Azijos kraštuose. Kinai jau prieš 
penkis tūkstančius metų mokėjo 


austi gražius šilkinius audeklus. 
Mūsų laikais iš sintetinio pluoš- 
to gaminamas dirbtinis šilkas. 
Gal ir tu turi šilkinę skarelę ar- 
ba šaliką, šilkinius marškinius ar 
kaspinėlius? Ploną, švelnų ir stip- 
rų šilką ilgai nešiosi. 


ŠILKAVERPIS 


GAMINA TIKRĄ ŠILKĄ. 


Iš drugio šilkaverpio kiaušinėlio 
išsiritęs vikšras, tapdamas lėliu- 
ke, leidžia ploną žvilgantį šilko 
siūlelį ir juo susivynioja. Taip per 
keletą dienų susisuka šilko koko- 
nas. Žmonės karštais garais ap- 
šutina kokonus, nuvynioja nuo 
žuvusių lėliukių siūlelius ir susu- 


ka po kelis — suverpia, kad būtų 
stipresni. Iš jų audžiami gražūs 
šilkiniai audiniai. Šilkaverpių yra 
Kinijoje, Indijoje, Vidurinėje 
Azijoje. Jie minta šilkmedžių la- 
pais. Auginami namuose, fermo- 
se. Lietuvoje yra kelios drugių 
verpikų rūšys, bet jų siūlai prasti. 


ŠILTADARŽIS 


ŠILTADARŽYJE GALIMA 
UŽSIAUGINTI ANKSTYVŲ- 
JŲ DARŽOVIŲ, GĖLIŲ. 


Šiltadaržyje šalčio bijantys auga- 
lai nenušąla ir žiemą. Labai di- 
delis šiltadaržis vadinamas šilt- 
namiu, arba oranžerija. Oranže- 
rijų yra botanikos soduose. Tai 
aukšti stikliniai pastatai. Juose 
auga palmės ir kiti šiltųjų kraštų 


medžiai ir augalai. Šiltnamius šil- 
do vamzdžiais tekantis karštas 
vanduo, o mažus sodo šiltadar- 
žius — pavasario saulė. Darže iš- 
kasa duobę, deda karštus akme- 
nis, kloja mėšlą, ant mėšlo — že- 
mę. Viską uždengia įstiklintais 
arba polietileno plėvele aptrauk- 
tais rėmais. Kai žemė įšyla, dar- 
žininkai į ją sodina kambaryje už- 
augintus ankstyvųjų pomidorų 
arba agurkų daigus, tulpes, rožes. 


ŠIMPANZĖ 


DIDELĖ ŽMOGINĖ BEŽDŽIONĖ. 


Kai 


Šimpanzės gyvena Afrikoje, tro- 
pikų miškuose, didelėmis bando- 
mis. Bandai vadovauja senas pa- 
tinas, kurio visos beždžionės 
klauso. Šimpanzė labiausiai iš vi- 
sų gyvūnų panaši į žmogų. Pana- 
šiai kaip žmogus elgiasi džiaug- 
damasi, supykusi. Patelė meiliai 
glaudžia prie krūtinės jauniklį. 

Šimpanzė labai sumani. Vikriai 
laipioja po medžius, o žeme vaikš- 
to keturpėsčia. Jos rankos daug 
ilgesnės už kojas. Minta augalų 
lapais, vaisiais, uogomis, medy- 
je tarp šakų įsirengia būstą, ku- 
riame nakvoja. Šimpanzės yra 
nykstantys, reti gyvūnai, įrašyti į 
Raudonąją knygą. 


ŠIRDIS 


KAIRĖJE KRŪTINĖS PUSĖJE PLAKA ŠIRDIS. 


Širdis yra kumščio dydžio rau- 
muo. Vienodais tarpais susitrau- 
kinėdama širdis varinėja po kū- 


ną kraują, kuris maitina organus 
deguonimi, maisto medžiagomis. 
Per minutę širdis susitraukia 
70—75 kartus. Jos plakimą gali 
pajusti, priglaudęs ranką prie 
krūtinės arba užčiuopęs arteriją 
riešo vidinėje pusėje, žemiau 
nykščio. Širdis plaka be paliovos 
ir dieną, ir naktį. Neretai iš di- 
delio džiaugsmo, gailesčio ar 
nuoskaudos širdis ima plakti tan- 
kiau, stipriau. Apie jautrų, gai- 
lestingą žmogų sakoma, kad jis 
yra geros širdies, o apie blogą — 
beširdis, jo širdis akmeninė. 

ŠLAPDRIBA 


ŠLAPIAS SNIEGAS. 


Vakar jau buvo pašalę, snigo, o 
šiandien rytą termometras rodo 
tik nulį. Iš žemai slenkančio de- 
besies krinta dideli sniego dribs- 
niai. Vėjas pučia tiesiai į veidą, 
sniegas limpa prie skruostų, tirps- 
ta ir bėga už apykaklės. Nukritęs 


ant žemės, sniegas tuoj virsta 
skysta pliure. Kieme telkšo kla- 
nai. Į lauką galima išeiti tik su 
guminiais batais. O jei skubėsi, 
bėgsi — paslysi, pargriūsi ir iškart 
permirksi. Krintant šlapdribai, 
keliai esti slidūs ir vairuotojai va- 
žiuoja lėtai, atsargiai. 

ŠLIŪŽAS 


MINKŠTAS, GLITUS MO- 
LIUSKAS. 


Toks gražus baravykas, bet kepu- 
rėlė apgraužta! Vienoje vietoje 
net kiaurai skylė praurbinta. Pa- 
matėme ir tuos graužėjus — ne- 
didelius pailgus šliužus. Jie buvo 


pae prie koto, po kepurėle. 
liužas panašus į sraigę, tik ma- 
žesnis ir neturi kriauklės. Jis 
šliaužia dar lėčiau negu sraigė ir 
palieka paskui save gleivėtą šliū- 
žę. Šliužai yra kenkėjai — gadi- 
na daržoves, vaisius. Naktį šliau- 
žioja, o dieną tūno pasislėpę drėg- 
noje, ūksmingoje vietoje. 


ŠLUOTA 


NAUJA ŠLUOTA GERAI 
ŠLUOJA. 


Šluota ypač reikalinga kaime — 
jašluojama virtuvės asla, kiemas. 
Žmonės šluotas susiriša patys. 
Dažniausiai jas riša senukai, ku- 
rie nebegali dirbti sunkių darbų 
ir turi daugiau laiko. Šluota riša- 
ma iš beržo šakelių. Šakelės pjau- 
namos žiemą, kol beržas be lapų. 
Tokia šluota ilgai laiko. Lapuotų 
beržo šakų šluota vadinama van- 
ta. Ja žmonės vanojasi pirtyje. Šei- 
mininkės, iškūrenusios duonkepę 
krosnį, pelenus ir žarijas iššluoja 
pušų šakų šluota — skujine. 


ŠOKIAI 


ŠOKA KIŠKIS, ŠOKA LAPĖ, 
ŠOKA VISI ŽVĖRYS. 


Šokdami ne šiaip judame, krai- 
pomės. Žingsniai, kūno ir rankų 
judesiai būna ritmingi, pasikar- 
tojantys, priderinti prie muzikos. 
Jeigu muzika greita, šokis smar- 
kus, jei lėta — ir šokis lėtas. Ga- 
lima šokti susikibus rankomis į 
ratelį, pavyzdžiui, „Jurgelį meist- 
relį“, „Aguonėlę“, arba poromis 


— polką, valsą. Kiekviena tauta 
turi savo tautinius šokius. Mūsų, 
lietuvių, šokiai — suktinis, kepu- 
rinė, klumpakojis. Lenkai šoka 
mazurką, polonezą, rusai — ka- 
zoką, gruzinai — lezginką. Yra 
šokių, kurie paplitę visame pa- 
saulyje, — argentiniečių tango, 
austrų valsas. 


ŠOKOLADAS 


SKANUMYNAS IŠ KAKAVOS 
IR CUKRAUS. 


Šokoladą ir šokoladinius saldai- 
nius visi mėgstate. Džiaugiatės jų 
gavę, nors... tuoj pat jų ir nebe- 
lieka. Tokie gardūs, kad burnoje 
bematant ištirpsta. Kaip tas ska- 
numynas padaromas? Šiltuose 
kraštuose auga kakavmedis, ku- 
ris subrandina sėklas — kakavos 
pupeles. Jos apkepinamos, suma- 
lamos, sumaišomos su cukraus 
pudra, užpilamos pienu. Gauta 
tyrė ilgai trinama, plakama, kai- 
tinama, paskui išpilstoma į ply- 
telių pavidalo formeles ir atau- 


šinama. Kartais padaromos kiš- 
kio, lokio ar medalio pavidalo 
formelės. Šokoladas labai mais- 
tingas, sotus. 


ŠUO 


ŠUNYS YRA KILĘ IŠ PLĖŠRIŲJŲ LAUKINIŲ ŽVĖRIŲ - 


VILKŲ, ŠAKALŲ. 


Žmogaus ir šuns draugystė pra- 
sidėjo labai seniai. Išvesta šim- 
tai įvairiausių šunų veislių. Me- 
džiokliniai šunys — kurtai, skali- 
kai, spanieliai, taksai. Tarnybiniai 
— aviganiai, senbernarai, buldo- 
gai. Dekoratyviniai — pudeliai, 
pekinai, bolonės. Daug gryna- 
veislių šunų galite pamatyti šu- 


nų parodoje. O kaime gyvenan- 
tys Sauliaus seneliai turi papras- 
tą kiemsargį šunelį, vardu Sargis. 
Jis tupi pririštas prie būdos ir 
saugo namus. Jei kas svetimas 
įeina į kiemą, Sargis tuoj prade- 
da garsiai loti. Bet Sauliuką jis 
pažįsta ir sutinka draugiškai viz- 
gindamas uodegą. 


S 


ŠŪOLININKAS 


ŠUOLININKAI ŠOKINĖJA Į 
AUKSTI, Į TOLĮ. 


Jei turi ilgas tvirtas kojas, gali pa- 
sirinkti bet kurią šuolių sporto 
rūšį: į tolį, į aukštį, trišuolį, šuolį 
su kartimi. Geriausi sportininkai 
vyrai į aukštį iššoka apie du met- 
rus keturiasdešimt centimetrų, 


moterys — apie du metrus, į tolį 
nušoka atitinkamai apie devynis 
ir septynis metrus. O su kartimi 
į aukštį galima iššokti daugiau 
kaip šešis metrus. Be to, sporti- 
ninkai nuo bokšto arba trampli- 
no įvairiais būdais šokinėja į van- 
denį. Žiemą su slidėmis šokama 
nuo aukšto kalno. Slidininkas įsi- 
bėgėja, atsispiria — ir skrieja oru 
lyg paukštis. Laimi tas, kuris nu- 
skrieja toliausiai ir gražiai, ne- 
pargriuvęs nusileidžia. 


S 


ŠVENTARAGIO 
SLĖNIS 


SENOVĖS LIETUVIŲ ŠVEN- 
TA VIETA. 


Šventaragio slėnis, minimas Lie- 
tuvos metraštyje, buvo Vilniuje, 
Neries ir Vilnios upių santakoje. 
Kadaise slėnyje ir ant jį supan- 
čių kalvų ošė šimtamečiai ąžuo- 
lai. Senieji metraščiai pasakoja, 
kad šiame slėnyje, jo paties pra- 
šymu, po mirties buvo sudegin- 
tas (kartu su žirgu, vergu, sakalu 
ir kurtu) legendinis kunigaikštis 

ventaragis. Vėliau čia buvo lai- 


ŠVENTYKLA 


ŠVENTYKLOJE SENOVĖS 
LIETUVIAI GARBINO SAVO 
DIEVUS. 


Vilniuje, toje vietoje, kur dabar 
Arkikatedra, stovėjo mūrinė se- 
novės lietuvių šventykla. Joje bu- 
vo didžiulis dvylikos pakopų al- 
torius. Palangoje, ant Birutės kal- 
no, archeologai npa buvus me- 
dinę šventyklą. Šventyklų buvo 
visoje senovės Lietuvoje. Mano- 
ma, kad nemažai bažnyčių pasta- 
g senųjų šventyklų vietoje. 

ventyklose stovėjo Perkūno ir 
kitų lietuvių dievų statulos, au- 
kurai. Čia žyniai dievams atna- 
šavo aukas, pranašavo ateitį, de- 
gė amžinoji ugnis. 


dojami ir kiti senovės Lietuvos 
valdovai. Slėnio viduryje stovėjo 
senovės lietuvių šventykla. Ar- 
cheologai po Vilniaus arkikated- 
ra rado šios šventyklos aukurų 
liekanų. 

ŠVILPYNĖ 


LIETUVIŲ PIEMENĖLIŲ DŪDELĖ. 


Švilpynes piemenėliai darydavosi 
iš karklo, žilvičio ar gluosnio žie- 
vės. Anksti pavasarį žievę nu- 
maudavo nuo šakelės, pradurda- 
vo joje tris arba keturias skylu- 
tes ir vinguriuodavo visokias me- 
lodijas, mėgdžiodavo paukštelių 
balsus. Vasaros tokios švilpynės 
nesulaukdavo: išdžiūdavo, susi- 


ŠVIRKŠTAS 


KAI KURIE VAISTAI 
ŠVIRKŠČIAMI ŠVIRKŠTU Į ` 
RAUMENIS, VENĄ. 


raitydavo. Švilpynę dar galima 
pasidaryti iš tuščiavidurio nen- 
drės stiebo, paukščio plunksnos 
spaiglio. Yra ir molinių švilpynių 
— molinukų. Jie daromi šuniu- 
kų, gaidelių, arkliukų pavidalo, 
išmarginami visokiomis spalvo- 
mis. Svilpynės garsas skardus, 
aukštas. 


„Labai jau įsisirgai, — susirūpi- 
nusi pasakė mama Raselei. — 
Teks kviesti seselę, kad suleistų 
vaistų“. — „Bijau, skaudės“. — 
„Nebijok, ir man leido — neskau- 
dėjo“. Švirkštą sudaro pailgas 
plastiko vamzdelis su padalomis, 
padedančiomis tiksliai dozuoti 
vaistus, stūmoklis ir tuščiavidu- 
rė adata. Medicinos seselė pri- 
traukė į švirkštą gydytojo paskir- 
tų vaistų, smigt adatėle į užpa- 
kaliuką — ir vaistai suleisti. Ta- 
da prispaudė gabalėlį vatos, su- 
vilgytos spiritu, ir liepė kiek pa- 
laikyti. „Ar skaudėjo?“ — klau- 
sia šypsodama seselė. „Beveik 
ne, tarytum musytė įkando“, — 
atsakė mergaitė. 

ŠVYTURYS 


ŠVYTURYS PADEDA LAI- 
VAMS IR LEKTUVAMS 
NEPASIKLYSTI. 


Anksti rytą žvejai išplaukė toli į 
jūrą, o vakare su laimikiu susi- 
ruošė grįžti namo. Kiek besižval- 
go — kranto nematyti, aplinkui 
tik bekraštė jūra. Pradėjo temti. 
Tik štai neaukštai danguje kaip 
žvaigždė sužibo ryški švieselė. Ji 
blykstelėdavo ir vėl užgesdavo. 
"Tai švyturio signalas. Apsidžiau- 
gç žvejai ėmė irtis į krantą. Be- 
plaukiant pakilo tirštas rūkas, ži- 
burys dingo. Bet tolumoje pasi- 
girdo tylus ir liūdnas namo kvie- 
čiantis švyturio sirenos ūkimas. 
Plaukdami to garso link, žvejai 


pasiekė uostą. Klaipėdos švytu- 
rys pastatytas beveik prieš du 
šimtus metų. 

NEAPRĖPIAMI KLAIDŪS 
SPYGLIUOČIŲ MIŠKAI. 


K daia. 

Kara 


Taiga plyti dideliuose šiaurinio 

emės pusrutulio plotuose. Žie- 
ma čia ilga ir speiguota, vasara 
gana šilta ir sausa. Kur pažvelgsi 
— plačiašakės eglės, pušys, kė- 
niai, maumedžiai ir kedrai. Spyg- 
liuota jų laja tokia tanki, kad vos 
vienas kitas saulės spindulėlis 


„pro ją teprasiskverbia. Taigoje į i. 


daugybė žvėrių — lokių, vilkų, lū- 
šių, lapių, sabalų voverių, šer- 
muonėlių. Gyvenviečių taigoje 
reta. Žmonės taigoje medžioja, 


žvejoja, plukdo vandeningomis 


upėmis rąstus. 


TAIKA 


TAIKA - LAIKAS BE KARO, 
KIVIRČŲ. 


Vaikai mėgsta Žaisti karą — bė- 
gioja, šūkauja, šaudo. Kai nusi- 
bosta kariauti, skelbiama taika. 
Vaikų karas — tik žaidimas. Tik- 


ras karas yra didelė nelaimė. 
Žmonės viliasi gyventi taikoje, 
nepatirti karo baisumų. Dauge- 
lis valstybių tarpusavio ginčus 
stengiasi spręsti taikiai. Žmonės 
gali nuvažiuoti aplankyti savo 
draugų kitose šalyse, pamatyti, 
kaip svetur tvarkomasi. 


TALKA 


VIENAS VYRAS — NE TALKA. 


Kaimo darbai sunkūs — vienas 
neką tepadarysi. Todėl darbyme- 
tyje buvo kviečiamos talkos — 
kaimynai vienas kitam nemoka- 
mai padėdavo nudirbti darbus. 
Labiausiai reikalingos buvo ru- 
giapjūtės, šienapjūtės, kūlimo, li- 
namynio talkos. Kartais sueida- 


vo kaimynai talkinti ir tada, kai. 49 


darbas nesunkus, pavyzdžiui, val- 
gomųjų burokų ar kopūstų raug- 
ti. Juk visiems kartu smagiau 
dirbti. Talkos dieną šeimininkai 
talkininkus skaniai ir sočiai val- 
gydindavo. Baigę darbą visi links- 
mindavosi — dainuodavo, šokda- 
vo, visokių žaidimų, juokų prasi- 
manydavo. Todėl į talkas labiau- 
- siai mėgo eiti jaunimas. 


TARANAS 


SENOVĖS KARO PABŪKLAS. 


Senovės pilys buvo aptvertos sto- 
ra medine arba mūro siena, tu- 
rėjo tvirtus geležinius vartus. 
Priešo kariai, norėdami sugriau- 
ti sieną, išlaužti vartus ir įsiverž- 
ti į pilį, naudodavo taraną. Ke- 
liolika karių paimdavo rąstą ge- 
ležim kaustytu galu ir įsiūbavę 


daužydavo juo sieną arba vartus. 
Tai buvo lengvasis taranas. Sun- 
kųjį taraną traukdavo arkliai. 
Rąstas buvo įtaisytas ant ratų, 
stogas saugojo puolančiųjų įgulą 
nuo pilies gynėjų iš viršaus mė- 
tomų akmenų. Vėliau vietoj ta- 
rano pradėta naudoti patranka. 


ir stebėjausi. Mes sakom: „kąs- 
nis, rankos, lekia“, o senelė: 
„kysnis, runkas, lakia“. Neišken- 
tęs apie tai užsiminiau tėčiui. Šis 
tik nusišypsojo: „Senelė kalba 
gražiai — tarmiškai. Taip, kaip ji, 
kalba daugelis Rytų Lietuvos se- 
nesniųjų žmonių. Mes, lietuviai, 
galime didžiuotis, kad turime to- 
kias įdomias ir įvairias tarmes“. 
Pagrindinės lietuvių kalbos tar- 
mės yra dvi: aukštaičių ir žemai- 
čių. Jos suskilusios į dar smulkes- 
nes patarmes ir šnektas. Aukštai- 
čiai sako: „duona, pienas“, o že- 
maičiai — „douna, pėins“ arba 


TAUPYTI 


TAUPYSI — GERĄ DAIKTĄ 
ĮSIGYSI. 


Vytukas labai nori dviračio. „Tai 
brangus daiktas, — sako tėvelis, 
— iš karto nenupirksi. Reikės 
taupyti“. Mama padovanojo Vy- 
tukui taupyklę — molinį šunelį su 
siauru plyšeliu viršugalvyje. Kai 
tik atlikdavo koks centas, berniu- 
kas tuoj įmesdavo jį į taupyklę. 
Įmeta ir pažvangina, ar dar daug 


tuščios vietos. Kai taupyklė pri- 
sipildė, Vytukas su tėveliu ją ati- 
darė ir suskaičiavo pinigus. Pini- 
gų buvo nemažai, tėvelis dar pri- 
dėjo, ir štai Vytukas turi nauju- 
tėlį dviratį. Vytuko dėdė taupo 
pinigus automobiliui — dalį už- 
darbio kiekvieną mėnesį neša į 
taupomąjį banką. 

TAURAS 


PADAVIME PASAKOJAMA, 
KAIP LIETUVOS DIDYSIS 
KUNIGAIKŠTIS GEDIMINAS 
MEDŽIOKLĖJE NUKOVĖ 
GALINGĄ TAURĄ. 


Senovėje Lietuvos giriose ir pie- 
vose ganėsi didelės taurų — lau- 
kinių jaučių — bandos. Patinai 
buvo juodi, su siaura balta juos- 
ta išilgai nugaros, patelės — rus- 
vos. Taurai turėjo didelius ir 
smailius ragus, buvo labai pikti. 
Senovės lietuviai šiuos galvijus 
medžiojo, valgė jų mėsą. Iš pa- 
puoštų tauro ragų gėrė midų. Da- 
bar taurų nebėra, juos primena 
tik padavimai. Paskutinė tauro 
patelė buvo sumedžiota prieš pus- 
ketvirto šimto metų Lenkijoje. 


TAUTA 


TAI TARSI DIDELĖ GIMINĖ. 


Vienos tautos žmonės yra kilę iš 
bendrų protėvių. Jie kalba ta pa- 
čia kalba, o svarbiausia — turi 
vieną Tėvynę, tuos pačius papro- 
čius ir kultūrą. Tautą gali suda- 
ryti keliasdešimt tūkstančių, ke- 
li ar daugiau milijonų žmonių. 
Lietuvių yra apie keturis milijo- 

nus. Nuo neatmenamų laikų lie- 
tuvių tauta gyvena Lietuvoje, 
prie Baltijos jūros. Nemaža mū- 
sų tautiečių yra Amerikoje, Aust- 
ralijoje, Rusijoje. Nors ir toli bū- 
dami, jie irgi yra mūsų tautos da- 
lis. Lietuvoje gyvena ir kitų tau- 
tų Žmonių. 

TEATRAS 


Į TEATRĄ ŽMONĖS EINA 
PASIŽIŪRĖTI VAIDINIMŲ. 


Buvo vasaros atostogų pradžia. 
Dar nespėję išsivažinėti mūsų 
kiemo vaikai sumanė surengti te- 
atrą. Laima pasisiūlė: „Aš būsiu 
Sigutė!“ Smarkuolė Inga sutiko 
vaidinti pamotę raganą. Atsira- 
do ir dvi pamotės dukros, ir Si- 
gutės brolelis kareivėlis. Tik nie- 
kas nenorėjo būti Karvute. Paga- 
liau Valdukas sugalvojo, kokią 
kaukę jis pasidarys, kad galėtų 
vaidinti Karvutę. Vaidino Lai- 
mos namuose, didžiajame kam- 
baryje. Susirinko daug vaikų ir jų 
tėvelių. Už bilietus žiūrovai mo- 
kėjo saldainiais, o Laimos mama 
davė apelsiną. Vaidinimas visiems 
patiko. Paskui artistai svarstė, ką 


$ daryti su surinktais saldainiais. 


Inga siūlė išsidalyti juos po lygiai. 


O Valdukas pasakė: „Nuneškime 
apelsiną ir pusę saldainių Gintui, 
juk jis serga ir negalėjo į teatrą 
ateiti!“ Taip vaikai ir padarė. 


TĖKINIMO STAKLĖS 


TEKINIMO STAKLES PAMATYSI MAŠINŲ GAMYKLOJE, 


STALIAUS DIRBTUVĖJE. 


Tekinimo staklėmis iš metalo te- 
kinamos mašinų detalės, iš me- 
džio — baldų dalys ir kiti daik- 
tai. Tekintojas įtvirtina metalo ar- 
ba medžio strypą staklėse, ap- 
skaičiuoja, kiek ir kurioje vieto- 
je reikės jį paploninti ar nusmai- 
linti. Tada įjungia elektros varik- 
lį, kuris suka strypą. Tekinimo 
peilis liesdamas strypą nupjauna 
nereikalingą medžio ar metalo 
sluoksnį. Pažyra smulkios drož- 
lės. Tekintojas ištekina tokią de- 
talę, kokia nurodyta brėžinyje — 
sakysim, ritinį arba kūgį. Ištekin- 
ta detalė apvali, glotni. 


TELEFONAS 


SURENKI TELEFONO NUMERĮ IR KALBI SU TOLI ESAN- 


ČIU DRAUGU. 


Telefono aparatas laidais yra su- 
jungtas su automatine telefono 
stotimi. Kai nukėlęs ragelį suren- 
ki numerį, stoties automatai 
siunčia elektros signalą į draugo 
namus, ir juose suskamba tele- 
fonas. Galima paskambinti ir 
miesto telefonu, esančiu gatvė- 
je. Tik nekalbėk ilgai — telefo- 


nas ne plepiams įtaisytas. Būti- 
na atmintinai žinoti šiuos telefo- 
no numerius: 01 — ugniagesių, 02 
— policijos, 03 — greitosios pa- 


galbos. Telefonas atsirado maž- i 


daug prieš šimtą metų. Dar yra 
elektroninių telefono aparatų, 
kurie veikia be laidų. Juos gali- 
ma nešiotis su savimi. 


16. Vaikų enciklopedija 


T 


TELEGRAFAS 


NORI PRANEŠTI SKUBIĄ 
ŽINIĄ TOLI GYVENAN- 
ČIAM DRAUGUI - SIŲSK 
TELEGRAMĄ. 


Rytoj svarbios futbolo varžybos, 
o geriausias komandos puolėjas 
Rytis atostogauja kaime pas se- 
nelius. Telefono seneliai neturi, 
o laiško iki rytojaus Rytis negaus. 
Algis bėga į telegrafą. Telegra- 
mos blanke užrašo, kad ji skubi, 
sugalvoja trumpą, bet aiškų teks- 
tą: „Atvažiuok. Rytoj varžybos“. 


Vakare grįžęs namo, Algis rado 
Ryčio atsakymą. Jo telegrama 
buvo dar trumpesnė: „Atvažiuo- 
ju. Laimėsim“. Pirmasis telegra- 
fo aparatas buvo sukonstruotas 
prieš pusantro šimto metų. Te- 
legrafu tekstas siunčiamas spe- 
cialiu kodu — Morzės abėcėle, 
sudaryta iš taškų ir brūkšnių. 

TELEVIZORIUS 


APARATAS, KURIS RODO 
TELEVIZIJOS LAIDAS. 


Iš televizijos studijos radijo ban- 
gomis siunčiamus televizijos pro- 
gramų signalus pagauna televizo- 
riaus antena. Televizorius tuos 
signalus pakeičia į vaizdą ir gar- 
są. Įjungi televizorių, ir jo ekra- 
nas nušvinta. Per televizorių ro- 
domi kino ir animaciniai filmai, 
koncertai, sporto varžybos, nau- 
jienų ir kitokios laidos. Televizo- 


riai atsirado neseniai — prieš ke- 
liasdešimt metų. Iš pradžių jie 
buvo nespalvoti. Lietuvoje gami- 
nami televizoriai „Tauras“, „Ši- 
lelis“. 


TELŠIAI 


ŽEMAITIJOS SOSTINĖ. 


M 


Telšių miestas įsikūręs kalvotoje 
vietoje. Gatvės vingiuoja kalvų 
šlaitais — čia kyla aukštyn, čia lei- 
džiasi žemyn. Ant aukščiausios 
kalvos stovi puošni baltabokštė 
bažnyčia. Telšiuose yra vyskupo 
rezidencija, kunigų seminarija. Į 
pietus nuo miesto tyvuliuoja 
Masčio ežeras. Telšiai garsūs 
„Masčio“ trikotažo fabriko gami- 
niais. Labai įdomus Telšių kraš- 


totyros muziejus. 1932 metais jį 
įkūrė Lietuvos nepriklausomy- 
bės kovų dalyvis Pranas Genys. 
Kovoje sužeistas, jis negalėjo 
vaikščioti. Arkliu pakinkyta bri- 
kele šis muziejininkas išvažinėjo 
visą Žemaitiją ir surinko muzie- 
jui daugybę senovinių daiktų. 
Telšių herbe pavaizduotas lokys 
— senovės Žemaitijos stiprybės 
simbolis. 


TEMPERATŪRA 


SERGANČIO ŽMOGAUS 
TEMPERATŪRA PAKYLA. 


Algio akys blizga, skruostai pa- 
raudę. Jį krečia drebulys, skauda 
galvą. Mama palietė jam kaktą ir 
tarė: „Turbūt turi karščio“. Pas- 
kui atnešė termometrą, liepė įsi- 
dėti jį į pažastį, prispausti ir pa- 
laikyti dešimt minučių. Išėmusi 
pasakė: „Oi, kokia aukšta tempe- 
ratūra — net trisdešimt devyni 
laipsniai! Atsigulk, išvirsiu liep- 
žiedžių arbatos“. Normali žmo- 
gaus temperatūra yra trisdešimt 
šeši — trisdešimt septyni laipsniai. 


a 


TĖNISAS. 


ŠIS ŽAIDIMAS UGDO VIKRUMĄ, DĖMESĮ. 


Mokyklos sporto salėje prie ilgo, 
plataus žalio stalo, perskirto per 
pusę tinkleliu, du žaidėjai žaidžia 
stalo tenisą. Kaip žaibas į abi pu- 
ses laksto, „engė mažas bal- 
tas kamuoliukas. Žaidėjas rake- 
te atmuša nuo stalo atšokusį ka- 
muoliuką ir per tinklą siunčia jį 
varžovui. Neatmuši, nepataikysi 


juo į varžovo stalo pusę — var- 
žovas gaus tašką. Laimi žaidėjas, 
pirmasis surinkęs dvidešimt vie- 
ną tašką. Stalo tenisas dar vadi- 
namas pingpongu. Lauko tenisas 
žaidžiamas lauke, erdvioje aikš- 
telėje, vadinamoje kortu. Lauko 
teniso raketės didelės, pintos. Ir 
kamuoliukas didesnis. 


TERMOMĖTRAS 


PRIETAISAS TEMPERATŪRAI MATUOTI. 


16* 


Termometras — tai stiklinis vamz- 
delis su skale. Siaurasis jo galas 
yra pripildytas gyvsidabrio arba 
raudonai nudažyto spirito. Nuo 
šilumos gyvsidabris arba spiritas 
plečiasi, o nuo šalčio traukiasi. 
Kuo aukštesnė temperatūra, tuo 
aukščiau stulpelis pakyla. Skai- 
čius, ties kuriuo jis sustoja, ir ro- 
do, kokia temperatūra. Oro tem- 
peratūra matuojama lauko arba 
kambario termometru, žmogaus 
kūno temperatūra — medicini- 
niu. Jeigu ėmei karščiuoti, ma- 
ma pamatuoja termometru ir 
mato, kiek turi temperatūros, 
sergi ar esi sveikas. 


T 


TĖTERVINAS 


DIDELIS MIŠKO PAUKŠTIS. 


Tetervinas juodas lyg anglis, rau- 
donais antakiais, baltu pauode- 
giu, o teterva pilka, kanapėta, pa- 
naši į vištą. Lizdus tetervinai su- 


ka ir peri ant žemės krūmuose, 


žolėse. Lesa medžių pumpurus, 
žirginius, uogas. Pavasarį teter- 


vinai kelia vestuves. Patinėlis lyg 
vėduoklę išskleidžia puošnią uo- 
degą su riestomis plunksnomis ir 
garsiai burbuliuoja: „Parduosiu 
kailinius, pirksiu pačią!“ Per 
tuoktuves patinai net susipeša. 
Dabar tetervinų Lietuvos miš- 
kuose reta. 

TĖTIS 


TĖTIS YRA ŠEIMOS GALVA. 


Tėtis didelis, stiprus ir geras. Jis 
rūpinasi, kad visi gyventume šil- 
tai ir sočiai, kad mums nieko ne- 
trūktų. Tėčiui galima patikėti ir 
pačią didžiausią paslaptį. Jis jos 
niekam neišduos. Jei ko nežino- 
te, tėtis visada patars, padės, pa- 
mokys. Tėtis dirba sunkius, vy- 


riškus darbus. Ypač daug tokių 
darbų kaime — suarti žemę, ją 
apsėti, pjauti šieną, javus, suvež- 
ti derlių, skaldyti malkas. Padė- 
damas tėčiui ir pats tų darbų iš- 
moksi. 


TEVYNE 
LEISKIT Į TĖVYNĘ, LEISKIT PAS SAVUS, 
TEN PRADŽIUGS KRŪTINĖ, ATGAIVINS JAUSMUS. 


Mūsų Tėvynė yra Lietuva. Tai ša- 
lis, kurioje esame gimę, užaugę, 
kurioje gyveno mūsų tėvai ir tė- 


vų tėvai. Vienoje šalyje gyvenan- | 


tys žmonės yra artimi, nes valgo 
tą pačią duoną, dalijasi tais pa- 
čiais rūpesčiais ir džiaugsmais. 
Dažniausiai jie ir kalba ta pačia 
kalba. Išvažiavęs gyventi į sveti- 
mą šalį žmogus labai ilgisi Tėvy- 
nės, kartais net suserga iš ilge- 
sio. Ypač skaudu, jei esi ne savo 
valia atplėštas nuo tėvų žemės ir 
negali į ją sugrįžti. Tėvynės Lie- 
tuvos ilgėdamiesi daug ašarų iš- 
liejo į Sibirą ištremti lietuviai. 
Apie ją svajoja į Ameriką karo 
nublokšti Lietuvos žmonės. Jų 
vaikai, nors jau svetur gimę ir už- 
augę, savo tėvų šalį taip pat va- 
dina Tėvyne. 


TIGRAS 


DIDELĖ LAUKINĖ KATĖ. 


Tigrai gyvena šiltuosiuose kraš- 
tuose. Tigro kailis labai gražus — 
geltonai ir juodai dryžuotas, pri- 
sitaikęs prie aplinkos. Saulėtame 
miške, nendryne tigrą nelengva 
pamatyti. Tigrai yra stiprūs, grei- 
ti ir vikrūs žvėrys. Jie medžioja 
elnius, stirnas. Gerai mato tam- 
soje. Tyliai tyliai prisėlina ir šo- 
ka ant gyvulėlio. Žmonių tigras 
bijo. Bet geriau to plėšrūno ne- 
susitikti — kartais gali ir užpulti. 
Pasitaiko tigrų žmogėdrų. Maži 


tigriukai linksmi, meilūs kaip ka- 
čiukai, mėgsta žaisti. Mama tig- 
rė dvejus metus juos vedžiojasi 
po mišką ir moko medžioti. Tig- 
rų yra Kauno zoologijos sode. 


TILTAS 


Į KITĄ UPĖS KRANTĄ GALIMA PEREITI TILTU. 


Automobilis važiuoja plentu. 
Priekyje matyti upė, bet vairuo- 
tojas į šalį nesuka — per upę yra 
ilgas, platus tiltas. Jis stovi ant 
aukštų, tvirtų atramų. Iš šonų yra 
turėklai. Sankt Peterburge per 
Nevos upę nutiesti tiltai naktį pa- 
keliami, kad upe galėtų pra- 
plaukti dideli laivai. Senovėje lie- 


tuviai statė medinius tiltus, kar- 
tais su akmeninėmis atramomis. 
Dabar tiltai statomi iš gelžbeto- 
nio. Dideli tiltai nutiesti per Ne- 
muną ir Nerį. Tiltai per siaurus 
upelius dažniausiai mediniai. O 
per griovį galima pereiti, perme- 
tus lentą arba rąstą. Toks tiltas 
vadinamas lieptu. 


TYMAÍ 


UŽKREČIAMA VAIKŲ LIGA. 


Valiui pakilo temperatūra. Jis 
kosėjo, čiaudėjo, akys skaudėjo, 
ašarojo, bijojo šviesos. Po poros 
dienų burnoje atsirado mažyčių 
pilkšvų taškelių, vėliau veidą, 
kaklą, krūtinę, rankas, kojas iš- 
bėrė raudonos dėmelės. Jos di- 
dėjo, išplito, o po kiek laiko ėmė 
blykšti, pleiskanoti. „Štai jau ir 
sveiksti, — nudžiugo mama. — Ir 
karštis krinta“. — „O kodėl ne- 
leidot pas mane Sigito, kai jis bu- 
vo atbėgęs aplankyti?“ — „Todėl, 
kad tymai — užkrečiama liga. 
Kosėdamas, čiaudėdamas būtum 
Sigitą užkrėtęs“. Tymais persirgęs 
žmogus antrą kartą jais nebesu- 
serga. Nuo tymų skiepijama. 


T 


TINGINYS 


TINGINYS IR KELIĄ KOJA 
RODO. 


Katinas Rainis — tinginys. Jis 
kiaurą dieną voliojasi ant kilimo 
ir nieko neveikia. Rainis tingi 


gaudyti peles, lakstyti su kitais 
katinais, tik netingi pieno palak- 
ti. Kai į kambarį įeina Algis, Rai- 
nis tingiai pakelia galvą, sumur- 
kia ir toliau tinginiauja. „Gėda, 
Raini, tinginy“, — juokauja Al- 
gis ir imasi tvarkyti kambarį. Al- 
gis darbštus berniukas, ne tingi- 
nys. „Jeigu tingėčiau kaip Rainis, 
tai neparengčiau pamokų, neiš- 
mokčiau jokio darbo — o kaip ta- 
da gyvenčiau“, — galvoja Algis. 

TINKLAS 


SU MEŠKERE PAGAUNI 
VIENĄ ŽUVĮ, O SU TINKLU 
- DAUG. 


Žvejai išplaukia į Kuršių marias, 


TINKLINIS 


TINKLINĮ ŽAIDŽIA IR VAIKAI, IR SUAUGUSIEJI. 


Tinklinio aikštelė stačiakampė, o 
per jos vidurį aukštai ištemptas 
tinklas. Žaidžia dvi komandos po 
šešis žaidėjus. Jie rankomis smū- 
giuoja kamuolį per tinklą į var- 
žovų aikštelės pusę ir atmušinė- 
ja kamuolį tol, kol jis nukrinta 
ant žemės arba atmušamas ne 


pagal taisykles. Partiją (setą) lai- 
mi komanda, surinkusi penkio- 
lika taškų. Galima žaisti ir be tin- 
klo. Žaidėjai sustoja ratu, atmu- 
šinėja kamuolį vienas kitam, 
stengiasi, kad jis kuo ilgiau skrai- 
dytų ore. Labai smagu žaisti tin- 
klinį paupyje, paplūdimyje. 


išmeta tinklą ir ištraukia jį pilną 
žuvų. Grįžę į krantą, tinklą pa- 
džiauna kopose ant karčių, kad - 
išdžiūtų. Tinklas turi būti stiprus, 
nes pro kiaurą laimikis paspruks. pmm 
Seniau tinklai buvo mezgami iš 
kanapinių arba lininių siūlų. Il- 


TRAKAI 


gą, platų tinklą numegzti neleng- 
va. Dabar tinklai siuvami iš reto, 
labai stipraus sintetinio audeklo. 
Vandenyne žvejojama labai dide- 
liu stačiakampiu (net pusantro ki- 
lometro ilgio) tinklu, kurį laivas 
užtraukia ratu, arba traliniu tin- 
klu, panašiu į siaurėjantį maišą. 


PELĖSIAIS IR KERPE APAUGUS AUKŠTAI 
TRAKŲ ŠTAI GARBINGA PILIS! 


Trakai — labai senas ir garbin- 
gas miestas. Prieš šešis šimtus 
metų jie buvo Lietuvos sostinė. 
Galvės ežero saloje stovi raudo- 
no mūro pilis su aukštu bokštu 
ir pakeliamuoju tiltu. Per ežerą 
įją veda ilgas medinis tiltas. Pa- 
krantėje yra pusiasalio pilis. Tra- 
kų pilį pastatė Lietuvos didieji 
kunigaikščiai Kęstutis ir Vytau- 
tas. Apsupta ežerų, pilis keletą 
amžių padėjo Lietuvos gynėjams 
atremti priešų antpuolius. Vy- 
tauto pakviesti Trakuose įsikū- 
rė ir saugojo pilį karaimai. Jų 
palikuonys čia gyvena ir dabar. 
Ilgainiui pilis apgriuvo, bet vė- 
liau ji buvo atstatyta. Pilyje 
įrengtas muziejus. 


(Maironis) 


TRAKTORIUS 


ŽEMDIRBIAI TRAKTORIU- 
MI ARIA IR APSĖJA LAU- 
KĄ, O VĖLIAU SUVEŽA 
DERLIŲ. 


Lietuvoje traktoriais pradėta arti 
maždaug prieš septyniasdešimt 
metų. Traktorių yra ratinių ir vikš- 
rinių. Vikšriniai traktoriai turi ge- 
ležinius vikšrus. Pirmieji trakto- 
riai buvo nestiprūs — jie galėjo 
traukti tik du plūgus. Dabar že- 
mės ūkio traktorių yra labai di- 
delių ir galingų. Jie pajėgia trauk- 
ti net penkiavagį plūgą ir iš kar- 
to verčia penkias vagas. Dar yra 
mažų ratinių traktoriukų. Mažas 
traktoriukas gali važiuoti siauru 


keliuku, apsisukti nedideliame 
ūkininko sklypelyje. Prie trakto- 
riaus galima prikabinti kitas že- 
mės ūkio mašinas, pavyzdžiui, sė- 
jamąją. Traktoriai veža iš miško 
rąstus, naudojami tiesiant kelius, 
sausinant pelkes. 


TRAMVAJUS 


MIESTO GATVĖMIS VAŽI- 
NĖJANTIS ELEKTRINIS 
TRAUKINUKAS. 


Tramvajus, kaip ir traukinys, rie- 
da bėgiais. Jis turi vieną arba du 
vagonus. Tramvajų varo elektra, 
kuri tiekiama laidu, pakabintu 
virš tramvajaus bėgių kelio. Ko- 
dėl troleibusui reikia dviejų lai- 
dy, o tramvajui — tik vieno? To- 
dėl, kad antrąjį laidą atstoja plie- 
niniai bėgiai. Kol nebuvo elekt- 


ros, tramvajų traukdavo garvežys 
arba arkliai. Arklių traukiamas 
tramvajus seniau važinėjo Kau- 
no gatvėmis. Elektra varomas 
tramvajus buvo Klaipėdoje. Da- 
bar tramvajumi galima pasivaži- 
nėti Rygoje. Tai patogi važiuok- 
lė, tik labai bilda, didina miesto 
triukšmą. 


TRANSFORMATORIUS 


ĮRENGINYS, KURIS KEIČIA 
ELEKTROS ĮTAMPĄ - JĄ 
PADIDINA ARBA 
SUMAŽINA. 


Kam teko šokti į tolį, žino, kad 
gerai įsibėgėjęs nušoks toliau. 
Taip pat ir elektrai ilgą kelią nuo 
elektrinės iki mūsų namų leng- 
viau bus įveikti, jei ji įsibėgės. 
Transformatoriuje, kuris yra prie 
elektrinės, elektra įsibėgėja — 
pakeliama jos įtampa. Aukštos 
įtampos elektros srovė teka aukš- 
tai ant stulpų pakabintais laidais. 
Ją pasitinka kitas transformato- 
rius, elektros įtampą sumažina, 
padaro ją tokią, kokia tinka elek- 
tros prietaisams. 

TRAUKINYS 


ŠIMTAS NAMUKŲ PER 
LAUKĄ NURŪKO. 


Žmonės važinėja keleiviniais 
traukiniais. Tolimojo susisiekimo 
traukinio vagonas turi daug sky- 
relių — kupė. Jei važiuojama il- 
gai, čia ir miegama. Vienodai 
dunda traukinio ratai, vagonas 
linguoja, supasi — išsimiegosi gal 
net geriau negu namuose. Pa- 
valgyti galima traukinio restora- 
ne — tam tyčia įrengtame vago- 
ne. Prekiniai traukiniai veža pre- 
kes. Kartais lokomotyvas traukia 
platformas, prikrautas automobi- 
lių arba kombainų, kuro cister- 
nas, akmens anglis, geležies rūdą. 
Didžiuosiuose pasaulio miestuo- 
se — Londone, Paryžiuje, Mask- 
voje, Niujorke — keleivius vežio- 
ja požeminiai metro traukiniai. 


TRIUŪŠIS 


ILGAAUSIS ŽVĖRELIS, 
PANAŠUS Į KIŠKĮ. 


Laisvėje triušiai gyvena olose, o 
žmonės juos laiko narveliuose. 
Triušiai ėda dobiliukus, labai 
mėgsta morkas ir kitas daržoves. 
Narvelį reikia gerai uždaryti. Iš 
jo ištrūkę triušiai bemat nušo- 
kuoja į daržą ir apgraužia kopūs- 
tus, po namo pamatais išsirausia 
gilius urvus. Narvelio kampe pa- 
telė iš šieno, pūkų susuka šiltą 
lizdelį, kuriame auga triušiukai. 
Maži jie akli, bejėgiai ir minta 
mamos triušės pienu. Po poros 
savaičių jau linksmai straksi. 
Triušių būna baltų, juodų, mar- 
gų. Žmonės valgo triušių mėsą, 
iš jų kailiukų siuva šiltus kaili- 
nius. Yra triušių, kurių pūkai pe- 
šami. Pūkus suverpia ir mezga 
kepures, megztinius. 


TROLEIBUSAS 


TROLEIBUSAS VEŽA KE- 
LEIVIUS. 


Ar troleibusu važiuoti, ar auto- 
busu — keleiviui beveik tas pat. 
Tačiau pastovėjęs gatvėje, iškart 
suprasi skirtumą — troleibusas 
nedūmija ir neteršia oro, jo va- 
riklis veikia tyliai. Troleibusą va- 
ro elektra. Elektros srovė teka 
laidais, nutiestais per visą trolei- 
buso kelią. Į variklį ji patenka per 
dvi virš stogo iškeltas kartis. Iš 
lauko atrodo, kad troleibusas pri- 


rištas. Panašiai ir yra — be laidų ` 


ir elektros troleibusas nevažiuo- 
tų. Vilniaus gatvėse troleibusai 
pradėjo važinėti prieš keturias- 
dešimt metų. 


t. 


TROŠKULYS 


KANKINANTIS NORAS GERTI. 


Sakoma, kad be maisto Žmogus 
išgyvena kelias savaites, o be van- 
dens — kelias paras. Dykumoje 
žmonės patiria daug vargų, kan- 
čių, bet nė viena negali prilygti 
troškulio kančioms. Ne tik kait- 
ra žadina troškulį. Visi žinome, 
kad ypač norisi gerti nuo sūraus 


valgio — mat kūne atsiranda per 
daug druskų. Troškulį malšiname 
vandeniu, kitais skysčiais. Kad 
nesusirgtume, perkaitę negerki- 
me labai šalto vandens. Atrodo 
labai keista, tačiau per karščius 
gerai troškulį malšina karšta ar- 
bata, ypač žalioji. 


TŪLPĖ 


PAVASARINĖ GĖLĖ. 


Į išpurentą lysvę rudenį gėlinin- 
kai pasodina tulpių svogūnėlius. 
Čia jie peržiemoja, o pavasarį iš 
svogūnėlio išauga aukštas stan- 
dus stiebas, pailgi lapai ir didelis 
gražus žiedas. Tulpės sėklų nesu- 
brandina, dauginamos svogūnė- 
liais. Gėlininkas, norėdamas už- 
siauginti daugiau svogūnėlių, vos 

rasiskleidusius žiedus nuskina. 
Siltnamiuose tulpės pražydina- 
mos ir žiemą. Tulpių yra daugy- 
bė veislių, tuščiavidurių ir pilna- 
vidurių, visokių spalvų. Būna net 
juodų tulpių. Ankstyvą pavasarį 
labai daug laukinių tulpių žydi 
stepėje. Tulpės kilusios iš Turki- 
jos. Ypač jos paplito Olandijoje. 
Jų ten auginami dideli plotai, 
svogūnėliai išvežami į kitas šalis 
ir parduodami. 


TULZYS 
NEDIDELIS RYŠKIŲ SPAL- 
VŲ PAUKŠTELIS. 


Tulžys gyvena prie vandens. Jis 
skraido ties upeliu arba atsitūpęs 
ant palinkusios krūmo šakelės 
stebi vandeny žaidžiančias mažas 
žuvytes. Prisitaikęs neria į van- 
denį ir snapu stveria iškilusią į 
paviršių žuvytę. Ilgai daužo ją į 
medžio šaką ar akmenį, kad nu- 
byrėtų žvynai, o paskui praryja. 
Tulžiai peri olose, kurias išsika- 
sa stačiame upės skardyje. Jei 
upelis sraunus, neužšąlantis, tul- 
žiai lieka prie jo žiemoti. Upelis 
ir žiemą paukštelį išmaitina. 


TUŪNDRA 


AMŽINOJO ĮŠALO 
KRAŠTAS. 


Tundra plyti Arkties vandenyno 
pakrantėse. Žiemos čia būna il- 
gos ir žvarbios, sniego nedaug 
teprisninga, siaučia stiprūs vėjai. 
Vasaros trumpos ir vėsios. Net vi- 
durvasarį tundroje termometras 
retai kada rodo bent dešimt laips- 
nių šilumos, būna šalnų. Ištisą 
žiemą čia poliarinė naktis, O va- 
sarą saulė šviečia nenusileisda- 
ma. Vasarą žemės paviršius šiek 
tiek atitirpsta, o giliau laikosi am- 
žinasis įšalas. Tundroje teauga 
skurdžios kerpės, samanos, že- 
maūgės žolės ir krūmokšniai. 
Šiame atšiauriame krašte tik 
šiauriniai elniai ir Amerikos avi- 
jaučiai jaučiasi kaip namie. Bal- 
tieji kiškiai, poliarinės lapės, šer- 
muonėliai žiemą pasitraukia į 
miškatundrę ir taigą. Tundroje 
gausu pelkių ir ežerų. Vasarą čia 
veisiasi antys, žąsys. Artėjant žie- 
mos speigams jos skrenda į šil- 
tesnius kraštus. 


TŪNELIS 


POŽEMINIS KELIAS, DAŽ- 
NIAUSIAI PERKASTAS PO 
KALNU. 


Jei plentas arba geležinkelis su- 
siduria su kalnu, žmonės jame 
kiaurai prakerta didelę angą — 
tunelį. Ypač daug tunelių kal- 
nuotose šalyse — Šveicarijoje, 
Italijoje. Yra jų ir Lietuvoje. Va- 
žiuojant traukiniu iš Kauno į Vil- 
nių, pačioje kelionės pradžioje 
vagone staiga pasidaro tamsu, 
įžiebiama šviesa. Už lango nie- 
ko nematyti, tik tamsi siena. Po 
kelių minučių vėl šviečia saulė, 
driekiasi žali laukai. Šis tunelis 
yra daugiau kaip kilometro ilgu- 
mo. Tunelis, iškastas po Laman- 
šo sąsiauriu, jungia Didžiąją Bri- 
taniją ir Prancūziją. 


TŪOPA 


TUOPA DAR VADINAMA 
TOPOLIU. 


"Tuopų yra įvairių. Ypač iš jų išsi- 
skiria piramidiniai topoliai — la- 
bai aukšti, liekni, grakštūs. Daug 
šių medžių auga Kryme, prie 
Juodosios jūros. Lietuvoje papli- 
tusi drebulė taip pat yra tuopų 
genties medis. Visų rūšių tuopos 
greitai auga, gerai dauginasi gy- 
vašakėmis, šaknų atžalomis. Jų 
amžius neilgas — tik šimtas me- 
tų. Senų tuopų drevėse suka liz- 
dus miško paukščiai. Šie medžiai 
pakenčia užterštą orą, todėl daž- 
nai sodinami mieste. Tuopos me- 
diena balta, lengva, labai minkš- 
ta. Iš jos daromas popierius, deg- 
tukai, fanera. 


TURIZMAS 


IŠKYLAUTI IR SMAGU, IR 
SVEIKA. 


„Gintaute, ar nori eiti į turistinį 
žygį?“ — paklausė tėtis. „Žino- 
ma, noriu! Ir Dariuką kartu pa- 
imkime“. — „Ne, jis dar per ma- 
žas. Žygis bus sunkus. Reikės ei- 
ti pėstiems dešimt kilometrų“. 
Gintautė susikrovė savo kuprinė- 
lę: pasiėmė vilnones kojines, 


rankšluostį, įsidėjo duonos ir 
dešros. Tėtis nešė palapinę, mie- 
gamuosius maišus, kirvuką, ka- 
tiliuką. Kartu keliavo ir trys tė- 
čio draugai. Turistai važiavo au- 
tobusu, o paskui ėjo vingiuotais 
keliukais per laukus, per mišką. 
Pavakare priėjo didelį ežerą. „Čia 
ir apsistosime“, — tarė tėtis. Va- 
kare turistai kūreno laužą, virė ar- 
batą, o miegojo palapinėje. 


TVARKARAŠTIS 


TVARKARAŠTIS PADEDA 
LAIKYTIS TVARKOS. 


Geležinkelio ar autobusų stoty- 
je, aerouoste, laivų prieplaukoje 
kabo dideli tvarkaraščiai. Iš jų su- 
žinome kelionei svarbių dalykų: 
į kokį miestą ar miestelį ir kurią 
valandą (su minutėmis) išvažiuo- 
ja traukinys, autobusas, išskren- 
da lėktuvas. Toli važiuojančių 
greitųjų traukinių tvarkaraštyje 
dar nurodyta, kiek minučių trau- 
kinys stovės geležinkelio stotyje 
— per tą laiką pasivaikščioti iš- 
ėję keleiviai turi suspėti sulipti į 
vagonus. Išvykstama tiksliai nu- 
rodytu laiku — vėluojančių ne- 
laukiama. Pamokos mokykloje 
taip pat vyksta pagal tvarkaraštį. 

TVENKINYS 


UŽTVENKIA ŽMONĖS UPELĮ, IR ATSIRANDA 


TVENKINYS. 


Smagu gyventi prie ežero. Jei 
ežero nėra, O pro gyvenvietę te- 
ka mažas upeliukas, žmonės upe- 
liuką užtvenkia. Užtvanka sulai- 
ko vandens tėkmę, jis užlieja slė- 
nį, ir sutyvuliuoja tvenkinys. Ja- 
me, kaip ir ežere, galima mau- 
dytis, įveisti žuvų. Tvenkinių van- 


deniu drėkinami laukai. Užtven- 
kus didelę upę, atsiranda didelis 
vandens telkinys. Jis vadinamas 
mariomis. Didžiausias Lietuvos 
tvenkinys — Kauno marios. Prieš 
tvenkiant upę, reikia gerai apgal- 
voti, kad nebūtų padaryta žalos 
gamtai. 


ŪDRA 


PRIE VANDENS GYVENAN- 
TIS PLĖŠRUS ŽVĖRELIS. 


Ūdros kūnas ilgas, lankstus, ko- 
jytės trumpos. Rudas kailis tan- 
kus, neperšlampamas. Ji geriau 
plaukioja negu bėgioja. Kai pa- 
sineria, šnerves ir ausų angas už- 
dengia tam tikri odos vožtuvai. 
Olą ūdra išsikasa upės arba eže- 
ro krante po medžių šaknimis. 


Olos landa yra po vandeniu. Vik- 
ri, greita ūdra gaudo žuvis, mo- 
liuskus. Labai mėgsta vėžius. Se- 
niau Lietuvoje ūdrų buvo daug, 
ir žmonės jas medžiodavo dėl 
gražaus kailio. Dabar ūdrų reta. 


UGNIKALNIS 


KŪGIO PAVIDALO KALNAS, 
IŠ KURIO VERŽIASI 
UGNIS. 


Pasaulyje yra apie penki tūkstan- 
čiai ugnikalnių. Daugelis jų už- 
gesę, veikiančių tėra šeši šimtai 
šešiasdešimt. Pro ugnikalnio žio- 
tis, vadinamas krateriu, srūva 
įkaitusi lava, į padangę kyla pe- 
lenų stulpai, lekia įkaitę akme- 
nys, veržiasi dujos ir garai. Ap- 


link ugnikalnį žemė dreba, dun- 
da ir gaudžia. Kai Italijoje išsi- 
veržė Vezuvijaus ugnikalnis, tai 
per kelias dienas karšta lava ir 
pelenai užpylė ir palaidojo tris 
miestus. Tai buvo beveik prieš du 
tūkstančius metų, Romos impe- 
rijos laikais. Romėnai tikėjo, kad 
požemyje dirba ugnies ir kalvių 
dievas Vulkanas. Ugnikalniai dar 
vadinami vulkanais. 


UGNIS 


SENOVĖS LIETUVIAI LA- 
BAI GERBĖ UGN], JĄ 
GARBINO. 


Šventyklose, šventuose ąžuoly- 
nuose lietuviai kūreno amžinąją 


"ugnį, kuriai niekada neleisdavo 


užgesti. Kai troboje krosnis baig- 
davo kūrentis, likusias žarijas 
gražiai sustumdavo į krūvelę, ap- 
žerdavo pelenais ir sakydavo: „Il- 
sėkis ir būk gyva, Gabija, iki ry- 


to!“ Sako, ugnis kartais iš kros- 
nies išeidavusi pasivaikščiosi. 
Kartą susitikusios dvi ugnys. Vie- 
na sakanti: „Mano šeimininkas 
daužo man veidą nešvariu šluot- 
ražiu, laisto pamazgomis. Degin- 
siu jį!“ — „Degink, kad nori, tik 
nesudegink mano šeimininko ra- 
tų, nes mano šeimininkas mane 
apklosto pelenais, gesina švariu 
vandeniu“, — atsakiusi antroji. 
Pirmoji ugnis taip ir padariusi. 


UNGURYS 


ILGA, PANAŠI Į GYVATĘ 
ŽUVIS. 


Žmonės ne veltui sako — slidus 
kaip ungurys. Rankoje jo išlaikyti 
neįmanoma: rangosi, blaškosi ir 
tuoj pat išslysta. Unguriai rausia- 
si ežero dumble, landžioja tarp 
vandens žolių, nendrių ir gaudo 
smulkias žuveles, moliuskus. Su- 
augę unguriai iš ežerų upėmis 
plaukia į Baltiją, o iš jos — į toli- 
mą Sargasų jūrą. Ten jie išneršia 
ir numiršta. Po kelerių metų jų 
jaunikliai atplaukia į mūsų upes 
ir ežerus. Ungurių yra Kuršių 
mariose. Unguriai labai skanūs, 


ypač rūkyti. 


UNDINĖ 


IKI PUSĖS MERGELĖ, NUO 
PUSĖS — ŽUVIS. 


Žmonės pasakodavo, kad senais 
laikais jūroje, upėse ir ežeruose 
gyvenusios undinės. Undinė iki 
pusės atrodžiusi kaip mergina, o 
nuo liemens — kaip žuvis. Vaka- 
rais, patekėjus mėnuliui, undinės 
iškildavusios iš vandens, gražiai 
dainuodavusios, viliodavusios 
pakeleivius į vandens gelmę. Bū- 
davusios labai gražios, spindėda- 
vusios, žėrėdavusios, raibuliuo- 
davusios vaivorykštės spalvomis. 
Kartą žvejai Nemune užmetę tin- 
klus ir sugavę nei mergelę, nei 
žuvį. Parvežę į namus, pripylę ku- 
bilą vandens ir ją įleidę. Ji grau- 
džiai verkusi, užleidusi ant vei- 
do savo geltonus plaukus, o kai 
būdavo gražus oras — dainuoda- 
vusi. Žmonėms pagailę undinės, 
ir jie paleidę ją atgal į Nemuną. 
Ji tris kartus iškilusi ir lenkusi 
galvą dėkodama. 


U 


ÚODAS 


SKRIDO UODAS PER 


j MIŠKĄ, 
NUSILAUŽĖ SAU SPARNĄ. 


Pavasarį drėgname miške, krū- 
muose, pelkėse zyzia uodų spie- 
čiai. Pajutę Žmogų ar gyvulį, uo- 
dai bemat jį apspinta. Jie labai 


įkyrūs, tupia ant kūno ir gelia — | 
smailiu straubliuku praduria odą, 
siurbia kraują. Kai prisigeria iki 
soties, nuskrenda. Paskui ta vie- 
ta parausta, ilgai niežti. Tokios 
kraugerės yra tik uodų patelės. 
Kraujas joms reikalingas, kad su- 
bręstų kiaušinėliai. Labai pavo- 
jingi šiltųjų kraštų maliariniai uo- 
dai. Jie gali apkrėsti žmogų ma- 
liarija. Tai labai sunki liga, nuo 
jos net mirštama. 


U 


UOSIS 


PAVASARĮ KITI MEDŽIAI 
JAU SU LAPAIS, O UOSIO 
ŠAKOS DAR NUOGOS. 


Sakmėje pasakojama, kad visi 
medžiai turi akis ir mato, o uosis 
yra aklas. Jis nežino, kada sprog- 
ti, ir vis klausinėja medžių: „Ar 
jūs jau išsprogę?“ O medžiai iš 
jo juokiasi ir nesako teisybės. Pir- 
mosios sužaliuoja ievos, paskui 
gluosniai, beržai, liepos, šer- 
mukšniai. Uosis išsprogsta tik ge- 
gužės viduryje. Uosio lapą suda- 
ro atskiri pailgi lapai, poromis iš 
abiejų pusių prikibę prie liauno 
kotelio. Žiedai mažyčiai, neryš- 
kūs, o sėklos svyra didelėmis ke- 
kėmis. Vasarą tos kekės žalsvos, 
o rudenį paruduoja ir laikosi ant 
šakų kiaurą žiemą. Uosio medie- 
na labi tvirta. Iš jos gaminami 
baldai, fanera, parketas, slidės. 


UOSTAS 


LAIVŲ NAMAI. 


Ilgai plaukioję jūromis ir plačiais 
vandenynais, laivai sugrįžta į uos- 
tą. Vandens plote, apsaugotame 
nuo bangavimo, jie ilsisi po ilgo 
plaukiojimo. Darbininkai laivus 
remontuoja, rengia naujoms ke- 
lionėms. Cia galima pamatyti 
prekybos laivų su įvairių pasau- 
lio šalių vėliavomis. Iš žūklės su 


laimikiu į uostą grįžta žvejybos 
laivai — traleriai. Krantinėje sto- 
vi aukšti kranai, kurie pakrauna 
ir iškrauna laivus. Kai kurie ke- 
leiviniai laivai labai dideli — su- 
lig daugiaaukščių namu. Tokiu 
laivu galima perplaukti net van- 
denyną. Lietuvoje yra Klaipėdos 
jūrų uostas. 


UPĖ 


UPĖ ĮTEKA Į JŪRĄ, VANDENYNĄ, EŽERĄ, KITĄ UPĘ. 


Upės išteka iš pelkių, ežero ar- 
ba kalnų, prasideda iš šaltinio. Iš 
pradžių tai siauras griovelis, upe- 
liukas. Pamažu vandens daugė- 
ja, upelis didėja ir virsta gilia ir 
plačia upe. Į upę įteka mažesnės 
upės — intakai. Pavasarį upė pa- 
tvinsta — sraunus vanduo išgrau- 
žia krantus, užlieja pievas. Ta vie- 
ta, kur upė įteka, vadinama žio- 
timis. Upėje veisiasi žuvys. Jos 
pakrantėse įsikuria ūdros, ondat- 
ros, bebrai. Didžiausios Lietuvos 
upės — Nemunas, Neris, Nevė- 
žis, Dubysa, Šventoji, Minija, Še- 
šupė. Prie didelių upių, jų santa- 
kose nuo seno kūrėsi miestai. 


PTE TI E 


UPĖTAKIS 


MARGA GREITA ŽUVIS. 


Upėtakio šonai išmarginti raus- 
vomis dėmelėmis. Šios žuvys 
mėgsta plaukioti švariose, vėsio- 
se, per miškus vingiuojančiose 
upėse, tyruose šaltiniuotuose 
upeliuose. Pasislėpęs po medžių 
šaknimis, upėtakis tyko mažų žu- 
vyčių, vabzdžių. Meškeriotojai vi- 

lioja upėtakius dirbtine musele 
arba blizge. Kitos žuvys neršia 
pavasarį, o upėtakiai — rudenį ir 
žiemą. Ikrelius užkasa dugno 
smėlyje. Švarių upelių pas mus 
nedaug belikę, todėl upėtakių la- 
bai sumažėjo. Juos leidžiama 
meškerioti tik tam tikru laiku. 


UŽKARDAS 


NUSILEIDO - SUSTOK, VAŽIUOTI DRAUDŽIAMA, PAKI- 


LO — KELIAS LAISVAS. 


Važiuodami automobiliu ne visa- 
da pastebime tiesią kaip styga ge- 
ležinkelio juostą, kuri kerta plen- 
tą. Privažiavę geležinkelio perva- 
žą, pamatome, kad kelią netikė- 
tai užtvėrė ilga dryžuota kartis. 
Tai užkardas. Jis perspėja auto- 
mobilio vairuotoją, kad artėja 
traukinys, ir priverčia sustoti. UŽ- 
kardas pakyla ir nusileidžia au- 
tomatiškai, nes valdomas iš ge- 
ležinkelio stoties. Traukiniui pra- 
dundėjus, kartis pakyla, ir gali- 
me važiuoti toliau. Nerizikuoki- 
te, nelįskite pro nuleistą užkar- 
dą su dviračiu ar mopedu. 


UŽTVANKA 


UŽTVANKA PASTOJA UPEI 
KELIĄ. 


Pavasarį vaikai stato užtvankas. 
Griovelio dugne sukrauna akme- 
nukus, uždeda lentelę, velėną. 
Vanduo išsilieja į šalis, o pasie- 
kęs užtvankos viršų verčiasi per 
ją. Krisdamas jis suka medinį 
malūnėlį. Panašiai statomos ir di- 
delės užtvankos. Seniau prie už- 
tvankų būdavo vandens malūnai. 
Upelio vanduo suko malūno ra- 
tą, o su juo sujungtos girnos ma- 
lė grūdus. Užtvenktų upių van- 
duo suka hidroelektrinių turbi- 
nas. Lietuvoje didžiausia yra 
Kauno hidroelektrinės Nemuno 
užtvanka. 


V 


VABALAI 


VABALŲ YRA LABAI DAUG 
RŪŠIŲ. 


Boružę, karkvabalį, Kolorado va- 
balą pažįsta visi, o kitų vardus ži- 
no tik mokslininkai. Daugelis va- 
balų skraido. Jų sparnelius den- 
gia kieti antsparniai. Prieš skris- 
damas vabalas juos pakelia, pas- 
kui išskleidžia sparnelius ir zvimb- 
damas pakyla. Kai kurie vabalai 
labai gražūs — spalvoti, margi. 
Jonvabalio patelė dieną negraži, 
panaši į kirminėlį, užtat nakties 
tamsoje šviečia kaip žiburėlis. 
Diduma vabalų yra kenkėjai — 
jie ėda augalų lapus, žiedus, vai- 
sius. O mažos kinivarpos tūno po 
medžio žieve ir išgraužia medie- 
noje takus. Šių vabalų išvarpyti 
medžiai nudžiūsta. 


VAIDILUTĖS 


SENOVĖS PRŪSŲ IR LIETUVIŲ ŠVENTOSIOS UGNIES 


SERGĖTOJOS. 


Vaidilutės būdavo pasižadėju- 
sios dievams niekada netekėti ir 
amžinai jiems tarnauti. Senovės 
prūsų ir lietuvių šventyklose jos 
kurstydavusios amžinąją ugnį, 
prižiūrėdavusios, kad ji neužges- 
tų, pranašaudavusios ateitį, gy- 
dydavusios sergančius žmones ir 


gyvulius, padėdavusios surasti 
pamestus daiktus. Vaidilutės iš- 
prašydavusios iš dievų daug ma- 
lonių. Yra padavimas, kad Lie- 
tuvos didysis kunigaikštis Kęs- 
tutis vedęs Palangos vaidilutę 
Birutę, kuri buvusi garbinama 
kaip dievaitė. 


VAISTAI 


VAISTAI GYDO NUO LIGŲ. 


Ievutė dažnai serga — tai sloga 
užpuolė, tai gerklė paraudo ar 
pilvuką susopo. Kviečiamas gy- 
dytojas. Jis pasako, kaip gydytis, 
o jeigu reikia — ir vaistų paski- 
ria. Vaistus perkame vaistinėje. 
Tabletes ir skystus vaistus geria- 
me, tepalu įtriname skaudamą 
vietą. Ampulėje esantys vaistai 
švirkštu suleidžiami į raumenis 
arba veną. Kartais tablečių nė ne- 
prireikia — persišaldžius užten- 
ka išgerti karštos liepžiedžių ar- 
batos su medumi, pamirkyti karš- 
tam vandeny kojas, paskalauti 
gerklę ramunėlių nuoviru. Nuo 
pilvo skaudėjimo padeda pelynų 
arbata. 


VAISTINĖ 


VAISTŲ PARDUOTUVĖ. 


Vaistinėje labai švaru, tvarkinga. 
Vaistininkės apsivilkusios baltais 
chalatais. Spintelėse, lentynose 
prikrauta mažų ir didesnių dėžu- 
čių su tabletėmis, ampulėmis, 
milteliais, buteliukų su skystais 
vaistais. Kai kurių vaistų, pavyz- 
džiui, anglies tablečių arba vais- 
tažolių, paprašai ir gauni, kitiems 
reikia recepto. Kartais reikia pa- 
laukti, kol vaistus pagamins. Pa- 
duodama vaistus, vaistininkė dar 
paaiškina, kaip juos vartoti. Vais- 
tinėje galima nusipirkti tvarsčių, 
pleistro, termometrą. Lietuvoje 


VAIVORAS 


AUGA DRĖGNAME MIŠKE 
IR NOKINA MĖLYNAS, 
RŪGŠTOKAS UOGAS. 


17. Vaiku enciklopedija 


vaistinės pradėtos steigti bemaž 
prieš penkis šimtus metų. 


Vaivorai dar vadinami girtuoklė- 
mis. Tą vardą šios uogos gavo to- 
dėl, kad kartais jas renkant pra- 
deda skaudėti galvą. Bet dėl to 
kalti ne vaivorai, o gailiai, kurie 
auga kartu su vaivorų krūmeliais 
ir skleidžia stiprų, svaiginantį 
kvapą. Prinokusios uogos labai il- 
gai laikosi ant krūmo. Paraudę 
vaivorų lapeliai rudenį nubyra, o 


5 uogos dar kybo. Paragauji ir pa- 


junti, kad jau surūgusios, nebe- 
skanios. O kėkštai vis tiek jas le- 
sa — net tamsiai raudonos sultys 
į šalis tyška. 


VAIVORYKŠTĖ 


ŽMONĖS VAIVORYKŠTĘ 
DAR VADINA LAUMĖS 
JUOSTA. 


Kartais lyjant šviečia saulė. Jos 
spindulius vandens lašeliai iš- 
skaido į atskiras spalvas ir dan- 
guje sužėri gražus įvairiaspalvis 
lankas. Tai vaivorykštė. Jos spal- 
vos — raudona, oranžinė, gelto- 


na, žalia, žydra, mėlyna, violeti- 
nė. Sakmėse pasakojama, kad 
Dievas po pasaulinio tvano pali- 


M kęs vaivorykštę kaip ženklą, kad 


4 “* daugiau nebeskandins žemės. Ji 


po lietaus traukianti iš žemės 


vandenį. Vienas žmogus lyjant 


ėjęs į ganyklą arklių parsivesti ir 
matęs, kaip vienas vaivorykštės 


‘galas maktelėjęs į kūdrą ir taip 


sriūbtelėjęs, kad vandens visai 
nelikę, tik žuvys plekšt plekšt uo- 
degomis į dumblyną. 


VALERIJONAS 


AUKŠTA ŽOLĖ, TURINTI 
KVAPIĄ VAISTINGĄ ŠAKNĮ. 


Valerijonai labiausiai mėgsta 
augti upelių pakrančių krūmuo- 
se, drėgnose miško laukymėse. 
Pavasarį ir vasaros pradžioje tarp 
kitų veislių žolių juos pastebėti 
sunku. Tik po šienapjūtės, vasa- 
ros viduryje, valerijonai iškelia 
rausvus arba baltus žiedynų skė- 
čius. O jeigu norėsite išsikasti 
šios vaistažolės šaknų, reikės dar 
palaukti. Mat vaistingų sulčių 


šaknyse atsiranda tik rudenį. Ta- 
da šaknys kvepia labiausiai. Va- 
lerijonų reikia vaistams gaminti, 
todėl jų auginami dideli plotai. 
Iškastas valerijonų šaknis saugo- 
kite nuo katinų — jie jas labai 
mėgsta. 


VALSTIĖTIS 


ŽMOGUS, GYVENANTIS 
KAIME, DIRBANTIS ŽEMĘ, 
'AUGINANTIS GYVULIUS. 


Vieni valstiečiai gyvena senovinė- 
se medinėse sodybose kaime, ki- 
ti — mūriniuose namuose mies- 
teliuose. Kai valgysite duoną, 
sviestą, mėsą, daržoves, prisimin- 


kite — tai valstiečio darbo vaisiai. 
Valstietis turi daug darbo: aria, 
akėja, sėja, tręšia, ravi, kaupia, 
pjauna, kulia, kasa, o rudenį pri- 
pila pilnus aruodus gėrybių. Gy- 
vulius reikia prižiūrėti kasdien, to- 
dėl atvažiavęs į miestą apsipirkti 
kaimo žmogus ilgai neužsibūna. 

VALTIS 


VALTIMI GALIMA PERSI- 
KELTI PER UPĘ, EŽERĄ, 
ŽVEJOTI, IRSTYTIS. 


Seniau žmonės plaukiodavo luo- 
tais, arba eldijomis, — laiveliais, 
išskobtais iš storos pušies ar dre- 
bulės kamieno. Tokiomis valtimis 
ir šiandien plaukioja Šiaurės 
Amerikos indėnai. Eskimų, čiuk- 
čių valtelės padarytos iš jūros 
vėplio odos. Į šias senovines val- 
tis panašios sportinės kanojos, 
baidarės. Vėliau žmonės išmoko 
pasidaryti lentinę valtį. Kad ji ne- 
leistų vandens, plyšiai tarp lentų 
užkamšomi pakulomis, valtis iš iš- 
orės dervuojama, dažoma. Plau- 


kiant valtimi, iriamasi irklais. Di- 
delėmis burinėmis ąžuolinių len- 
tų valtimis — kurėnais Kuršių ne- 
rijos žvejai plaukdavo į marias 
gaudyti žuvies. Kurėnas turėjo 
vėtrungę su žvejo ženklais, buvo 
eiklus, lengvai valdomas. Dabar 
valtys gaminamos ir iš metalo, 
plastiko. Meškeriotojai mėgsta 
gumines pripučiamąsias valteles, 
kurias gali patys nusinešti prie 
ežero. Greitomis motorinėmis 


„valtimis plaukioja gelbėtojai. Tra- 


kuose, Galvės ežere, vyksta spor- 
tinių valčių irklavimo varžybos. 


VANAGAS 


JO SNAPAS KUMPAS, NAGAI 
ILGI, AŠTRŪS. 


Pažeme prasklendė pilkas šešė- 
lis, ir vištos kudakuodamos puo- 
lė slėptis po klėtimi. Virš kiemo 
praskrido didelis plėšrus paukš- 
tis — vištvanagis. Vanagas gerai 
mato, yra gudrus. Nutupia neto- 
li sodybos, tyko, palaukia, kol 
paukščiai aprims, ir vėl medžio- 
ja. Užsižiopsojusį viščiuką čium- 
pa ir nešasi į lizdą. Miške, aukš- 
tai medyje iš šakų sukrautame liz- 
de grobio laukia alkani vanagiu- 
kai. Lietuvoje gyvena ir paukšt- 


vanagis. Jis didumo kaip balandis. 
Gaudo mažus paukštelius. 


VANDENYNAS 


ŽEMYNUS IR SALAS SUPA NEAPRĖPIAMI VANDENYNAI. 


Du trečdaliai Žemės paviršiaus 
yra po vandeniu. Didžiausias yra 
Ramusis, arba Didysis, vandeny- 
nas. Vietomis jis labai gilus — no- 
rėdamas pasiekti jo dugną, turė- 
tum nusileisti į vienuolikos kilo- 
metrų gelmę. Tarp Europos ir 
Amerikos žemynų banguoja At- 
lantas. Afrikos ir Azijos krantus 


skalauja Indijos vandenyno ban- 
gos. Šiaurėje plyti šalto Arkties 
vandenyno ledynai. Šį vandeny- 
ną galima perplaukti tik specia- 
liu laivu — ledlaužiu. Kai vande- 
nyne siaučia audra, milžiniškos 
bangos laivą supa, mėto. Vande- 
nyne gausu gyvūnų — žuvų, ban- 
ginių, delfinų, ryklių, ruonių. 


VANDENS 
LELIJA 


MAURUOTO LIEKNO 
VIDURYJE 
BALTESNĖ UŽ BALČIAUSIĄ 
SNIEGĄ 

PRAŽYDO KAŽKUOMET 
LELIJA. 
(Kazys Binkis) 


Vandens lelijos auga sekliuose 
ežerų ir kūdrų pakraščiuose, ra- 
miuose upių užutėkiuose. Platūs 
žali ilgakočiai jų lapai plūduriuo- 
ja vandens paviršiuje. Į ežero 
dugną įsikibusios storos, ilgos 
šaknys. Vidurdienį išsiskleidžia 
didžiulis, baltas lelijos žiedas. Va- 
karop, saulutei krypstant į laidą, 
žiedlapiai ima glaustis. O kai že- 
mę apgaubia vakaro prieblanda, 
žiedas susiglaudžia į pumpurą. 
Lelija po vandeniu sunokina ža- 
lią uogą su sėklomis. Vandens le- 
lijų šaknis ėda bebrai, ondatros, 
sėklas lesa paukščiai. Vandens le- 
lijų negalima skinti — tai reti ir 
nykstantys augalai. 

VANDĖNTIEKIS 


ATSUKI VONIOJE ARBA 
VIRTUVĖJE ČIAUPĄ, IR 
PRADEDA TEKĖTI VAN- 
DUO. 


Kaime ar vienkiemyje gyvenan- 
tys Žmonės semia vandenį iš šu- 


linio, tačiau daug patogiau nau- |) 


dotis vandentiekiu. Ten, kur yra 
požeminio vandens, gręžiami gi- 


lūs gręžiniai. Vandenį iš jų siur- Ą 


bia galingi siurbliai. Po žemė nu- 
tiestais metaliniais vamzdžiais 
vanduo atbėga į mūsų butą — gali 
praustis, skalbti, išsivirti arbatos. 
Panaudotas nuteka kitais vamz- 
džiais. Požeminis vanduo yra la- 
bai švarus. Tokį vandenį geria 
Lietuvos miestų gyventojai. Kur 
šaltinių nėra, vanduo tiekiamas 
iš upės ar ežero. Žinoma, jis iš- 
valomas, dezinfekuojamas. Vil- 
niuje vandentiekis pradėjo veik- 
ti beveik prieš penkis šimtus me- 
tų. Dabar neretai vandentiekį įsi- 
rengia ir kaimo žmonės. 


VANDUO 


BE VANDENS ŽEMĖJE NEBŪTŲ GYVYBĖS. 


Didumą Žemės paviršiaus užima 
vandenynai, jūros, ežerai. Rūkas, 
debesys — irgi vanduo, tik pavir- 
tęs garais. Atrodytų, kad vandens 
neturėtų trūkti. Tai kodėl sakoma, 
kad vanduo — didelis gamtos tur- 
tas? Vandenynų ir jūrų vanduo sū- 
rus, netinkamas gerti, maistui 


virti. Gėlas yra tik upių, ežerų, 
požeminis vanduo. Dažnai van- 
denį užteršia fabrikai, nuodija 
laukuose barstomos trąšos. Van- 
denį reikia labai saugoti, rūpin- 
tis jo švara. Skanu gerti vandenį 
iš gilaus šulinio. Dar skanesnis 
tyras šaltinio vanduo. 


VAPSVA 


VAPSVOS SKAUDŽIAI GELIA. 


Vapsva graži, geltonai ir juodai 
dryžuotu pilveliu. Jo gale — ge- 
luonis. Panaši į bitę, tik neneša 
medaus, be to, įgėlusi nemiršta. 
Vapsvų lizdas panašus į daugia- 
sluoksnį apskritą pono pilko 
popieriaus kamuolį. Cia vapsva 
motinėlė pavasarį padeda kiau- 
šinėlių, iš kurių išsirita ir išauga 
vapsvų šeima. Vapsvos minta žie- 
dų nektaru. Yra ir plėšrių vaps- 
vų, kurios gaudo vorus, vikšrus. 
Kai kurios vapsvos labai didelės, 
pavyzdžiui, širšuolas būna net tri- 
jų centimetrų ilgio. Vapsvos mėgs- 
ta saldumynus. 


VARGONAI 


DIDŽIAUSIAS MUZIKOS 
INSTRUMENTAS. 


Šį puošnų instrumentą galima 
pamatyti kone kiekvienoje baž- 
nyčioje. Pažinsite jį iš daugybės 
įvairaus dydžio ir storio vamz- 
džių. Vargonų garsas išgaunamas 
dumplėmis pučiant orą per šiuos 
vamzdžius. Anksčiau vargonų 
dumples mindavo kitas žmogus, 
dabar jas dažniausiai judina elek- 
tros variklis. Kad oras patektų į 
vamzdį ir pasklistų garsas, reikia 
atidaryti vamzdžio vožtuvą. Jį pa- 


kelia vargonininkas, nuspausda- 


mas klavišą. Yra kelios eilės kla- 
višų rankoms ir viena kojoms. 
Klaviatūros šone yra keliasde- 
šimt mygtukų. Juos spausdamas 
vargonininkas keičia registrą — 
vargonų balso tembrą. Tembras 
gali būti panašus į kontraboso, 
fagoto, anglų rago, obojaus ar 
fleitos balsą. Vargonai aidi skam- 
ba kaip didelis orkestras. 


VARIS 


RAUDONAI RUSVAS 
METALAS. 


Varis tvirtas, lankstus, gerai pra- 
leidžia elektros srovę. Iš jo ga- 
minami elektros laidai, kabeliai, 
šaldytuvų detalės. Varis yra lydo- 
mas iš vario rūdos. Jį lydyti žmo- 
nės išmoko labai seniai. Iš vario, 
sulydyto su kitais metalais, gau- 
nama bronza, žalvaris. Bronzos 
ir žalvario dirbinių — kirvukų, 


„papuošalų — archeologai randa 


piliakalniuose. Vario reikia ir au- 


galams, ir gyvūnams, ir žmogui. + 


Augalai jį gauna iš dirvožemio, 


„ Žmonės ir gyvūnai — su maistu. 


Daug vario sukaupia žirniai, pu- 


Í pos, burokėliai. 


VARLĖ 


GYVENA IR SAUSUMOJE, IR VANDENYJE. 


Varlės tupi kūdros pakraštyje 
tarp žalių meldų ir garsiai kvar- 
kia. Ypač įspūdingas jų koncer- 
tas vakaro tyloje. Pavasarį varlės 
išleidžia į vandenį slidžius ikre- 
lius — kurkulus. Iš jų išsirita juo- 
di buožgalviai. Jie turi tik galvą 
ir uodegą ir yra panašūs į Žuvy- 
tes. Vėliau buožgalviui išauga 


kojos, uodegytė išnyksta, ir į 
krantą iššokuoją maža varlytė. 
Varlės minta vabalais ir jų lervo- 
mis, sliekais. Musę pagauna ilgu 
plonu liežuvėliu. Varlės turi daug 
priešų — tai gandrai, žalčiai, gy- 
vatės. Lietuvoje gyvena įvairių 
varlių: ežerinių, kūdrinių, rudų- 
jų ir smailiasnukių. 


VARNA 


PILKAS, JUODA GALVA IR 
SPARNAIS PAUKŠTIS. 


Varnos mėgsta gyventi netoli 
žmonių sodybų, palaukėse. Liz- 
dus suka aukštai medyje, kartais 


pačioje viršūnėje. Dažnai at- 
skrenda į kiemą. Mat čia randa 
maisto atliekų. Žiemą varnos 
skrenda į miestų šiukšlynus, nak- 
voja parkuose. Varnos išdrasko 
mažų paukštelių lizdus. Kartais 
nusitaikiusios ir viščiuką nuneša. 
Todėl žmonės varnų nemėgsta. 
Be to, labai įgrysta jų garsus 
krankimas. Tačiau varna įdomus, 
išmintingas paukštis. Ją galima 
užauginti namuose, prisijaukinti 
ir išmokyti kartoti žodžius. 


VARNALĖšŠA 


ŽMONĖS SAKO: „PRIKIBO KAIP VARNALĖŠA“. 


Varnalėša auga prie namų, pa- 
tvoriuose, pakelėse. Jos lapai la- 
bai dideli, platūs. Po lapais sle- 
piasi viščiukai, išsigandę vanago. 
Vaikai, eidami slėpynių, taip pat 
sulenda į varnalėšas. Arba susu- 
ka lapą kaip piltuvėlį ir prirenka 
jį pilną žemuogių, kai po ranka 
nėra krepšelio. Varnalėšos žiedai 
rausvi, dygliuoti. Rudenį, kai jie 
nudžiūsta, būna labai kibūs — jei 
įkibs į švarkelio skverną, vargiai 
atplėši. Varnalėšos šaknų nuovi- 
ru plauname plaukus, kad būtų 
sveiki, geriau augtų. 


VARNĖNAS 


PAVASARIO GIESMININKAS. 


Iš tolimų kraštų į gimtuosius na- 
mus varnėnai parskrenda anksti 
pavasarį. Kai artojas verčia va- 
gą, varnėnai seka iš paskos ir ran- 
kioja sliekus, vabalėlius. Varnė- 
nai gyvena inkiluose, uoksuose. 
Patelė peri, o patinėlis nešioja jai 
maistą arba tupi ant sprogstan- 


čio medžio šakos prie savo na- 
melio ir gražiai švilpauja. Kai iš- 
sirita jaunikliai, juos maitina abu 
tėvai. Varnėnai sunaikina daug 
vabzdžių — sodo kenkėjų. O kai 
prisirpsta vyšnios, paukščiai ap- 
spinta medį ir lesa uogas. Rude- 
nį susiburia į pulkelius ir vėl trau- 
kia į šiltuosius kraštus. 


VARPUTIS 


DARŽE = PIKTŽOLĖ, 
PIEVOJE - GERA ŽOLĖ. 


Varputį išrauti sunku — jo šaknys 
labai ilgos, plonos, susiraizgiu- 
sios, greit nutrūksta. Jei varpu- 
čio šaknį sukaposi kastuvu ir pa- 
liksi žemėje, iš kiekvieno gaba- 
lėlio išaugs naujos žolės. Varpu- 
tingoje Žemėje augalai skursta, 
blogai dera. Pievoje kartu su ki- 
tomis žolėmis varputis užauga di- 
delis. Joje žmonės prišienauja 
daug gero šieno. 


VASARA 


VASARĄ DIENOS ILGOS, 
NAKTYS TRUMPOS IR 
ŠVIESIOS. 


Šviečia saulė, šilta, žaliuoja lau- 
kai ir miškai. Pievose žydi gėlės, 
skraido drugeliai, dūzgia bitės, 
čirpia žiogai. Miške sirpsta sal- 
džios žemuogės, avietės, mėly- 
nės, sode — serbentai, vyšnios, 
noksta alyviniai obuoliai. Šiltas 
lietutis palaisto daržus, ir jie ge- 
rai auga. Vaikai maudosi ežere, 


iškylauja. Ypač smagu vasarą 
atostogauti prie jūros. Kaimo 
žmonėms vasara — darbymetis. 
Birželio mėnesį jie laukia giedros 
— pjauna šieną, džiovina, veža ir 
krauna į daržines. Kai pagelsta 
ir subręsta javai, prasideda ru- 
giapjūtė. Darbas veja darbą, ir 
vasara atrodo labai trumpa. 


VASARIO ŠEŠIOLIKTOJI 


LIETUVOS RESPUBLIKOS VALSTYBINĖ ŠVENTĖ. 


„Rytoj į mokyklą neisite — Va- 
sario šešioliktoji“, — pasakė vai- 
kams mama. „O į darželį?“ — pa- 


klausė Tadukas. „Nei tau į dar- 
želį, nei mums su tėčiu į darbą 
nereikės. Vasario šešioliktoji yra 


valstybinė šventė“. Rytą pakabin- 
sime prie namo trispalvę ir eisi- 
me į Pilies gatvę. Ten yra namas, 
kuriame 1918 metais paskelbtas 
Lietuvos nepriklausomybės ak- 
tas“. Tarp šį aktą pasirašiusiųjų 
buvo garsūs Lietuvos žmonės Jo- 
nas Basanavičius, Antanas Sme- 
tona. Lietuva buvo nepriklauso- 
ma nuo 1918 iki 1940 metų, kol - 
ją okupavo Sovietų Sąjunga. 
Okupuotoje Lietuvoje šią šven- 
tę buvo draudžiama švęsti. 1990 
metų kovo 11 dieną buvo atkur- 
ta nepriklausoma Lietuvos vals- 
tybė, ir Vasario šešioliktoji vėl 
švenčiama laisvai ir iškilmingai. 


V 


VAZA 


NUSKINTOS GĖLĖS MER- 
KIAMOS Į VAZĄ. 


Vazos dažniausiai būna stiklinės, 
krištolinės, molinės, rečiau — 
metalinės ar plastikinės. Į nedi- 
delę vazelę merkiame mažas gė- 
lytes, pavyzdžiui, žibutes, į dide- 
lę — bijūnus, rožes. Obuolius, 
sausainius dedame į plokščią va- 


zą. Gražios dekoratyvinės vazos 
puošia patalpas. Vazą tinka do- 
vanoti bet kuria proga. 


VĖIDRODIS 


VEIDRODIS ATSPINDI VAIZDĄ. 


Nėra nė dienos, kad nežvilgtel- 
tume į veidrodį. Pakeliame ran- 
ką — mūsų antrininkas veidrody- 
je taip pat, nusišypsome — jis ir- 
gi šypsosi. Prieš veidrodį šukuo- 
jamės, matuojamės drabužį. Su 
mažu kišeniniu veidrodėliu sau- 
lės zuikutį gainiojame. Vairuoto- 
jas žiūri į priekyje kabantį vaid- 
rodį ir mato, ar visi keleiviai su- 


lipo į autobusą, ar iš paskos va- 
žiuoja kita mašina. Veidrodis at- 
spindi vaizdą todėl, kad jo stik- 
las iš kitos pusės yra aptrauktas 
plonu lygiu metalo, dažniausiai 
sidabro sluoksniu — amalgama. 
Yra kreivų veidrodžių, iškilių, 
įgaubtų, banguotu paviršiumi. 
Juoko kambaryje matėte, kaip 
atrodote tokiame veidrodyje. 


VĖJARAUPIAI 


UŽKREČIAMA VAIKŲ 
LIGA. 


Valdukas sunegalavo, pakilo tem- 
peratūra. Ant veido, galvos, lie- 
mens, rankų, kojų odoje atsira- 
do rausvų dėmelių. Vėliau jos 
virto pūslytėmis, pilnomis skaid- 
raus skysčio. Po poros dienų pūs- 


lytės pradėjo džiūti, užsidėjo ša- 
šai. O kaip niežėjo! „Nesikasyk! 
— draudė mama. — Jei vėjarau- 
pių šašus nudraskysi, bus tik blo- 
giau!“ — „Mama, juk sakei, kad 
mane mažą nuo raupų skiepijai, 
tai kodėl aš susirgau?“ — „Tai vi- 
sai kita liga. Nuo vėjaraupių skie- 
pų nėra, — paaiškino mama. — 
Patepsime briliantiniu žaliuoju, 
pabūsi kurį laiką žalias, dėmėtas, 
ir išgysi“. Vėjaraupiais perserga 
beveik visi žmonės. Dažniausiai 
serga vaikai. Jais užsikrečiama 
per orą, kai ligonis čiaudo, kosi. 
Kartą persirgęs, niekada vėjarau- 
piais nebesusirgsi. 


VĖJAS 


PRIEŠ VĖJĄ NEPAPŪSI. 


Žemę supantis oras juda, ir kyla 
vėjas. Tas nenuorama nenustygs- 
ta vietoje — šlama medyje, ūkia 
kamine, klebena duris, daužo 
langinę. Kartais jis silpnas, o kar- 
tais taip įsismarkauja, kad net 
medžiai linksta ir lūžta. Čia jis 
pučia iš pietų, čia iš rytų, vakarų 
ar šiaurės. Nuo vėjo krypties pri- 
klauso, koks bus oras. Iš Arkties 
ledynų atlėkęs šiaurys atneša šal- 


tą orą, pietys — šilumą. O vaka- 
ris atplukdo nuo jūros debesis ir 
lietų. Vėjas suka malūnų spar- 
nus, pučia laivo bures. 


VĖLĖ 


KAIP VĖLĖ, KAIP VĖLĖ NEMARŪNĖ 
PER PASAULĮ KELIAUJA ŽMOGUS. 
(Bernardas Brazdžionis) 


Krikščionių religija moko, kad 
žmogus turi nemirtingą sielą. Se- 
novės lietuviai ją vadino vėle. Vė- 
lė šiaip jau esanti nematoma, tik 
retkarčiais pasirodanti bitės, 
paukščio, pelės ar įprastu žmo- 
gaus pavidalu. Žmogui mirštant, 
ji atsiskirianti nuo kūno, kurį lai- 
ką pabūnanti tarp gyvųjų, O pas- 


kui iškeliaujanti į mirusiųjų pa- 
saulį — dausas. Savižudžių vėlės 
esančios neramios, ilgai bastąsi 
po pasaulį, užkabinėją ir gąsdi- 
ną gyvuosius. Tikėta, kad vėlės 
gyvena įprastą Žmogaus gyveni- 
mą, todėl į kapus buvo dedama 
įkapių — darbo įrankių, ginklų, 
papuošalų. 


V 


VĖLIAVA 


GEDIMINO PILIES BOKŠTE 
PLAZDA LIETUVOS VALS- 
TYBINĖ VĖLIAVA. 


Berniukai sumanė žaisti karą. 
Algis vadovavo lietuvių būriui, o 
Jonukas — kryžiuočiams. Iš spal- 
votos medžiagos vaikai pasisiu- 
vo vėliavas. Lietuvių karių vėlia- 


va tamsiai raudona su baltu rai- 
teliu — vyčiu, o kryžiuočių — bal- 
ta su juodu kryžiumi. Tokias vė- 
liavas vaikai matė dailininko Ja- 
no Mateikos paveiksle „Žalgirio 
mūšis“. Savo vėliavas turi įvairios 
draugijos, organizacijos, kariuo- 
menės dalys. Pačios garbingiau- 
sios yra valstybinės vėliavos. Vė- 
liavos būna įvairių spalvų, kartais 
vienspalvės, su piešiniu. Lietuvos 
vėliava trispalvė — geltona, ža- 
lia, raudona. 


VELYKOS 


KĖLĖS KRISTUS, MIRTIS 
KRITO, 
ALELIUJA, ALELIUJA! 


Velykos — krikščionių šventė. 
Ankstyvą Velykų šventės rytme- 
tį džiaugsmingai skamba bažny- 
čių varpai — jie skelbia Kristaus 
prisikėlimą iš mirusiųjų. Kristus 
savo mirtimi ant kryžiaus išgel- 
bėjo žmones nuo nuodėmės ir 
pasmerkimo, o prisikėlimu iš mi- 
rusiųjų išvadavo iš mirties, paro- 
dė kelią į amžinąjį gyvenimą. 
Bažnyčiose vyksta pamaldos. Po 
mišių žmonės skuba į namus. Šei- 
ma sėda prie šventinio stalo, ant 
kurio padėta margučių — velyki- 
nių kiaušinių. Prieš pradedami 
valgyti visi eina muščių — ban- 
do, kieno margutis tvirtesnis. Ve- 
lykos būna pavasarį ir sutampa 
su gamtos atbudimu. 


VĖLINĖS 


MIRUSIŲJŲ PAGERBIMO ŠVENTĖ. 


Vėlinės švenčiamos lapkričio 
antrąją dieną. Ši šventė nepana- 
ši į kitas šventes. Tą dieną nie- 
kas nesidžiaugia, nesilinksmina. 
Mirusius gimines, artimuosius, 
žymius tautos žmones pagerbia- 
me tyliai, susikaupę. Per Vėlines 
žmonės tvarko, puošia kapus. Vi- 
sose Lietuvos kapinėse ir kapi- 


naitėse įsižiebia tūkstančiai žva- 
kelių. Senovės lietuvių mirusių- 
jų pagerbimo šventė vadinosi Il- 
gės. Ji buvo švenčiama rudenį, 
nuėmus derlių, kapinėse ir na- 
muose. Žmonės vaišindavosi, 
minėdavo mirusiuosius. Vėlėms 
taip pat padėdavo maisto, nulie- 
davo gėrimo. 


VĖLYVIS 


* RUDENS GĖLĖ. 


"Trumpas vėlyvio stiebas su svo- 
gūnėliu slepiasi po žeme, lapai 
siauri, mažyčiai. Vasarą tarp žo- 
lių jo visai nematyti. Vėlyvis pra- 
žysta rudenį, gelstant medžių la- 
pams, kai daugelis gėlių jau nu- 
žydėjusios. Parudusioje pievelė- 
je išsiskleidžia šviesiai violetiniai 


„žiedų piltuvėliai. Ši graži gėlytė 


yra labai nuodinga. Neskinkite 
jos, gėrėkitės iš tolo. 


VĖLNIAS 


SUPYKĘ ŽMONĖS SAKO: 
„VELNIAI RAUTŲ!“, „ŠIMTS 
VELNIŲ!“ 


Drąsuoliai mėgsta girtis: „Nė vel- 
nio nebijau!“ Bet ar jie kada yra 
matę velnią? Vargu. Senovės lie- 
tuvių pasakose, padavimuose pa- 
sakojama, kad velniai visą laiką 
sukiojąsi tarp žmonių. Kartais 
velnias pasiverčiąs ponaičiu, vo- 
kietuku, arkliu. Jis siūląs medžio- 
tojams mainytis šautuvais ar ta- 
bokinėmis, šokdinąs merginas, 
klaidinąs keleivius. Pasakų vel- 
nias ne toks baisus, koks kvailas. 


Krikščionių religijoje velnias — 
tai Dievo priešininkas, piktoji 
dvasia, kuri skatina Žmogų nusi- 
dėti — daryti blogus darbus. 


VESTUVĖS 


VESTUVĖS KELIAMOS, KAI JAUNIKIS IR NUOTAKA 


SUSITUOKIA. 


„Mus pakvietė į vestuves! — pa- 
sigyrė vaikams Raselė. — Išteka 
pusseserė Marytė!“ Nekviestam 
į vestuves eiti nedera. Į jas kvie- 
čiami giminės, geri draugai, kai- 
mynai. Senovėje lietuviai vestu- 
ves šventė su įvairiomis apeigo- 
mis. Kai kurie vestuvių papročiai 
išliko. Vestuvių išvakarėse, per 
mergvakarį, nuotakos namuose 


susirinkusios draugės pina rūtų 
vainiką, dainuoja graudžias dai- 
nas. Jaunieji važiuoja tuoktis į 
santuokų rūmus, tikintieji — ir į 
bažnyčią. Grįžusius jaunuosius 
tėvai pasitinka sų duona ir drus- 
ka. Vestuvių iškilmėms vadovau- 
ja piršlys ir svočia. Svečiai vaiši- 
nasi, dainuoja, šoka, linki jauna- 
jai porai laimingo gyvenimo. 


V 


VEŽIMAS 


DU BĖGA, DU VEJA, VIE- 
NAS KELIĄ RODO. 


Li i 


w 


Vežimu žmonės patys važiuoja ir 
parsiveža visa, ko panešti nepa- 
jėgia. Vežimas turi keturis ratus 
ir ienas arba grąžulą. Vežimą 
traukia arklys. Žmogus tik pa- 
tempia vadeles ir pasuka arklį, 
kur nori. Vežimų yra visokių — 
ir šienui, ir mėšlui vežti, ir į tur- 
gų ar į svečius važiuoti. Arklio 
muziejuje Anykščių rajone yra 
įvairiausių vežimų. Patys bran- 
giausi vežimai išdažyti spalvoto- 
mis gėlėmis, papuošti iš metalo 
iškaltais ornamentais. Jie labai 
patogūs, nes yra su lingėmis — 
važiuojant per duobes, minkšta 
sėdynė supasi, nekrato. Kol ne- 
buvo automobilių ir traukinių, 
žmonės dideliais dengtais veži- 
mais (kai kur jie vadinami dili- 
žanais) keliaudavo į tolimas ke- 
liones. 

VEZYS 
EINA PIRTIN JUODAS, 
IŠEINA RAUDONAS. 


Vėžiai gyvena vandenyje po me- 
džių kerplėšomis, urveliuose. 
Vėžio kūną dengia kietas šarvas. 
Pilvelis (Žmonės jį dažniausiai 
vadina kakleliu) sudarytas iš na- 
relių ir baigiasi uodega. Turi de- 
šimt mažų kojyčių, ropoja atbu- 
las. Iš šonų styro didelės stiprios 
žnyplės. Jomis vėžys čiumpa gro- 
bį, ginasi nuo priešų. Augdamas 
vėžys nebetalpa savo šarve. Ta- 
da iš jo išsineria ir, kol užsiaugi- 
na naują, tūno pasislėpęs. Gyvas 


vėžys yra juodas, o išvirtas —- 


skaisčiai raudonas. Dabar Lietu- 
voje vėžių labai sumažėjo — mat 
jie mėgsta švarius, tyrus upelius 
ir ežerus, o tokių nebedaug likę. 


6 


VĖŽLYS 
ŠARVUOTAS ROPLYS. 


Šarvas dengia visą vėžlio kūną, 
kyšo tik jo galva, kojos ir uode- 
ga. Pajutęs pavojų, vėžlys slepia- 
si šarvo viduje. Jo kūnas minkš- 
tas, lengvai pažeidžiamas. Vėž- 
lys ropoja lėtai. Plėšrūnai greit 
išnaikintų visą vėžlių giminę, jei 
jie nebūtų šarvuoti. Daug vėžlių 
gyvena dykumose, stepėse. Kiau- 
šinius jie deda į smėlį, ir karšta 
saulutė išperi mažus vėžliukus. 
Lietuvoje gyvena balinis vėžlys. 
Jis gerai plaukioja, nardo, gali il- 
gai išbūti po vandeniu. Labai re- 
tas, įrašytas į Raudonąją knygą. 


6 

VIEĖŠKELIS 


ŠILTAS GRAŽUS RUDENĖLIS, 
LYGUS KELIAS VIEŠKELĖLIS. 


vi 

Aaa RN AARE Na 
Ali 

Siauras, retai važinėjamas keliu- 
kas veda į nuošalią ūkininko so- 
dybą ir čia nutrūksta. Iš kaimo į 
kaimą, iš miestelio į miestelį ei- 
na platus žvyruotas kelias — vieš- 
kelis. Iš šonų grioviai vandeniui 
nutekėti po atlydžio ar smarkaus 
lietaus, pakelės apsodintos me- 
džiais. Vieškeliu šis kelias vadi- 
namas todėl, kad juo pėsti ir va- 
žiuoti keliauja daug Žmonių, ben- 


ZFA a 


drai jį prižiūri,taiso. Kaimo žmo- 
nės vieškeliu važiuoja į bažnyčią, 
į turgų, pas gydytoją, su kitais rei- 
kalais. Kai juo nudarda ratai ar 
nurūksta automobilis, karštą va- 
saros dieną sukyla debesys dul- 
kių. Kai kur vieškeliai asfaltuo- 
jami, ypač kai eina per miestelį. 
Labai lygus, tiesus, platus asfal- 
tuotas kelias, jungiantis didelius 
miestus, vadinamas plentu. 


VIEVERSYS 


IŠKILO Į DANGŲ AUKŠTAI VIEVERSIAI, 
ČIRENA, SPARNELIAIS PLASNOJA. 


Pavasarį laukuose pragysta iš šil- 
tųjų kraštų parskridęs vieversys. 
Jis dar vadinamas vyturiu. Užver- 
tęs galvą dangaus mėlynėje vos 
gali įžiūrėti mažą virpantį taške- 
lį. Graži, lyg varpelis skambi vie- 
versio giesmelė džiugina artoją. 
monės ją persako taip: „ 
vyru pavasaris, lėkit, vaikai, į pa- 
šalius, su duonos kampais, su 
nuogais pilvais, duobelių kast, 
bandelių kept...“ Vieversio lizdas 
ant žemės, tarp grumstelių. Pe- 
rintį pilkai rusvą paukštelį paste- 
bėti sunku. Kiaušinėliai maži, 
rusvi, taškuoti. Iš jų išsiritę jau- 


(Maironis) 


nikliai, plačiai išžioję snapelius, 
prašo valgyti. Tėvai juos lesina 
vabaliukais, kirmėlaitėmis. 


- TAN 


VILKAS 


PLĖŠRUS MIŠKO ŽVĖRIS. 


Pasakose pilkas vilkas — piktas 
plėšikas, mažų žvėrelių skriaudi- 
kas. Iš tikrųjų jis toks pat, kaip ir 
kiti plėšrieji žvėrys — medžioja ne 
iš piktumo, o tik kai alkanas. Stir- 
nelę ar kiškį gaudo vydamasis. 
Žmonės sako: „Vilką kojos peni“. 
Dažniausiai jo grobis būna seni, 
ligoti žvėreliai. Šaltą žiemą alka- 


nas vilkas gali pagrobti iš tvarto 
avį, užpulti miške žmogų. Kai vil- 
kų prisiveisia per daug, žmonės 
juos medžioja. Vilkas įsitaiso guo- 
lį urve, po išvirtusių medžių šak- 
nimis — irštvoje. Pavasarį čia 
gimsta vilkiukai. Maži jie būna ak- 
li, silpnučiai, nevikrūs. O vasaros 
pabaigoje mama vilkė jau moko 
vilkiukus medžioti. 


V 


VILKATAI 


ŽMONĖS, PAVIRTĘ VIL- 
KAIS. 


Kitą kartą buvusios didelės ves- 
tuvės. Vestuvininkams prie miš- 
ko padarę vartus. Kai tik vestu- 
vininkai pravažiavę pro tuos var- 
tus, visi pavirtę vilkais ir nubėgę 
į mišką. Vienas žmogus rudenį 
kūrenęs jaujoje ugnį — džiovinęs 
linus. Tik prasivėrusios durys, ir 


vienas po kito ėmę į vidų lįsti vil- 
kai. Sulindę prie ugnies, nusime- 
tę savo kailius ir šildąsi — visas 
vestuvininkų pulkas: ir jaunikis, 
ir jaunoji. Jie tam Žmogui pasi- 
pasakoję, kad burtininkas juos 
pavertęs vilkais ir kad jie vilkais 
turėsią lakstyti dar trejus metus. 
Pasišildę vėl užsimetę vilkų kai- 
lius ir išbėgę į mišką. 


VILNIAUS 
PILYS 


PILIŲ BUVO TRYS - GEDI- 
MINO (ARBA AUKŠTUTI- 
NĖ), ŽEMUTINĖ IR KREI- 
VOJI. 


Gedimino pilis stovi ant aukšto 
kalno. Istorikai ją vadina Aukš- 
tutine. Senovėje, net prieš Gedi- 
miną, šioje vietoje stovėjo se- 
niausioji, medinė, pilis. Mūro pi- 
lį, kurios bokšte dabar plevėsuo- 
ja trispalvė, pastatydino ne Ge- 
diminas, o jo vaikaitis Vytautas 
Didysis. Gediminas buvo laiko- 
mas Vilniaus įkūrėju, todėl ir pi- 
lis gavo jo vardą. Žemutinė pilis 
stovėjo kalno papėdėje, kur da- 
bar yra Katedros aikštė, Istori- 
jos ir etnografijos muziejus. Ku- 
nigaikščio rūmus, jo valdžios 
įstaigas, ginklų sandėlius, sargy- 
bos pastatus juosė stora ir aukš- 

ta mūro siena su dešimčia bokštų 
ir penkeriais vartais. Rūmų pama- 
tų liekanas kasinėja archeologai. 
Svajojama tuos gražius rūmus at- 


ʻa 


MAMA 

statyti. Kreivoji pilis buvo į rytus 
nuo Gedimino kalno, už Vilnios 
upelės, ant kalno, vadinamo Pli- 
kuoju, Kreivuoju. 


VILNIUS 


ANTAI, PAŽVELKI! TAI VILNIUS RŪMAIS 
DUNKSO TARP KALNŲ PLAČIAI! 


Vilnius — Lietuvos sostinė, se- 
niausias, didžiausias, svarbiau- 
sias ir gražiausias jos miestas. 
Jame gyvena daugiau kaip pusė 
milijono žmonių. Vilnius ėmė 
kurtis prie Vilnios ir Neries upių 
žiloje senovėje. Vardą miestui 
davė Vilnios upė. Pasak legen- 
dos, Vilnių įkūrė Lietuvos didy- 
sis kunigaikštis Gediminas. Pir- 
mą kartą Vilnius paminėtas 1323 


(Maironis) 


metais Gedimino laiške. Vilnius 
turi didelį ir gražų senamiestį. 
Čia yra Gedimino pilis, Kated- 
ros aikštė, daug bažnyčių, Uni- 
versiteto rūmai. Svarbiausia Vil- 
niaus gatvė — Gedimino pros- 
pektas. Senesnieji rajonai — An- 
takalnis, Žvėrynas, Užupis, Šni- 
piškės, naujieji — Žirmūnai, 
Lazdynai, Karoliniškės, Šeški- 
nė, Pilaitė ir kiti. 


VYNAS 


SVAIGUSIS GĖRIMAS. 


Daugiau kaip prieš penkis tūks- 
tančius metų senovės egiptiečiai 
raugė vyną iš laukinių vynuogių 
sulčių. Dabar vynas gaminamas 
ir iš kitų uogų arba vaisių sulčių. 
Sultys vynui specialiu būdu rau- 
ginamos, paliekamos nusistoti, 
subręsti. Kuo ilgiau vynas bran- 


dinamas, tuo jis geresnis, skaid- 
resnis. Ypač skanus senas vynas. 
Nusistojęs vynas iš molinių, ak- 
meninių indų arba statinių išpils- 
tomas į butelius ir užkemšamas 
kamščiais. Vynas būna raudonas 
ir baltas (gelsvas). Vyną galima 
gerti tik suaugusiems ir po tru- 
putį. 


VINIS 


BE VINIES NEPASTATYSI 
NAMO, NEUŽTVERSI 
TVOROS. 


Ko reikia, kad sukaltume inkilė- 
Iį? Pjūklo, plaktuko, grąžto. Ko 
dar? Na žinoma — vinių. Jomis 
sukalame inkilėlio sieneles, pri- 
kalame dugną, stogą. Vinių bū- 
na labai didelių ir mažyčių, sto- 
rų ir plonų. Jas pasirenkame pa- 
gal lentų, kurias reikia sukalti, 
storį. Vinį prilaikome dviem pirš- 
tais ir šeriame per galvutę plak- 


tuku. Kalame tol, kol visa vinis (f 


sulenda į medį. Jeigu kalama vi- 
nis sulinko, ištraukite ją replėmis 
ir pakeiskite kita. 


V 


VYŠNIA 


ČIULBA ULBA | 
PAUKŠTUŽĖLIAI 
ŽALIAM VYŠNIŲ SODELY. 


Vyšnia sode pražysta pirmoji ir 
žydi labai neilgai. Balti jos žied- 
lapiai tyliai krinta ant žemės, ir 
atrodo, lyg sode būtų prisnigta. 
Vasarą tamsiai raudonos saldžia- 
rūgštės vyšnių uogos vilioja ir vai- 
kus, ir paukščius. Kad strazdai, 
varnėnai nenulestų uogų, sodi- 
ninkas vyšnyne iškelia kaliausę 
arba apgaubia visą medį tinklu. 
Iš vyšnių verdama gardi uogienė. 
Vyšnių yra įvairių rūšių. Veltini- 
nės vyšnios lapeliai apkibę švel- 
niais pūkeliais, jos uogos sal- 
džios. Japoninė vyšnia auginama 
dėl grožio. Ji žydi ne baltai, o rau- 
donai. 


V 


VIŠTA 
NAMINIS PAUKŠTIS. 


Vištos kilusios iš Indijos. Ten ir 
dabar gyvena laukinės vištelės. 
Višta paprasta, kukli, o gaidys la- 
bai puošnus — jo plunksnos žėri 
įvairiomis spalvomis; uodega il- 
ga ir lenkta, skiauterė didelė, 
raudona. Giesmė skardi. Kol ne- 
buvo laikrodžių, gaidys auštant 
žadino žmones iš miego. Pavasarį 
višta perekšlė peri — tupi ant 


kiaušinių ir šildo juos. Po dvide- 
šimt dienų kiaušinio lukštas sky- 
la, ir išsirita viščiukas. Maži pū- 
- kuoti, geltoni, apvalūs kaip ka- 
muoliukai viščiukai čiepsėdami 
seka paskui savo mamą. Vasaros 
pabaigoje jiems užauga plunks- 
nos. 


VYTIS 


RAITAS KARŽYGYS — TĖVYNĖS GYNĖJAS. 


Senovės Lietuvos kariai, raiti ant 
žirgų, narsiai kovėsi su kryžiuo- 
čiais ir kitais priešais. Toks rai- 
telis — vytis — buvo vaizduoja- 
mas kariuomenės vėliavose, vals- 
tybės antspauduose. Senovinių 
karo vėliavų su vyčiu galima pa- 
matyti Vilniuje, Istorijos ir etno- 
grafijos muziejuje. Nuo XIV am- 


žiaus pabaigos Vytis tapo Lietu- 
vos Didžiosios Kunigaikštystės 
herbu. Lietuvos Respublikos her- 
bas — baltas Vytis tamsiai raudo- 
name lauke. Karys sėdi ant šuo- 
liuojančio žirgo, dešinėje ranko- 
je laiko iškėlęs virš galvos kala- 
viją, kairėje — skydą su dvigubu 
kryžiumi. 


VYŽOS 


SENOVINIS KAIMO ŽMONIŲ APAVAS. 


Vyžos labai patogios. Seni žem- 
dirbiai sako: „Jeigu šiandien vėl 
reiktų kiaurą dieną eiti paskui 
akėčias, be vyžų neištvertume“. 
Mat vyžos labai lengvos, nevar- 
gina kojų. Dabar retai kas bemo- 
ka vyžas nupinti. Vyžas galite pa- 
matyti kraštotyros muziejuje. Jos 
buvo pinamos iš liepos, gluosnio, 
blindės žievės (karnų). Žmonės 


prisiplėšdavo medžio karnų ir | 


mirkydavo jas vandenyje, kad su- 
minkštėtų. Per dieną darbštus 
meistras nupindavo penkias po- 
ras vyžų. Panašios į vyžas yra na- 
ginės. Jos raukiamos iš odos. 


Odinis apavas patvaresnis, bet ir 
brangesnis. 


VOKIETIJA 


DIDELĖ IR TURTINGA EUROPOS VALSTYBĖ. 


Šiaurėje Vokietija šliejasi prie 
Baltijos ir Šiaurės jūrų. Pietinė 
jos dalis kalnuota, šiaurėje ir ry- 
tuose plyti derlingos dirbamos 
žemės, ošia tankūs miškai. Di- 
džiausia upė — Reinas. Vokieti- 
ja yra viena turtingiausių pramo- 
ninių šalių. Vokiečiai labai tvar- 
kingi ir darbštūs, turi seną ir sa- 
vitą kultūrą. Visame pasaulyje 
garsūs vokiečių kompozitoriai 
Johanas Sebastijanas Bachas, 
Volfgangas Amadėjus Mocartas, 


18. Vaikų enciklopedija 


Liudvigas van Bethovenas, rašy- 
tojai Johanas Volfgangas Gėtė, 
Frydrichas Šileris. Senovėje lie- 
tuvių žemes puldinėjo vokiečiai 
kryžiuočiai, kalavijuočiai. Viena 
iš senųjų vokiškųjų valstybių — 
Prūsija — ilgai valdė Mažąją Lie- 
tuvą. Dauguma ten gyvenusių lie- 
tuvių buvo suvokietinti. Hitlerio 
valdoma Vokietija sukėlė Antrąjį 
pasaulinį karą. Ji buvo atplėšusi 
nuo Lietuvos Klaipėdos kraštą. 
Per karą vokiečių kariuomenė 

buvo užėmusi visą Lietuvą ir pa- 
darė jai daug žalos. Karą pralai- 
mėjusi Vokietija buvo padalyta į 
dvi dalis — Rytų ir Vakarų. Tarp 
jų buvo griežtai saugoma siena. 
1990 metais Vokietija susivieni- 
jo. Vokietijos sostinė — Berlynas. 
Kiti dideli ir gražūs miestai — 
Dresdenas, Miunchenas, Kelnas. 

V 


VOLUNGĖ 


SAKOMA, KAD VOLUNGĖ 
PRANAŠAUJA LIETŲ. 


Šie paukščiai iš šiltųjų kraštų 
parskrenda gegužės mėnesį, kai 
medžiai jau išsprogę. Saulėje 
mirgančių lapų tankmėje gelto- 
ną juodasparnę volungę pamatyti 
nelengva. Iš žolių ir plaušų su- 
pintas į lopšį panašus jos lizdelis 


kabo pačioje medžio viršūnėje 
arba šakos gale. Tačiau volungę 
išduoda skambi giesmelė, kurią 
žmonės pamėgdžioja taip: „Ieva, 
Ieva, neganyk po pievą: ateis ti- 
jūnas, nuraus kaltūną“. Ypač 
garsiai ji aidi prieš lietų. Išperė- 
jusios ir užauginusios jauniklius, 
volungės gimtinėje būna neilgai. 
Rugpjūčio mėnesį jos išskrenda 
žiemoti į Afriką. 

VORAS 


AŠTUONKOJIS PONAS 
TINKLAIS PAUKŠČIUS 
GAUDO. 


Voras išaudžia didelį permatomą 
tinklą. Jame įsipainiojusi muse- 
lė zyzia, spurda, stengiasi išsilais- 
vinti, bet voratinklis ją apraizgo 
dar labiau. Voras musę nužudo 
ir iščiulpia. Daugelis vorų turi 
nuodų, kurie paralyžiuoja grobį. 
Yra ir klajojančių vorų. Jie tupi 
po lapais ir išskėtę kojas tyko, kol 
vabzdys priskris artyn. Tada stai- 
giai šoka, čiumpa jį ir nusineša. 
Vandeninis voras gyvena po van- 
deniu. Jis visas aplipęs oro bur- 


o 
say 


buliukais, todėl atrodo lyg sidab- 
rinis. Vorai naudingi, sunaikina 
daug žalingų vabzdžių. 


VOVERĖ 


TINDI RINDI RIUŠKA, 
KAS TEN MIŠKE TRIUŠKA, 
AR NE VOVERAITĖ 
RUDAKEPURAITĖ? 


Voveraitė vikriai laipioja medžio 
kamienu, liuoksi nuo šakos ant 
šakos. Jos didelė pūkuota uode- 
ga tarsi parašiutas padeda šoki- 
nėti. Gali lakstyti ir žeme, bet čia 
jos tyko lapė. Voverės guolis me- 
džio drevėje. Čia gimsta maži pli- 


ki voveriukai. Voverės ėda me-. 
džių pumpurus, jaunus lapus, 
sėklas, uogas, grybus. Kartais pa- 
smaguriauja paukščių kiauši- 
niais. Labai mėgsta riešutus. Pa- 
siima riešutą priekinėmis letenė- 
lėmis, aštriais dantimis prakan- 
da kevalą ir suėda branduolį. 

iemai voverės kraunasi maisto 
atsargas — prineša į drevę riešu- 
tų, kankorėžių, ant medžio šake- 
lės užsmeigia grybą. 


ZĖBRAS 


LAUKINIS ARKLIUKAS, GYVENANTIS AFRIKOJE. 


Nors zebras labai panašus į ar- 
klį, jų nesupainiosi — zebro kai- 
lis juodai ir baltai dryžuotas. Di- 
delės zebrų kaimenės, rupšnoda- 
mos žolę, traukia per savaną. Vos 
gimęs zebriukas yra stiprus, grei- 
tai bėgioja. Zebrus gaudo plėš- 


rūnai — liūtai, leopardai. Seniau 
žmonės medžiodavo zebrus dėl 
gražaus kailio. Dabar juos drau- 
džiama naikinti. Zebrų yra Kau- 
no zoologijos sode. Šie gyvuliai 
mėgsta laisvę ir prie žmonių pri- 
junksta sunkiai. 


ZYLĖ 


NEDIDELIS VIKRUS 
PAUKŠTELIS. 


Zylių yra daug rūšių. Didžioji zy- 
lė labai graži: pilvelis geltonas, 
sparnai ir uodega melsvi, nuga- 
ra žalsvai pilka, o pakaušis ir pa- 
gurklis juodas. Zylės gyvena miš- 
ke, sode. Lizdelį suka medžio 
drevėje arba inkile. Labai nau- 
dingos, nes sunaikina daug vabz- 
džių — sodo kenkėjų. Žiemą, ieš- 
kodamos maisto, zylės atskren- 
da ir į miestą. Pririšk prie lango 
rėmo gabalėlį nesūdytų lašinių — 
anksti rytą zylutės atlėks pusry- 
čių. Nieko neradusios, jos strak- 
si balkone, čirškia, o kartais ir į 
langą snapeliu pabeldžia. Zmo- 
nės sako — naujieną neša. 


Z 


ZOOLÒGIJOS 
SÕDAS 


ČIA YRA GYVŪNŲ IŠ VISO 
PASAULIO. 


Zoologijos sodas panašus į miš- 
ką arba parką. Jis toks didelis, 
kad galima net pasiklysti. Gerai, 
kad yra rodyklės, kur kurių gy- 
vūnų ieškoti. Štai aptvarai su Lie- 
tuvos miškų plėšrūnais — vilkais, 


lapėmis. Dideliame aptvare su ba- 
seinu pamatysi Šiaurės ledjūrio 
galiūną baltąjį lokį. Ypač daug 


lankytojų susibūrę prie beždžio- 
nių. Siltųjų kraštų gyvūnai žiemą 
būna šildomose patalpose. Visi 
zoologijos sodo gyvūnai yra be- 
laisviai. Todėl jie dažnai liūdi. 
Kai kurie net mažylių niekada 
neturi. Lietuvoje zoologijos so- 
das yra Kaune. 


Z 


ŽADINTUVAS 


TAI LAIKRODIS SU SKAM- 
BUČIU. 


Šis laikrodis ne tik rodo, kelinta 
valanda, bet ir pažadina iš mie- 
go. Senovėje žmones ankstų ry- 
tą iš miego keldavo gaidžiai, o 
dabar — žadintuvai. Vidury die- 
nos sučirškęs Žadintuvas prime- 
na, kad tuo metu reikia ką nors 
padaryti. Be trumpos valandinės 
ir ilgos minutinės rodyklės, ža- 
dintuvas turi dar vieną — ilgą, 
siaurą. Šitą trečiąją rodyklę pa- 
sukime ties kuriuo nors skaičium 


ir žadintuvą prisukime. Atėjus tai 
valandai, jis ims čirkšti. Būna ir 
elektroninių žadintuvų. Jie žadi- 
na ne čirškimu, bet gražia melo- 
dija. Yra Žadintuvų, įtaisytų ra- 
dijo imtuve, kuris nustatytu lai- 
ku įsijungia. Tada mus pažadina 
radijas. 

ŽAIBAS 


UŽĖJUS AUDRAI, DANGUJE BLYKSI ŽAIBAI. 


Žaibas yra didelė elektros ki- 
birkštis, kuri iššoka tarp dviejų 
debesų arba tarp debesies ir že- 
mės. Trenkia griaustinis. Jei aud- 
ra užklupo jus lauke, nesislėpki- 
te povienišu medžiu — Žaibas ga- 
li į jį trenkti. Kartais jis net per- 
skelia medį per pusę, nudegina. 


Žaibas gali ir žmogų nutrenkti, 
namą uždegti. Ypatingas žaibas 
— kamuolinis. Tai nedidelis ug- 
nies kamuolys. Jis išsilaiko kelias 
minutes, juda be garso, pro dūm- 
traukį, plyšius gali patekti į kam- 
barį, kartais sprogsta. Pastatus 
nuo žaibo saugo žaibolaidis. 


ŽAIZDA 


DROŽDAMAS PIEŠTUKĄ, BŪK ATSARGUS — NESUSIŽEISK! 


Dažniausiai susižeidžiame par- 
griuvę, įsipjovę, įsidūrę. Iš žaiz- 
dos bėga kraujas, skauda. Ne- 
lieskite jos rankomis, neplauki- 
te. Žaizda užsikrės ir pradės pū- 
liuoti, ilgai neužgis. Odą aplink 
žaizdą atsargiai nuvalykite van- 
denilio peroksidu, jodu, spiritu 
arba odekolonu. Tik saugokite, 
kad dezinfekuojančio skysčio 
nepatektų į pačią žaizdą. Paskui 
apriškite švariu tvarsčiu. Žaiz- 
dai gyjant susidaro šašas, kuris 
vėliau pats nukrinta. Jei žaizda 


gili, labai bėga kraujas, kvieski- 
te gydytoją. 


ŽAIZDRAS 


ŽAIZDRAS YRA KALVĖS 
KROSNIS. 


Žaizdre ne valgis verdamas. Kal- 
vis žaizdre įkaitina geležį iki rau- 
donumo, kad ji suminkštėtų. Ge- 
ležį įkaitinti sunkiau, negu bul- 
ves išvirti. Todėl žaizdre dega ne 
malkos ir ne durpės, o anglys. Jų 


ugnis karštesnė. Senovėje, kai f 


nebuvo akmens anglių, anglys 


buvo degamos iš medžio. Anglia- A 
degių darbas buvo nelengvas. Ne f 


kiekvienas medis tam reikalui ti- 
ko. Be to, reikėdavo ilgai laukti, 
kol malkų krūva rusendavo be 
oro ir taip pasidarydavo anglys. 
Išdegtas anglis kalvis dėdavo į 
žaizdrą ir įpūsdavo liepsną dum- 
plėmis. 


ŽALGIRIO 
MUSIS 
ŠIAME MŪŠYJE LIETUVIŲ 
IR LENKŲ KARIUOMENĖ 


SUTRIUŠKINO KRYŽIUO- 
ČIŲ ORDINO GALYBĘ. 


1410 metų vasarą Lietuvos didy- 
sis kunigaikštis Vytautas ir Len- 
kijos karalius Jogaila surinko di- 
delę kariuomenę ir išžygiavo Kry- 
žiuočių ordino sostinės — Ma- 
rienburgo — link. Didelė ir gerai 
ginkluota kryžiuočių kariuomenė 
pasitiko Lietuvos ir Lenkijos ka- 
rius prie Tanenbergo ir Žalgirio 
(Griunvaldo) kaimų. Dabar jie 
yra Lenkijoje. Mūšis įvyko liepos 
penkioliktąją dieną. Jame daly- 
vavo apie šešiasdešimt tūkstan- 
čių karių. Kariuomenės išsirikia- 
vo. Pirmieji puolė lietuvių pulkai. 


„ Vyrai kovėsi vienas prieš vieną. 


Nuo iečių smūgių, kalavijų kir- 

čių, šarvų žvangėjimo kilo toks 
baisus triukšmas, kad buvo gir- 
dėti per kelias mylias. Po valan- 
dos kautynių dalis lietuvių karių 
ėmė trauktis. Tai buvo gudrus Vy- 
tauto manevras: pasitraukdama 
kariuomenė suardė vokiečių rite- 
rių rikiuotę, juos išsklaidė. Vieni 
persekiojo atsitraukiančius lietu- 
vius, kiti kovojo su lenkų, rusų, 
čekų pulkais, mūšio lauke liku- 
siais lietuviais. Sąjungininkų jė- 
gos silpo, lenkų kariuomenė ėmė 
krikti, ir kryžiuočiai jau užtrau- 
kė pergalės giesmę. Bet Vytauto 
perrikiuoti lietuvių pulkai sugrį- 
žo ir netikėtai puolė priešus iš 
sparno. Į pavakarę kryžiuočių ka- 
riuomenė buvo sumušta. 

ŽALTÝS 
SENOVĖS LIETUVIAI ŽAL- 


ČIUS GARBINO IR NAMUO- 
SE LAIKYDAVO. 


Žaltys labai panašus į gyvatę. Bet 
nuo margosios jį atskirti nesun- 
ku — žaltys yra lygus, tamsiai pil- 


kas, o galvos šonuose turi gelto- 
nas dėmeles — ausytes. Žaltys 
mėgsta šildytis prieš saulutę, ge- 
rai plaukioja vandenyje. Užklup- 
tas jis šnypščia ir gali įkąsti. Ta- 
čiau nebijokite — žaltys nenuo- 
dingas. Jis gaudo varlytes, peles. 

emėje, puvenose Žaltienė pade- 
da minkštus baltus kiaušinius, iš 
kurių išsirita maži žalčiukai. Žal- 
čių mažėja, todėl juos reikia glo- 
boti. Kai kada žmonės žaltį pri- 
sijaukina. 

ŽĄSIS 
NEMAŽAS VANDENS 
PAUKŠTIS. 


Pro sodybą keleliu pravažiavo 
laiškanešys. Žąsys sujudo, pradė- 
jo girgsėti, o senis žąsinas, ištie- 
sęs ilgą kaklą, ėmė vytis dviratį. 
Jis labai didelis, piktas, šnypščia 
ir taikosi įžnybti pro šalį einan- 
čiam žmogui. Pavasarį žąselė pa- 
dėjo dešimt didelių baltų kiauši- 
nių. Perėjo keturias savaites, kol 
išsirito geltonpūkiai žąsiukai. Per 
vasarą jie skabė žolytę, maudėsi 
kūdroje ir užaugo dideli. Žmo- 
nės iš žąsų pūkų ir plunksnų da- 
ro pagalves. Lietuvoje yra ir lau- 
kinių žąsų, tik jos labai retos, daž- 
niausiai apsistoja neilgam, skris- 
damos iš Šiaurės į Pietų kraštus. 


ŽEBENKŠTIS 


SPRINDŽIO ILGUMO PLĖŠRUS ŽVĖRELIS. 


Žebenkštis labai vikri ir lanksti. 
Ji įlenda į pelių urvelius, gaudo 
eles, varles, mažus paukštelius. 
ebenkštis gerai prisitaikiusi 


„ prie aplinkos: vasarą jos kailelis 


būna rusvas, o žiemą — baltas 


kaip sniegas. Per sniegą bėgan- 
čio žvėrelio visai nematyti — žy- 
mu tik pėdsakas. Žebenkštis, kad 
ir mažytė, bet labai narsi. Ji puo- 
la net kelis kartus už save dides- 
nę žiurkę ir dažnai ją nugali. 


ŽEMĖLAPIS 


ŽEMĖS PAVIRŠIAUS AT- 
VAIZDAS POPIERIAUS 
LAPE. 


Žemėlapyje mėlyna spalva pa- 
vaizduotos jūros, upės, ežerai, 
ruda — kalnai, miškai, žalia — 
miškai, pelkės, gelsva — dyku- 
mos. Sutartiniais ženklais pažy- 
mėti miestai, keliai, geležinke- 
liai, valstybių sienos. Viskas su- 
mažinta tam tikru masteliu. Jei 
mastelis 1:300 000, tai reiškia, 
kadvieno centimetro nuotolis že- 
mėlapyje atitinka tris kilometrus 
tikrovėje. Žemėlapis labai pra- 
verčia kelionėje, turistiniame žy- 
/gyje. Pasižiūrėję į jį, sužinosite, 
kur veda kelias, kiek kilometrų 
iki artimiausio miesto, ar ežero, 


kaip trumpiausiu keliu sugrįžti į 
namus. Žemėlapius žmonės su- 
darinėja nuo senovės. Lietuva 
pirmą kartą žemėlapyje pavaiz- 
duota XV amžiuje. 


ŽEMYNAS 


DIDŽIULIS ŽEMĖS PLOTAS, IŠ VISŲ PUSIŲ APSUPTAS 


VANDENYNŲ. 


Labai labai seniai, prieš šimtus 
milijonų metų, Žemėje buvo tik 
vienas didžiulis žemynas. Iš visų 
pusių jį supo vandenynas. Tarsi 
ledo lytis šis žemynas ilgainiui su- 
skilo į kelias dalis. Viena nuo ki- 
tos atitoldamos arba vėl priartė- 
damos jos sudarė naujus žemy- 
nus. Juos skalauja keturi van- 

denynai. Yra šie žemynai: Ant- 
arktida, Pietų Amerika, Šiaurės 
Amerika, Afrika, Australija ir Eu- 
razija. Antarktidą dengia amžini 
ledynai. Mažiausias iš žemynų 
yra Australija, didžiausias — Eu- 
razija. Eurazijos žemynas pagal 
seną tradiciją skiriamas į dvi da- 
lis — Europą ir Aziją. 


1, to užima žemumos. 


ŽEMUMA 


LYGUMA, KURIOJE NĖRA 
KALVŲ, KALNŲ. 


Tris ketvirtadalius Lietuvos plo- 
emumose 
daug upių, ežerų, pelkių. Di- 
džiausia yra Vidurio žemuma. 
Vasarą čia žaliuoja pievos, kvie- 
čių, miežių pasėliai, lyg ežerai 
mėlynuoja žydinčių linų laukai. 
Ramiai plaukia Nevėžis, vingiuo- 
ja Mūšos upė. Pajūrio žemumo- 
je gyvenančių žemaičių sodybas 


pavasarį apsemia iš krantų išsi- 
liejusio Nemuno vandenys. Po 
poros savaičių potvynis nuslūgs- 
ta, žmonės pradeda žemės dar- 
bus, į vešliai sužėlusias ganyklas 
išgena karves. Dainavos žemuma 
teka Merkys. Čia dirvos smėlė- 
tos, gausu miškų, daugiausia pu- 
šynų. 

Z 


ŽÉMUOGĖ 


SULTINGA IR KVAPNI 
MIŠKO UOGA. 


Balti žemuogių Žiedeliai prasi- 
skleidžia gegužės mėnesj, o bir- 
želj jau prisirpsta pirmosios uo- 


gos. Jos gražiai raudonuoja žo- 
lėje. Miško kirtimuose, pievutė- 
se, kur saulutė dosniai pažeria 
spindulių, uogos labai saldžios, o 
pavėsyje — rūgštesnės. Žemuo- 
gės dažniausiai valgomos švie- 
žios. Jos labai skanios, turi daug 
geležies. Iš sudžiovintų žemuo- 
gių lapelių verdama vaistinga ar- 
bata. Kartais žemuogės pražysta 
ir rudenį. Bet iš to žydėjimo nau- 
dos jau nebus. Tuoj visus auga- 
lus užklups pirmoji rudens šalna. 
Ji pakąs ir žemuogės žiedelius. 


ŽIBUOKLĖ 


MAŽA ANKSTYVO PAVASARIO GĖLYTĖ. 


Žolė dar neprasikalusi, medžiai 
ir krūmai be lapų, o žibuoklės jau 
atmerkė mėlynas akis. Pirmiau- 
sia jos pražysta saulės įšildytose 
atšlaitėse. Tarp pernykščių paru- 
davusių lapų ši gėlytė žiba kaip 
žvaigždelė. Ją dar vadina žibute. 
Žibuoklės kotelis apaugęs švel- 
niais pūkeliais, žiedas mėlynas, 
o jo viduriukas — geltonas. La- 
pai tamsiai žali, lyg iš trijų lape- 
lių suaugę. Pamerktos žibuoklės 
ilgai nesilaiko, greit nuvysta. Šios 
gėlės nyksta, todėl jų skinti sau- 
jomis nereikėtų. 


ŽIEDAS 


PRAŽYDO PASKLIDO ŽIEDAI PO LAUKUS 


IR PIEVAS IŠPYNĖ MARGAI. 


(Maironis) 


Visi augalai žydi — ir gėlės, ir me- 
džiai, ir krūmai. Vandens lelijos 
žiedas didelis, o neužmirštuolės 
mažytis. Šalpusnis išskleidžia vie- 
ną žiedelį, o kriaušė ar obelis pa- 
vasarį būna visa balta nuo žiedų. 
Žiedai būna labai gražūs, įvairių 
spalvų ir formų. Gražias žydin- 
čias gėles auginame darželyje. 
Tačiau augalai žydi ne tik dėl gra- 
žumo. Kai žiedas peržydi ir nu- 
vysta, jo vietoje užsimezga sėk- 
la, užauga vaisius su sėklomis. 
Kad sėkla užsimegztų, žiedadul- 
kės turi apdulkinti žiedo pieste- 
lẹ. Sode žiedadulkes nuo medžio 
ant medžio, nuo vieno žiedo ant 
kito perneša bitės, rinkdamos 
medų. Jeigu augalai nežydėtų, 
nesubrandintų sėklų — jie nesi- 
daugintų. Iš sėklos kitą pavasarį 
prasikala daigelis. O iš jo užau- 
ga ir vėl pražysta naujas augalas. 


ŽIEMA 


APŠERKŠNIJĘ MŪSŲ ŽIEMOS, 


BALTA BALTA, KUR DAIRAIS. 
(Salomėja Nėris) 


Žiemą upės ir ežerai užšąla, bal- 
ti sniego patalai dengia visą že- 


mę. Šliuoži slidėmis per pusny- AR 


nus miško keleliu, dairydamasis į 
apšerkšnijusius beržus, nuo snie- 
go nulinkusias skarotas eglės. Pu- 
riame sniege matyti žvėrelių pėd- 
sakai — čia prašokavo kiškis, o 
čia laputės prabėgta. Vaikai mė- 
tosi sniego gniūžtėmis, stato snie- 
go pilį, lipdo senį besmegenį, lei- 
džiasi rogutėmis nuo kalniuko, 
čiužinėja ant ledo. Žiemą švenčia- 
me Kalėdas ir Naujuosius metus. 


ŽINDUOLIAI 


GYVŪNAI, KURIE JAUNIKLIUS MAITINA PIENU. 


Žinduoliai veda gyvus vaikus. Jų 
jaunikliai būna silpni, bejėgiai. 
Kačiukai, šuniukai gimsta dar ir 
akli. Kai kurie žinduoliai — bež- 
džionės, drambliai — savo vaiku- 
čius pienu maitina ištisus metus. 
Visi laukiniai žvėrys, naminiai 


gyvuliai — dideli ir maži — yra 
žinduoliai. Kai kurie žinduoliai 
yra prisitaikę gyventi vandenyje, 
panašūs į žuvis — pavyzdžiui, 
banginiai, delfinai. O šikšnospar- 
niai skraido lyg paukščiai. Zin- 
duoliai esame ir mes — žmonės. 

ZIOGAS 
ŽIOGO KOJOS ILGOS, 
PLONOS. 
ŽIOGAS - PIEVŲ 


ČEMPIONAS. 
(Algimantas Baltakis) 


Žiogai gyvena pievoje tarp žolių. 
Iš jų pats didžiausias ir gražiau- 
sias — Žaliasis Žiogas. Ant jo gal- 
vos kaip antenos styro ilgi ūsai. 
Turi sparnus, bet neskraido. Žio- 


gą pagauti nelengva. Atsispyręs 
ilgomis užpakalinėmis kojomis, 
jis nušoka labai toli. Vasaros va- 
karo tyloje garsiai ir gedo) skam- 


ba žiogų muzika. Žiogas groja 
trindamas vieną antsparnį į kitą. 
Todėl pasakų knygelėse Žiogas 
dažniausiai piešiamas čirpinan- 
tis smuikelį. 

ŽIRAFÀ 


KAD PAMATYTUM VISĄ 
ŽIRAFĄ, REIKIA SMARKIAI 
ATSILOŠTI. 


Ilgakaklė žirafa yra aukščiausias 

emės gyvūnas. Ji būna net pen- 
kių su puse metro ūgio. Kūnas 
trumpas, kojos ilgos ir laibos. 
Galva mažytė, su nedideliais oda 
aptrauktais rageliais. Kailis mar- 
gas — šviesiame gelsvame dug- 
ne rudi netaisyklingi lopinėliai. 
Ypačilgas žirafos kaklas. Žirafa 
skabo medžių lapus ir ūglius. Pa- 
siekia pačią viršūnę, nereikia nė 
pasistiebti. Zolytės parupšnoti ar 
vendens atsigerti joms kur kas 
sunkiau — reikia žemai pasilenk- 
ti. Žirafos gyvena Afrikoje, bet 
gerai jaučiasi ir kitų kraštų zoo- 
logijos soduose. Žirafų yra ir 


Kauno zoologijos sode. 

ŽIRGŲ LENKTÝNĖS 


EI, ŽIRGELI JUODBĖRĖLI, TAISYK KOJAS Į KELEL Į. 


Žirgus lietuviai augina nuo seno- 
vės. Liaudies dainose dažnai mi- 
nimas bernelis raitužėlis ir jo bė- 
ras žirgelis. Eiklus žirgas — ber- 
nelio pasididžiavimas. Dabar ris- 
ti žirgai auginami žirgynuose. 
Žirgų lenktynės vyksta specialiai 
įrengtoje vietoje — hipodrome. 
Lietuvoje jos rengiamos Uteno- 
je, Dusetose ant Sartų ežero le- 
do. Pasižiūrėti lenktyniaujančių 
ristūnų suvažiuoja daugybė žmo- 


nių iš visos Lietuvos. Eiklūs žir- 
gai įkinkyti į lengvus vežimėlius 
arba lenktynių rogutes, kuriose 
sėdintys važnyčiotojai juos ragi- 
na. Tik reikia žiūrėti, kad žirgai 
nepasileistų šuoliais, o bėgtų ly- 
gia risčia — tokios yra lenktynių 
taisyklės. Žmonės gauna dovanų, 
diplomų, o. žirgams užmaunami 
ąžuolo lapų vainikai, prie karčių 
prisegami įvairiaspalviai kaspi- 
nai. 


ŽIRKLĖS 


galus ir du žiedus pirštams įkišti. 
Siuvėjas žirklėmis kerpa audek- 
lą, kirpėjas — plaukus, o ūkinin- 
kas — avelę. Žirklėmis kerpame 
popierių, kartoną. Yra žirklių, 
kerpančių net skardą. Tik nega- 
lima skardos kirpti žirklėmis, ku- 
riomis kerpamas popierius, au- 
deklas — jos tuoj atšips. Žirklės 
skardai kirpti yra didelės, iš la- 
bai kieto metalo. Tikriausiai jas 
turi tėvelis. O mažytes lenktais 
galais žirklutes nagams karpyti, 
be abejo, turi mama. 


I DEVYNIS KARTUS PAMATUOK, DEŠIMTĄ KIRPK. 
— Žirklės turi du smailius aštrius 


ŽIRNIAI 


DAUG BROLIUKŲ VIENAM 
LOPŠY SUPAS. 


Atspėjote šią mįslę? Tai žirniai 
ankštyje. Darže auga saldieji žir- 
niai. Įsmeik prie žirnio daigo kar- 
telę — virkščia kabinsis, stiebsis 
į viršų. Nužydėjęs jis užaugina 
ankštis. Nusiskini žalią storą 
ankštį, išgliaudai žirnius ir sube- 
ri į burną — skanu, saldu! Ver- 
dama žirnių sriuba, konservuotų 
žirnių dedama į mišrainę. Uki- 
ninkai laukuose dažniausiai au- 
gina nuo seno Lietuvoje paplitu- 
sius sėjamuosius žirnius. Subren- 


dę jie būna gelsvi, kieti. Žirniai 
auginami ir pašarui. Jie maistin- 
gi, turi daug baltymų. 


ŽIŪRKĖ 


AŠTRIADANTIS ILGAUODEGIS GRAUŽIKAS. 


Žiurkė panaši į pelę, tik daug di- 
desnė. Jos kailis rusvai pilkas, uo- 
dega ilga, plika. Žiurkės gyvena 
namų rūsiuose, po grindimis, san- 
dėliuose, gyvulių fermose. Daug 
žiurkių uoste. Įsitaisiusios laivo 
triumuose, jos plaukioja po jūras 
ir vandenynus. Jei laivo dugnas 


prakiūra, žiurkės pirmosios pa- 
junta pavojų, šoka į vandenį ir 
plaukia į krantą. Labai kenks- 
mingos — suėda daug maisto 
produktų, grūdų, platina užkre- 
čiamas ligas. Žmonės žiurkes 
naikina, nuodija, bet jos labai vis- 
lios ir gudrios. 

ŽIURKÉNAS 


ŽIURKĖNAS TURI AŠTRIUS 
DANTIS. 


Turguje nusipirkome mažą trum- 
pauodegį žvėrelį puriu švelniu 
kailiuku. Apgyvendinome jį vie- 
liniame narvelyje. O kaimynų 
žiurkėnas gyvena trilitriniame 
stiklainyje. Narvelyje padėjome 

indelį su vandeniu ir vatos, kad 
žvėrelis galėtų susisukti lizdą. 
Beveik visą dieną Žiurkėnas lin- 
di lizde ir miega, o vakare pra- 
deda bėgioti. Minta daržovėmis, 
balta duona, kruopomis. Galima 
jam duoti varškės, pieno. Gavęs 
daugiau maisto žiurkėnas susi- 
kemša jį į savo „maišus“ — odos 
raukšles abiejose kaklo pusėse — 
ir neša į slėptuvę. Žiurkėnas grei- 


_ tai pripranta prie šeimininko ir 


atbėga šaukiamas. 

ZIURONAI 
PRIETAISAS, PADEDANTIS 


GERIAU MATYTI TOLI 
ESANČIUS DAIKTUS. 


Kad ir labai geros akys, toli, už 
kelių kilometrų esantį namą ar 
medį vargiai įžiūrėsi. O pro žiū- 
ronus matai taip aiškiai, lyg čia 
pat stovėtų. Kapitonas jūroje pro 


žiūronus iš tolo pamato kitą laivą 
ar ledkalnį. Apžvalgos bokšte jsi- 
taisiusiam Žmogui žiūronai pade- 
da stebėti, ar kur miške nerūksta 
dūmai, nekyla gaisras. Iš nuoto- 
lio, kad nepabaidytum, su žiūro- 
nais gali žiūrėti į voverytę ar 
baikštųjį kiškutį. Jei sėdi žiūrovų 
salės paskutinėje eilėje, labai pra- 
verčia teatriniai žiūronai. O pro 
didelį ir stiprų žiūroną, vadinamą 
teleskopu, stebime žvaigždes. 


ŽODYNAS 


KNYGA, KURIOJE AIŠKI- 
NAMI ABĖCĖLĖS TVARKA 
SURAŠYTI ŽODŽIAI. 


Gediminas išgirdo nesupranta- 
mą žodį „tęvas“. Parėjęs namo, 
pažiūrėjo į žodyną, ką tas žodis 
reiškia ir kaip jį rašyti. Raidė „t“ 
yra maždaug abėcėlės gale, todėl 
jis atvertė storo žodyno pabaigą. 
Pasirodo, „tęvas“ yra žemaičių 
žodis. Jis reiškia „laibas, plonas“, 
o rašyti reikia nosinę „ç“. Žody- 
ne ir pavyzdžių pateikta: tęvas lie- 
muo, tęvas balsas. Didžiajame 
daugiatomiame lietuvių kalbos 


ŽURNALAS 


žodyne surašyti visi lietuviški žo- 
džiai. Mokiniams labai naudingi 
ir dvikalbiai žodynai, pavyzdžiui, 
anglų lietuvių, lietuvių — pran- 
cūzų. 


VAIKŲ ŽURNALAI - „GENYS“, „ŽVAIGŽDUTĖ“. 


Žurnalai, kaip ir laikraščiai, lei- 
džiami vienodais laiko tarpais, 
tik rečiau, paprastai kas mėnesį. 

urnalas panašus į knygą, tik ne 
įrištas, o susegtas tarsi sąsiuvinis, 
minkštu viršeliu, dažniausiai 
spalvotu. Žurnaluose spausdina- 
mi straipsniai įvairiomis temo- 
mis, kurios domina daugumą 


skaitytojų. Pagal šias temas ski- 
riami mokslo, meno, gamtos, 
sporto žurnalai. Vaikų žurnalai 
labai puošnūs, spalvingi, juose 
yra įdomių, linksmų pasakojimų, 
mįslių, žaidimų, galvosūkių. Kar- 
tais būna ir pačių vaikų eilėraš- 
tukų, piešinėlių. Žurnalą galima 
užsiprenumeruoti. 


ŽUVĖDRA 


PAUKŠTIS, KURIS MINTA ŽUVIMIS. 


ŽŪVINTAS 


ŽUVINTO REZERVATĄ 1937 
METAIS ĮKŪRĖ GAMTININ- 
KAS TADAS IVANAUSKAS. 


Žuvinto ežeras seklus, priaugęs 
nendrių, vandens lelijų, lūgnių. 
Didelį jo plotą užima plūduriuo- 
jančios salos iš susiraizgiusių, 
šaknimis sukibusių augalų. Ežerą 
supa klampi liūliuojanti pelkė su 
giliais akivarais. Pelkėje auga 
daug retų augalų, ežere gausu žu- 
vų, ypač karšių, lydekų, lynų, rau- 
džių. Žmonių Žuvinto rezervate 
beveik nesutiksi. Tai vandens 
paukščių karalystė. Neišbrenda- 
moje pelkėje ir ežere jiems ramu 
ir saugu. Čia krauna lizdus ir peri 
vaikus antys, gervės, kragai, kirai, 
laukiai, gulbės nebylės. Naktį eže- 
re kažkas storai baubia lyg jautis. 
Tai retas garnių giminės paukštis 
baublys. Dauguma paukščių ru- 
denį išskrenda į šiltuosius kraš- 
tus, o pavasarį vėl sugrįžta į gim- 
tinę. Per migraciją pro Žuvintą 
praskrenda daugiau kaip šimtas 
tūkstančių paukščių. 


Žuvėdros gyvena pajūryje, upių 
ir ežerų pakrantėse. Garsiai 
krykšdamos, jos skraido virš van- 
dens, jūroje lydi laivus. Pamačiu- 
si žuvelę, žuvėdra suglaudžia 
sparnus, sminga žemyn ir stveria 
ją. Kartais net visa panyra į van- 
denį. Lietuvoje labiausiai papli- 
tusi upinė žuvėdra. Ji pilkšva, su 
juoda kepurėle, sparnai ilgi, smai- 
lūs. Labai panaši į kirą, tik jos uo- 


Z 


dega giliai iškirpta, o kiro buka. 

uvėdros gyvena dideliais bū- 
riais — kolonijomis. Lizdus krau- 
na ir peri ant kranto, salose. Kar- 
tais kiaušinius deda tiesiog ant 
smėlio. Prie ežerų dar galima pa- 
matyti juodąją žuvėdrą. 

ŽVAIGŽDĖS 
UŽMIGO ŽEMĖ. TIK 
DANGAUS 
NEGESTA AKYS 


SIDABRINĖS. 
(Maironis) 


Tamsią naktį danguje spindi dau- 
gybė žvaigždžių. Plika akimi jų 
galima suskaičiuoti beveik pen- 
kis tūkstančius. Tai kosminiai kū- 
nai, esantys labai toli nuo Žemės. 


Iki artimiausios žvaigždės šviesos 
greičiu (apie tris šimtus tūkstan- 
čių kilometrų per sekundę) skris- 
tume daugiau negu ketverius me- 
tus. Vienos ryškiausių žvaigždžių 
yra Sirijus, Vega. Saulė taip pat 
yra žvaigždė. Astronomai stebi 
žvaigždes per teleskopą, tiria jas, 
sudaro žvaigždėlapius. Žvaigž- 
džių grupė vadinama žvaigždynu. 
Senovėje buvo tikima, kad kiek- 
vienas žmogus turi savo žvaigž- 
dę. Pamatę žvaigždę krintant, sa- 
kydavo: „Jau kažkas pasimirė“. 


ZŽVYRAS 
AŠTRIOS SMILTELĖS, 
AKMENS GRŪDELIAI. 


Žvyryne nei rugiai, nei daržovės 
nedera, tik piktžolės keroja. Žvy- 
ro Lietuvoje gausu, bet jo daug ir 
sunaudojama. Iš žvyro supilami 
keliai, geležinkelio pylimai. Žvy- 
ruotas vieškelis būna sausas net 
po smarkaus lietaus — mat van- 
duo pro žvyrą nuteka kaip pro rė- 
tį. Ypač daug žvyro reikia staty- 
bininkams. Jo dedama į betoną, 
gelžbetonį, iš kurio plokščių sta- 
tomi daugiaaukščiai namai, tiltai. 
Žvyras kasamas žvyrduobėse — 
karjeruose. Plačioje, didelėje 
duobėje dirba ekskavatorius. Jis 


žvyrą kaušu semia ir pila į savi- 
varčių kėbulus. Mašinos jį veža į 
statybinių medžiagų gamyklą. 


ŽVIRBLIS 


TUPI ŽVIRBLIS KAMINE 
SU LAPINE KEPURE. 


Ši mažą judrų paukštelį gali pa- 
matyti ir mieste, ir kaime. Nami- 
nis žvirblis pilkas, su juodu pa- 
gurkliu. Jis mėgsta žmogaus kai- 
mynystę ir suka lizdelį namo pa- 
stogėje. Kartais įsikuria varnėnų 
inkile. Žvirblis labai drąsus — kai 
į jį nekreipi dėmesio, atstraksi 


prie pat kojų ir ramiai lesa pa- 
bertus duonos trupinius. Kartais 
žvirbliai susipeša — pašiaušia 
plunksneles, garsiai čirškia ir var- 
žosi dėl trupinėlio. Krūmuose gy- 
vena karklažvirbliai — šokolado 
spalvos kepurėle, su juodomis 
dėmelėmis galvos šonuose. Žvir- 
bliai lesa vabalėlius, augalų sėk- 
las, grūdus. Lietuvoje dabar žvirb- 
lių nedaug. 

